
Ištrauka iš pratarmės knygai 
„Besikaupianti audra 


Laikau veikalo „Antrasis pasaulinis karas“ tomus - Pirmojo pasau- 
linio karo istorijos, kurią aprašiau savo knygose „Pasaulinė krizė“, 
„Rytų frontas“ ir „Pasekmės“ - tąsa. Kai šis darbas bus baigtas, abi 
knygos sudarys naujojo Trisdešimtmečio karo kroniką. 

Kaip ir ankstesnėse knygose kiek įmanoma laikausi Danieliaus 
Defoe metodo, kurį jis taikė rašydamas knygą „Memoirs of a Cava- 
lier“ („Ševalje prisiminimai“). Joje pasakodamas apie savo asmeninį 
gyvenimą, jis įpina istorijos faktų ir samprotavimų apie reikšmingus 
karinius bei politinius įvykius. Turbūt esu vienintelis žmogus, ėjęs 
svarbias pareigas vyriausybėje abiejų didžiausių istorinių katakliz- 
mų metu. Pirmojo pasaulinio karo metais mano pareigos buvo atsa- 
kingos, bet vis dėlto ne svarbiausios, o per antrąjį karą su Vokietija 
daugiau nei penkerius metus vadovavau Jo Didenybės vyriausybei. 
Todėl šioje knygoje vertinu įvykius iš kitokios, autoritetingesnės 
perspektyvos nei ankstesnėse knygose, ir esu tikras, kad ji bus svarus 
įnašas į istoriją, naudingas ateities kartoms. 

Tai, ką padariau per šiuos trisdešimt metų praktiškai veikdamas ir 
gindamas savo požiūrį, yra svarbiausias mano gyvenimo darbas, ir 
sutinku, kad apie mane būtų sprendžiama pagal tai, ką per juos pa- 
siekiau. Laikausi savo taisyklės niekada retrospektyviai nekritikuo- 
ti jokių karinių ar politinių sprendimų, jeigu juos priimant viešai ar 


oficialiai neišsakiau savo nuomonės ar neperspėjau, kad jie yra klai- 
dingi. Daugeliu atvejų pasakodamas apie tuo metu vykusius ginčus 
net sušvelninu juos. 

Nemalonu rašyti apie nesutarimus su daugeliu žmonių, kuriems 
jaučiau simpatiją arba pagarbą, tačiau būtų neteisinga nepateikti atei- 
čiai praeities pamokų. Nedera iš aukšto Žvelgti į šiuos kilnius gerano- 
riškus žmones, kurių veiksmai aprašyti šios knygos puslapiuose - pir- 
miau pažvelkite į savo pačių širdį, įvertinkite, kaip vykdote savo 
pareigas visuomenei ir pritaikykite ateityje praeities pamokas. 

Rašydamas šią knygą anaiptol nesitikėjau, kad visi sutiks su mano 
nuomone ir juo labiau nesiekiu pelnyti populiarumo. Liudydamas 
praeitį vadovaujuosi savo išpažįstamais principais. Kaip įmanyda- 
mas stengiausi patikrinti faktus, tačiau per karą mums atitekę nacių 
dokumentai ir kiti nauji šaltiniai nuolatos atskleidžia daug naujų da- 
lykų, kurie gali paskatinti kitaip pažvelgti į mano išvadas. 

Prezidentas Rooseveltas kartą man pasakė paprašęs visuomenės 
teikti siūlymus, kaip derėtų pavadinti šį karą. Iš karto pasiūliau savo 
pavadinimą: „Karas, kurio galėjo nebūti.“ Šį karą, kuris neseniai nu- 
siaubė pasaulį, sugriaudamas net menkus likučius to, ką pavyko iš- 
saugoti per ankstesnįjį, sustabdyti buvo lengviau nei bet kurį kitą. 
Liūdniausia, kad nepaisant šimtų milijonų Žmonių pastangų ir pa- 
siaukojimo, nepaisant teisingumo pergalės, vis dar neužsitikrinome 
taikos ir saugumo, ir mums vis dar gresia pavojai, didesni nei tie, 
kuriuos įveikėme. Nuoširdžiai tikiuosi, kad apmąstymai apie praeitį 
taps vadovu ateičiai, leisiančiu naujajai kartai ištaisyti kai kurias pra- 
eities klaidas ir taip suteiks jai galimybę valdyti artėjančius didingus 
ateities įvykius, vadovaujantis žmonijos poreikiais ir garbe. 


Winstonas Spenceris Churchillis 
Čatvelas (Chartwell), 
Vesteremas (Westerham), 

Kentas (Kent) 

1948 m. kovas 

Pasibaigus 1914 m. kilusiam pasauliniam karui, beveik visi žmonės 
tvirtai tikėjo ir vylėsi, kad visame pasaulyje įsiviešpataus taika. Šią 
karščiausią visų tautų svajonę buvo galima lengvai įgyvendinti tvir- 
tai ir apdairiai ginant teisingus įsitikinimus bei vadovaujantis sveiku 
protu. Politikai labai pamėgo frazę „karas už tai, kad baigtųsi karai“, 
ir iš tiesų ėmėsi priemonių, kad šis karas būtų paskutinis. Prezidentas 
Wilsonas, kurį visi laikė JAV galybės įsikūnijimu, pasiekė, kad žmo- 
nių protus užvaldytų Tautų Sąjungos idėja. Sąjungininkų armijos sto- 
vėjo palei Reiną ir turėjo placdarmų pačioje nugalėtos, nuginkluotos 
ir badaujančios Vokietijos gilumoje. Paryžiuje valstybių nugalėtojų 
vadovai ginčijosi ir diskutavo apie ateitį. Prieš juos gulėjo Europos 
žemėlapis, kurį jie turėjo perbraižyti beveik visiškai kaip tinkami. Po 
penkiasdešimt dviejų mėnesių sekinančios, kupinos pavojų kovos 
vokiečių koalicijos likimas priklausė nuo nugalėtojų gailestingumo, 
ir nė viena iš keturių koalicijos narių neturėjo nė menkiausios gali- 
mybės pasipriešinti jų valiai. Vokietija, nusikalstamų jėgų įkvėpėja ir 
vadovė, laikyta pagrindine visą pasaulį sukrėtusių baisybių kaltinin- 
ke, priklausė nuo valstybių nugalėtojų (kurios ir pačios vos laikėsi ant 

kojų po patirtų kančių) malonės. Be to, pasibaigęs karas buvo tautų, 
o ne vyriausybių karas. Visą savo gyvybinę energiją didžiausios tau- 
tos išeikvojo įnirtingoje ir kruvinoje kovoje. Paryžiuje susirinkusius 
karo vadovus ten nubloškė galingiausia ir smurtiškiausia banga per 
visą Žmonijos istoriją. Jau seniai praėjo Utrechto ir Vienos sutarčių 
laikai, kai aristokratai valstybininkai bei diplomatai — ir nugalėtojai, 
ir pralaimėtojai —- mandagiai bei pagarbiai diskutuodavo ir, netrikdo- 
mi demokratijos triukšmo bei nesutarimų, pertvarkydavo politines 
sistemas vadovaudamiesi bendrais visiems priimtinais principais. 
Dabar už vadovų nugarų stovėjo tautos - daugybė milijonų žmonių, 
kurie, iškankinti karo ir susižavėję įvairiomis masėms skirtomis dok- 
trinomis, reikalavo rūstaus atpildo už savo kančias. Ir jie tikrai būtų 
neatleidę vadovams, kuriuos triumfas iškėlė į svaiginančias viršūnes, 

1916 m. Britų kariai Pirmojo pasaulinio karo tranšėjose. 

jeigu sėdėdami prie konferencijos stalo jie būtų atsisakę to, ką iškovo- 
jo kareiviai šimtuose kruvinų mūšių! 

Prancūzijos vaidmuo buvo pagrindinis. Tai lėmė prancūzų tautos 
indėlis į pergalę ir patirti nuostoliai. Apytiksliai pusantro milijono 
prancūzų žuvo gindami savo žemę nuo užpuolikų. Paryžiaus Dievo 
Motinos katedros varpinės per šimtą metų net penkis kartus - 1814, 
1815, 1870, 1914, 1918 m. - matė prūsų patrankų svaidomas liepsnas 
ir girdėjo jų kanonadų griausmą. Per pastarąjį karą trylika Prancūzi- 
jos provincijų ketverius baisius metus kentė žiaurų Prūsijos karinės 
valdžios jungą. Didelius šalies plotus sistemingai niokojo priešai ir 
mūšiai su jais. Visoje Prancūzijoje - nuo Verdeno iki Tulono - nebuvo 
šeimos, kuri negedėjo savo Žuvusiųjų arba neslaugė savo sužeistųjų. 
Prancūzams, kurie kovojo ir kentėjo 1870 m., - o tokių aukštesniuose 
visuomenės sluoksniuose buvo daug - atrodė beveik stebuklas, kad 
Prancūzija išplėšė pergalę ką tik pasibaigusioje kovoje, kuri buvo 
daug baisesnė už ankstesnes. Visą savo gyvenimą jie bijojo Vokietijos 
imperijos. Jie prisiminė prevencinį karą, kurį Bismarkas siekė pradėti 
1875 m., grubius grasinimus, 1905 m. privertusius atsistatydinti Del- 
casse, 1906 m. juos sukrėtusią grėsmę Maroke, 1908 m. konfliktą dėl 
Bosnijos ir 1911 m. Agadiro krizę. Anglai ir amerikiečiai juokėsi iš 
kaizerio kalbų apie „šarvuotą kumštį“ ir „žibančius ginklus“, tačiau 
prancūzų širdyse jo žodžiai skambėjo kaip grėsminga baisių realių 
įvykių pranašystė. Beveik penkiasdešimt metų jie gyveno bijodami 
vokiečių ginklų. Ir štai savo kraujo kaina išsivadavo iš juos kamavu- 
sio košmaro. Pagaliau iškovojo taiką ir saugumą. Pagauta visuotinio 
aistringo įkvėpimo prancūzų tauta šaukė: „Daugiau niekada!“ 

Tačiau ateitis kėlė niūrių nuogąstavimų. Vokiečių tauta buvo treč- 
daliu didesnė nei prancūzų. Prancūzijos gyventojų skaičius nekito, 
o Vokietijos augo. Buvo akivaizdu, kad po dešimties metų, o gal ir 
anksčiau, Vokietijoje bus du kartus daugiau šaukiamojo amžiaus 
jaunuolių negu Prancūzijoje. Vokietija beveik viena kariavo kone su 
visu pasauliu, ir tik per plauką nelaimėjo. Gerai informuoti žmonės 

1916 M. Verdeno kautynės. Prancūzų kariai veržiasi pro spygliuotų vielų užtvarus. 


puikiai žinojo, kad Didžiojo karo baigtis ne kartą kybojo ant plonyčio 
siūlelio ir tik įvairūs atsitiktinumai nusvėrė lemtingą svarstyklių lėkš- 
tę Antantės naudai. Kaip buvo galima tikėtis, kad ateityje Prancūzijos 
ar Rytų Europos laukuose vėl pasirodys milijoninės Didžiųjų sąjun- 
gininkų kariuomenės? Rusija dėl patirtų sukrėtimų visiškai pasikeitė. 
Italija galėjo stoti į priešo pusę. Didžiąją Britaniją ir Jungtines Valsti- 
jas nuo Europos skyrė vandenynai ir jūros. O kokie saitai siejo Brita- 
nijos imperiją, nesuprato niekas, išskyrus pačius britus. Kaip turėjo 
pakrypti įvykiai, kad į Prancūziją grįžtų narsieji kanadiečiai, kovoję 
Vimi Ridžo mūšyje, šaunieji australai, kovęsi Viler Bretonės mūšyje, 
bebaimiai Naujosios Zelandijos kariai, grūmęsi bombų krateriais nu- 
sėtuose Pomendalio laukuose, tvirtieji Indijos korpuso kariai, kurie 
rūsčią 1914 m. žiemą gynė Armantjerą? Kada dar taikūs, nerūpestin- 
gi, pacifistiški britai įžengs į Artua ir Pikardijos lygumas su dviejų 

Prancūzijos maršalas Ferdinandas 


Fochas prognozavo, kad Versalyje 


pasirašyta taika ilgai netruks. 


ar trijų milijonų kariuomene? Kada dar į 
pagalbą prancūzams Šampanėje ir Argone 
ateis drąsieji amerikiečiai? Prancūzų tauta, 
išsekusi, išretinta, bet jausdamasi neabejoti- 
na akimirkos šeimininke, žiūrėjo į ateitį su 
dėkinga nuostaba ir slegiančia baime. Kur 
buvo tas saugumas, be kurio visi jų laimė- 
jimai buvo beverčiai ir pats gyvenimas, net 
pergalės švenčių įkarštyje, buvo beveik ne- 
pakenčiamas? Saugumas jiems buvo svar- 
biausias dalykas - saugumas bet kokia kai- 
na, visomis priemonėmis, kad ir kokiomis 
rūsčiomis ar net Žiauriomis. 

Paliaubų dieną Vokietijos kariuomenė 
pradėjo labai tvarkingai trauktis į tėvynę. 
Garsusis sąjungininkų armijos generalisi- 
mas maršalas Fochas, skatinamas kareiviš- 
ko solidarumo, pasakė: „Jie narsiai kovėsi, 
palikime jiems ginklus.“ Tačiau jis pareika- 
lavo, kad Prancūzijos siena eitų palei Reiną. 
Vokietiją galima buvo nuginkluoti, visiškai 
išardyti jos karinę sistemą ir sugriauti jos 
tvirtoves; Vokietiją galima buvo sužlugdyti, 
skirti nepakeliamas kontribucijas; ji galėjo 


tapti vidinių nesutarimų auka, - bet visa tai ją galėjo sulaikyti tik de- 
šimčiai ar dvidešimčiai metų. O paskui vėl atgis nenugalima „visų 
vokiečių genčių“ galybė, suliepsnos neužgesinamos karingos Prūsi- 
jos liepsnos. Bet Reinas, platus, gilus ir sraunus Reinas, įtvirtintais 


ir kontroliuojamais Prancūzijos kariuomenės krantais, bus užtvara 


ir skydas, kurio saugomi prancūzai galės gyventi taikiai ilgus am- 
žius. Tačiau angliškai kalbančių šalių, be kurių Prancūzija būtų pra- 
laimėjusi, požiūris ir nuotaikos buvo visiškai kitokios. Pagal Versalio 

sutartį Vokietijos teritorija liko beveik nepakitusi. Kaip ir anksčiau ji 
liko didžiausia tautine Europos valstybe. Maršalas Fochas, sužinojęs, 
kad pasirašyta Versalio sutartis, stebėtinai taikliai pasakė: „Tai ne tai- 
ka. Tai paliaubos dvidešimčiai metų.“ 


Ekonominiai sutarties straipsniai buvo piktavališki ir tokie kvaili, 
kad neatnešė jokios naudos. Vokietija buvo pasmerkta mokėti pasa- 
kiškas reparacijas. Šis diktatas rodė valstybių nugalėtojų rūstybę ir 
atskleidė, kad jų tautos nesuvokia, jog nė viena nugalėta šalis ar tau- 
ta nepajėgs sumokėti tokios duoklės, kuri atlygintų modernaus karo 
išlaidas. 

Dauguma žmonių visiškai nesuvokė paprasčiausių ekonominių 
faktų, o jų šalių vadovai, baimindamiesi prarasti balsus, nedrįso iš- 
sklaidyti jų iliuzijų. Laikraščiai, kaip jiems įprasta, dažniausiai at- 
spindėjo vyraujančias nuomones. Beveik niekas nesistengė paaiškin- 
ti, kad reparacijas galima išmokėti tik paslaugomis arba prekėmis, 
kurios fiziškai transportuojamos sausumos keliais arba laivais jūra, ir 
kad atvežtos į šalį gavėją tokios reparacijos kenkia vietos pramonei, 
nebent jos skirtos labai primityvioms arba itin griežtai kontroliuo- 
jamoms šalims. Praktiškai, kaip dabar suprato net rusai, vienintelis 
būdas apiplėšti nugalėtą šalį yra išvežti visą norimą turtą, kurį įma- 
noma išgabenti, ir išvaryti jos gyventojus vyrus į nuolatinę ar laiki- 
ną vergovę. Tačiau taip plėšikaujant gauta nauda anaiptol neatperka 
karo išlaidų. Nė vienas aukštas valdžios pareigūnas neturėjo drąsos 
ir nebuvo pasiryžęs mesti iššūkį miniai, kalbėdamas rinkėjams apie 
šiuos esminius ir skaudžius faktus. Net jeigu toks politikas ir būtų 
atsiradęs, niekas nebūtų juo patikėjęs. Triumfuojančios sąjungininkės 
skelbėsi „išspausiančios Vokietiją kaip citriną“. Visa tai padarė daug 
žalos pasaulio ekonomikai ir priešiškai nuteikė vokiečius. 

Tačiau iš tiesų šie sutarties straipsniai anaiptol nebuvo įgyven- 
dinti. Nors bendra valstybių nugalėtojų užgrobta Vokietijos aktyvų 
suma sudarė apie vieną milijardą svarų sterlingų, po kelerių metų 
jos, daugiausia JAV ir Didžioji Britanija, suteikė Vokietijai daugiau 
nei pusantro milijardo svarų paskolų, leisdamos greitai atstatyti karo 
nuniokotą šalį. Bet dėl to, kad šiuos, atrodytų, kilnius veiksmus vis 
dar lydėjo nepatenkintų ir nusivylusių valstybių nugalėtojų gyvento- 
jų mechaniškai kartojami prakeiksmai ir jų vadovų patikinimai, kad 
jie privers Vokietiją sumokėti „viską iki paskutinio skatiko“, neverta 
buvo tikėtis iš vokiečių dėkingumo ar geranoriškumo. 

Istorija parodė, kad toks elgesys buvo beprotiškas. Jis paskatino 
karinę įtampą ir sukėlė „ekonominę pūgą“, kurią išsamiau aptarsiu 
vėliau. Karo nuostolių atlyginimo klausimui spręsti buvo skirta labai 
daug darbo ir pastangų, bet vienintelis jų rezultatas buvo apgailėtina 
idiotiška painiava. 

Kita svarbi tragedija buvo visiškas Austrijos-Vengrijos imperijos 
žlugimas sudarius Sen Žermeno ir Trianono sutartis. Daugelį am- 
žių ši Šventosios Romos imperijos liekana, užtikrindama prekybą ir 
saugumą, sudarė sąlygas kartu gyventi daugeliui tautų. Visos šios 
tautos norėjo išsiveržti iš federacijos arba imperijos sistemos (nors iš- 
siveržusios neturėjo jėgų ir ryžto savarankiškai atsispirti atgimusios 
Vokietijos ir Rusijos spaudimui). Remti šį jų siekį laikė savo parei- 
ga visi liberalūs politikai. Pietryčių Europoje vykstant balkanizacijos 
procesams, vokiečių reichas, nors ir nustekentas karo, išliko ir pama- 
žu, bet nuosekliai stiprėjo, išsaugodamas didžiulę įtaką šiame regio- 
ne. Kiekviena tauta, kadaise buvusi Habsburgų imperijos sudėtyje, 
sumokėjo už savo nepriklausomybę tokiomis kančiomis, kokias se- 
novės poetai ir teologai laikė skirtomis tik pasmerktiems amžinam 
prakeikimui. Viena, ši prakilni sostinė, taip ilgai gintos kultūros ir 

tradicijų Židinys, daugybės sausumos, upių ir geležinkelių kelių 
susikirtimo centras, buvo palikta šalti ir badauti, ir greitai, nematyda- 
mi prasmės likti nuniokotame mieste, ją paliko dauguma gyventojų. 

Vokiečiams nugalėtojai primetė idealus, kuriais nuo seno vadova- 
vosi liberalios Vakarų šalys. Jie buvo išvaduoti nuo privalomosios ka- 
rinės tarnybos ir sunkios ginklavimosi išlaidų naštos. Nors Vokietija 
buvo nemoki, Amerika skyrė jai milžiniškas paskolas. Buvo įkurta 
Veimaro Respublika, atitinkanti naujausius demokratijos standartus. 
Nuvertus imperatorius į valdžią buvo išrinkti menkystos. Po plonu 
jų valdymo šydu šėlo galingos nugalėtos, bet iš esmės išlikusios vo- 


kiečių tautos aistros. Žinodama apie išankstinį amerikiečių nusista- 
tymą prieš monarchiją, nugalėta imperija puikiai suprato, kad tapda- 
ma respublika ji sulauks geresnio sąjungininkų elgesio, nei likdama 


6. r +» 
"2. 4 2 


Gyvenimas Veimaro Respublikoje. Bekojis karo veteranas - Geležinio kryžiaus kavalierius, 


gatvėje prašo išmaldos. 

monarchija. Jei būtume vykdę išmintingą politiką, būtume sustiprinę 
Veimaro Respubliką konstitucine monarchija, vainikuodami monar- 
chu nepilnametį kaizerio anūką ir paskirdami jam regentų tarybą. 
Nesant monarcho, nacionaliniame vokiečių tautos gyvenime atsivė- 
rė didžiulė tuštuma. Visi stiprūs visuomenės elementai, tiek kariniai, 
tiek feodaliniai, kurie galėjo susivienyti, kad paremtų konstitucinę 
monarchiją ir dėl jos būtų pradėję gerbti ir laikytis naujos demokrati- 
nės ir parlamentinės tvarkos, kuriam laikui buvo išmušti iš pusiaus- 
vyros. Veimaro Respublika, su visais jos liberalios santvarkos trūku- 
mais ir privalumais, buvo laikoma priešo primesta valdymo sistema. 
Jai nepavyko laimėti Vokietijos žmonių ištikimybės ir užvaldyti jų 
vaizduotę. Vienu metu ji desperatiškai bandė kabintis į pagyvenusį 
maršalą Hindenburgą. Tačiau galingos jėgos jau buvo įsišėlusios, tuš- 
tuma atsivėrė ir po kurio laiko į ją įžengė nesutramdomas maniakas ir 
pikčiausias genijus iš visų, kokie tik kada nors buvo užvaldę žmonių 
širdis — kapralas Hitleris. 


Per karą Prancūzija smarkiai nukraujavo. Prancūzų karta, nuo 
1870 m. svajojusi apie kerštą, pasiekė triumfą, tačiau pražūtinga vals- 
tybei kaina. Pergalės aušrą Prancūzija pasitiko išsekusi. Didelė Vo- 
kietijos baimė apėmė prancūzų tautą jau kitą dieną po jos akinamos 
sėkmės. Kaip tik ši baimė paskatino maršalą Fochą reikalauti, kad 
Prancūzijos siena eitų palei Reiną, siekiant apsaugoti ją nuo daug ga- 
lingesnės kaimynės. Tačiau britų ir amerikiečių valstybininkai manė, 
kad sumanymas prijungti prie Prancūzijos vokiečių gyvenamas teri- 
torijas prieštarautų Keturiolikai punktų, taip pat nacionalizmo ir tau- 
tų apsisprendimo principams, kuriais buvo pagrįsta taikos sutartis. 
Taigi jie priešinosi Focho ir Prancūzijos reikalavimams. Jie užsitikrino 
Clemenceau paramą, pažadėję jam pirmiausia, kad anglai ir amerikie- 
čiai kartu užtikrins Prancūzijos saugumą, antra, įkurs demilitarizuotą 

zoną, ir, trečia, užtikrins visišką ir ilgalaikį Vokietijos nusiginklavi- 
mą. Clemenceau, nepaisydamas Focho protestų ir savo nuojautos, 
sutiko. Wilsonas, Lloydas George'as ir Clemenceau pasirašė garantijų 
sutartį, tačiau JAV Senatas atsisakė ją ratifikuoti, nepaisydamas to, 
kad ją pasirašė prezidentas. Mums, labai gerbusiems Wilsono požiūrį 
ir pageidavimus visose taikos įtvirtinimo srityse, be ceremonijų buvo 
pasiūlyta geriau susipažinti su Amerikos konstitucija. 

Prancūzų tauta, pasimetusi ir apimta baimės bei pykčio, iš karto 
atsisakė Clemenceau paslaugų, nors šis šiurkštus, valdingas žmogus 
turėjo autoritetą visame pasaulyje ir išskirtinių ryšių su britų ir ame- 
rikiečių politikais. „Nedėkingumas savo didiems žmonėms, - sako 
Plutarchas, - yra būdingas stiprių tautų bruožas.“ Tačiau Prancūzijai 
buvo neprotinga pasiduoti šiam polinkiui dabar, kai ji, deja, buvo la- 
bai susilpnėjusi. Intrigos tarp įvairių frakcijų ir nepaliaujama vyriau- 
sybių ir ministrų kaita, labai būdinga Trečiajai Respublikai, - kad ir 
kokios naudingos ar įdomios šios intrigos atrodė jų dalyviams - tikrai 
nepadėjo jai atgauti jėgų. 

Poincarė, įtakingiausias iš Clemenceau įpėdinių, bandė įkurti Pran- 
cūzijos globojamą ir kontroliuojamą nepriklausomą Reino valstybę. 
Šis sumanymas neturėjo nė menkiausio šanso sulaukti sėkmės. Siek- 
damas priversti Vokietiją mokėti reparacijas, jis net surengė invaziją 
į Rūro sritį. Ši priemonė, žinoma, privertė Vokietiją laikytis sutarties 
įsipareigojimų, tačiau ją griežtai pasmerkė Didžiosios Britanijos ir 
Amerikos visuomenė. Dėl bendros finansinės ir politinės sumaišties 
šalyje, taip pat dėl reparacijų išmokų 1919-1923 m. Vokietijos markės 
kursas smarkiai smuko. Okupavę Rūrą prancūzai sukėlė Vokietijo- 
je didžiulį pasipiktinimą ir paskatino jos vyriausybę beatodairiškai 
spausdinti didžiulius kiekius popierinių pinigų, sąmoningai griau- 
nant Vokietijos valiutos pamatus. Paskutinėmis infliacijos dienomis 
vienas svaras buvo vertas keturiasdešimt trijų milijonų markių. So- 
cialinės ir ekonominės šios infliacijos pasekmės buvo stulbinamai 
žalingos ir ilgalaikės. Ji sunaikino viduriniosios klasės santaupas ir 

Prancūzų kariai ir civilis vokietis okupuotoje Rūro srityje. Krašto okupaciją vokiečiai vertino 


kaip didžiulį pažeminimą. 


atvėrė kelią nacionalsocialistams. Vokietijos pramonės struktūrą iš- 
kraipė kaip grybai po lietaus dygstančios monopolijos. Šalis visiškai 
nebeturėjo apyvartinio kapitalo. Visa tai privertė bankrutavusią šalį 
daugybę metų skolintis užsienyje didžiules sumas. Kaip ir šiandien 
vokiečių vargai kurstė jų pasipiktinimą. 

Nors iš pradžių britai buvo labai įniršę ant Vokietijos, tačiau ne- 
trukus ėmė ieškoti būdų padėti jai įveikti sunkumus. Kilo nesantaika 
tarp Lloydo George'o ir Poincarė, kurio nesugyvenamas būdas kliu- 
dė įgyvendinti tvirtą ir toliaregišką politiką. Abi šalys skyrėsi mąsty- 
mu bei veiksmais, ir britai ėmė smarkiai simpatizuoti Vokietijai, net 
žavėtis ja. 


20 


1 skyrius. Nugalėtojų beatodairiškumas 


+++ 


Vos tik užgimusiai Tautų Sąjungai buvo suduotas beveik mirtinas 
smūgis. JAV išsižadėjo šio prezidento Wilsono kūdikio. Kaip tik tada, 
kai prezidentas vėl ketino kautis už savo idealus, jį ištiko paralyžiaus 
priepuolis. Liga pakirto jį dviem ilgiems ir svarbiems metams; galiau- 
siai jo partiją ir jos politiką nušlavė respublikonų pergalė per 1920 m. 
prezidento rinkimus. Jau kitą dieną po respublikonų pergalės kitoje 
Atlanto pusėje triumfavo izoliacionistų idėjos. Jų manymu, Europa 
pati turėjo spręsti savo problemas ir mokėti savo skolas. Tuo pat metu 
respublikonai padidino muitus iš Europos įvežamoms prekėms, taip 
atimdami iš jos vienintelį būdą prasimanyti pinigų, kad grąžintų 
Amerikai skolas. Vašingtono konferencijoje 1921 m. Jungtinės Valsti- 
jos pasiūlė pradėti ilgalaikį nusiginklavimą jūrose, ir britų bei ameri- 
kiečių vyriausybės uoliai suskato skandinti savo karo laivus ir griauti 
savo karines jūrų bazes. Visa tai buvo daroma remiantis gana keista 
logika - girdi, amoralu nuginkluoti nugalėtuosius, jeigu ir nugalėto- 
jai, savo ruožtu, patys nenusiginkluos. Anglija ir JAV smerkė Pran- 
cūziją ir už tai, kad ji išsaugojo, nors ir gerokai sumažėjusią, savo ka- 
riuomenę, pagrįstą visuotine karo tarnybos prievole, neleido perkelti 
sienos prie Reino ir nepasirašė saugumo garantijos sutarties. 

Jungtinėms Valstijoms leidus suprasti Didžiajai Britanijai, kad jos 
sąjunga su Japonija, kurios japonai taip skrupulingai laikėsi, trukdys 
plėtoti britų ir amerikiečių santykius, ši sąjunga buvo anuliuota. Toks 
Britanijos poelgis smarkiai sukrėtė Japoniją ir buvo laikomas Vakarų 
pasaulio antausiu Azijos didvalstybei. Taip buvo nutraukti svarbūs 
ryšiai, kurie ateityje galėjo padėti išsaugoti taiką. Tuo pat metu Ja- 
ponija galėjo guostis tuo, kad smukus Vokietijos ir Rusijos galybei, 
ji tapo trečia galingiausia pasaulio jūrine valstybe ar bent jau tikrai 
viena galingiausių. Nors pagal Vašingtono jūrų susitarimą Japoni- 
jai buvo leista statyti mažesnės talpos laivus negu Britanijai ir Jung- 
tinėms Valstijoms, jai nustatytos normos dar daug metų atitiko jos 

laivų statybos ir finansinius pajėgumus; ir atidžiai stebėdama šias dvi 
stipriausias jūrinės didvalstybes ji aiškiai matė, kad jos anaiptol nesi- 
stengia stiprinti savo karinių pajėgumų, kaip galėjo ir privalėjo. Taigi, 
ir Europoje, ir Azijoje pergalingi sąjungininkai greitai sukūrė padėtį, 
kai dėl taikos buvo tiesiamas kelias naujam karui. 

Kol nepaliaujamai skambant geranoriškų banalybių akompani- 
mentui, abiejose vandenyno pusėse vyko visi šie apgailėtini įvykiai, 
Europoje atsirado naujas nesantaikos šaltinis, rimtesnis negu karalių 
ir kaizerių imperializmas. Rusijos pilietinis karas baigėsi visiška bol- 
ševikų revoliucionierių pergale. Tiesa, sovietų armija, patraukusi už- 
kariauti Lenkijos, buvo atremta Varšuvos mūšyje, bet Vokietija ir Ita- 
lija vos netapo komunistų kėslų ir propagandos aukomis, o Vengrijoje 
laikinai buvo įsigalėjęs komunistų diktatoriaus Bela Kuno režimas. 
Nors, kaip teisingai pastebėjo Fochas, „bolševizmas niekada neper- 
žengė nugalėtojų sienų“, vis dėlto pirmaisiais pokario metais jis su- 
krėtė visą Europos civilizacijos pamatą. Fašizmas buvo komunizmo 
šešėlis ir išsigimęs jo kūdikis. Tuo pačiu metu, kai kapralas Hitleris 
įsiteikė vokiečių kariškiams, Miunchene kurstydamas nuožmią ka- 
reivių ir darbininkų neapykantą žydams ir komunistams, kuriuos jis 

kaltino dėl Vokietijos pralaimėjimo, kitas avantiūristas Benito Musso- 
linis pasiūlė Italijai naują valdymo formą, kuri italų gelbėjimo nuo ko- 
munizmo pretekstu pačiam Mussoliniui suteikė diktatorišką valdžią. 
Kaip fašizmas kilo iš komunizmo, taip nacizmas išsivystė iš fašizmo. 
Taip įsigalėjo šie giminingi judėjimai, kuriems netrukus buvo lemta 
įtraukti visą pasaulį į dar baisesnę kovą, kurios niekas nepavadins 
baigta net po jų sutriuškinimo. 

Nepaisant to, taikos pamatas vis dar buvo stiprus. Vokietija buvo 
nuginkluota. Visa jos artilerija ir kita ginkluotė buvo sunaikinta. Jos 
laivynas jau buvo paskandintas Skapos įlankoje. Didžiulė Vokietijos 
armija buvo išformuota. Pagal Versalio sutartį Vokietijai, siekiant pa- 
laikyti tvarką šalyje, buvo leista turėti profesionalią kariuomenę, susi- 
dedančią iš ne daugiau kaip 100 tūkst. ilgalaikės tarnybos karių - tai 
neleido jai sudaryti kareivių atsargos. Anksčiau Vokietijoje kasmet 
buvo šaukiami naujokai, kuriems būdavo rengiami kariniai moky- 
mai, dabar šaukimų nebeliko; kadriniai kariškiai buvo atleisti. Steng- 
tasi kuo labiau apriboti karininkų skaičių. Vokietijai neleista turėti ka- 
rinę aviaciją. Jai buvo uždrausta turėti povandeninių laivų, Vokietijos 
karinis laivynas apsiribojo nedideliu skaičiumi laivų, kurių talpa ne- 
galėjo viršyti 10 tūkst. tonų. Sovietų Rusiją nuo Vakarų Europos ati- 
tvėrė užkarda aistringai bolševizmo nekenčiančių valstybių, kurios 
nutraukė ryšius su buvusia carų imperija, dabar įgavusia naują, dar 
baisesnę formą. Lenkija ir Čekoslovakija, išdidžiai pakėlusios galvą, 
paskelbė savo nepriklausomybę, ir jų padėtis Vidurio Europoje atro- 
dė stipri. Laurais vainikuota Prancūzijos kariuomenė buvo galingiau- 
sia karinė jėga Europoje, kuriai niekas neprilygo; keletą metų tikėta, 
kad ir Prancūzijos karinės oro pajėgos yra puikios. 

Iki 1934 m. nugalėtojų galia Europoje ir visame pasaulyje nebuvo 
ginčijama. Visus šiuos šešiolika metų trys buvusios sąjungininkės 

ar bent jau Britanija ir Prancūzija su savo draugais Europoje galėjo 
išlaikyti Vokietijos ginkluotųjų pajėgų galią nustatytose ribose vien 
laikydamosios tvirtos pozicijos, kalbėdamos Tautų Sąjungos vardu ir 
pasinaudodamos savo tarptautiniu autoritetu. Vietoj to iki 1931 m. 
nugalėtojai, ypač Jungtinės Amerikos Valstijos, savo galią daugiau- 
sia naudojo besistengdamos išpešti iš Vokietijos metinius reparacijų 
mokėjimus. Kadangi Vokietija galėjo mokėti reparacijas tik iš daug 
didesnių Amerikos paskolų, visa ši procedūra tapo absurdiška. Vie- 
nintelis jos vaisius buvo priešiškumo jausmas. Jeigu vietoj to būtų 
griežtai reikalaujama laikytis taikos sutartyje numatyto nusiginkla- 
vimo reikalavimų, būtų buvę galima be jokio smurto ir kraujo pra- 
liejimo neribotam laikotarpiui užtikrinti taiką ir žmonijos saugumą. 
Tačiau kol taikos sutarties straipsnių pažeidimai buvo nedideli, į juos 
buvo žiūrima pro pirštus, o kai jie tapo rimti, apie juos imta vengti 
kalbėti. Taip buvo atsisakyta paskutinės ilgalaikės taikos garantijos. 
Nugalėtųjų nusikaltimus paaiškina, nors, žinoma, nepateisina, nuga- 
lėtojų beatodairiškumas. Jei ne jis, nebūtų nei pagundos, nei galimy- 
bės įvykdyti šiuos nusikaltimus. 

Šiuose puslapiuose bandau atkurti kai kuriuos įvykius ir įspū- 
džius, iš kurių mano galvoje susideda baisiausių tragedijų istorija, 
tekusi Žmonijai per visą jos audringą gyvavimą. Ir ji neapsiribojo pra- 
rastomis gyvybėmis ir sunaikintu turtu, neatsiejamais nuo karo. Pir- 
masis pasaulinis karas nusinešė pasibaisėtinai daug karių gyvybių ir 
padarė didžiulių materialinių nuostolių. Vis dėlto, nepaisant Rusijos 
revoliucijos ekscesų, Europos civilizacija po karo išliko. Kai patran- 
kų griausmas staiga nutilo ir nusėdo jų sukeltos dulkės, jai priklau- 
sančios valstybės, nors ir turėjo nesutarimų, vis dar pripažino viena 
kitos istorinį ir tautinį tapatumą. Apskritai paėmus, karo įstatymai 
buvo gerbiami. Vienas su kitu kovoję kariškiai turėjo bendrų profesi- 
nių sąlyčio taškų. Ir pralaimėjusios, ir laimėjusios valstybės išsaugojo 
civilizuotą pavidalą. Buvo iškilmingai sudaryta taika, kuri, išskyrus 
neįgyvendinamus finansinius punktus, atitiko principus, kuriais nuo 
XIX a. vadovavosi apsišvietę žmonės. Buvo paskelbta įstatymo virše- 
nybė ir sukurtas Pasaulinis Instrumentas apginti mus, ypač europie- 
čius, nuo nelaimės pasikartojimo. 

Antrasis pasaulinis karas nutraukė visus žmones siejusius saitus. 
Savo pačių išrinkto Hitlerio įsakymu vokiečiai įvykdė tokius nusi- 
kaltimus, kurie visoje žmonijos istorijoje neturi sau lygių pagal mastą 
ir žiaurumą. Masinis ir sistemingas šešių ar septynių milijonų vyrų, 
moterų ir vaikų žudymas vokiečių mirties stovyklose nustelbia Čin- 
gischano paskubomis surengtas žudynes, kurios palyginti atrodo vi- 
siškai nereikšmingos. Rytų fronte ir Vokietija, ir Rusija sąmoningai 
naikino ištisas tautas. Pasibjaurėtini vokiečių surengti miestų bom- 
bardavimai išprovokavo dvidešimt kartų galingesnę vis stiprėjančių 
sąjungininkų oro pajėgų atsaką. Jo kulminacija buvo atominių bom- 
bų, nušlavusių Hirošimą ir Nagasakį, panaudojimas. 

Ir štai pagaliau baigėsi pasibaisėtinų sugriovimų ir moralinio nuos- 
mukio laikotarpis, kurio ankstesniais amžiais buvo neįmanoma net 

įsivaizduoti. Bet po visų mūsų 
išgyvenimų ir laimėjimų vis dar 
susiduriame su ne mažesnė- 
mis ir kur kas grėsmingesnėmis 
problemomis ir pavojais, nei tie, 
kuriuos taip sunkiai įveikėme. 
Kaip vienas iš tų, kurie gyveno 
ir dirbo tomis dienomis, aš visų 
pirma noriu parodyti, kaip len- 
gvai galėjome užkirsti kelią An- 
trojo pasaulinio karo tragedijai; 
kaip ydingųjų piktavališkumą su- 
stiprino dorybingųjų silpnumas; 
kaip demokratinių valstybių struk- 
tūros ir papročiai, jeigu jos nesu- 
sijungia į didesnius organizmus, 
neturi stabilumo ir tikrumo ele- 
mentų, kurie vieninteliai gali už- 
tikrinti paprastų Žmonių saugu- 
mą. Pamatysime, kaip raginimai 
elgtis apdairiai ir santūriai gali tapti pagrindiniu mirtino pavojaus 
šaltiniu; kaip vidurinysis kelias, pasirinktas siekiant saugumo ir ra- 


1944 m. Italija. Britų karys prie žuvusių 


tėvynainių kapų. 


maus gyvenimo, gali atvesti į katastrofą. Pamatysime, kaip svarbu, 
kad įvairios valstybės nuolat veiktų išvien tarptautiniu mastu, nepri- 
klausomai nuo jokių jų vidaus politikos pokyčių. 

Buvo nesunku trisdešimt metų išlaikyti Vokietiją nuginkluotą, o 
valstybes nugalėtojas — tinkamai apsiginklavusias. Ir net jeigu nebūtų 
pavykę pasiekti susitaikymo su Vokietija, reikėjo kurti ir visomis prie- 
monėmis stiprinti tikrąją Tautų Sąjungą, gebančią užtikrinti sutarčių 
vykdymą, kad jos galėtų būti pakeistos tik išdiskutavus ir susitarus. 
Kai trys ar keturios galingos valstybės, veikdamos išvien, pareikalavo 
iš savo tautų neįtikėtinų aukų, ir šios savanoriškai pasiaukodamos 


26 


1 skyrius. Nugalėtojų beatodairiškumas 


pagaliau pasiekė ilgai lauktą tikslą, atrodė savaime suprantama, kad 
šių valstybių veiksmai bus derinami ir ateityje, bent jau svarbiau- 
siais klausimais. Tačiau valstybės nugalėtojos neįstengė įvykdyti šio 
kuklaus reikalavimo, nors buvo galingos ir civilizuotos, ir daug pa- 
siekė pažinimo bei mokslo srityje. Jos gyveno šiandiena, neatsižvelg- 
damos į ateitį, nuo vienų rinkimų iki kitų, kol po dvidešimties metų 
nuskambėjo baisus signalas, pranešęs apie Antrąjį pasaulinį karą. Ir 
tada mums neliko nieko kita, kaip tik apraudoti savo žūstančius sū- 
nus, kurie taip šauniai ir narsiai kovėsi: 


Geliančiomis nugaromis, petys į petį, koja kojon 
Jie traukėsi iš šviesių ir plačių gyvenimo laukų. 


* Siegfriedas Sassoonas. 

2 skgrius 


Taikos apogėjus, 1922-1931 m. 


1922 m. Britanijoje iškilo naujas vadovas. Pasaulinės dramos me- 
tais Stanley Baldwinas kaip politikas buvo mažai žinomas ir nežy- 
mus. Šalies vidaus reikaluose jo vaidmuo tuo metu irgi buvo kuklus. 
Per karą jis buvo iždo kancleriui pavaldus finansų ministras, o ap- 
rašomu laikotarpiu - prekybos ministras. Įtakingu šalies politiku jis 
tapo 1922 m. spalį, nustūmęs į šalį Lloydą George'ą. Jis atliko svarų 
vaidmenį vyriausybėje iki 1937 m. gegužės, kai išgirtas ir visuotinai 
gerbiamas oriai ir tyliai atsistatydino iš pareigų ir apsigyveno savo 
dvare Vusteršyre. Mano santykiai su šiuo valstybininku yra svarbi is- 
torijos dalis, todėl turiu apie juos papasakoti. Kartais mudu smarkiai 
nesutardavome, bet per visus tuos metus kalbėjomės ir bendravome 
maloniai, geranoriškai ir žmogiškai suprasdami vienas kitą. 

1923 m. pradžioje jam tapus konservatorių premjeru, prasidėjo tas 
keturiolikos metų laikotarpis, kurį galima pavadinti „Baldwino ir 
MacDonaldo valdymu“. Ramsay MacDonaldas buvo socialistų par- 
tijos vadovas, ir šiedu valstybininkai, iš pradžių pakaitomis, o vė- 
liau sudarę politinę sąjungą, pusantro dešimtmečio valdė šalį. Nors 
nominaliai jiedu atstovavo priešiškoms partijoms, išpažįstančioms 

skirtingas doktrinas ir turin- 
čias nesuderinamų interesų, 
iš tiesų jie išvaizda, tempe- 
ramentu ir elgesiu buvo du 
panašiausi premjerai nuo to 
laiko, kai šalyje buvo įsteig- 
tas šis postas. Įdomu, kad jų- 
dviejų ideologinės pažiūros 
buvo gana artimos. Ramsey 
MacDonaldui buvo nesve- 
timos daugelis senųjų torių 
nuostatų, 0 Stanley Bald- 
winui nuosaikiai socialisti- 
nės pažiūros buvo artimes- 
nės nei daugeliui leiboristų, 
nors kaip ir dauguma pra- 


monininkų jis pasisakė už 
protekcionizmą. 

1924 m. įvyko visuotiniai 
rinkimai. Konservatoriai grį- 
žo į valdžią gavę 222 mandatus - daugiau nei visos kitos partijos 
kartu paėmus. Aš pats buvau išrinktas į parlamentą Epingo rinki- 


S. Baldwinas ir W. Churchillis 1925 m. 


minėje apygardoje, gavęs dešimties tūkstančių daugumą, bet kaip 
„konstitucionalistas“. Tuo metu nesivadinau „konservatoriumi“. 
Nors retkarčiais mudu su Baldwinu draugiškai pabendraudavome, 
netikėjau, kad jam pavyks tapti premjeru. Jam pasiekus tokią pergalę 
nenumaniau, kokie jo planai mano atžvilgiu, todėl nustebau, kai jis, 
apstulbindamas konservatorių partiją, pasiūlė man tapti iždo kancle- 
riu — eiti pareigas, kurias kadaise ėjo mano tėvas. Po metų, pritariant 
mano rinkėjams ir anaiptol nepatirdamas jokio asmeninio spaudimo, 
aš vėl oficialiai įstojau į konservatorių partiją ir Karltono klubą, kurių 
gretas palikau prieš dvidešimt metų. 

Apie penkerius metus dirbau netoli Baldwino Dauningo gatvėje 11. 
Beveik kiekvieną rytą eidamas į Finansų ministeriją kelioms minu- 
tėms užsukdavau pas jį į kabinetą pasikalbėti. Kadangi buvau vie- 
nas artimiausių jo kolegų, man tenka dalis atsakomybės už viską, kas 
per tą laiką nutiko. Per tuos penkerius metus labai smarkiai atsigavo 
ekonomika. Tai buvo sumanaus, nuosaikaus valdymo laikotarpis, per 
kurį kiekvienais metais padėtis šalyje palaipsniui gerėjo. Negaliu gir- 
tis, kad mūsų platforma buvo sensacinga ar kuo nors ypatinga, bet 
kad ir kaip vertintume, ekonominiu ar finansiniu požiūriu, didžioji 
dalis Žmonių ėmė gyventi geriau, o padėtis šalyje ir pasaulyje mūsų 
kadencijos pabaigoje tapo geresnė ir vaisingesnė nei jos pradžioje. 
Mūsų pasiekimai buvo kuklūs, bet apčiuopiami. 

Ypač gerų rezultatų atnešė mūsų vyriausybės politika Europoje. 

Į valdžią Vokietijoje atėjo Hindenburgas. 1925 m. vasario pabaigoje 
mirė Friedrichas Ebertas, prieškario Vokietijos socialdemokratų par- 
tijos vadovas ir pirmasis Vokietijos Respublikos prezidentas, išrinktas 
po pralaimėto karo. Artėjo naujo prezidento rinkimai. Visi vokiečiai 
buvo išauklėti paternalistinio despotizmo dvasia, nors šalis turėjo 
seną kalbos laisvės ir parlamentinės opozicijos tradiciją. Pralaimėji- 
mas ant savo Žvynuotų sparnų atnešė jiems neregėtų demokratijos 
formų ir laisvių. Tačiau Žmonės vis dar nebuvo atsigavę po sunkių iš- 
bandymų, kuriuos jiems teko patirti, o dėl valdžios ir įtakos tarpusa- 
vyje kovojo daug partijų ir grupių. Dėl šalyje vyraujančios sumaišties 
buvo nutarta prašyti pagalbos seno feldmaršalo von Hindenburgo, 
kuris oriai atsistatydinęs gyveno kaip privatus asmuo. Hindenburgas 
liko ištikimas ištremtam imperatoriui ir pasisakė už „britų modelio“ 
monarchijos restauravimą. Tai buvo pats protingiausias, nors ir la- 
bai senamadiškas pasirinkimas. Maldavimai dalyvauti rinkimuose į 
Veimaro Respublikos prezidento postą jį labai erzino. „Palikite mane 
ramybėje“, - kartojo jis. 

igarTe" 


1925 m. Vokietijos 
prezidento rinkimų 
kampanija. P. von 
Hindenburgo šalininkai 
t miesto gatvėmis vežioja 
didžiulį savo lyderio 


atvaizdą. 


Tačiau maldavimai nesiliovė, ir tik admirolui von Tirpitzui pavyko 
įtikinti jį iškelti šalies interesus aukščiau asmeninių ir pasiaukoti dėl 
pareigos, kuriai jis visada paklusdavo. Hindenburgo priešininkai rin- 
kimuose buvo Katalikų centro partijos kandidatas Marxas ir komu- 
nistas Thaelmannas. Balandžio 26-ąją, sekmadienį, visa Vokietija bal- 
savo. Skirtumas tarp kandidatų surinktų balsų buvo netikėtai mažas: 
už Hindenburgą balsavo 1465576 rinkėjai, už Marxą - 13751615, o už 
Thalmanną - 1931151. Hindenburgas, kuris buvo garsus ir, priešingai 
nei jo varžovai, visiškai nesiveržė į valdžią, vokiečiams pasirodė pa- 
traukliausias kandidatas. Jis buvo išrinktas prezidentu, nors mažiau 
nei milijono balsų dauguma, nelaimėjęs absoliučios daugumos. Kai 
Hindenburgo sūnus Oskaras pažadino jį 7 valandą ryto pranešti apie 
išrinkimą, jis priekaištingai sumurmėjo: „Ir kam reikėjo mane žadinti 
valanda anksčiau? Juk niekas nepasikeis ir 8 valandą.“ Taip taręs jis 
vėl užmigo ir miegojo, kol atėjo jam įprastas laikas keltis. 

Prancūzijoje Hindenburgo pergalė iš pradžių buvo laikoma Vokie- 
tijos grėsmės atgimimu. Britai į ją reagavo ramiau. Aš visada norėjau, 
kad Vokietija atgautų savo reputaciją ir savigarbą, kad išnyktų karo 
pagimdyta nesantaika tarp mūsų tautų, todėl manęs ši Žinia visai 

nenuliūdino. „Jis visai protingas Žmogus“, —- pasakė man Lloydas 
George'as, kai mudu susitikome po rinkimų Vokietijoje. Toks jis ir 
buvo, kol jo neapleido jėgos. Net kai kurie įnirtingiausi jo oponentai 
buvo priversti pripažinti: „Geriau menkysta negu Neronas.“ Tačiau 
Hindenburgui buvo jau septyniasdešimt septyneri metai, o jo kaden- 
cijos trukmė siekė septynerius metus. Mažai kas tikėjo, kad jis bus 
perrinktas. Hindenburgas kaip įmanydamas stengėsi likti nešališkas 
įvairių partijų atžvilgiu ir jo prezidentavimo metai suteikė Vokietijai 
galimybę atsigauti ir nurimti, nekeliant grėsmės savo kaimynams. 


1925 m. vasarį Vokietijos vyriausybė pasiūlė sudaryti tokią sutar- 
tį, pagal kurią valstybės, turinčios interesų Reino regione, pirmiau- 
sia Anglija, Prancūzija, Italija ir Vokietija, iškilmingai įsipareigotų 
nekariauti prieš kitas šalis sutarties dalyves. Šios sutarties garanto 
vaidmenį ji siūlė pavesti Jungtinių Amerikos Valstijų vyriausybei. Be 
to, Vokietija pageidavo, kad sutartis aiškiai užtikrintų esamų sienų 
prie Reino neliečiamumą. Tai buvo svarbus įvykis. Tačiau Britanijos 
dominijos šiuo pasiūlymu nesižavėjo. Generolas Smutsas siekė iš- 
vengti regioninių susitarimų. Kanadiečiai sutarties idėją palaikė, bet 
labai santūriai. Tik Naujoji Zelandija buvo pasirengusi priimti Brita- 
nijos vyriausybės požiūrį. Tačiau mes dėjome pastangas, kad Vokie- 
tijos pasiūlyta sutartis būtų sudaryta. Aš maniau, kad padaryti galą 
tūkstantmetį trukusiems Prancūzijos ir Vokietijos vaidams yra priori- 
tetinis uždavinys. Tikėjau, kad jeigu tik mums pavyktų susieti galų ir 
teutonų šalis tokiais glaudžiais ekonominiais, visuomeniniais ir mo- 
raliniais ryšiais, kad nebekiltų naujų nesutarimų, siekdamos bendros 
gerovės ir vadovaudamosios abipusiais interesais jos pamirštų senus 
kivirčus, ir Europa vėl suklestėtų. Maniau, kad britų tautai labai svar- 
bu užgesinti prancūzų ir vokiečių nesantaiką Europoje, ir kad tai yra 
svarbiausias jos tikslas, kurio siekti neturi kliudyti jokie kiti. Taip ma- 
nau ir šiandien. 

Rugpjūtį prancūzai, visiškai suderinę savo poziciją su Britanija, pa- 
teikė Vokietijai oficialų atsakymą. Pirmiausia Vokietija turėjo be jokių 
išlygų įstoti į Tautų Sąjungą. Vokietijos vyriausybė priėmė šią sąlygą. 
Tai reiškė, kad Versalio sutartis lieka galioti, nebent ji būtų pakeista 
abipusiu susitarimu, ir kad sąjungininkai neprisiima jokių konkrečių 
įsipareigojimų dėl savo ginkluotės mažinimo. Kitų vokiečių reikala- 
vimų, iškeltų spaudžiant ir raginant nacionalistams, tokių kaip paša- 
linti iš Taikos sutarties sakinį apie „karo kaltę“, laikyti atviru Elzaso ir 
Lotaringijos klausimą ir nedelsiant išvesti sąjungininkų kariuomenę 
iš Kelno, Vokietijos vyriausybė pernelyg nesistengė įtraukti į naująją 
sutartį, nes sąjungininkai jiems vis tiek nebūtų pritarę. 

Šiuo pagrindu spalio 4-ąją buvo sušaukta oficiali konferencija Lo- 
karne. Prie ramaus ežero susirinko delegatai iš Anglijos, Prancūzijos, 
Vokietijos, Belgijos ir Italijos. Konferencijoje buvo susitarta dėl šių su- 
tarčių: pirma, bendros penkių didvalstybių abipusių garantijų sutar- 
ties; antra, Vokietijos arbitražo sutarčių su Prancūzija, Belgija, Lenkija 
ir Čekoslovakija; trečia, specialių Prancūzijos sutarčių su Lenkija ir 
Čekoslovakija, kuriomis Prancūzija įsipareigojo padėti šioms šalims, 
jeigu, pažeidus Vakarų paktą, jos būtų neišprovokuotai užpultos. Tai- 
gi, Vakarų Europos demokratijos susitarė visomis aplinkybėmis pa- 
laikyti tarpusavio taiką ir vieningai priešintis kiekvienai, kuri pažeis 
sutartį ir pradės agresiją prieš brolišką šalį. Didžioji Britanija iškil- 
mingai įsipareigojo ateiti į pagalbą Prancūzijai ir Vokietijai, jeigu jos 
taps neišprovokuotos agresijos aukomis. Šį rimtą karinį įsipareigoji- 
mą patvirtino parlamentas ir tvirtai rėmė žmonės. Tokių įsipareigoji- 
mų pavyzdžių istorijoje dar nebuvo. 

Klausimas dėl visiško ar dalinio Prancūzijos ir Anglijos nusiginkla- 
vimo nebuvo keliamas. Kaip finansų ministras nuo pat pradžių daly- 
vavau aptariant visas šias temas. Mano asmeninė nuomonė apie mūsų 
įsipareigojimus Prancūzijai ir Vokietijai buvo tokia: pirma, kol Pran- 
cūzija bus apsiginklavusi, o Vokietija nusiginklavusi, Vokietija nega- 
lės jos užpulti, antra, Prancūzija niekada nepuls Vokietijos, jeigu dėl 

1924 M. W. Churchillis tapo Jungtinės 


Karalystės iždo kancleriu. 


tokio užpuolimo Anglija automa- 
tiškai taps Vokietijos sąjunginin- 
ke. Taigi, nors šis įsipareigojimas 
teoriškai atrodė pavojingas (nes 
kilus Prancūzijos ir Vokietijos ka- 
rui jis įpareigojo mus stoti vienos 
arba kitos šalies pusėn), tokios 
katastrofos tikimybė buvo labai 
maža, ir bet kokiu atveju tai buvo 
geriausias būdas jos išvengti. Vi- 
sada pasisakiau prieš Prancūzijos 
nusiginklavimą ir Vokietijos per- 
siginklavimą, suprasdamas, kad 
Didžiajai Britanijai dėl to iš karto 
kiltų didesnis pavojus. O Vokieti- 
jos saugumą tvirtai garantavo Di- 
džioji Britanija ir Tautų Sąjunga, 
į kurią Vokietija įstojo vykdyda- 
ma sutarties sąlygas. Taip buvo 
sukurta pusiausvyra, kurią Brita- 
nija, labiausiai besirūpinusi baig- 
ti nesantaiką tarp Vokietijos ir 
Prancūzijos, turėjo palaikyti dau- 
giausia atlikdama tarpininko ir 
arbitro vaidmenį. Tikėtasi, kad ši 
pusiausvyra bus išlaikyta dvide- 


šimt metų, per kuriuos, ilgalaikės taikos sąlygomis augant tarpusavio 
pasitikėjimui ir siekiant atsikratyti finansinės ginklavimosi naštos, są- 


jungininkų ginkluotė pamažu savaime sumažės. Buvo akivaizdu, kad 


jeigu Vokietija kada nors daugiau ar mažiau pasivytų Prancūziją ir 
juo labiau ją pralenktų ginkluotės srityje, kiltų pavojus. Bet to daryti 
jai neleido iškilmingai prisiimti sutarties įsipareigojimai. 

Lokarno sutartimi siekta užtikrinti taiką tik Vakaruose, bet buvo 
tikimasi, kad po jos bus sudaryta savotiška „Rytų Lokarno“ sutartis. 
Mes labai troškome kiek įmanoma apriboti Vokietijos ir Rusijos karo 
riziką laikydamiesi tokių pačių principų ir panašiomis priemonėmis, 
kuriomis užkirtome kelią Vokietijos ir Prancūzijos karo galimybei. 
Bet net valdant Stresemannui Vokietija nebuvo linkusi visiškai atsi- 
sakyti savo pretenzijų Rytuose ir prisiimti teritorinių įsipareigojimų 
Lenkijos, Dancigo koridoriaus ir Aukštutinės Silezijos atžvilgiu. So- 
vietų Rusija buvo izoliuota už antibolševikinių valstybių cordon sani- 
taire. Nors mes ir toliau stengėmės, jokios pažangos Rytuose nebuvo 
pasiekta. Aš niekada neatsisakiau minties pabandyti padaryti rytinę 
Vokietijos sieną jai priimtinesnę, bet per tuos trumpus vilties metus 
tokia galimybė nepasitaikė. 

1925 m. Lokarno konferencijoje sudaryta sutartis sukėlė visuotinį 
džiaugsmą. Baldwinas pirmasis pasirašė ją Užsienio reikalų ministe- 
rijoje. Užsienio reikalų ministras Austenas Chamberlainas, neturėda- 
mas oficialios rezidencijos, paprašė manęs leisti jam mano reziden- 
cijos Dauningo gatvėje 11 pietų salėje surengti draugiškus pietus su 
Stresemannu. Per šiuos pietus mes visi labai draugiškai bendravome 
ir galvojome, kokia puiki ateitis lauktų Europos, jeigu dvi jos didžiau- 
sios tautos nuoširdžiai susivienytų ir jaustųsi saugios. Kai šią atmin- 
tiną sutartį nuoširdžiai patvirtino parlamentas, Austenas Chamber- 
lainas buvo apdovanotas Keliaraiščio ordinu (Order of the Garter) ir 
Nobelio taikos premija. Jis labai svariai prisidėjo prie Europos atsta- 
tymo ir pradėjo trejų metų taikos ir atsigavimo laikotarpį. Nors se- 
nieji nesutarimai neišnyko ir danguje jau kaupėsi nauji debesys, mes 
pagrįstai tikėjomės, kad tokie tvirti pasiekimai atvers kelią į priekį. 

1929 m. Europoje buvo ramu kaip niekada per dvidešimt praeities 
ir bent dvidešimt ateities metų. Sudarius Lokarno sutartį įsivyravo 

Apie Lokarno konferencijos pradžią skelbiantis vokiečių laikraščio „Berliner Tageblatt“ 


1925 M. spalio 5 d. numeris. 


draugiškas požiūris į Vokietiją ir sąjungininkų kariuomenės daliniai 
iš Reino regiono buvo išvesti anksčiau Versalio sutartimi nustatyto 
termino. Naujoji Vokietija užėmė savo vietą Tautų Lygoje. Dėl di- 
delių Amerikos ir Didžiosios Britanijos paskolų ekonominė padėtis 
Vokietijoje gerėjo labai greitai. Jos naujieji vandenynų laineriai buvo 
pripažinti geriausiais Atlanto laivais. Jos prekyba plėtojosi neįtikė- 
tinai sparčiai, didėjo šalies gyventojų gerovė. Prancūzija, turėdama 
aljansų sistemą, taip pat, rodės, turėjo Europoje tvirtas pozicijas. Ver- 
salio sutarties nuostatos, susijusios su nusiginklavimu, nebuvo atvi- 
rai pažeidžiamos. Vokietija nebeturėjo karinio jūrų laivyno. Jai buvo 
uždrausta turėti karines oro pajėgas, ir jos dar nebuvo atsiradusios. 
Daugelis Vokietijos politikų buvo griežtai nusiteikę prieš karą, net 
jeigu tik dėl atsargumo, o Vokietijos kariuomenės aukščiausioji vado- 
vybė nemanė, kad sąjungininkai leis vokiečiams persiginkluoti. Kita 
vertus, mūsų laukė nelaimė, kurią vėliau pavadinau „ekonominiu 
uraganu“. Apie tai, kad ji artinasi, žinojo labai nedaug žmonių finan- 
sininkų sluoksniuose, bet jie bijojo apie tai kalbėti — toks baisus buvo 
reginys horizonte. 

1929 m. rinkimai parodė, kad britų rinkėjų nuotaikos labai permai- 
ningos ir jie linkę paklusti normaliam pokyčių troškimui. Bendruo- 
menių rūmuose socialistai gavo šiek tiek daugiau vietų nei konser- 
vatoriai. Baldwinas įteikė karaliui atsistatydinimo raštą. Mes visi 
specialiu traukiniu nuvykome į Vindsorą atiduoti savo antspaudų 
ir atsistatydinti. O liepos 7-ąją Ramsay MacDonaldas tapo premjeru 
ir ėmė vadovauti mažumos vyriausybei, priklausančiai nuo liberalų 
balsų. 

Vadovaujama premjero socialisto, jo naujoji leiboristų vyriausybė 
suteikė didelių nuolaidų Egiptui, iš esmės reformavo Indijos valdymą 
ir vėl ėmė siekti, kad pasaulyje, ar bent jau Britanijoje, prasidėtų nusi- 
ginklavimo procesas. Šiems jo tikslams pritarė liberalai, todėl jis turė- 
jo daugumą parlamente. Nuo to laiko prasidėjo mano nesutarimai su 
Baldwinu, todėl mudviejų santykiai, kurie susiklostė prieš penkerius 
metus, kai jis pasirinko mane iždo kancleriu, atitinkamai pasikeitė. 
Mūsų asmeniniai santykiai, žinoma, liko geri, bet abu supratome, kad 
mūsų pozicijos skiriasi. Aš maniau, kad konservatorių opozicija turi 
tvirtai oponuoti leiboristų vyriausybei visais svarbiais imperijai ir ša- 
liai klausimais, tapatintis su Britanijos didybe, kokia ji buvo lordo Be- 
aconsfieldo ir lordo Salisbury laikais, ir nebijoti stoti į kovą, net jeigu 
tauta iš karto jos nepalaikytų. Baldwinas, kiek suprantu, manė, kad 
laikai jau nepalankūs aktyviai puoselėti Britanijos imperijos didybę. 
Jis buvo įsitikinęs kad konservatorių partijos išlikimas priklauso nuo 
jos gebėjimo susitarti su liberalais ir leiboristais ir sumaniai, vikriai 
manevruoti, siekiant prisitaikyti prie visuomenėje vyraujančių nuo- 
monių, bei pritraukti didelius rinkėjų segmentus. Ir jam tai puikiai 
pavykdavo. Jis buvo iškiliausias visų laikų konservatorių partijos va- 
dovas. Jiems vadovaudamas jis kovojo penkiuose visuotiniuose rinki- 
muose ir trijuose iš jų laimėjo. 

Mūsų bendradarbiavimas galutinai nutrūko dėl nesutarimų Indijos 
klausimu. Ministras pirmininkas, smarkiai remiamas ir net skatina- 
mas konservatorių vicekaraliaus lordo Irwino, o paskui lordo Halifa- 
xo, skubėjo įgyvendinti savo planą suteikti Indijai savivaldą. Londone 
buvo surengta pompastiška konferencija, kurioje pagrindinį vaidme- 
nį atliko Gandhis, neseniai paleistas iš erdvaus kalėjimo. Nėra reikalo 
šioje knygoje aprašinėti ginčų, vykusių šios konferencijos sesijų metu 
1929 ir 1930 m. Kai Gandhis buvo paleistas iš kalėjimo, kad galėtų ats- 
tovauti konferencijoje indų nacionalistams, mano santykiai su Bald- 
winu tapo ypač įtempti. Jam, regis, visai patiko vyriausybės politika 
Indijoje; iš esmės jis pritarė ministrui pirmininkui ir vicekaraliui ir 
įtikino konservatorių opoziciją juos palaikyti. Tam nepritardamas aš 
netrukus atsistatydinau iš šešėlinio kabineto, bet patikinau Baldwiną, 
kad kaip įmanydamas padėsiu jam oponuoti socialistų vyriausybei 
Bendruomenių rūmuose ir visada visomis jėgomis stengsiuosi prisi- 
dėti prie jų pralaimėjimo per visuotinius rinkimus. 


1931 m. Didysis kovotojas už Indijos nepriklausomybę M. Gandhis atvyksta į Didžiąją Britaniją. 

Beveik iki 1929 m. trečiojo ketvirčio pabaigos atrodė, kad ekono- 
mika auga, ypač Jungtinėse Amerikos Valstijose. Perdėtas optimiz- 
mas sukėlė tikrą spekuliavimo orgiją. Buvo parašyta daugybė knygų, 
kurių autoriai teigė, kad tobulindamas verslo organizavimą mokslas 
pagaliau įveikė tokį reiškinį kaip ekonominės krizės. „Regis, mes ga- 
lutinai įveikėme ekonomikos cikliškumą, su kuriuo susidurdavome 
anksčiau“, — rugsėjį pareiškė Niujorko vertybinių popierių biržos 
pirmininkas. O spalį Volstritą staiga užklupo baisi audra. Net įsiki- 
šus galingiausioms institucijoms nepavyko pažaboti panikos bangos. 
Stambiausi bankai surinko milijardo dolerių fondą palaikyti ir stabi- 
lizuoti rinką. Viskas perniek. 

Dingo visi turtai, ankstesniais metais taip greitai sukaupti verty- 
binių popierių forma. Milijonų amerikiečių šeimų gerovė, užaugu- 
si ant milžiniško išpūstų kreditų pamatų, staiga pasirodė esanti tik 
fantomas. Be visą šalį apėmusios spekuliacijos akcijomis karštligės, 
kurią skatino net žymiausi bankai, lengva ranka dalindami paskolas, 
išaugo didžiulė kreditinės prekybos sistema, leidusi Žmonėms išsi- 
mokėtinai įsigyti namus, baldus, automobilius ir daugybę namų ūkio 
įrenginių, reikalingų ir nereikalingų. Dabar viskas susidėjo į viena. 
Didžiulės pramonės įmonės buvo išmuštos iš vėžių ir paralyžiuotos. 
Dar prieš keletą dienų prie jų buvo sunku rasti vietos pastatyti au- 
tomobilį, nes darbininkai ir amatininkai ėmė jais kasdien važinėti į 
darbą. Dabar smarkiai sumažėję atlyginimai ir auganti bedarbystė 
sutrikdė visą šalį, kuri iki to laiko buvo visa galva pasinėrusi į įvai- 
riausių milijonams Žmonių reikalingų prekių kūrimo darbą. Ame- 
rikos bankininkystės sistema buvo kur kas mažiau koncentruota ir 
turėjo gerokai mažiau saugiklių negu Britanijos. Dvidešimt tūkstan- 
čių šalies bankų suspendavo mokėjimus. Žmonės neteko priemonių 
apsikeisti prekėmis ir paslaugomis, o Volstrito žlugimas skaudžiai 
smogė ir kuklioms, ir turtingoms šeimoms. 

1930 M. pasaulinė krizė smogė ir Jungtinei Karalystei. Minia bedarbių būriuojasi prie 


darbo biržos. 


Tačiau nedera manyti, kad gerovė ir turtas, kuriais džiaugėsi vis 
daugiau amerikiečių, buvo tik iliuzija ir rinkos pakvaišimas. Dar nie- 
kada istorijoje jokioje visuomenėje žmonės nepagamindavo tiek daug 
prekių ir taip intensyviai jomis nesikeitė. Žmonės tikrai gali suteik- 
ti vienas kitam daug naudos, jei tik kaip reikiant pasistengia ir turi 
reikalingų gebėjimų. Gerovės rūmą sugriovė švaistymasis dar neuž- 
dirbtais pinigais ir troškimas gauti didesnį pelną, nei buvo įmanoma 
net labai stengiantis. Po biržos katastrofos 1929-1932 m. laikotarpiu 
ėmė nuolat mažėti kainos, o dėl to sumenko gamyba ir kilo didelis 
nedarbas. 

Šio ekonominio gyvenimo sutrikimo pasekmės buvo juntamos visa- 
me pasaulyje. Dėl nedarbo ir gamybos nuosmukio mažėjo prekybos 

apimtys. Siekiant apsaugoti vidaus rinkas, buvo įvesti muitai, ri- 
bojantys importą. Visuotinė krizė sukėlė didelių finansinių sun- 
kumų ir paralyžiavo vidaus kreditą. O dėl to, savo ruožtu, visame 
pasaulyje plačiai išplito skurdas ir nedarbas. Valdant MacDonaldo 
leiboristų-socialistų vyriausybei, tiek daug pažadėjusiai žmonėms, 
1930-1931 m. nedarbas tiesiog jų akyse išaugo nuo vieno iki trijų mi- 
lijonų. Buvo kalbama, kad Jungtinėse Valstijose darbo neturi dešimt 
milijonų Žmonių. Visą didžiosios Respublikos bankininkystės siste- 
mą apėmė sumaištis ir laikinas nuosmukis. Šios nelaimės išplito Vo- 
kietijoje ir kitose Europos šalyse. Tačiau angliškai kalbančiame pasau- 
lyje niekas nebadavo. 

Partijos, kurios ideologija priešiška kapitalui, suformuotai vyriau- 
sybei visada sunku apsaugoti pasitikėjimą ir kreditą, tokį svarbų 
labai dirbtinei salos, tokios kaip Britanija, ekonomikai. MacDonal- 
do vyriausybė buvo visiškai nepajėgi susidoroti su jai iškilusiomis 
problemomis. Ji neįstengė įvesti partijoje disciplinos ar suaktyvinti 
ekonomikos tiek, kad bent jau subalansuotų biudžetą. Visiškai nepa- 
jėgdama tvarkyti finansinių reikalų, ši vyriausybė prarado daugumą 
parlamente ir buvo pasmerkta žlugti. 

Leiboristų partija neįstengė dirbti krizės sąlygomis ir prarado libe- 
ralų, sudariusių sąlygas jos žalingai veiklai, paramą. Dėl vyriausybės 
nepajėgumo ir staigaus Britanijos finansinės kreditų sistemos sutriki- 
mo buvo nutarta sudaryti nacionalinę koalicinę vyriausybę. Atrodė, 
kad tik visų partijų vyriausybė bus pajėgi susidoroti su krize. MacDo- 
naldas ir jo iždo kancleris, pasinaudoję patriotinių jausmų banga, 
įtikino Leiboristų partijos daugumą palaikyti koaliciją. Baldwinas, 
niekada neprieštaravęs, kad kiti eitų oficialias pareigas, jeigu tikroji 
valdžia priklausys jam, neprieštaravo dirbti MacDonaldo vadovau- 
jamoje vyriausybėje. Tačiau tokia jo pozicija, nors ir verta pagarbos, 
buvo klaidinga. Lloydas George'as vis dar gijo po operacijos - rimtos 
jo amžiui — ir seras Herbertas Samuelis įtikino didžiąją dalį liberalų 
paremti visų partijų koaliciją. 

Į koalicinę vyriausybę nebuvau pakviestas. Indijos klausimas poli- 
tiškai išskyrė mudu su Baldwinu. Taip pat buvau MacDonaldo leibo- 
ristų vyriausybės oponentas. Kaip ir daugelis kitų politikų maniau, 
kad nacionalinis vienijimasis būtinas. Tačiau nesistebėjau ir neliūdė- 
jau, kad pats nebuvau įtrauktas į šį procesą. Tiesą sakant, visą laiką, 
kol truko ši politinė krizė, aš tapiau Kanuose. Ką būčiau daręs, jeigu 
mane būtų pakvietę tapti nacionalinės vyriausybės nariu, negaliu pa- 
sakyti. Neverta kalbėti apie tai, ar teisingi buvo sumanymai, kurie 
taip ir liko neįgyvendinti. Tačiau mano padėtis politinėje scenoje tapo 
labai kebli. Penkiolika metų dirbau vyriausybėje, o dabar rašiau savo 
knygą „Life of Marlborough“ (Marlborough gyvenimas). To meto po- 
litinės dramos buvo be galo įdomios tiems, kurie buvo įsitraukę į jų 
verpetus ir sūkurius, tačiau nuoširdžiai sakau, kad niekada nesipik- 
tinau ir juo labiau nesielvartavau, kad buvau taip ryžtingai atstum- 
tas sunkią tautai valandą. Tačiau man kilo vienas nepatogumas. Visą 
laiką nuo 1905 m. sėdėjau viename ar kitame pirmųjų suolų ir visada 
turėjau tą pranašumą, kad galėjau kalbėti nuo pakylos, pasidėjęs ant 
jos savo užrašus ir daugiau ar mažiau sėkmingai apsimesti, kad kal- 
bu ekspromtu. Dabar turėjau susirasti vietą žemiau perėjimo prie vy- 
riausybės pusės (ir man dėl to kilo šiek tiek sunkumų), o čia kalbėda- 
mas ir oponuodamas gerai žinomiems buvusiems ministrams turėjau 
laikyti savo užrašus rankoje. Tačiau ilgainiui įpratau. 

Suformavus naują vyriausybę krizė nesibaigė, ir grįžęs iš užsienio 
pamačiau, kad visi bruzda, ruošdamiesi neišvengiamai artėjantiems 
visuotiniams rinkimams. Rinkėjų verdiktas buvo vertas britų tautos. 
Buvo suformuota Ramsay MacDonaldo, leiboristų-socialistų partijos 
įkūrėjo, vadovaujama nacionalinė vyriausybė. Ji pasiūlė Žmonėms 
griežto taupymo ir pasiaukojimo programą, panašią į ankstesnę 
„kraujas, triūsas, ašaros ir prakaitas“ programą, kurią įgyvendin- 
ti skatino karas ir mirtinas pavojus, tik dabar šio akstino nebebuvo. 
Naujoji vyriausybė paskelbė vykdysianti griežčiausio taupymo po- 
litiką, todėl visiems teks sumažinti atlyginimus ir algas. Ji paragino 

Labdaros valgykla 
JAV Didžiosios 


depresijos Metu. 


žmones pasiaukoti ir palaikyti jos programą. Britai reagavo taip, kaip 
visada, kai būna pagauti didvyriškos nuotaikos. Nors vyriausybė, pa- 
žeisdama savo įsipareigojimus, atsisakė aukso standarto, o Baldwinas 
buvo priverstas suspenduoti (kaip pasirodė, visiems laikams) skolos 
mokėjimą Amerikai, kurį pats primetė 1923 m. vyriausybei, pasitikė- 
jimą šalies finansų ir kredito sistema pavyko atkurti. Naująją vyriau- 
sybę palaikė didžioji dauguma deputatų, nors tik septyni ar aštuoni 
paties MacDonaldo partijos nariai. Nors jo sveikata ir galios sparčiai 
nyko, jis valdė per patį suirutės Britanijos sistemos viršūnėje apogėjų 
beveik ketverius lemtingus metus. Ir per tuos ketverius metus labai 
sparčiai iškilo Hitleris. 

Adolfas Hitleris 


1918 m. spalį per anglų dujų ataką prie Komino vienas vokiečių 
kapralas dėl chloro poveikio laikinai prarado regėjimą. Kol jis gulėjo 
ligoninėje Pomeranijoje, Vokietiją užklupo pralaimėjimas ir revoliu- 
cija. Šis niekuo nepasižyminčio Austrijos muitinės pareigūno sūnus 
jaunystėje svajojo tapti didžiu dailininku. Po nesėkmingo bandymo 
įstoti į dailės akademiją Vienoje gyveno skurde - iš pradžių Austrijos 
sostinėje, vėliau Miunchene. Kartais dirbdavo dažytoju, bet dažniau- 
siai imdavosi bet kokio pasitaikiusio darbo. Gyvendamas neprite- 
kliuje jis kaupė aršią, nors ir paslėptą pagiežą pasauliui, užtvėrusiam 
jam kelią į gerovę. Bet asmeniniai sunkumai neatvedė jo į komunistų 
gretas. Jis reagavo į juos neįprastai kilniai: tapo dar ištikimesnis savo 
tautai, aistringai ją garbino ir sudievino. Prasidėjus karui jis noriai 
stojo į kariuomenę ir ketverius metus tarnavo Bavarijos pulke Vakarų 
fronte. Tokia buvo Adolfo Hitlerio karjeros pradžia. 

Kai 1918 m. žiemą bejėgis, apakęs gulėjo ligoninėje, jo asmeninės 
nesėkmės jam atrodė kaip dalis katastrofos, ištikusios visą vokiečių 

tautą. Pralaimėjimo šokas, prasidėjusi sui- 
rutė ir netvarka, prancūzų triumfas - visa 
tai gyjančiam kapralui sukėlė aštrų skaus- 
mą, kuris persmelkė visą jo būtį ir paža- 
dino neįtikėtinai galingas dvasios jėgas, 
kurios galėjo ir išgelbėti, ir sunaikinti žmo- 
niją. Hitleriui atrodė, kad Vokietijos pra- 
laimėjimo negalima paaiškinti įprastomis 
priežastimis. Jį lėmė kažkokia didžiulė ir 
pasibaisėtina išdavystė. Vienišas ir užda- 
ras mažasis kareivis mąstė apie galimas 
katastrofos priežastis, vadovaudamasis tik 
savo siaura asmenine patirtimi. Vienoje jis 
bendravo su kraštutinių vokiečių naciona- 
listų grupių nariais. Iš jų jis ir išgirdo apie 
piktus kitos tautos veiksmus, nordinio pa- 
saulio priešus ir išnaudotojus - žydus. Jo 
patriotinis pyktis ir pavydas turtingiems ir 
klestintiems susijungė į vieną visaapiman- 
čios neapykantos jausmą. 

Galiausiai šis niekuo neišsiskiriantis pa- Niekam nežinomas Pirmojo pasaulinio karo 
cientas, vis dar vilkintis karine uniforma, tranšėjų karys A. Hitleris, 


kuria jis beveik berniukiškai didžiavosi, 

buvo išrašytas iš ligoninės, ir jo pasveiku- 

sios akys pamatė baisių dalykų. Pralaimėjimo sukeltos konvulsijos 
buvo pasibaisėtinos. Jį supančioje nevilties ir beprotybės aplinkoje 
buvo aiškiai matyti raudonosios revoliucijos kontūrai. Miuncheno 
gatvėmis zujo šarvuoti automobiliai, apipildami skubančius praei- 
vius propagandiniais lapeliais arba kulkomis. Jo bendražygiai, užsi- 
rišę raudonus raiščius ant savo karinės uniformos, įnirtingai keikė 
visa, kas jam buvo brangu. Staiga, kaip atsitinka sapne, viskas tapo 
visiškai aišku. Vokietijai buvo smogta į nugarą, ir dabar ją draskė 

žydai, spekuliantai ir intrigantai, kurie slėpėsi užnugaryje, nekenčia- 
mi bolševikai, tarptautinio žydų intelektualų sąmokslo organizatoriai. 
Jis aiškiai matė savo pareigą: išgelbėti Vokietiją nuo šių kenkėjų, at- 
keršyti už jai padarytas skriaudas ir vesti aukštesnę vokiečių rasę li- 
kimo jai paskirtu keliu. 

Jo pulko karininkai, labai susirūpinę dėl maištingų ir revoliucinių 
savo kareivių nuotaikų, labai džiaugėsi, kad atsirado bent vienas 
žmogus, nepamiršęs principų. Kapralas Hitleris nutarė likti kariuo- 
menėje ir buvo priimtas dirbti politinio švietimo instruktoriumi, t. y. 
saugumo agentu. Prisidengdamas šiomis pareigomis, jis rinko infor- 
maciją apie maištingų ir ardomųjų elementų veiklą. Jo vadovas sau- 
gumo karininkas pavedė jam dalyvauti visų pakraipų vietos politinių 
partijų susirinkimuose. Vieną 1919 m. rugsėjo vakarą kapralas atėjo į 
Vokietijos darbininkų partijos susirinkimą, kuris vyko vienoje Miun- 
cheno aludėje. Čia jis 
pirmą kartą išgirdo 
žmones koneveikiant 
žydus, spekuliantus ir 
„lapkričio nusikaltė- 
lius“, kurie atvedė Vo- 
kietiją prie bedugnės 
— toks požiūris sutapo 
su jo paties slaptais 
įsitikinimais. Rugsėjo 
16 d. jis įstojo į šią par- 
tiją ir netrukus tapo 
jos propagandos va- 
dovu. 1920 m. vasarį 


A. Hitleris (dešinėje) su 


savo kovos draugais. 

Miunchene įvyko pirmasis masinis Vokietijos darbininkų partijos 
mitingas, kuriame pagrindinį vaidmenį atliko pats Adolfas Hitleris, 
dvidešimt penkiais punktais išdėstęs partijos programą. Jis tapo po- 
litiniu veikėju ir pradėjo savo kovą už tautos išgelbėjimą. Balandį jis 
buvo demobilizuotas ir ėmė uoliai plėsti partijos gretas. Kitų metų 
viduryje jis išstūmė pirmuosius partijos vadovus ir, užhipnotizavęs 
savo temperamentu bei dvasia eilinius jos narius, visiškai ją užvaldė. 
Jį imta vadinti fiureriu. Partija nusipirko nesėkmingai veikusį laikraš- 
tį „Volkischer Beobachter“ ir padarė jį savo pagrindiniu leidiniu. 

Komunistai netrukus atpažino savo priešą. Jie ėmė stengtis sužlug- 
dyti nacių mitingus. Kad nuo jų apsigintų, 1921 m. pabaigoje Hitleris 
organizavo savo pirmuosius šturmo būrius. Iki tol Hitlerio veikla ap- 
siribojo Bavarija. Bet tais sunkiais pirmaisiais pokario metais naujo- 
jo pranašo kalbos netrukus sulaukė žmonių dėmesio įvairiausiuose 
Vokietijos kampeliuose. Kai Prancūzija 1923 m. okupavo Rūrą, visoje 
Vokietijoje kilo karštas pasipiktinimas ir Hitlerio partija, kuri dabar 
buvo vadinama nacionalsocialistų partija, įgijo daugybę šalininkų. 
Markės žlugimas sugriovė vokiečių viduriniojo sluoksnio buržuazi- 
jos klestėjimo pamatus, ir daugelis jos atstovų iš nevilties ėmė remti 
naująją partiją; jų sielvartas ir neapykanta pagimdė keršto troškimą ir 
ugningą patriotizmą. 

Hitleris nuo pat pradžių aiškiai sakė, kad siekdamas valdžios 
smurtu kovos prieš Veimaro Respubliką, gimusią iš pralaimėjimo gė- 
dos. 1923 m. lapkritį fiureris turėjo daug ryžtingų rėmėjų, iš kurių 
žymiausi buvo Gėoringas, Hessas, Rosenbergas ir Rohmas. Būdami 
veiklūs Žmonės, jie nusprendė, kad atėjo laikas bandyti užgrobti val- 
džią Bavarijoje. Generolas Ludendorffas, beveik viso Pirmojo pasau- 
linio karo metu buvęs Vokietijos kariuomenės štabo viršininku, irgi 
prisidėjo prie jų organizuoto pučo. Prieš karą buvo įprasta sakyti: „Vo- 
kietijoje revoliucijos nebus, nes visos revoliucijos Vokietijoje griežtai 
uždraustos.“ Dabar šį posakį priminė vietos valdžia Miunchene. Po- 
licininkai ėmė šaudyti į demonstrantus, bet labai stengėsi nepataikyti 


47 


1923 m. lapkričio 9 d. Hitlerio - Liudendorfo Alaus pučo akimirkos. Neramumai Miuncheno 


Marijos aikštėje. 


į generolą, kuris žygiavo tiesiai į jų gretas ir buvo pagarbiai sutiktas. 
Žuvo apie 20 demonstrantų. Hitleris šaudymo metu krito ant žemės, 
o paskui pabėgo su kitais partijos lyderiais. 1924 m. balandį jis buvo 
nuteistas ketverius metus kalėti. 

Nors Vokietijos valdžios institucijos atkūrė tvarką, o Vokietijos teis- 
mas nubaudė kaltininkus, daugelis vokiečių manė, kad nuteistieji - tai 
jų pačių kūnas ir kraujas, ir kad valdžios institucijos tarnauja svetim- 
taučiams, aukodamos ištikimiausius Vokietijos sūnus. Laisvės atėmi- 
mo bausmė Hitleriui buvo sumažinta nuo ketverių metų iki trylikos 
mėnesių. Per šiuos mėnesius, kuriuos praleido Landsbergo tvirtovėje, 
jis parašė „Mein Kampf“ - traktatą, kuriame išdėstė savo politinę fi- 
losofiją. Jis skyrė šią knygą žuvusių per pučą atminimui. Kai Hitleris 
pagaliau atėjo į valdžią, Antantės politiniams ir kariniams vadovams 
pirmiausia derėjo ją kruopščiai išstudijuoti. Joje buvo išdėstyta viskas: 

Vokietijos atgimimo programa ir partijos propagandos technika, ko- 
vos su marksizmu planas, nacionalsocialistinės valstybės koncepcija 
ir teiginiai apie Vokietijos teisę atlikti pirmaujantį vaidmenį visame 
pasaulyje. Tai buvo naujas tikėjimo ir karo Koranas - pompastiškas, 
daugiažodis, beformis, bet aiškiai atskleidžiantis savo žinią. 

Pagrindinė „Mein Kampf“ tezė yra labai paprasta: žmogus yra ka- 
ringas gyvūnas, taigi tauta kaip kovotojų bendruomenė yra kovos 
būrys. Kiekvienas gyvas organizmas, liovęsis kovoti už egzistavimą, 
pasmerktas žūti. Šalis ar rasė, nustojusi kovoti, tiesiog pasmerkta. Ra- 
sės kovingumas priklauso nuo jos grynumo. Todėl reikia išvalyti ją 
nuo svetimų elementų. Žydų rasė, dėl to, kad plačiai išsibarsčiusi po 
pasaulį, yra pacifistinė ir internacionalinė. Pacifizmas yra baisiausia 
nuodėmė, nes jis ragina tautą atsisakyti kovos už egzistavimą. Todėl 
pirma kiekvienos valstybės pareiga yra įteigti masėms nacionalisti- 
nius jausmus. Svarbiausias švietimo tikslas — išauklėti vokietį taip, 
kad jį būtų galima kuo greičiau paversti kareiviu. Didžiausių istorijos 
perversmų variklis buvo fanatizmas ir isteriškos aistros. Remiantis 
buržuazinėmis vertybėmis - taika ir tvarka - jokio perversmo neįgy- 
vendinsi. Pasaulis dabar yra pakeliui į tokį perversmą ir naujoji Vo- 
kietijos valstybė turi pasirūpinti, kad rasė būtų parengta artėjantiems 
paskutiniams ir svarbiausiems sprendimams šioje žemėje. 

Užsienio politika gali būti nesąžininga. Diplomatai turi ne vesti šalį 
į didvyrišką žūtį, o rūpintis, kad ji išgyventų ir klestėtų. Vieninteliai 
du galimi Vokietijos sąjungininkai yra Anglija ir Italija. Jei Vokieti- 
ja pati nepasirūpins savimi, niekas ja nepasirūpins. Nei iškilmingos 
maldos, nei dievobaimingas tikėjimas Tautų Sąjunga negrąžins jai 
prarastų teritorijų. Jos gali būti susigrąžintos tik ginklu. Vokietija turi 
nekartoti senos klaidos ir kovoti su visais savo priešais iš karto. Už- 
sienio politikos srityje Vokietijai nedera vadovautis emocijomis. Pulti 
Prancūziją vien dėl emocinių priežasčių būtų kvaila. Iš tiesų Vokieti- 
jai reikia išplėsti savo teritoriją Europoje. Prieškario Vokietijos kolo- 
nijinė politika buvo klaida, ir jos reikia atsisakyti. Siekdama išplėsti 

1927 m. Niurnbergas. A. Hitlerio vadovaujamos Vokietijos nacionalsocialistinės 


darbininkų partijos dienos. Už Hitlerio matomi būsimieji Trečiojo reicho lyderiai - 


H. Himmleris ir R. Hessas. 


savo teritoriją Vokietija turėtų atkreipti dėmesį į Rusiją ir ypač į Bal- 
tijos šalis. Sąjunga su Rusija visiškai nepriimtina. Kariauti su Rusija 
prieš Vakarus būtų nusikaltimas, nes sovietų tikslas yra tarptautinis 
judaizmo triumfas. Tokie buvo „granitiniai“ jo politikos pamatai. 

Nugalėtojai, prislėgti savo problemų ir pasinėrę į partijų kivirčus, 
beveik visiškai neatkreipė dėmesio į nenuilstamą Adolfo Hitlerio 
kovą ir jo nuoseklų kilimą į nacionalinės politikos lygmenį. Praėjo 
daug laiko, kol nacionalsocialistų ar nacių partija, kaip ją imta vadin- 
ti, įgijo tokią stiprią įtaką Vokietijos Žmonių masėms, ginkluotosioms 
pajėgoms, valstybės aparatui ir pramonininkams, ne be priežasties 
bijojusiems komunizmo, kol ji Vokietijoje tapo tokia jėga, su kuria tu- 
rėjo skaitytis visas pasaulis. Kai 1924 m. pabaigoje Hitleris buvo pa- 
leistas iš kalėjimo, jis pareiškė per penkerius metus reorganizuosiąs 
savo judėjimą. 


50 


3 skyrius. Adolfas Hitleris 


"122: 


Viename iš demokratinės Veimaro konstitucijos straipsnių numa- 
tyta, kad rinkimai į Reichstagą rengiami kas ketverius metus. Kons- 
titucijos kūrėjai manė, kad dažni rinkimai leis vokiečių tautai visa- 
pusiškai ir nuolat kontroliuoti savo parlamentą. Praktiškai dėl to jie 
nuolat gyveno politinės karštligės ir nesibaigiančios politinės kampa- 
nijos atmosferoje. Rinkimų rezultatai aiškiai rodo Hitlerio ir jo dok- 
trinų populiarumo augimą. 1928 m. jis turėjo tik 12 vietų Reichstage. 
1930 m. šis skaičius išaugo iki 107, o 1932 m. - iki 230. Tuo metu na- 
cionalsocialistų partijos įtaka ir drausmės persmelkė visą Vokietijos 
struktūrą, o žydų bauginimai, persekiojimai ir žiaurūs susidorojimai 
įgijo platų mastą. 

Nėra reikalo šioje knygoje išsamiai analizuoti šių sudėtingų ir blo- 
ga lėmusių įvykių raidos, visų aistrų ir piktadarybių, vingių ir po- 
sūkių. Kurį laiką politinę Vokietijos sceną apšvietė blyški Lokarno 
saulė. Dėl dosnių Amerikos paskolų ėmė atrodyti, kad grįžta ge- 
rovės laikai. Vokietijos prezidentu tapo maršalas Hindenburgas, o 
Stresemannas - užsienio reikalų ministru. Dauguma stabilių pado- 
rių vokiečių, paklusdami jiems įgimtai meilei įspūdingiems ir didin- 
giems valstybės veikėjams, rėmė Hindenburgą iki jo paskutinio ato- 
dūsio. Tačiau sutrikusiai tautai, kuriai Veimaro Respublika negalėjo 
pasiūlyti nei saugumo jausmo, nei džiaugsmo valstybės šlove ar kerš- 
to, darė įtaką ir kiti galingi veiksniai. 

Demokratinės respublikos valdymo institucijos buvo primestos 
nugalėtojų ir todėl siejosi su pralaimėjimu. Jos buvo tik fasadas, pri- 
dengiantis tikrąją politinę jėgą pokario Vokietijoje ir stabilų valstybės 
elementą — Reichsvero generalinį štabą. Tai jis skirdavo ir atleisda- 
vo prezidentus ir vyriausybes. Maršalą Hindenburgą jis palaikė kaip 
savo valdžios simbolį ir valios vykdytoją. Tačiau 1930 m. Hindenbur- 
gui buvojau 83 metai. Jis ėmė darytis vis irzlesnis, o jo protiniai gebė- 
jimai silpo. Maršalas sukriošo, vis šališkiau priimdavo sprendimus ir 

darėsi despotiškas. Per karą jis nepaprastai išpopuliarėjo ir patriotai 
iš susižavėjimo jį palaikė. Tačiau dabar jis tapo „Mediniu titanu“. Ge- 
nerolams jau seniai buvo aišku, kad būtina ieškoti tinkamo įpėdinio 
pasenusiam maršalui. Tačiau prasidėjus naujo prezidento paieškoms 
ėmė sparčiai augti ir stiprėti nacionalsocialistų judėjimas. Po Miun- 
cheno pučo nesėkmės 1923 m. Hitleris paskelbė, kad griežtai laikysis 
Veimaro Respublikos įstatymų, tačiau vis tiek nuosekliai plėtojo kari- 
nes ir sukarintas nacių partijos pajėgas. Nors iš pradžių SA šturmuo- 
tojų, pramintų rudmarškiniais, būrių gretos buvo labai negausios, il- 
gainiui jo pastangomis ši organizacija, kurioje tvarką palaikė nedideli 
ir drausmingi SS daliniai, tapo tokia gausi ir galinga, kad jos veikla ir 
galia Reichsverui ėmė kelti didelį susirūpinimą. 

Šturmo būriams vadovavo vokiečių sėkmės karys Ernstas Rėh- 
mas, Hitlerio bendražygis ir artimas draugas, lydėjęs jį visais kovos 
metais. Rohmas, SA štabo vadas, buvo neabejotinai gabus ir drąsus, 
tačiau be galo ambicingas Žmogus, seksualinis iškrypėlis. Jo ydos ne- 
trukdė Hitleriui su juo bendradarbiauti žengiant sunkiu ir pavojingu 
keliu valdžios link. Visapusiškai įvertinę šalyje vykstančius pokyčius 
kariškiai, nors ir labai nenoriai, buvo priversti pripažinti, kad Rei- 
chsveras, jų kasta ir organizacija, nebepajėgs išlaikyti savo valdžios 
Vokietijoje, jeigu liks priešiškas nacių judėjimui. Reichsverą ir nacius 
vienijo pasiryžimas ištraukti Vokietiją iš bedugnės ir atkeršyti už jos 

pralaimėjimą. Tačiau Reichsveras atstovavo hierarchinei kaizerio im- 
perijos sistemai, jį sudarė feodalai, aristokratai, žemės savininkai ir 
kitų turtingų Vokietijos visuomenės klasių atstovai, o SA pirmiausia 
buvo maištininkų judėjimas, kuris daugiausia pritraukdavo emociš- 
kai nestabilius, įtūžio ir nepasitenkinimo kupinus smurtautojus ir 
visko netekusius, nevilties apimtus žmones. Nors jie nekentė bolševi- 
kų, bet patys nuo jų skyrėsi ne daugiau nei Šiaurės ašigalis nuo Pietų. 

Reichsveras suprato, kad kivirčydamasis su nacių partija jis suskal- 
dys nugalėtą šalį. 1931 ir 1932 m. kariuomenės vadai priėjo prie išva- 
dos, kad savo pačių ir šalies labui jie turi susivienyti su ta pačia jėga, 
kurią dėl nesutarimų vidaus politikos klausimais jie iki šiol tvirtai 
ir rūsčiai, kaip būdinga vokiečiams, siekė užgniaužti. Savo ruožtu 
Hitleris, nors ir pasiruošęs pasinaudoti bet kokiu taranu, kad prasi- 
veržtų į valdžios citadelę, nuo pat jaunystės žavėjosi didžios ir puikios 
Vokietijos karo vadais ir juos garbino. Taigi, ir Hitleris, ir Reichsveras 
turėjo priežasčių siekti susitarimo. Kariuomenės vadai pamažu priėjo 
prie išvados, kad nacių partijos įtaka šalyje tokia didelė, kad Hitleris 
yra vienintelis galimas Hindenburgo įpėdinis Vokietijos valstybės va- 
dovo poste. Hitleris, savo ruožtu, suprato, kad norint įgyvendinti jo 
Vokietijos atgimimo programą jam reikalinga sąjunga su valdančiąja 
Reichsvero viršūne. Sąjunga buvo sudaryta, ir Vokietijos kariuome- 
nės vadovai pradėjo įtikinėti Hindenburgą paskirti Hitlerį į reicho 
kanclerio postą. Sutikęs apriboti rudmarškinių veiklą, padaryti juos 
pavaldžius Generaliniam štabui, o galiausiai, jei reikės, visai juos pa- 
šalinti, Hitleris užsitikrino įtakingiausių jėgų Vokietijoje paramą, darė 
didelę įtaką vykdomajai valdžiai ir buvo betampąs Vokietijos valsty- 
bės vadovu. Kapralas pasiekė labai daug. 

Vis dėlto savo kelyje jis susidūrė su viena kliūtimi. Raktas į valdžią 
Vokietijoje buvo kariuomenės Generalinis štabas, ir į šį raktą tiesėsi 
ne vienos rankos. Tuo metu subtilią ir kartais didelę įtaką Generali- 
niam štabui darė generolas Kurtas von Schleicheris. Jis buvo uždaro 
ir labai galingo kariškių rato politinis patarėjas. Visos kariškių grupės 

ir frakcijos šiek tiek juo nepasitikėjo ir laikė sumaniu bei naudingu 
politiniu agentu, turinčiu daug žinių, kurių nerasi Generalinio štabo 
vadovėliuose ir kurios kariškiams paprastai neprieinamos. Schleiche- 
ris jau seniai neabejojo nacių judėjimo galia ir buvo įsitikinęs, kad jį 
reikia pažaboti ir kontroliuoti. Kita vertus, jis suprato, kad ši stulbi- 
namai įvairialypė minia, turinti vis augančią privačią SA armiją, yra 
ginklas, kuris, jeigu bus tinkamai valdomas jo bendražygių iš Genera- 
linio štabo, gali atkurti Vokietijos didybę ir, galimas daiktas, padėti iš- 
kilti jam pačiam. Todėl 1931 m. Schleicheris ėmė slapta regzti intrigas 
su Rėhmu. Taigi vyko dvigubas procesas: Generalinis štabas tarėsi su 
Hitleriu, o Schleicheris tuo pat metu rezgė savo asmeninį sąmokslą su 
Hitlerio pagrindiniu parankiniu ir būsimu varžovu Rohmu. Schlei- 
cheris palaikė ryšius su maištingai nusiteikusiais nacių partijos na- 
riais, pirmiausia su Rohmu, kol jiedu po trejų metų buvo nužudyti. Jų 
žūtis gerokai supaprastino politinę padėtį ir leido likusiems gyviems 
žaidimo dalyviams lengviau susitarti. 


+1131 


Tuo metu Vokietiją niokojo ekonominė audra. Jungtinių Valsti- 
jų bankai, susidurdami su vis didesniais sunkumais šalyje, atsisakė 
padidinti savo dosnias paskolas Vokietijai. Dėl to užsidarė daugelis 
fabrikų ir staiga žlugo daugybė įmonių, kurių veikla buvo pagrįstas 
taikus Vokietijos atgimimas. Nedarbas Vokietijoje 1930 m. Žiemą iš- 
augo iki 2 300 000. Sąjungininkai geranoriškai pasiūlė smarkiai suma- 
žinti reparacijas. Užsienio reikalų ministras Stresemannas, kuris da- 
bar stovėjo prie mirties slenksčio, pasiekė paskutinę savo diplomatinę 
pergalę susitardamas su sąjungininkais dėl visiško jų kariuomenės 
išvedimo iš Reinlando kur kas anksčiau, nei buvo numatyta Versalio 
sutartyje. 

Tačiau dauguma vokiečių abejingai sutiko stambias sąjungininkų 
nuolaidas. Anksčiau arba palankesnėmis aplinkybėmis paankstintas 

kariuomenės išvedimas būtų buvęs laikomas svarbiu žingsniu susi- 
taikant ir sugrįžtant prie tikros taikos. Tačiau dabar didžiausias vo- 
kiečių siaubas buvo nedarbas. Markės nuvertėjimas jau sužlugdė ir 
įsiutino viduriniąją klasę. Dėl tarptautinės ekonomikos smūgių Stre- 
semanno vidaus politiką ištiko nesėkmė; naciai ir tam tikri kapitalis- 
tų magnatai surengė prieš Stresemanną įnirtingą puolimą ir pasiekė, 
kad jis būtų pašalintas iš kanclerio posto. 1930 m. kovo 28 d. kancleriu 
tapo Katalikų centro partijos lyderis Brūningas. Jis buvo Vestfalijos 
katalikas ir patriotas, siekęs modernios demokratinės valstybės pa- 
vidalu atkurti ankstesnę Vokietiją. Jis nuosekliai vykdė fabrikų ren- 
gimo karui programą, taip pat siekė užtikrinti finansinį stabilumą ir 
pažaboti siaučiantį chaosą. Jo taupymo programa, numačiusi suma- 
žinti valstybės tarnautojų skaičių ir atlyginimus, buvo nepopuliari. 
Jis sulaukdavo vis daugiau puolimų. Remiamas prezidento Hinden- 
burgo, Brūningas paleido priešišką parlamentą ir per 1930 m. rinki- 
mus laimėjo daugumą. Dabar 
jis paskutinį kartą pabandė 
sutelkti senosios Vokietijos ša- 
lininkus kovai su nenumaldo- 
mai, įnirtingai ir niekingai į 
valdžią besibrukančiais nacio- 
nalistais. Siekiant šio tikslo jam 
pirmiausia reikėjo užtikrinti, 
kad Hindenburgas būtų per- 
rinktas prezidentu. Kancleris 
Brūningas pasirinko naują, 
bet akivaizdų sprendimą. Jis 
manė, kad tik imperatoriaus 


no 


CE iai 


bŽ 


Noziau 


2 


Rinkiminis nacių plakatas: „Darbas, laisvė 


ir duona! Balsuok už nacionalsocialistus!" 

restauracija gali atnešti Vokietijai taiką, saugumą ir šlovę. Tačiau tam 
reikėjo įtikinti senyvą maršalą Hindenburgą, kad jis, kai (ir jeigu) bus 
perrinktas, savo paskutinę kadenciją atliktų atkurtos monarchijos, po 
jo mirties pakeisiančios prezidento instituciją, regento funkcijas. Jei- 
gu šis planas būtų pavykęs, jis būtų užpildęs tuštumą Vokietijos vals- 
tybės viršūnėje, kurios link akivaizdžiai artėjo Hitleris. Kad ir kaip 
žiūrint, tai buvo teisingas kelias. Tačiau įtikinti Vokietiją juo žengti 
buvo nelengvas uždavinys. Kaizerio Vilhelmo sugrįžimas galėjo pa- 
skatinti konservatyvius elementus nusisukti nuo Hitlerio, tačiau nei 
socialdemokratai, nei profesinės sąjungos nebūtų sutikusios su seno- 
jo kaizerio ar kronprinco sugrįžimu. Todėl Brūningas siekė ne atkurti 
Antrąjį reichą, o sukurti angliško modelio konstitucinę monarchiją. 
Jis tikėjosi, kad vienas iš kronprincų bus tinkamas konstitucinio mo- 
narcho vaidmeniui. 

1931 m. lapkritį Brūningas atskleidė savo planą Hindenburgui, nuo 
kurio priklausė jo sėkmė. Senyvas maršalas reagavo keistai. Brūnin- 
go planas jį labai nustebino ir papiktino. Jis pasakė laikąs save tik 
kaizerio patikėtiniu ir kaip kariškis užsitrauktų nešlovę, leisdamas 
pažeisti sosto įpėdinystės tvarką. Monarchijos samprata, kuriai jis 
esąs ištikimas, nesuderinama su princų parinkimu į sostą. Teisėtumo 
nevalia pažeisti. Jeigu Vokietija nepritars kaizerio sugrįžimui, tai jis, 
Hindenburgas, vis tiek liks jam ištikimas. Jis tvirtai laikėsi šios pozi- 
cijos ir nenorėjo nė girdėti apie jokius kompromisus. J'y suis, jy reste". 
Brūningas karštai ir turbūt labai ilgai ginčijosi su senuoju veteranu. 
Kancleris turėjo stiprių argumentų. Jeigu Hindenburgas nepritars 
šiam būdui atkurti monarchiją, nors ir naujovišką, įsigalės revoliuci- 
nė nacių diktatūra. Tačiau Brūningui nepavyko susitarti su Hinden- 
burgu. Nepaisant to, Brūningas, siekdamas atitolinti gresiantį politinį 
Vokietijos valstybės žlugimą, kaip įmanydamas stengėsi, kad Hin- 
denburgas būtų perrinktas prezidentu. Pirmąją savo plano dalį jam 
pavyko įgyvendinti. Per 1932 m. kovą įvykusius prezidento rinkimus 


* Čiaesu, čia ir liksiu (pranc). 

3 skyrius. Adolfas Hitleris 


Hindenburgas buvo perrinktas, antraja- 
me ture įveikęs savo varžovus Hitlerį ir 
komunistą Thaelmanną. Dabar reikėjo 
atrasti būdą išspręsti Vokietijos ekonomi- 
nes ir jos santykių su Europa problemas. 
Ženevoje vyko nusiginklavimo konfe- 
rencija, ir Hitleris surengė triukšmingą 
kampaniją prieš Vokietijos pažeminimą 
Versalio sutartimi. 

Kruopščiai viską apmąstęs, Brūningas 
sudarė toli siekiantį Versalio sutarties 
nevą. Čia jis buvo sutiktas netikėtai šiltai. 
Kalbėdamasis su MacDonaldu ir ponu 
Simsonu bei Amerikos atstovu ponu Nor- 
manu Davisu, jis matė, kad įmanoma su- 
sitarti dėl Versalio sutarties pakeitimų. Jis 
siūlė perrašyti ją vadovaujantis Vokietijos 
ir Prancūzijos „ginkluotės lygybės“ prin- 
cipu, kuris galėjo būti interpretuojamas 
labai įvairiai. Iš tiesų nuostabu, kaip paro- 
dys kiti skyriai, kad sveiko proto žmonės 


ant tokio pamato tikėjosi sukurti taiką. 1933 m. Olandija. Iš Vokietijos pasitraukęs 
Wilhelmas Hohenzollernas - buvęs 


Tačiau jeigu sąjungininkai būtų padarę 
nuolaidų šiuo svarbiu klausimu, varga- kaizeris Vilhelmas II. 

na Brūningo padėtis tikriausiai būtų su- 

stiprėjusi, o paskui jie būtų galėję žengti 

kitą, šį kartą protingą žingsnį - dėl Europos atgimimo atšaukti repa- 
racijas. Pasiekęs tokių susitarimų Brūningas būtų grįžęs į Vokietiją 
kaip nugalėtojas. 

Amerikos pasiuntinys ypatingiems pavedimams Normanas Davisas 
paskambino Prancūzijos premjerui Tardieu, prašydamas nedelsiant 
atvykti iš Paryžiaus į Ženevą. Tačiau Briningo nelaimei Tardieu tu- 
rėjo kitų Žinių. Schleicheris aktyviai rezgė intrigas Berlyne ir buvo ką 
tik įspėjęs Prancūzijos ambasadorių nesiderėti su Brūningu, nes šio 
dienos esančios suskaičiuotos. Galimas daiktas, kad Tardieu taip pat 
kėlė susirūpinimą Prancūzijos padėtis „lygios ginkluotės“ formulėje. 
Šiaip ar taip, Tardieu neatvyko į Ženevą ir gegužės 1-ąją Brūningas 
grįžo į Berlyną. Grįžęs tuščiomis rankomis tokiu momentu jis buvo 
pasmerktas. Norint sustabdyti Vokietijos ekonomikai gresiantį žlugi- 
mą reikėjo imtis drastiškų, net desperatiškų priemonių, o nepopuliari 
Brūningo vyriausybė neturėjo tam reikalingos galios. Jis šiaip ne taip 
prasilaikė gugužę, o Tardieu tuo metu Prancūzijos parlamentinės po- 
litikos kaleidoskope pakeitė Herriot. 

Naujasis Prancūzijos premjeras pareiškė esąs pasirengęs aptarti 
formulę, pasiūlytą Ženevos derybose. Amerikos ambasadoriui Ber- 
lyne liepta paraginti Vokietijos kanclerį nedelsiant vykti į Ženevą. Šią 
žinią Brūningas gavo gegužės 30-osios rytą. Tačiau per tą laiką Schlei- 
cheriui pavyko pasiekti savo tikslą. Hindenburgas jau buvo įtikintas 
atleisti kanclerį. Tą patį rytą, kai Brūningas gavo vilties ir neapdairu- 
mo paskatintą amerikiečių kvietimą, jis sužinojo, kad jo likimas nu- 
lemtas, ir vidurdienį pats atsistatydino, nenorėdamas būti atleistas. 
Taip baigė savo veiklą paskutinė pokario Vokietijos vyriausybė, kuri 
galėjo suteikti vokiečių tautai stabilumo ir civilizuotą konstituciją bei 
atverti kelius į taikius santykius su jos kaimynais. Jeigu ne Schleiche- 
rio intrigos ir Tardieu delsimas, pasiūlymai, kuriuos sąjungininkai 
pateikė Brūningui, tikrai būtų jį išgelbėję. Dabar šiuos siūlymus rei- 
kėjo aptarti esant kitokiai sistemai ir su kitu žmogumi. 

4 skyrius 


Metai, kuriuos surijo skėriai", 


1931-1933 m. 


Didžiosios Britanijos vyriausybė, suformuota po visuotinių rinki- 
mų 1931 m., atrodė esanti viena stipriausių, bet iš tikrųjų ji buvo vie- 
na silpniausių Anglijos istorijoje. Abiem koalicijos pusėms smarkiai 
nesutariant, premjeras MacDonaldas nutraukė ryšius su socialistų 
partija, kurią jis pats visą gyvenimą kūrė. Nuo tada vadovaudamas 
vyriausybei, kuri buvo pavadinta nacionaline, bet iš tikrųjų dau- 
giausia buvo konservatoriška, jis tapo niūrus ir pasyvus. Baldwinas 
mieliau rinkosi valdžios esmę nei formą ir ramiai valdė tūnodamas 
šešėlyje. Užsienio reikalų ministerijai vadovavo seras Johnas Simo- 
nas, vienas iš liberalų — koalicijos dalyvių - lyderių. Šalies vidaus 
reikalus daugiausia tvarkė Neville'is Chamberlainas, kuris greitai 
tapo iždo kancleriu. Leiboristų partijai, kaltinamai nevykusiais veiks- 
mais finansinės krizės metu ir smarkiai nukentėjusiai per rinkimus, 
vadovavo kraštutinis pacifistas George'as Lansbury. Per ketverius su 
ketvirčiu šios vyriausybės valdymo metus - nuo 1931 m. rugpjūčio iki 
1935 m. lapkričio - situacija Europos žemyne visiškai pasikeitė. 

* Poketverių metų Thomas Inskipas, gynybos koordinacijos ministras, gerai išmanęs Bibliją, 


apibūdindamas tą slogų laikotarpį, pasitelkė išraiškingą posakį iš Joelio knygos „Metai, kuriuos surijo 
skėriai“ (JI 2:25). 

"12; 


Visa Vokietija buvo sujudusi, šalyje vyko svarbūs pokyčiai. Brūnin- 
gą kanclerio poste pakeitęs Papenas ir generolas politikas Schleicheris 
varžydamiesi bandė valdyti Vokietiją gudrumu ir intrigomis. Dabar 
gudrybių ir intrigų laikai baigėsi. Papenas tikėjosi valdyti šalį remia- 
mas prezidento Hindenburgo aplinkos ir kraštutinių nacionalistų 
grupės Reichstage. Liepos 20-ąją jis žengė ryžtingą Žingsnį ir jėga nu- 
vertė socialistų vyriausybę Prūsijoje. Tačiau Papeno varžovas troško 
valdžios. Schleicheris tikėjosi pasitelkti tamsias nematomas jėgas, sly- 
pinčias už Adolfo Hitlerio nugaros, kurios, remdamosios augančia jo 
galia ir šlove, veržėsi į Vokietijos politiką. Jis tikėjosi padaryti hitleri- 
ninkų judėjimą paklusniu Reichsvero tarnu ir taip įgyti valdžią jiems 
abiem. 1931 m. užsimezgę Schleicherio ryšiai su nacių šturmo būrių 
vadu Rohmu kitais metais išsiplėtė ir Schleicheris pradėjo bendrauti 
su pačiu Hitleriu. Kelyje į valdžią abiem jiems, rodės, trukdė tik Pape- 
nas ir Hindenburgo pasitikėjimas juo. 

1932 m. rugpjūtį prezidentas iškvietė Hitlerį į Berlyną asmeninio 
pokalbio. Atrodė, kad atėjo metas žengti ryžtingą žingsnį. Fiure- 
rį rėmė 13 milijonų vokiečių rinkėjų. Jis galėjo pretenduoti į svarbų 


1931 m. Prezidentas 
P. von Hindenburgas 
priima Veimaro 
Respublikos 


kariuomenės paradą. 

postą vyriausybėje. Jo padėtis dabar šiek tiek priminė Mussolinio si- 
tuaciją žygio į Romą išvakarėse. Bet Papenas visiškai nepasimokė iš 
to, kas neseniai nutiko Italijoje. Remiamas Hindenburgo jis neketino 
atsistatydinti. Susitikęs su Hitleriu senasis maršalas anaiptol juo ne- 
susižavėjo. „Šį žmogų skirti kancleriu? Paskirsiu jį pašto viršininku — 
tegu laižo pašto ženklus su mano nuotrauka.“ Dvaro aplinkoje Hitle- 
ris neturėjo tokios įtakos kaip jo varžovai. 

Daugybė rinkėjų buvo įsiaudrinę ir greitai keitė savo nuomonę. 
1932 m. lapkritį visoje Vokietijoje vėl, jau penktą kartą per vienerius 
metus, buvo surengti rinkimai. Naciai patyrė nuostolių, ir jų vietų 
Reichstage skaičius sumažėjo nuo 230 iki 196 - skirtumas atiteko ko- 
munistams. Taigi Hitlerio derybinės pozicijos susilpnėjo. Schleicheris 
ėmė manyti, kad gal pavyks išsiversti ir be jo. Generolas įgijo Hinden- 
burgo patarėjų palankumą. Lapkričio 17-ąją Papenas atsistatydino ir 
kancleriu tapo Schleicheris. Tačiau naujajam kancleriui geriau sekėsi 
timpčioti virves užkulisiuose, nei atvirai veikti valdžios viršūnėje. Jis 
susikivirčijo su daugybe Žmonių. Dabar Hitleris su Papenu ir nacio- 
nalistais koneveikė jį, o komunistai savo gatvių kovomis su naciais 
ir antivyriausybiniais streikais sudarė tokias sąlygas, kad jam toliau 
likti valdžioje tapo neįmanoma. Papenas nusprendė pasinaudoti savo 
asmenine įtaka prezidentui Hindenburgui. „Ar nebūtų geriausia 
išeitis nuraminti Hitlerį, užvertus jam ant pečių visą atsakomybę ir 
valdžios naštą?“ — sakė jis. Galiausiai Hindenburgas nenoriai sutiko. 
1933 m. sausio 30 d. Adolfas Hitleris tapo Vokietijos kancleriu. 

Visi, kurie norėjo arba galėjo pasipriešinti naujajai tvarkai, greitai 
pajuto šeimininko ranką. Vasario 2 d. Vokietijos komunistų partijos 
mitingai ir demonstracijos buvo uždraustos ir visoje Vokietijoje imta 
konfiskuoti komunistams priklausančias slaptas ginklų atsargas. 
1933 m. vasario 27-osios vakarą jų persekiojimas pasiekė kulminaci- 
ją. Reichstago pastate įsiplieskė gaisras. Buvo iškviesti rudmarškinių 
ir juodmarškinių daliniai bei jų pagalbininkų būriai. Per vieną naktį 
buvo suimta keturi tūkstančiai žmonių, tarp jų komunistų partijos 

1933 M. sausio 30 d. naujasis Vokietijos kancleris Adolfas Hitleris pasirodo kanceliarijos lange. 


centro komiteto nariai. Šis uždavinys buvo patikėtas Gėringui, kuris 
tuo metu buvo Prūsijos vidaus reikalų ministras. Suėmimai rengė dir- 
vą artėjantiems rinkimams ir užtikrino komunistų, grėsmingiausių 
naujojo režimo priešininkų, pralaimėjimą. Organizuoti rinkimų kam- 
paniją ėmėsi Goebbelsas, kuriam netrūko nei gebėjimų, nei uolumo. 
Tačiau Vokietijoje vis dar buvo daug jėgų, kurios nenorėjo pa- 
klusti, priešinosi ar aktyviai demonstravo priešiškumą hitlerizmui. 
Komunistai, už kuriuos suklaidinti ar iš nevilties balsavo daugelis 
vokiečių, gavo 81 mandatą, socialistai - 118, o Papeno ir Hugenber- 
go vadovaujami Hitlerio sąjungininkai nacionalistai — 52. 32 vietos 
atiteko mažoms dešinės centro partijoms. Hitlerio naciai gavo 17,3 
milijono balsų ir 288 vietas. Dabar Hitleris ir jo sąjungininkai naciona- 
listai Reichstage turėjo daugumą. Taip gudrumu ir manipuliacijomis 
Hitleris užsitikrino, kad daugumos vokiečių balsai atitektų jam. Jeigu 
būtų buvę laikomasi įprastų civilizuotos parlamentinės vyriausybės 
procedūrų, reikšminga jo oponentų mažuma būtų turėjusi Reichstage 
didelę įtaką ir deramą vietą. Tačiau naujojoje nacistinėje Vokietijoje 
mažumoms buvo lemta įsitikinti, kad jos neturi jokių teisių. 

1933 m. kovo 21 d. įgulos bažnyčioje Potsdame, netoli Frydricho Di- 
džiojo kapo, Hitleris atidarė pirmąjį Trečiojo reicho Reichstagą. Baž- 
nyčioje sėdėjo Reichsvero atstovai - galingos praeities Vokietijos tęs- 
tinumo simbolis - ir aukšti SA bei 55 karininkai, naujai atgimstančios 
Vokietijos atstovai. Kovo 24-ąją Reichstago dauguma, įveikusi arba 
įbauginusi visus varžovus, 441 balsu prieš 94 nusprendė suteikti kan- 
cleriui Hitleriui ypatingus įgaliojimus ketveriems metams. Kai buvo 
paskelbti balsavimo rezultatai, Hitleris pasisuko į socialistų suolus ir 
sušuko: „O dabar man jūsų nebereikia!“ 

Tvyrant visuotiniam susijaudinimui dėl rinkimų, nacionalsocialistų 
partijos nariai, surengę pagoniškas eitynes su fakelais, triumfo kolona 
praėjo prieš savo vadą Berlyno gatvėmis. Jų kova buvo ilga. Jos pras- 
mę sunku suprasti užsieniečiams, ypač tiems, kurie nepatyrė pralai- 
mėjimo skausmo. Pagaliau jie sulaukė Adolfo Hitlerio. Bet jis buvo ne 
vienas. Iš pralaimėjimo gelmių jis iškvietė tamsias pirmykštės aistras, 
slypinčias gausiausios, stipriausios, žiaurios, prieštaringos ir nelaimin- 
gos Europos tautos širdyje. Jis stebuklingai prikėlė baisų stabą, viską 
ryjantį Molochą, tapęs tuo pat metu ir jo žyniu, ir įsikūnijimu. Nekeliu 
sau uždavinio aprašyti neįtikėtinai žiaurių ir niekšiškų būdų, kuriais 
jis sukūrė neapykantos ir tironijos aparatą, kurį dabar reikėjo toliau 
tobulinti. Šios knygos pasakojimu man svarbu tik atskleisti skaitytojui, 
kad nuo šiol nieko bloga neįtariantis pasaulis atsidūrė naujo ir siau- 
bingo pavojaus akivaizdoje: Vokietiją valdė Hitleris ir šalis ginklavosi. 


Nacių eisena su deglais A. Hitleriui tapus Vokietijos kancleriu. 


šinstun 6. A.kurchili Pakeliui į katastrofą 


22: 


Tuo metu, kai Vokietijoje vyko visi šie baisūs pokyčiai, Macdonaldo 
ir Baldwino vyriausybė tęsė finansų krizės metu pradėtą smarkaus 
ir taip kuklios mūsų ginkluotės mažinimo politiką ir atkakliai neno- 
rėjo pastebėti nerimą keliančių ženklų Europoje. Karštai siekdami, 
kad nugalėtojai sumažintų savo ginkluotę tiek pat, kiek pagal Versa- 
lio sutartį privalėjo sumažinti nugalėtieji, MacDonaldas ir jo kolegos 
konservatoriai bei liberalai teikė daugybę siūlymų Tautų Sąjungoje 
ir visais kitais įmanomais kanalais. Prancūzai, nors jų politinis gyve- 
nimas vis dar buvo labai nepastovus, o jo pokyčiai neturėjo didelės 
reikšmės, atkakliai saugojo savo kariuomenę, laikydami ją pagrindi- 
ne Prancūzijos ir visų jos sąjungų atrama. Dėl tokios pozicijos juos 
kritikavo ir Anglija, ir Jungtinės Valstijos. Ir spauda, ir visuomenė 
Prancūzijos atžvilgiu buvo nusiteikusi labai priešiškai, nors šis prie- 
šiškumas anaiptol nebuvo pagrįstas patikimomis žiniomis. 

Matydama, kaip elgiasi Britanija, Vokietijos vyriausybė išdrąsėjo. 
Ji nutarė, kad toks britų elgesys rodo dvasinį silpnumą ir nuosmukį, 
kurį demokratinis ir parlamentinis valdymas atneša net nordinėms 
tautoms. Paskatinti Hitlerio nacionalistinės ideologijos, vokiečiai el- 
gėsi pasipūtėliškai. 1932 m. liepą jų delegacija susirinko popierius 
ir išėjo iš Nusiginklavimo konferencijos. Nugalėtojai sąjungininkai 
kaip įmanydami stengėsi įtikinti juos sugrįžti. Lapkritį prancūzai, 
rūsčiai ir nuolat spaudžiami britų, pasiūlė planą, kuris kiek nesąži- 
ningai buvo pavadintas „Herriot planu“. Jo esmė buvo atkurti visų 
Europos šalių gynybines pajėgas, kurias sudarytų ribotas skaičius 
trumpą laiką tarnaujančių šauktinių. Šioms pajėgoms turėjo būti su- 
teiktas vienodas statusas, nors galia nebūtinai turėjo būti lygi. Tačiau 
faktiškai ir iš principo, pripažinus jų statuso lygybę, būtų reikėję pri- 
pažinti, kad jų galia irgi gali būti tokia pati. Šis planas leido sąjungi- 
ninkų vyriausybėms pasiūlyti Vokietijai „lygias teises sistemoje, kuri 
užtikrins saugumą visoms šalims“. Įtraukus į šią bereikšmę formulę 

1930 m. Veimaro Respublikos kariuomenė - Reichsveras, lauko pratybose. 


keletą iliuzinių saugiklių, prancūzai pasidavė įtikinėjimams jai pri- 
tarti. Dabar vokiečiai sutiko grįžti į Nusiginklavimo konferenciją. Šis 
„pasiekimas“ buvo šlovinamas kaip svarbus žingsnis kelyje į taiką. 
Sulaukusi pagyrimų, Jo Didenybės vyriausybė 1933 m. kovo 16 d. 
paskelbė dokumentą, kuris buvo pavadintas jos autoriaus ir suma- 
nytojo vardu: „MacDonaldo planą“. Remiantis Prancūzijos siūlymu 
kurti kariuomenes, susidedančias iš trumpai tarnaujančių šauktinių, 
prancūzai siūlė aštuonių mėnesių tarnybos trukmę, — plane numa- 
tytas tikslus karių skaičius kiekvienai šaliai. Prancūzijos armija, ku- 
rią taikos metu sudarė 500 tūkst. karių, turėjo būti sumažinta iki 
200 tūkst., o Vokietijos — atitinkamai padidėti iki 200 tūkst. Nors 
Vokietijos ginkluotosios pajėgos tuo metu dar neturėjo sistemingai 
apmokytų šauktinių rezervo (jis galėjo būti sukauptas tik per kele- 
tą metų), greičiausiai jau vienijo daugiau nei milijoną iš dalies gin- 
kluotų uolių savanorių. O Vokietijos fabrikai, kuriuos buvo galima 
paversti kariniais, ir kurie jau iš dalies ėmė gaminti karinę produkciją, 
aprūpindavo šiuos savanorius įvairių rūšių moderniais ginklais. To- 
dėl Vokietijos reakcija į „MacDonaldo planą“ buvo visiškai netikė- 
ta. Hitleris, dabar kancleris ir visos Vokietijos valdovas, kuris vos tik 
atėjęs į valdžią ryžtingai įsakė visoje šalyje steigti karybos mokymo 

stovyklas ir ginklų fabrikus, dabar pajuto, kad jo pozicijos sustiprėjo. 
Jis net nesivargino priimti jam peršamų donkichotiškų siūlymų. Nie- 
kinamai mostelėjęs ranka, jis įsakė Vokietijos vyriausybei pasitraukti 
ir iš Nusiginklavimo konferencijos, ir iš Tautų Sąjungos. 

Britanijos ir Prancūzijos vyriausybės elgėsi neįtikėtinai neišmin- 
tingai, nors ir rėmėsi savo parlamentų nuomone šiuo katastrofiškų 
laikotarpiu. Istorinės atsakomybės negali išvengti ir Jungtinės Vals- 
tijos. Amerikiečiams pirmiausia rūpėjo jų pačių laisvos visuomenės 
problemos ir įvykiai, o didžiulius pokyčius, kurie vyko Europoje, jie 
tik stebėjo iš šalies, manydami, kad su jais tai nesusiję. Daugelis labai 
kompetentingų, puikiai parengtų profesionalių Amerikos kariškių 
turėjo savo nuomonę, bet ji nė kiek nepaveikė Amerikos užsienio po- 
litikos, kuri liko tokia pat nerūpestinga. Jeigu Jungtinės Valstijos būtų 
pasinaudojusios savo įtaka, galbūt joms būtų pavykę įtikinti prancū- 
zų ir britų politikus imtis veiksmų. Tautų Sąjunga, nors ir susilpnė- 
jusi, vis tiek buvo galingas įrankis ir galėjo skirti Hitleriui už karo 
kurstymą kokias nors tarptautinės teisės numatytas sankcijas. Ragi- 
nami įsikišti amerikiečiai tik gūžčiojo pečiais, todėl po kelerių metų 
jiems patiems teko lieti kraują ir eikvoti Naujojo pasaulio turtus, kad 
apsaugotų save nuo mirtino pavojaus. 

Visa tai prisiminiau po septynerių metų, matydamas Prancūzijos 
agoniją Tūre, todėl, net kai pasigirdo siūlymai sudaryti separatinę tai- 
ką, tariau tik paguodos ir paramos žodžius, ir džiaugiuosi manyda- 
mas, kad jie nuskambėjo netuščiai. 

1931 m. pradžioje buvau susitaręs važiuoti į didelį paskaitų turą po 
Jungtines Valstijas ir išvykau į Niujorką. Čia mane ištiko rimta nelai- 
mė, vos nekainavusi man gyvybės. Gruodžio 13-ąją, vykdamas vizito 
pas Bernardą Baruchą, aš išlipau iš automobilio neteisingoje pusėje ir 
nuėjau per Penktąją aveniu, visiškai pamiršęs, kad Amerikoje eismas 

dešiniapusis ir naudojami šviesoforai, kurių Britanijoje tada nebuvo. 
Mane partrenkė automobilis. Smūgis buvo stiprus. Du mėnesius pra- 
leidau prikaustytas prie lovos. Gydydamasis Nasau Bahamuose pa- 
mažu pasveikau tiek, kad galėjau šiek tiek paeiti. Leidausi į savo turą 
ir įvairiose Jungtinių Valstijų vietovėse perskaičiau keturiasdešimt 
paskaitų; visą dieną praleisdavau traukinio kupe, o vakarais skaity- 
davau paskaitas didelėms auditorijoms. Man regis, tai buvo sunkiau- 
sias laikas mano gyvenime. Visus tuos metus negalavau, bet ilgainiui 
mano jėgos sugrįžo. 

Nors labai nerimavau dėl politinių reikalų, man asmeniškai 1931- 
1935 buvo labai malonūs metai. Užsidirbdavau pragyvenimui dik- 
tuodamas straipsnius, kuriuos noriai spausdino ne tik Didžiosios Bri- 
tanijos ir Jungtinių Valstijų spaudos leidiniai, bet ir šešiolikos Europos 
šalių, kol ant jų nusileido Hitlerio šešėlis, laikraščiai. Faktiškai gyve- 
nau iš kalbų. Parašiau keletą „Marlboro gyvenimo“ tomų. Tačiau visą 
tą laiką daug galvojau apie padėtį Europoje ir Vokietijos persiginkla- 
vimą. Gyvenau Čatvele, kur buvo daug pramogų. Pats pastačiau di- 
| džiąją dviejų kotedžų dalį 
ir aukštas sodo virtuvės 
sienas, įrenginėjau įvairius 
alpinariumus ir vandentie- 
kio sistemą, taip pat didelį 
plaukimo baseiną, kuriam 
vanduo buvo filtruojamas, 
kol tapdavo skaidrus ir 
galėjo būti pašildytas, nes 
mūsų menka saulė to 
nepajėgia. Taigi niekada 


| Al 1931 m. Niujorke į eismo įvykį patekęs 
“2 MZ W. Churchillis kurį laiką sėdėjo 
"782. neįgaliojo vežimėlyje. 

neturėjau laiko nuobodžiauti ar tinginiauti nuo ryto iki vidurnakčio 
ir su savo laiminga šeima taikiai gyvenau savo namuose. 

Tais metais dažnai susitikdavau su Fredericku Lindemannu, Oks- 
fordo universiteto eksperimentinės filosofijos profesoriumi. Linde- 
mannas buvo mano senas draugas. Su juo susipažinau besibaigiant 
Pirmajam pasauliniam karui, per kurį jis pasižymėjo atlikdamas ore 
eksperimentus, kuriems iki tol reikėjo didelės drąsos, norint įveikti 
mirtinus „suktuko“ pavojus. Nuo 1932 m. mudu ėmėme bendrauti 
daug artimiau ir jis dažnai atvažiuodavo automobiliu iš Oksfordo pa- 
sisvečiuoti pas mane Čatvele. Mudu kalbėdavomės iki paryčių apie 
virš mūsų besikaupiančius pavojaus debesis. Lindemannas, „Profas“, 
kaip jį vadindavo draugai, tapo mano pagrindiniu patarėju moksli- 
niais modernios karybos klausimais, ypač susijusiais su priešlėktuvi- 
ne gynyba, ir dėl įvairios statistikos. Šis malonus ir vaisingas bendra- 
vimas tęsėsi per visą karą. 

Kitas mano artimas draugas buvo Desmondas Mortonas'. Kai 
1917 m. feldmaršalas Haigas rinko darbuotojus savo asmeniniam šta- 
bui iš jaunų karininkų, ką tik grįžusių iš fronto, Desmondą jam reko- 
mendavo kaip artilerijos žinovą. Jis buvo apdovanotas Kariniu kry- 
žiumi ir išgarsėjo tuo, kad per karą kulka pataikė jam į širdį, tačiau 
jis paskui dar ilgai ir laimingai gyveno su ja širdyje. Labai gerbiau šį 
puikų ir galantišką karininką ir su juo susidraugavau. 1919 m. tapęs 
valstybės karo ir oro sekretoriumi, paskyriau jį į svarbias pareigas 
žvalgybos srityje, kurias jis ėjo daugelį metų. Jis buvo mano kaimy- 
nas, gyveno tik už mylios nuo Čatvelo. Desmondas gavo iš premjero 
MacDonaldo leidimą laisvai su manimi kalbėtis ir teikti man informa- 
ciją. Per karą jis tapo vienu artimiausių mano patarėjų ir liko juo, kol 
pasiekėme galutinę pergalę. 

Taip pat susidraugavau su Ralphu Wigramu, tuomet kylančia Už- 
sienio reikalų ministerijos Žvaigžde. Jis toje ministerijoje pasiekė pos- 
tą, kuris leido jam išsakyti atsakingą nuomonę apie politiką ir savo 


* "Dabar majoras seras Desmondas Mortonas, K.C.B., M.C. 

nuožiūra megzti ryšius, oficialius ir neoficialius. Kaip ir aš jis matė 
mums gresiantį baisų pavojų, tik turėjo patikimesnės informacijos. 
Mudu dažnai susitikdavome jo mažame name Nort gatvėje, o jis su 
ponia Wigram atvykdavo pasisvečiuoti pas mus Čatvele. Kaip ir kiti 
aukšto rango pareigūnai jis kalbėdavo su manimi visiškai atvirai. 
Visa tai leido man susidaryti ir sustiprinti savo nuomonę apie Hitle- 
rio judėjimą. 

Man, o galbūt ir mano šaliai buvo labai naudinga, kad daugybę 
metų turėjau galimybę per pokalbius savo mažame draugų rate gau- 
ti tikslios informacijos ir ją analizuoti. Aš pats, savo ruožtu, surink- 
davau daug žinių iš užsienio šaltinių ir dalindavausi jomis su savo 
pašnekovais. Palaikiau konfidencialius ryšius su keletu Prancūzijos 
ministrų ir su besikeičiančiais Prancūzijos vyriausybės vadovais. Taip 
pat bendravau su Ianu Colvinu, „News Chronicle“ korespondentu 
Berlyne. Jis puikiai išmanė Vokietijos politiką ir turėjo ryšių su kai ku- 
riais įtakingais vokiečių generolais, taip pat su nepriklausomai mąs- 
tančiais ir veikiančiais vokiečiais, kurie manė, kad Hitlerio judėjimas 
veda jų šalį į pražūtį. Mane aplankė keletas įtakingų žmonių iš Vo- 
kietijos ir išliejo savo širdgėlą. Iš kitų šaltinių gaudavau informacijos 
apie mūsų oro gynybos sistemos padėtį. 

Todėl buvau informuotas ne blogiau negu daugelis Karūnos mi- 
nistrų. Visus faktus, kuriuos sužinodavau iš įvairių šaltinių, kartkar- 
tėmis pateikdavau vyriausybei. Mano asmeniniai santykiai su minis- 
trais ir daugeliu aukšto rango pareigūnų buvo artimi bei draugiški, ir 
nors dažnai juos kritikuodavau, mes išsaugojome bendradarbiavimo 
dvasią. Vėliau buvau oficialiai supažindintas su didžiąja dalimi jiems 
prieinamos slaptos techninės informacijos. Iš savo paties ilgametės 
darbo aukštuose postuose patirties aš taip pat Žinojau vertingiausias 
valstybės paslaptis. Visa tai leido man susidaryti nuomonę, pagrįstą 
ne vien laikraščių žiniomis, nors atidus skaitytojas gali daug sužinoti 
ir iš jų. 

E. Hanfstaenglas ir Adolfas Hitleris vienoje iš Miuncheno lauko kavinių. 1937 m. 


Hanfstaenglas pateko į fiurerio nemalonę, tačiau jam pavyko pabėgti į užsienį. 


Tikiuosi, skaitytojas man atleis už šį nukrypimą į asmeninius 
dalykus. 

1932 m. vasarą, rinkdamas medžiagą savo knygai „Marlborough 
gyvenimas“, lankiausi jo senų mūšių vietose Žemosiose šalyse ir Vo- 
kietijoje. Su šeima, prie kurios prisidėjo ir „Profas“, maloniai keliavo- 
me palei garsųjį Marlborough kelią, kuriuo jis 1705 m. kovą žygiavo 
i Olandijos iki Dunojaus. Prie Koblenco persikėlėme per Reiną. Kol 
keliavome per šias gražias vietoves, lankydami daug garsių senovi- 
nių miestų, aš, savaime suprantama, klausinėjau žmonių, ką jie mano 
apie nacių judėjimą, ir įsitikinau, kad tai pagrindinis dalykas, apie 
kurį galvoja kiekvienas vokietis. Pajutau hitlerizmo atmosferą. Pra- 
leidęs dieną Blenimo mūšio lauke, nuvykau į Miuncheną ir pasilikau 
ten keletui dienų. 

Viešbutyje „Regina“ su vienu mano bendrakeleiviu susipažino 
džentelmenas, vardu Hanfstaenglas. Jis daug kalbėjo apie fiurerį, 

kurį, matyt, pažinojo labai artimai. Kadangi jis atrodė linksmas ir kal- 
bus žmogus, be to, labai gerai kalbėjo angliškai, aš pakviečiau jį vaka- 
rienės. Jis labai įdomiai papasakojo apie Hitlerio veiklą ir jo pažiūras. 
Buvo akivaizdu, kad Hantstaenglas nepaprastai juo žavisi. Tikriausiai 
jam buvo pavesta užmegzti su manimi ryšį, ir jis akivaizdžiai stengėsi 
padaryti gerą įspūdį. Po vakarienės jis atsisėdo prie fortepijono ir pui- 
kiai atliko daug pjesių ir dainų; buvo labai smagu. Atrodė, kad žino 
visas mano mėgstamas angliškas dainas. Puikiai mokėjo linksminti 
aplinkinius. Kaip paaiškėjo, tuo metu jis buvo fiurerio favoritas. Jis 
sakė, kad turėčiau susitikti su Hitleriu ir kad mūsų susitikimą labai 
lengva surengti. Hitleris kiekvieną dieną apie penktą valandą ateina į 
šį viešbutį, ir jam bus labai malonu su manimi susipažinti. 

Tuo metu neturėjau jokio išankstinio nacionalinio nusistatymo prieš 
Hitlerį. Šį tą žinojau apie jo doktrinas ir praeitį, bet nieko neišmaniau 
apie jo asmenines savybes. Žaviuosi žmonėmis, kurie gina savo pra- 
laimėjusią šalį, net jei esu kitoje pusėje. Jis neabejotinai turėjo teisę 
būti vokiečiu patriotu. Visada norėjau, kad anglai, vokiečiai ir pran- 
cūzai būtų draugai. Tačiau kalbėdamasis su Hanfstaenglu paklausiau: 


71 


Minston 6. Churchill Pakeliui į katastrofą 


„Kodėl jūsų vadas taip baisiai nekenčia žydų? Aš suprantu priešiš- 
kumą žydams, kurie dėl ko nors kalti arba veikia prieš savo šalį, taip 
pat suprantu pasipriešinimą jų mėginimams užimti dominuojančią 
padėtį kurioje nors srityje. Bet kaip galima nekęsti žmogaus tik todėl, 
kad jis kitokios tautybės? Argi Žmogus gali pasirinkti, kokios tauty- 
bės gimti?“ Matyt, jis pakartojo mano žodžius Hitleriui, nes atėjęs kitą 
dieną, apie vidurdienį, labai rimta veido išraiška pasakė, kad mano 
susitikimas su Hitleriu, dėl kurio mudu tarėmės, neįvyks, nes tą die- 
ną Fiureris neateis į viešbutį. Daugiau nebesusitikau su „Putzi“ (tokia 
buvo to favorito pravardė), nors gyvenome šiame viešbutyje dar kele- 
tą dienų. Taigi Hitleris praleido savo vienintelę galimybę susitikti su 
manimi. Vėliau, kai jis jau buvo savo galios viršūnėje, gavau keletą jo 
kvietimų. Tačiau tuo metu daug kas pasikeitė ir aš nuo jų išsisukau. 


114 


Visą šį laiką Jungtinės Valstijos rūpinosi tik savo vidaus sunkumais 
ir ekonominėmis problemomis. Europa ir tolimoji Japonija atidžiai 
stebėjo, kaip Vokietija virsta karinga didvalstybe. Susirūpinimą tuo 
jau išreiškė Skandinavijos, Mažosios Antantės šalys, Čekoslovakija, 
Jugoslavija, Rumunija ir kai kurios Balkanų šalys. Ypač nerimavo 
prancūzai, kurie gerai žinojo apie Hitlerio veiklą ir Vokietijos ginkla- 
vimąsi. Mano draugai Prancūzijoje pranešė man apie daugybę nepa- 
prastai rimtų Versalio sutarties pažeidimų, tačiau kai paklausiau jų, 
kodėl jie nekelia šio klausimo Tautų Sąjungoje ir nepaprašo ar net ne- 
pareikalauja Vokietijos paaiškinti savo veiksmų ir aiškiai pasakyti, ką 
ji daro, jie atsakė, kad Britanijos vyriausybė pasmerktų tokį žingsnį 
kaip kiršinimą. Taigi, kol MacDonaldo ir Baldwino vyriausybė, turė- 
dama visus valdžios įgaliojimus, ragino Prancūziją nusiginkluoti ir 
mažino Britanijos ginkluotę, vokiečiai patyliukais sparčiai ginklavosi, 
kol galiausiai tapo pajėgūs veikti atvirai. 

Konservatorių partijos garbei reikia paminėti, kad nuo 1932 m. per 
kiekvieną Konservatorių asociacijų nacionalinės sąjungos konferen- 
ciją jie beveik vienbalsiai priimdavo rezoliucijas, pasisakančias už 
neatidėliotiną mūsų ginkluotės sustiprinimą, siekiant atremti iš už- 
parlamente tuo metu veikė taip efektyviai, o trys vyriausybę suda- 
riusios partijos, kaip ir leiboristų opozicija, buvo tokios apsnūdusios 
ir aklos, kad jų negalėjo paveikti nei jų šalininkų šalyje perspėjimai, 
nei žvalgybos tarnybos pateikiama informacija. Tai buvo vienas tų 
pasibaisėtinų nuolat pasikartojančių laikotarpių mūsų istorijoje, kai 
kilni Britanijos valstybė ima kristi iš savo aukštybių, praranda tikslą 
ir nesiryžta užkirsti kelio grėsmei iš užsienio, bailiai pataikaudama 
priešams, kurie tuo metu kala savo ginklus. 

Tais tamsiais laikais atsakingų politinių partijų vadovai pritardavo 
net žemiausiems požiūriams arba jų nepasmerkdavo. 1933 m. Oks- 
fordo sąjunga, įkvėpta Joado, priėmė gėdingiausią visų laikų rezoliu- 
ciją: „Mes jokiomis aplinkybėmis nekovosime už savo karalių ir šalį.“ 
Anglijoje šis pareiškimas buvo sutiktas kaip pokštas, tačiau Vokie- 
tijoje, Rusijoje, Italijoje, Japonijoje pradėta manyti, kad Britanija yra 
smukusi ir išsigimusi, ir šis požiūris paveikė daugelį jų sprendimų. 
Tie kvaili berniokai, priėmę šią rezoliuciją, nė neįsivaizdavo, kad ne- 
trukus jiems lemta laimėti arba šlovingai žūti prasidėsiančiame kare, 
ir įrodyti, kad jie yra šauniausia visų laikų britų karta. Vyresniems 
žmonėms, kurie neturėjo galimybės išpirkti savo kaltę veiksmais, at- 
rasti pateisinimą kur kas sunkiau. 


"12; 
Nors šie grėsmingi laimėtojų ir pralaimėjusiųjų karinės galios san- 
tykio pokyčiai vyko Europoje, Tolimuosiuose Rytuose neagresyvios 


ir taiką mylinčios šalys irgi visiškai nepajėgė suderinti savo veiksmų. 
Čia įvykiai ėmė plėtotis taip pat katastrofiškai kaip ir Europoje, ir dėl 

Japonų karys prie Didžiosios kinų sienos. 


to kaltas buvo toks pats nepajėgumas mąstyti ir neveiklumas, kuris 
buvo sukaustęs ir buvusių bei būsimų sąjungininkų vadovus. 

1929-1931 m. ekonominė audra Japonijai smogė ne mažiau skau- 
džiai nei kitoms pasaulio šalims. Nuo 1914 m. jos gyventojų skaičius 
išaugo nuo 50 iki 70 milijonų Žmonių. Metalurgijos gamyklų padau- 
gėjo nuo 50 iki 148. Išgyventi buvo vis sunkiau. Ryžių šalyje buvo 
išauginama tiek pat, o jų importas brango. Japonijai verkiant reikėjo 
žaliavų ir užsienio rinkų. Dėl smarkios depresijos Anglija ir keturias- 
dešimt kitų šalių ilgainiui ėmė taikyti vis daugiau apribojimų arba 
nustatė didelius muitus iš Japonijos importuojamoms prekėms, ku- 
rios buvo gaminamos naudojant kur kas pigesnę darbo jėgą nei Eu- 
ropoje ar Amerikoje. Kinija tapo svarbiausia Japonijos tekstilės ir kitų 
gaminių rinka ir beveik vieninteliu anglių ir geležies rūdos šaltiniu. 
Todėl Japonijos politikai priėjo prie išvados, kad pagrindinis jų užda- 
vinys yra užvaldyti Kiniją. 

1931 m. rugsėjį japonai užėmė Mukdeną ir Pietų Mandžiūrijos ge- 
ležinkelio zoną, kaip pretekstu pasinaudodami Kinijoje kilusiais ne- 
ramumais. 1932 m. sausį jie pareikalavo paleisti visas Japonijai prie- 
šiškas Kinijos organizacijas. Kinijos vyriausybė atsisakė tai padaryti. 
Tada sausio 28-ąją japonai pradėjo invaziją šiaurinėje tarptautinės 
koncesijos Šanchajuje dalyje. Kinai kovėsi narsiai. Nors ir neturėdama 
lėktuvų, prieštankinių pabūklų ir kitų modernių ginklų, jų kariuo- 
menė priešinosi daugiau nei mėnesį. Vasario pabaigoje, patyrę labai 
didelių nuostolių, jie buvo priversti pasitraukti iš savo fortų Usuno 
įlankoje ir užimti pozicijas 12 mylių nuo kranto. 1932 m. pradžioje ja- 
ponai įkūrė marionetinę Manchukuo valstybę. Po metų prie jos buvo 
prijungta japonų užimta Kinijos Hebėjaus provincija, o 1933 m. kovą 
japonų kariuomenė prasiskverbė į neapsaugotų regionų gilumą ir 
pasiekė Didžiąją Kinijos sieną. Šie agresyvūs veiksmai parodė, kaip 
smarkiai išaugo Japonijos galia Tolimuosiuose Rytuose ir sustiprėjo 
jos karinio jūrų laivyno pajėgos. 

Nuo pat pirmųjų Kinijos užpuolimo valandų Jungtinės Valstijos la- 
bai piktinosi Japonijos agresija. Tačiau izoliacijos politika turi du ga- 
lus. Jeigu JAV būtų buvusi Tautų Sąjungos narė, ji neabejotinai būtų 
galėjusi paskatinti šią organizaciją imtis kolektyvinių veiksmų prieš 
Japoniją ir pati tapti pagrindine jų dalyve. Britanijos vyriausybė, savo 
ruožtu, visiškai nenorėjo ko nors imtis vien su Jungtinėmis Valstijo- 
mis; taip pat ji nenorėjo įsitraukti į konfliktą su Japonija daugiau, negu 
reikalavo Tautų Sąjungos įstatai. Kai kurie britų politikai apmaudavo 
dėl prarastos sąjungos su Japonija ir dėl to susilpnėjusių Britanijos 
pozicijų Tolimuosiuose Rytuose, kur ji nuo seno turėjo savų interesų. 
Jo Didenybės vyriausybę vargu ar galima kaltinti dėl to, kad būdama 
sunkioje finansinėje padėtyje ir augant pavojams Europoje, ji nesiėmė 
ryžtingai padėti Jungtinėms Valstijoms Tolimuosiuose Rytuose, ne- 
galėdama tikėtis tokios pat amerikiečių paramos Europoje. 

Tačiau Kinija buvo Tautų Sąjungos narė ir nors ji nesumokėjo savo 
įnašo šiai organizacijai, kreipėsi į ją prašydama teisingumo. 1931 m. 

rugsėjo 30 d. Tautų Sąjunga 
paragino Japoniją išvesti ka- 
riuomenę iš Mandžiūrijos. 
Gruodį buvo paskirta komisija 
ištirti padėtį vietoje. Tautų 5ą- 
junga patikėjo pirmininkauti 
šiai komisijai grafui Lyttonui, 
garbingam  gabios giminės 
palikuoniui. Jis turėjo dide- 
lę darbo Rytuose patirtį — ėjo 
Bengalijos gubernatoriaus ir 
laikinai pavaduojančio Indi- 
jos vicekaralių pareigas. Vien- 
balsiai priimtas šios komisi- 
jos pranešimas yra įdomus 


1931 m. Japonijos kariuomenė okupuotoje 


Mandžiūrijoje. 
dokumentas, būtinas šaltinis 
kiekvienam rimtam Kinijos ir 
Japonijos konflikto tyrinėtojui. 

Jame buvo išsamiai išdėstyta visa Mandžiūrijos konflikto kilmė. Ko- 

misijos išvados buvo paprastos: Manchukuo yra dirbtinis Japonijos 

Generalinio štabo kūrinys, ir steigiant šią marionetinę valstybę visiš- 

kai nebuvo atsižvelgta į gyventojų norus. Lordas Lyttonas ir jo kole- 

g0s savo pranešime ne tik išanalizavo situaciją, bet ir pateikė konkre- 
čių pasiūlymų, kaip tarptautinei bendruomenei spręsti šią problemą. 

Jie siūlė įkurti autonominę Mandžiūrijos provinciją, kuri būtų Kinijos 

sudėtyje, bet globojama Tautų Sąjungos, o Kinijai ir Japonijai reko- 

mendavo sudaryti sutartį, reguliuojančią jų interesus Mandžiūrijoje. 

Nors Tautų Sąjunga niekaip negalėjo įgyvendinti šių siūlymų, tai nė 

kiek nesumenkina Lyttono pranešimo vertės. 1933 m. vasarį Tautų 

Sąjunga pareiškė pripažinsianti Manchukuo valstybę. Nors Japoni- 

jai nebuvo įvestos sankcijos, taip pat nesiimta jokių kitų priemonių 

prieš ją, 1933 m. kovo 27 d. Japonija pasitraukė iš Tautų Sąjungos. 

Per Pirmąjį pasaulinį karą Vokietija ir Japonija buvo priešingose sto- 
vyklose, tačiau dabar jos ėmė vertinti viena kitą visiškai kitaip. Tuo 
pačiu metu, kai Tautų Sąjungai labai reikėjo aktyviai veikti ir parodyti 
stiprybę, paaiškėjo, kad jos moralinis autoritetas neturi jokios mate- 
rialios atramos. 


Žvelgiant į šį lemiamą laikotarpį istoriniu požiūriu, Britanijos na- 
cionalinės ir daugiausia konservatorių vyriausybės elgesys buvo 
nepaprastai gėdingas, bet ne mažiau gėdingai elgėsi ir leiboristų-so- 
cialistų bei liberalų partijos — ir dalyvaudamos vyriausybėje, ir būda- 
mos opozicijoje. Politikų pomėgis Žarstytis maloniai skambančiomis 
banalybėmis, nenoras pripažinti nemalonius faktus, populiarumo ir 
sėkmės per rinkimus siekimas neatsižvelgiant į svarbius valstybės in- 
teresus, nuoširdi meilė taikai ir kvailas tikėjimas, kad meilė gali būti 
vienpusė, akivaizdus abiejų Britanijos koalicinės vyriausybės lyderių 
intelektinis sustabarėjimas, Baldwino nenoras spręsti Europos pro- 
blemas, kurį lėmė visiškas padėties žemyne neišmanymas, stiprus 
pacifizmas, vyravęs leiboristų-socialistų partijoje, kraštutinis liberalų 
emocionalumas ir nerealistiškumas, Lloydo George'o, puikaus karo 
laikų vadovo, nesugebėjimas ir nenoras tęsti savo darbą, nors jį rėmė 
dauguma deputatų abiejuose parlamento rūmuose — visa tai lėmė 
neprotingą ir neatsakingą Britanijos kursą, ir nors politikai jo laikėsi 
vedini gerų ketinimų, jis sukėlė liūdnų pasekmių. Nors ir nepiktava- 
liškas, šis neprotingumas ir neatsakingumas buvo viena pagrindinių 
priežasčių, dėl kurių pasaulį užklupo baisybės ir nelaimės, kurios, jau 
vos tik prasidėjusios, pranoko viską, ką Žmonijai buvo tekę patirti. 

5 akgriua 


Besitelkiantys debesys, 1934 m. 


Romoje Hitlerio paskyrimas 1933 m. į Vokietijos kanclerio postą 
buvo sutiktas be entuziazmo. Italai laikė nacizmą grubia ir kraštutine 
fašizmo versija. Visi puikiai žinojo apie didžiosios Vokietijos preten- 
zijas į Austriją ir Pietryčių Europą. Mussolinis numatė, kad nė viena- 
me iš šių regionų Italijos ir naujosios Vokietijos interesai nesutaps. Ir 
jo prognozė netrukus pasitvirtino. 

Viena karščiausių Hitlerio svajonių buvo prijungti Austriją prie Vo- 
kietijos. Jau pirmame „Mein Kampf“ puslapyje jis rašė: „Vokiška Aus- 
trija privalo grįžti į savo didžiosios tėvynės Vokietijos prieglobstį.“ 
Todėl vos tik atėję į valdžią Vokietijoje 1933 m. sausio mėnesį, naciai 
vis žvilgčiojo į Vieną. Hitleris vis dar negalėjo sau leisti konfliktuoti 
su Mussoliniu, kuris garsiai skelbėsi Austrijoje turįs interesų. Kariniu 
požiūriu Vokietija vis dar buvo silpna, todėl nors naciai skverbėsi į 
šią šalį ir vykdė joje pogrindinę veiklą, jie turėjo būti atsargūs. Ta- 
čiau spaudimą Austrijai jie ėmė daryti nuo pat pirmųjų savo atėjimo 
į valdžią mėnesių. Iš Austrijos vyriausybės buvo nuolat reikalaujama 
įtraukti Austrijos nacių partijos —- Vokietijos satelitės — narius į minis- 
trų kabinetą ir paskirti juos į svarbius postus vyriausybėje. Bavarijoje 

1934 m. Viena. Austrijos kariuomenės daliniai apšaudo ginkluotų socialistų pozicijas. 


organizuotas specialus Austrijos legionas, kuriame austrų naciai 
buvo mokomi karybos. Naciai rengė sprogdinimus geležinkeliuose 
ir turizmo centruose, iš lėktuvų Žarstė propagandinius lapelius virš 
Zalcburgo ir Insbruko, trikdydami ramų gyvenimą šalyje. Austrijos 
kancleriui Dollfussui reikėjo atsispirti dviem vienodai pavojingoms 
grėsmėms - socialistų, kurie siekė paimti valdžią šalyje, ir Vokietijos, 
kuri kėsinosi į Austrijos nepriklausomybę. Pavojai Austrijos valsty- 
bei grėsė iš visų pusių. Sekdami blogu savo bendraminčių Vokietijo- 
je pavyzdžiu, Austrijos socialistai suformavo savo kariuomenę, kuri 
teikė jiems galimybę pažeisti rinkėjų valią. Dollfussui rūpesčių išties 
netrūko. 1933 m. vienintelė šalis, į kurią jis galėjo kreiptis pagalbos ir 
iš kurios jis jau gavo patikinimą, kad parama jam bus suteikta, buvo 
fašistinė Italija. 1933 m. rugpjūtį Dollfussas Ričonėje susitiko su Mus- 
soliniu. Jiedu užmezgė glaudžius asmeninius ir politinius ryšius. Ma- 
nydamas, kad užsitikrino Italijos paramą, Dollfussas pradėjo puoli- 
mą prieš vieną priešų grupę - Austrijos socialistus. 

1934 m. sausį pagrindinis Mussolinio patarėjas užsienio politikos 
klausimais Suvichas, norėdamas perspėti Vokietiją, apsilankė Vienoje 
ir viešai pareiškė, kad Italija remia Austrijos nepriklausomybę. Po trijų 
savaičių Dollfusso vyriausybė ėmėsi veiksmų prieš Vienos socialistų 
organizacijas. Heimverui, vadovaujamam majoro Fey'aus, Dollfusso 

bendrapartiečio, buvo įsakyta nuginkluoti neteisėtą karinį susivieni- 
jimą, pavaldų Austrijos socialistams. Jo nariai įnirtingai priešinosi ir 
vasario 12-ąją sostinėje prasidėjo kovos. Per keletą valandų socialistų 
pajėgos buvo sutriuškintos. Šie įvykiai ne tik suartino Dollfussą su 
Italija, bet ir padėjo pasirengti vykdyti kitą jo uždavinį - neleisti na- 
ciams plėsti savo įtakos ir užkirsti kelią jų sąmokslams. Kita vertus, 
daugelis pralaimėjusių socialistų ir komunistų iš nuoskaudos perėjo į 
nacių stovyklą. Kaip ir Vokietijoje austrų katalikų ir socialistų nesan- 
taika išėjo į naudą naciams. 


+++ 


1934 m. viduryje Jo Didenybės vyriausybė iš esmės vis dar galėjo 
pažaboti nacius nerizikuodama įsivelti į karą. Veikdama per Tautų 
Sąjungą išvien su Prancūzija, ji visada galėjo daryti didžiulį spaudi- 
mą nacių judėjimui, kurį vokiečiai tuo metu vertino labai prieštarin- 
gai. Tai nebūtų sukėlę kraujo praliejimo. Tačiau palankus momentas 
jau buvo besibaigiąs. Nacių valdoma Vokietija vis labiau stiprėjo. Vis 
dėlto, kad ir kaip tai atrodo neįtikėtina, didžiąją dalį šių lemiamų 
metų MacDonaldas, remdamasi politine Baldwino įtaka, toliau siekė 
įtikinti nuginkluoti Prancūziją. Keletą kartų dėl Vokietijos grėsmės 
Europos valstybės pabandė susivienyti. 1934 m. vasario 17 d. Angli- 
jos, Prancūzijos ir Italijos vyriausybės paskelbė bendrą deklaraciją, 
kuria pareiškė remiančios Austrijos nepriklausomybę. Kovo 17 d. 
Italija, Vengrija ir Austrija pasirašė vadinamąjį Romos protokolą, nu- 
matantį tarpusavio konsultacijas kilus grėsmei vienai kuriai nors iš 
trijų susitarties šalių. Bet Hitleris vis stiprėjo, gegužę ir birželį naciai 
visoje Austrijoje dar aktyviau ėmėsi ardomosios veiklos. Dollfussas iš 
karto pranešė apie jų teroristinius išpuolius Mussolinio vyriausiajam 
patarėjui užsienio reikalų klausimais Suvichui, atkreipdamas dėmesį 
į neigiamą jų poveikį Austrijos prekybai ir turizmui. 

Gavęs šią informaciją, Mussolinis birželio 14-ąją atvyko į Veneciją 
savo pirmam susitikimui su Hitleriu. Vokietijos kancleris, vilkintis 
rudu lietpalčiu ir su veltine skrybėle, vos tik išlipęs iš lėktuvo atsi- 
dūrė tarp fašistų žvilgančiomis uniformomis, kurių priešaky stovė- 
jo išsipustęs ir drūtas dučė. Pamatęs svečią Mussolinis sušnibždėjo 
savo adjutantui: „Man jis nepatinka.“ Per šį keistą susitikimą jiedu tik 
bendrai pasikalbėjo, abu girdami Vokietijos ir Italijos pavyzdžio dik- 
tatūros privalumus. Mussoliniui aiškiai nepatiko nei jo svečio išvaiz- 
da, nei kalbos maniera. Bendrą savo įspūdį jis išsakė dviem žodžiais: 
„Plepus vienuolis.“ Tačiau jam pavyko išpešti iš Hitlerio šiokių tokių 
patikinimų, kad Vokietija sumažins spaudimą Dollfussui. Po susitiki- 
mo Mussolinio žentas Ciano žurnalistams pasakė: „Pamatysite - da- 
bar jokių išpuolių nebebus.“ 

Tačiau Vokietijos ardomoji veikla Austrijoje kuriam laikui nutrūko 
ne dėl Mussolinio žavesio, o dėl to, kad Hitleris buvo užsiėmęs savo 
vidaus reikalais. 


1934 M. Venecija. Vokietijos hurerio A. Hitlerio ir Italijos dučės B. Mussolinio susitikimas. 

Hitleriui atėjus į valdžią, tarp fiurerio ir daugelio nacių veikėjų, ku- 
rių dėka jis iškilo į valdžią, atsirado rimtų nesutarimų. Rohmo vado- 
vaujami šturmo būriai darėsi vis revoliucingesni. Tarp senų partijos 
narių buvo karštų socialinės revoliucijos šalininkų, pavyzdžiui, Gre- 
goras Strasseris. Jie bijojo, kad Hitleriui įveikus pirmąjį revoliucijos 
etapą, valdantieji sluoksniai - Reichsveras, bankininkai ir pramonin- 
kai - tiesiog persitemps jį į savo pusę. Istorijoje jau ne vienas revoliu- 
cinis lyderis buvo nuspyręs kopėčias, kuriomis pakilo į svaiginančias 
aukštumas. Eilinių SA (rudmarškinių) narių nuomone, 1933 m. sau- 
sio triumfas turėjo atnešti jiems laisvę plėšti ne tik žydus ir speku- 
liantus, bet ir visas turtingas visuomenės klases. Kai kuriuose partijos 
sluoksniuose netrukus pradėjo sklisti gandai apie didžiulę vado išda- 
vystę. Pajutęs, kad vėjas keičiasi, SA štabo viršininkas Rohmas ėmėsi 
energingai veikti. 1933 m. sausio mėnesį SA gretose buvo 400 tūkst. 
kovotojų. Iki 1934 m. pavasario Rohmas užverbavo ir organizavo tris 
milijonus Žmonių. Hitleriui, pasikeitus jo padėčiai, ėmė kelti nerimą 
ši milžiniška mašina, kuri, nors rudmarškiniai reiškė jam aistringą at- 
sidavimą ir dauguma tikrai buvo nuoširdžiai jam ištikimi, ėmė slysti 
iš jo asmeninės kontrolės. Iki šiol jam pakluso tik privati armija. Da- 
bar turėjo ir valstybės kariuomenę. Tačiau jis nenorėjo keisti vienos į 
kitą. Norėjo turėti jas abi, kad prireikus galėtų vieną panaudoti prieš 
kitą. Todėl dabar jam teko stoti į kovą su Rėhmu. „Esu pasiryžęs, — 
sakė jis tomis dienomis SA vadovams, - žiauriai nuslopinti bet kokį 
bandymą nuversti esamą tvarką. Kaip įmanydamas stengsiuosi už- 
kirsti kelią antrajai revoliucinei bangai, nes tai neišvengiamai sukel- 
tų chaosą. Kiekvienas, kuris drįs pasisakyti prieš nustatytą valstybės 
valdžią, bus griežtai nubaustas, nesvarbu, kokią padėtį jis užima.“ 

Nors Hitleris baiminosi, kad rudmarškinių kariuomenė gali ne- 
paklusti, jam buvo sunku patikėti, kad Rėhmas, jo Miuncheno 
pučo bendražygis, pastaruosius septynerius metus ėjęs SA štabo 

viršininko pareigas, ėmė regzti prieš jį 
sąmokslą. Kai 1933 m. gruodį buvo pa- 
skelbta partijos ir valstybės vienybė, 
Rohmas tapo Vokietijos kabineto nariu. 
Viena iš susivienijimo su valstybe dalių 
turėjo būti rudmarškinių susijungimas 
su Reichsveru. Dėl spartaus šalies per- 
ginklavimo visų Vokietijos ginkluotųjų 
pajėgų Kontrolė ir jų statusas tapo vienu 
aktualiausių politikos klausimų. 1934 m. 
vasarį į Berlyną atvyko Edenas. Derybų 
metu Hitleris sutiko duoti tam tikrų lai- 
kinų garantijų, kad SA nebus naudojama 
kariniams tikslams. Tarp Rohmo ir gene- 
ralinio štabo viršininko von Blombergo 
jau nuolat tvyrojo įtampa. Dabar jis bijo- 
jo, kad partijos armija nebūtų paaukota 
ir, nepaisydamas perspėjimų, kad elgiasi 
neleistinai įžūliai, balandžio 18-ąją pa- 
skelbė atvirą iššūkį: 

Pirmojo pasaulinio karo veteranas, 


rudmarškinių smogikų vadas E. Rohmas 


(kairiau) stebi savo vyrų rikiuotę. 


Revoliucija, kurią įvykdėme, yra ne nacionalinė, o nacionalsocialisti- 


nė. Mes pabrėžiame šį paskutinį žodį - socialistinė. Vienintelė atra- 


ma prieš reakciją yra mūsų šturmo būriai, nes jie yra absoliutus re- 
voliucinės idėjos įsikūnijimas. Rudmarškinių kovotojai nuo pat pir- 
mos dienos prisiekė ištikimybę revoliucijos keliui ir nenutolsime nuo 
jo nė per plauką, kol bus pasiektas mūsų galutinis tikslas. 


Baigdamas jis nepasakė „Heil Hitler“, kaip visada būdavo baigia- 


mos pompastiškos rudmarškinių kalbos. 


Balandį ir gegužę Blombergas nuolat skundėsi Hitleriui dėl 
SA veiksmų ir jų įžūlumo. Fiureris buvo priverstas rinktis arba 

generolus, kurie jo nekentė, arba banditus rudmarškinius, kuriems jis 
buvo tiek daug skolingas. Jis pasirinko generolus. Birželio pradžioje 
Hitleris susitiko su Rohmu ir penkias valandas kalbėjosi, paskutinį 
kartą mėgindamas susitaikyti ir susitarti su juo. Bet su šiuo nenorma- 
liu fanatiku, pagautu nežabotų ambicijų, buvo neįmanoma pasiekti 
jokių kompromisų. Mistinę hierarchinę didžiąją Vokietiją, apie kurią 
svajojo Hitleris, ir liaudies armijos proletariato respubliką, kurią su- 
kurti siekė Rohmas, skyrė neįveikiama bedugnė. 

Tarp šturmo būrių buvo suformuoti keli gerai apmokyti elitiniai 
padaliniai, kurių kovotojai nešiojo juodas uniformas. Jie buvo vadi- 
nami SS, o vėliau praminti juodmarškiniais. Šie daliniai atliko fiure- 
rio asmens sargybinių funkcijas ir vykdė ypatingas bei subtilias už- 
duotis. Jiems vadovavo Heinrichas Himmleris, anksčiau nesėkmingai 
bandęs verstis paukštininkyste ir turėjęs nuosavą paukštyną. Numa- 
tydamas, kad įvyks Hitlerio ir kariuomenės konfliktas su Rėhmu ir jo 
rudmarškiniais, Himmleris pasirūpino, kad SS palaikytų Hitlerį. Kita 
vertus, Rohmas partijoje turėjo labai įtakingų šalininkų, tokių kaip 
Gregoras Strasseris, kurie matė, kad jų Žiaurios socialinės revoliuci- 
jos planų atsisakoma. Reichsvere irgi buvo savų maištininkų. Buvęs 
kancleris von Schleicheris neatleido už gėdą, kurią jis patyrė 1933 m. 
sausį, taip pat už tai, kad armijos vadai neišrinko jo Hindenburgo 
įpėdiniu. Schleicheris nutarė, kad Rohmo ir Hitlerio konfliktas atve- 
ria jam palankias galimybes. Jis neišmintingai užsiminė Prancūzijos 
ambasadoriui Berlyne, kad Hitlerio dienos valdžioje suskaičiuotos, 
naudodamas tokią pat taktiką, kokią pasitelkė ir norėdamas nuversti 
Brūningą. Tačiau dabar laikai tapo pavojingesni. 

Vokietijoje dar ilgai bus ginčijamasi, ar Hitleris buvo priverstas 
smogti dėl to, kad Rohmas iš tikrųjų rezgė prieš jį sąmokslą, ar dėl to, 
kad jis ir jo generolai norėjo būti tikri savo pozicijų saugumu ir nutarė 
pašalinti galimą pavojaus šaltinį, kol neprarado valdžios. Hitleris ir 
jo šalininkai, galiausiai laimėję, sąmokslo siužetą tiesiog prasimanė. 
Neįtikėtina, kad Rohmas ir rudmarškiniai iš tiesų buvo nuėję taip toli. 

Tai buvo pavojingas judėjimas, o ne sąmokslininkai, tačiau kiekvieną 
akimirką ši riba galėjo būti peržengta. Jie iš tikrųjų stiprino savo gre- 
tas, tačiau jiems buvo užbėgta už akių. 

Dabar įvykiai plėtojosi nepaprastai sparčiai. Birželio 25-ąją Reichs- 
verui buvo įsakyta nepalikti kareivinių, o juodmarškiniams buvo iš- 
duoti šaudmenys. Savo ruožtu Rėhmas rudmarškiniams įsakė būti 
pasirengusiems; Hitleriui sutikus, birželio 30 d. jis sušaukė visų jų 
būrių vadovų susirinkimą Vysze, prie Bavarijos ežerų. Birželio 29-ąją 
Hitleris gavo pranešimą, kad jam gresia rimtas pavojus. Jis nuskrido 
į Godesbergą, įkandin atvyko ir Goebbelsas, atnešdamas nerimą ke- 
liančią žinią apie Berlyne bręstantį maištą. Pasak Goebbelso, Rėhmo 
adjutantas Karlas Ernstas gavo įsakymą pabandyti surengti sukilimą. 
Tai mažai tikėtina. Ernstas tuo metu buvo Brėmene ir ruošėsi išvykti 
į medaus mėnesio kelionę. 

Gavęs šį pranešimą - nežinia, tikrą ar melagingą - Hitleris nedels- 
damas priėmė sprendimą. Jis įsakė Gėringui kontroliuoti situaciją 
Berlyne, o pats išskrido į Miuncheną, ketindamas asmeniškai suim- 
ti savo pagrindinius oponentus. Lemiamu kovos metu jis pasirodė 
esąs baisus žmogus. Visą kelią sėdėjo šalia piloto, pasinėręs į niūrias 
mintis. Birželio 30 d. 4 valandą lėktuvas nusileido oro uoste netoli 
Miuncheno. Be Goebbelso, Hitlerį lydėjo keliolika sargybinių. Jis nu- 
vyko į „Brown House“ viešbutį Miunchene, iškvietė pas save vietos 
SA būrių vadovus ir juos suėmė. 6 valandą ryto, lydimas tik Goeb- 
belso ir savo negausaus būrio sargybinių, jis nuvažiavo automobiliu 
į Vyszę - ten gydytis buvo nuvykęs Rėhmas, kuris susirgo 1934 m. 
vasarą. 

7 valandą ryto fiurerio automobilių kortežas sustojo priešais RGh- 
mo namą. Hitleris vienas, neginkluotas, užlipo laiptais ir nuėjo į Roh- 
mo miegamąjį. Kas tarp jų nutiko, niekas niekada nesužinos. Rohmas 
buvo užkluptas netikėtai ir jo bei jo asmeninio štabo pareigūnų su- 
ėmimas vyko be incidentų. Paskui Hitleris su savo nedidele palyda 
ir kaliniais nuvažiavo Miuncheno link. Atsitiktinumo valia netrukus 

Susidorojant su E. Rohmo SA didelį vaidmenį atliko H. Himmlerio vadovaujama, fureriui 


visiškai lojali SS: 


jie sutiko sunkvežimių vilkstinę su ginkluotais rudmarškiniais, vyku- 
siais pasveikinti Rohmo konferencijoje, kuri 12 valandą buvo numa- 
tyta Vyszėje. Hitleris išlipo iš automobilio, pakvietė jų vadą ir griežtai 
įsakė jam su savo kariais grįžti. Šie iš karto pakluso. Jei jis būtų va- 
žiavęs valanda vėliau ar anksčiau, šie svarbūs įvykiai galėjo pasukti 
visai kita linkme. 

Hitleriui su savo belaisviais atvykus į Miuncheną, Rėhmas ir jo 
aplinkos žmonės buvo įkalinti tame pačiame kalėjime, kuriame prieš 
dešimt metų jiedu su Hitleriu atliko bausmę. Dieną prasidėjo egzeku- 
cijos. Rohmui į kamerą buvo padėtas revolveris, tačiau jis ignoravo 
siūlymą nusižudyti; tada po kelių minučių atsivėrė kameros durys 
ir jis buvo suvarpytas kulkomis. Egzekucijos Miunchene su trum- 
pomis pertraukomis tęsėsi visą dieną. Aštuonių Žmonių sušaudymo 

komandas kartais tekdavo keisti, nes kariai neatlaikydavo psicholo- 
ginės įtampos. Bet keletą valandų šūvių salvės pasigirsdavo beveik 
kas dešimt minučių. 

Goringas, gavęs signalą iš Hitlerio, tokią pačią procedūrą pakar- 
tojo Berlyne. Tačiau čia, sostinėje, budeliai žudė ne tik aukštus SA 
pareigūnus, bet ir kitus įtakingus asmenis. Pavyzdžiui, savo namuose 
buvo nušautas Schleicheris ir jo žmona, kuri norėjo uždengti jį savo 
kūnu. Gregoras Strasseris buvo suimtas ir nužudytas. Asmeninis 
Papeno sekretorius ir kiti jam artimi asmenys taip pat buvo sušau- 
dyti, nors dėl nežinomų priežasčių jo paties buvo pasigailėta. Karlas 
Ernstas, kuris buvo areštuotas Brėmene, pasitiko savo lemtį Lichtefel- 
do kareivinėse Berlyne. Čia, kaip ir Miunchene, baudžiamųjų būrių 
salvės skardėjo visą dieną. Tomis dienomis visoje Vokietijoje dingo 
daugybė žmonių, kurie neturėjo nieko bendro su Rėhmo sąmokslu 
ir tapo asmeninio keršto aukomis, kartais už labai senas nuoskaudas. 
Pavyzdžiui, miške netoli Miuncheno buvo rastas negyvas Otto von 
Kahras, kuris būdamas Bavarijos vyriausybės vadovu 1923 m. numal- 
šino nacių pučą. Iš viso buvo nužudyta nuo 5 iki 7 tūkst. žmonių. 

Šios kruvinos dienos vakarą Hitleris lėktuvu grįžo į Berlyną. Atėjo 
metas baigti žudynes, kurių mastas nepaliaujamai augo. Tą patį vaka- 
rą keli SS kariai, kurie iš uolumo persistengė žudydami suimtuosius, 
patys buvo sušaudyti. Liepos 1 d. apie pirmą valandą nakties šūviai 
liovėsi. Vėliau tą dieną fiureris išėjo į reicho kanceliarijos balkoną pa- 
sirodyti susirinkusiai miniai berlyniečių; daugelis jų manė, kad Hitle- 
ris pats nužudytas, tad pasveikino jį džiaugsmingais šūksniais. Vieni 
sako, kad jis atrodė išvargęs, kiti, - kad triumfuojantis. Visai yra įma- 
noma, kad jis buvo ir išvargęs, ir triumfuojantis. Veikdamas greitai ir 
žiauriai jis išgelbėjo savo planus, ir, be abejo, savo gyvybę. Šią „Ilgųjų 
peilių naktį“, kaip ją imta vadinti, buvo išsaugota nacionalsocialisti- 
nės Vokietijos, vėliau tapusios viso pasaulio rykšte, vienybė. 

Šios žudynės, nors jas buvo galima paaiškinti rimtais pavojais, 
parodė, kad naujasis Vokietijos vadovas nesustos prieš nieką ir kad 

Vokietija tampa visiškai nepanaši į civilizuotas valstybes. Pasaulyje 
atsirado kruvina, teroru pagrįsta diktatūra. Šalyje išsikerojo žiaurus 
nežabotas antisemitizmas ir jau visu pajėgumu veikė koncentracijos 
stovyklų politiniams oponentams ar nepageidaujamiems Žmonėms 
sistema. Mane smarkiai sukrėtė šie įvykiai ir visas Vokietijos persi- 
ginklavimo procesas, kuris dabar aiškiai matomas trykšte tryško šiur- 
pia grėsme. Ir ji darėsi vis šiurpesnė. 

Pirmoje 1934 m. liepos pusėje labai suintensyvėjo judėjimas kalnų 
takuose, vedančiuose iš Bavarijos į Austrijos teritoriją. Liepos pabai- 
goje Austrijos pasienio policijai įkliuvo vienas vokiečių kurjeris. Per 
kratą pas jį rasta įvairių dokumentų, įskaitant šifravimo kodus, kurie 
parodė, kad naciai baigia rengti perversmo Austrijoje planą. Pervers- 
mo organizatorius buvo Antonas 
von Rintelenas, tuometinis Austrijos 
ambasadorius Italijoje. Dollfussas 
ir jo ministrai iš pradžių nereaga- 
vo į perspėjimus apie besiartinantį 
pavojų ir planuojamą maištą, ta- 
čiau liepos 25 d. rytą tapo visiškai 
akivaizdu, kad jie teisingi. Tą rytą 
nacių šalininkai Vienoje pasiruošė 
kovai. Apie pirmą valandą dienos į 
kanclerio būstinę įsiveržė ginkluotų 
sukilėlių grupė ir du kartus šovė į 
Dollfussą; plūsdamas krauju jis su- 
smuko ant grindų. Kitas nacių bū- 
rys užėmė radijo stotį ir paskelbė, 


kad Dollfusso vyriausybė atsistaty- 
dino ir į valdžią atėjo Rintelenas. 


Austrijos kancleris E. Dollfussas. 

Tačiau kiti Dollfusso kabineto nariai parodė tvirtybę ir ėmė ener- 
gingai veikti. Prezidentas Miklasas išleido oficialų įsaką atkurti tvar- 
ką bet kokia kaina. Vyriausybės vadovu tapo teisingumo ministras 
Schuschniggas. Didžioji dalis Austrijos kariuomenės ir policijos rėmė 
savo vyriausybę. Kariškiai ir policininkai apgulė kanclerio būstinę, 
kur, apsuptas nedidelės grupės maištininkų, merdėjo Dollfussas. 
Maištų kilo ir provincijose, o kai kurie Austrijos nacių legiono bū- 
riai iš Bavarijos per sieną perėjo į Austriją. Tuo metu Žinia apie šiuos 
įvykius pasiekė Mussolinį. Jis iš karto atsiuntė telegramą, kurioje iš- 
sakė paramą Austrijos nepriklausomybei. Dučė specialiai išskrido į 
Veneciją susitikti su Dollfusso našle ir išreiškė jai savo nuoširdžiausią 
užuojautą. Tuo pat metu prie Brenerio perėjos buvo nusiųstos trys ita- 
lų divizijos. Tai privertė Hitlerį, mokėjusį įvertinti savo jėgas, trauktis. 
Vokietijos pasiuntinys Vienoje Ritas ir kiti prie maišto prisidėję vokie- 
čių pareigūnai buvo atšaukti arba atleisti. Bandymas nepavyko. Rei- 
kėjo daugiau laiko. Papenas, ką tik išnešęs sveiką kailį per kruvinas 
žudynes, buvo paskirtas Vokietijos ambasadoriumi Vienoje, ir gavo 
užduotį veikti subtilesniais metodais. 

Vykstant šiems tragiškiems ir bloga lemiantiems įvykiams, mirė 
senasis feldmaršalas Hindenburgas, kuris pastaraisiais mėnesiais vi- 
sai sukriošo, todėl buvo virtęs visiškai paklusniu Reichsvero įrankiu. 
Hitleris tapo Vokietijos valstybės vadovu, išlaikydamas ir kanclerio 
postą. Jis tapo Vokietijos valdovu. Jo sandorį su Reichsveru sutvirtino 
ir patvirtino kruvinas valymas. Rudmarškiniai buvo priversti paklus- 
ti ir vėl prisiekė ištikimybę fiureriui. Iš jų gretų buvo pašalinti visi 
Hitlerio priešai ir potencialūs konkurentai. Nuo to laiko jie prarado 
įtaką ir tapo savotiška specialiąja policija, kuri dalyvaudavo įvairio- 
se iškilmėse ir ceremonijose. O juodmarškiniai, kurių gretos pagau- 
sėjo ir sustiprėjo dėl įvestos drausmės ir jiems suteiktų privilegijų, 
vadovaujami Himmlerio virto fiurerio asmenine pretorionų gvardija, 
kariuomenės ir karininkų kastos atsvara, taip pat politine kariuome- 
ne, ginklu rėmusia slaptosios policijos ir gestapo veiklą. Kad Hitlerio 

Garbės sargyba prie mirusio prezi- Prezidento Hindenburgo laidojimo ceremonija Tanenbergo memoriale 
dento P. von Hindenburgo kūno. Rytų Prūsijoje. Netoli šios vietos Pirmojo pasaulinio karo metais vokiečiai 


sumušė rusų kariuomenę. 


diktatūra taptų absoliuti ir tobula, jo galias reikėjo įteisinti surengus 
oficialų kontroliuojamą plebiscitą. 

Įvykiai Austrijoje suartino Prancūziją ir Italiją, o Dollfusso nužudy- 
mo sukeltas šokas paskatino abiejų šalių kariuomenių generalinius 
štabus užmegzti kontaktus. Grėsmė Austrijos nepriklausomybei pa- 
skatino Prancūziją ir Italiją iš naujo tartis ne tik dėl galios pusiausvyros 
Viduržemio jūroje ir Šiaurės Afrikoje, bet ir dėl abiejų šalių pozicijos 
Pietryčių Europos atžvilgiu. Tačiau Mussolinis siekė ne tik apsau- 
goti Italiją nuo galimos Vokietijos grėsmės Europoje, bet ir užtikrin- 
ti savo imperijos Afrikoje ateitį. Norint atsispirti Vokietijai, glaudūs 
santykiai su Prancūzija ir Didžiąja Britanija buvo naudingi, tačiau su 
abiem šiom didvalstybėmis galėjo neišvengiamai kilti nesutarimų dėl 

Viduržemio jūros regiono ir Afrikos. Dučė tikėjosi, kad bendri Italijos, 
Prancūzijos ir Didžiosios Britanijos saugumo interesai paskatins šias 
dvi buvusias Italijos sąjungininkes susitaikyti su italų imperialistine 
programa Afrikoje. 

Prancūzija, dabar vadovaujama premjero Doumergue ir užsienio 
reikalų ministro Barthou, nuo seno troško pasiekti oficialų susitarimą 
dėl Rytų Europos šalių saugumo, tačiau buvo daug veiksnių, kliu- 
džiusių jį sudaryti: britų nenoras prisiimti įsipareigojimų dėl už Rei- 
no esančių šalių saugumo, vokiečių nenoras sudaryti įpareigojančių 
susitarimų su Lenkija ir Čekoslovakija, Mažosios Antantės nuogąs- 
tavimai dėl Rusijos ketinimų, įtarus Rusijos požiūris į kapitalistinius 
Vakarus. Tačiau 1934 m. rugsėjį Louisas Barthou nutarė imtis veiks- 
mų. Iš pradžių jis planavo pasiūlyti Rytų sąjungą, vienijančią Vokie- 
tiją, Rusiją, Lenkiją, Čekoslovakiją ir Baltijos šalis, pagal kurią Pran- 
cūzija turėjo įsipareigoti užtikrinti Rusijos sienų saugumą Europoje, 
o Rusija - užtikrinti rytinių Vokietijos sienų saugumą. Ir Vokietija, ir 
Lenkija pasisakė prieš Rytų sąjungą, tačiau Barthou pavyko pasiekti, 
kad 1934 m. rugsėjo 18 d. Rusija būtų priimta į Tautų Sąjungą. Tai 
buvo svarbus žingsnis. Litvinovas, atstovavęs sovietų vyriausybei, 
buvo patyręs visose užsienio reikalų srityse. Jis prisitaikė prie Tautų 
Sąjungos atmosferos ir kalbėdamas taip sėkmingai rėmėsi jos morali- 
niais argumentais, kad netrukus tapo jos įžymybe. 

Nenuostabu, kad ieškodama sąjungininkų prieš naująją Vokietiją, 
kuriai buvo leista augti, Prancūzija atsisuko į Rusiją ir bandė atkurti 
galių pusiausvyrą, egzistavusią prieš karą. Tačiau spalį atsitiko tra- 
gedija. Įgyvendinant prancūzų politiką Balkanuose, Jugoslavijos ka- 
ralius Aleksandras buvo pakviestas oficialaus vizito į Paryžių. Jam 
atvykus į Marselį jį pasitiko Barthou. Karalius kartu su generolu Ge- 
orgesu sėdo į automobilį ir važiavo palei eiles žmonių, kurie stovėjo 
gatvės pakraščiuose, mojuodami gėlėmis ir vėliavomis. Tačiau iš tam- 
sių Serbijos ir Kroatijos požemių į Europą vėl atklydo bjauraus kruvi- 
no sąmokslo šmėkla; kaip ir 1914 m. Sarajeve atsirado gauja žudikų, 

1934 M. spalio 9 d. Marselio žmogžudystės akimirka. 


pasiruošusių paaukoti net savo gyvybę. Prancūzijos policijos saugu- 
mo priemonės buvo aiškiai nepakankamos. Vienu metu iš didelės pa- 
sitinkančiųjų minios išbėgo kažkoks vyras, užšoko ant automobilio 
gaubto ir nutaikęs savo ginklą į karalių ir jo palydą, ištuštino apkabą. 
Po akimirkos žudiką nušovė raitosios respublikos gvardijos sargybi- 
nis, pro kurį jam pavyko prasmukti. Kilo panika. Karalius Aleksan- 
dras mirė beveik iš karto. Generolas Georgesas ir Barthou plūsdami 
krauju išlipo iš automobilio. Generolas nepajėgė paeiti ir netrukus 
juo pasirūpino gydytojai. O Barthou įsiliejo į minią ir praėjo apie 20 
minučių, kol jis sulaukė pagalbos. Iki to laiko jis jau buvo praradęs 
daug kraujo. Jam buvo 72 metai, ir po kelių valandų jis mirė. Tai buvo 
rimtas smūgis Prancūzijos užsienio politikai, kuri jam vadovaujant 
tapo nuoseklesnė. Dabar užsienio reikalų ministro poste jį pakeitė 
Pierre'as Lavalis. 

Vėlesnis gėdingas Lavalio elgesys ir likimas neturėtų užgožti fak- 
to, kad tai buvo stiprus ir talentingas Žmogus su aiškiomis ir tvirto- 
mis pažiūromis. Jis manė, kad Prancūzija turi visomis priemonėmis 

vengti karo ir tikėjosi, kad siekti šio tikslo padės susitarimai su Italijos 
ir Vokietijos diktatoriais. Šių šalių valdymo sistemų atžvilgiu jis ne- 
turėjo jokių išankstinių nusistatymų. Jis nepasitikėjo Sovietų Rusija. 
Nors Lavalis nuolat tikino jaučiąs Anglijai draugiškumą, jis nemėgo 
mūsų šalies ir manė, kad kaip sąjungininkė ji visiškai nenaudinga. 
Tuo metu Britanijos reputacija Prancūzijoje iš tiesų buvo ne pati ge- 
riausia. Pirmasis Lavalio tikslas buvo pasiekti konkretų susitarimą su 
Italija, ir jis manė, kad dabar pats metas veikti. Prancūzijos vyriausy- 
bė, paniškai bijodama Vokietijos grėsmės, buvo pasirengusi padaryti 
didelių nuolaidų, kad įgytų Italijos palankumą. 1935 m. sausį Lavalis 
nuvyko į Romą ir pasirašė susitarimus, kurių tikslas buvo pašalin- 
ti pagrindines kliūtis, trukdančias plėtoti abiejų šalių santykius. Abi 
vyriausybės laikė Vokietijos persiginklavimą neteisėtu. Jos susitarė 
konsultuotis viena su kita, jei ateityje kiltų grėsmių Austrijos nepri- 
klausomybei. Kolonijinės politikos srityje Prancūzija padarė nuolai- 
dų italų, gyvenančių Tunise, statuso klausimu, perleido Italijai kai 
kurias teritorijas palei Libijos ir Somalio sienas ir 20 procentų geležin- 
kelio Džibutis-Adis Abeba akcijų. Šios derybos turėjo parengti dirvą 
oficialesnėms Prancūzijos, Italijos ir Didžiosios Britanijos deryboms 
dėl bendro fronto prieš didėjančią Vokietijos grėsmę kūrimo. Tačiau 
po kelių mėnesių visos šios pastangos nuėjo perniek dėl Italijos agre- 
sijos Etiopijoje. 

1934 m. gruodį įvyko susidūrimas tarp Italijos ir Etiopijos karių ne- 
toli Val Valo šulinio, prie sienos tarp Etiopijos ir Italijos Somalio. Ita- 
lijoje juo pasinaudota kaip pretekstu paskelbti visam pasauliui apie 
savo pretenzijas į Etiopijos imperiją. Dabar pažaboti Europoje Vokie- 
tiją ėmė kliudyti dar ir Etiopijos likimo problema. 

5 skgrius 


Vokietija aplenkia Britaniją 
karinių oro pajėgų srityje (1934-1935 m.) 


Vokietijos generalinis štabas manė, kad sukurti ir dislokuoti Vokie- 
tijos armiją, didesnę už prancūzų kariuomenę, deramai apginkluotą 
ir techniškai aprūpintą, įmanoma ne anksčiau kaip 1943 m., o atkur- 
ti Vokietijos karinį jūrų laivyną, neskaičiuojant povandeninių laivų, 
prireiks ne mažiau kaip dvylikos ar penkiolikos metų, ir šis proce- 
sas labai trukdys įgyvendinti kitus planus. Tačiau ne laiku padaryti 
dar nesubrendusios civilizacijos išradimai — vidaus degimo variklis 
ir skraidymo menas - suteikė valstybėms naują varžymosi priemo- 
nę, leidusią daug greičiau pakeisti jų karinės galios santykį. Didžia- 
jai valstybei, turinčiai prieigą prie vis gausėjančio Žmonijos Žinių ir 
mokslo pasiekimų lobyno, valstybei, atsidavusiai šiai užduočiai, da- 
bar užteko tik ketverių ar penkerių metų sukurti galingą, o gal net 
galingiausią aviaciją pasaulyje. Šį laikotarpį, savaime suprantama, 
buvo galima dar labiau sutrumpinti iš anksto suplanavus ir apmąs- 
čius veiksmus. 

Vokiečių kariškiai jau seniai norėjo slapta atkurti ne tik sausu- 
mos kariuomenę, bet ir karines oro pajėgas, ir uoliai dirbo, siekdami 

1934 m. rugpjūtis. Vokietijos Reichsveras prisiekia asmeniškai A. Hitleriui. 
1935 m. kovo mėnesį ginkluotosios šalies pajėgos bus pavadintos Vermachtu. 


įgyvendinti šį tikslą. Jau 1923 m. buvo nuspręsta, kad Vokietijos karo 
mašina ateityje turi apimti ir karines oro pajėgas. Tačiau laikinai jos 
Generalinis štabas pasitenkino konstruodamas „armijoje be aviaci- 
jos“ puikiai organizuotą būsimųjų karinių oro pajėgų skeletą, kurio 
išoriniai stebėtojai negalėjo pamatyti (ar bent jau nepamatė). Iš visų 
karinių pajėgų oro pajėgas sunkiausia tiksliai įvertinti ir apibrėžti. Ci- 
vilinės aviacijos gamyklos ir mokymo centrai gali tikti ir karinėms 
funkcijoms, ir sunku pasakyti, juo labiau tiksliai nustatyti, kiek jie 
joms tinkami. Egzistuoja daugybė įvairių galimybių nuslėpti tam ti- 
krus faktus, juos užmaskuoti, taip pat apeiti sutarties nuostatas. Ore ir 
tik ore Hitleris turėjo galimybę sutrumpinti sau kelią - iš pradžių pa- 
sivyti Prancūziją ir Angliją, o paskui ir įgyti pranašumą prieš jas šioje 
svarbioje karinėje srityje. Bet kaip į tai reaguos Prancūzija ir Anglija? 

1933 m. rudenį tapo aišku, kad nei Britanijos pamokymai, nei 
pavyzdys nepaskatins Vokietijos vykdyti nusiginklavimo politi- 
kos. Tačiau net toks rimtas įvykis kaip Vokietijos pasitraukimas iš 
Tautų Lygos neprivertė susimąstyti pacifistiškai nusiteikusių partijų: 

leiboristų ir liberalų. Abi jos, siekdamos taikos, toliau ragino Didžiąją 
Britaniją nusiginkluoti, o tuos, kurie išdrįsdavo joms oponuoti, vadi- 
no „karo kurstytojais“ ir „panikuotojais“. Žmonės pritarė tokiai šių 
partijų politikai, bet dauguma jų nesuprato situacijos rimtumo. Per 
rinkimus Rytų Fulamo rajone spalio 25 d. dėl pacifistinių nuotaikų 
augimo socialistų elektorato gretos pasipildė dar 9 tūkst. rinkėjų, o 
konservatorių praretėjo 10 tūkst. Paskelbus rinkimų nugalėtoją, jis 
pareiškė, jog „britų tauta reikalauja [...], kad Didžiosios Britanijos 
vyriausybė parodytų pavyzdį visam pasauliui, tuoj pat pradėdama 
įgyvendinti visuotinio nusiginklavimo politiką“. O Landsbury, tuo- 
metinis leiboristų partijos vadovas, pasakė, kad visos šalys turi „nu- 
siginkluoti iki Vokietijos lygio, taip žengdamos pirmą žingsnį visiško 
nusiginklavimo link“. Šie rinkimai padarė didelį įspūdį Baldwinui, 
kuris paminėjo juos vienoje savo įsimintinoje kalboje, pasakytoje po 
trejų metų. Tuo tarpu lapkritį Vokietijoje buvo surengti rinkimai į 
Reichstagą, kurių metu buvo ujami visi Hitlerio nepatvirtinti kandi- 
datai, ir naciai juose laimėjo 95 o balsų. 

Vertinant Britanijos vyriausybės politiką, būtų neteisinga neatsi- 
žvelgti į aistringą taikos troškimą, kuris buvo užvaldęs neinformuotą, 
suklaidintą britų tautos daugumą - šis troškimas, rodės, grėsė poli- 
tiniu sunaikinimu kiekvienai partijai ar politiniam veikėjui, išdrįsu- 
siam laikytis kitokios linijos. Tai, žinoma, nepateisina politinių vado- 
vų, kurie neatliko savo pareigos. Partijos ir politiniai veikėjai privalo 
rūpintis šalies saugumu, net jeigu dėl to rizikuoja prarasti valdžią. Be 
to, mūsų istorijoje dar nė karto nepasitaikė atvejo, kad vyriausybė, 
prašanti parlamento ir tautos sutikimo imtis būtinų gynybinių prie- 
monių, sulauktų neigiamo atsakymo. Vis dėlto tiems, kurie baugini- 
mais išstūmė baikščią MacDonaldo ir Baldwino vyriausybę iš kelio, 
derėtų bent jau patylėti. 

1934 m. kovą sudarytame valstybinio biudžeto išlaidų projekte 
karinėms oro pajėgoms buvo skirta tik 20 milijonų svarų ir numaty- 
ta sukurti keturias naujas eskadriles, taip padidinant mūsų kovinių 

Vieša W. Churchillio kalba. 


lėktuvų skaičių nuo 850 iki 890. Per pirmuosius metus šiam tikslui 
buvo numatyta panaudoti 130 tūkst. svarų. 
Šiuo klausimu aš pasakiau Bendruomenių rūmuose: 


Žinoma, kad aviacijos požiūriu mes esame tik penkta stipriausia 
šalis — geriausiu atveju. Mūsų aviacijos galia perpus mažesnė negu 
Prancūzijos, mūsų artimiausios kaimynės. Vokietija ginkluojasi labai 
sparčiai, ir niekas neketina užkirsti jai kelio. Tai visiškai akivaizdu. 
Niekas neketina pradėti prevencinio karo, kad neleistų jai pažeidinėti 
Versalio sutarties. Ji ginklavosi, ji ginkluojasi, ji ginkluosis [...] Dar 
turime laiko imtis reikalingų priemonių, kad nesileistume jos pralen- 
kiami karinių oro pajėgų srityje. Nė viena valstybė, atliekanti pasau- 
lyje tokį vaidmenį kaip mes ir nenorinti jo prarasti, negali leisti sau 
atsidurti tokioje padėtyje, kad ją būtų galima šantažuoti [...]. 


Taip kalbėdamas aš kreipiausi į Baldwiną, žmogų, turintį galią im- 
tis veiksmų. Jis turėjo valdžią, ant jo pečių gulė ir atsakomybė. 

Atsakydamas Baldwinas tarė: 


Jeigu visos mūsų pastangos pasiekti susitarimą baigsis nesėkme ir jei- 
gu šios lygybės nepavyks pasiekti srityse, apie kurias kalbėjau, tai 
kiekviena šios šalies vyriausybė, juo labiau ši, nacionalinė vyriausy- 
bė, pasirūpins, kad mūsų šalies oro pajėgos skaičiumi ir galia nenusi- 
leistų nė vienai šaliai, galinčiai savo lėktuvais pasiekti mūsų krantus. 


Tai buvo iškilmingas ir labai konkretus pažadas, duotas tokiu metu, 
kai beveik tikrai galėjo būti įgyvendintas, jeigu būtų imtasi energin- 
gų ir plataus masto veiksmų. Vis dėlto, kai liepos 20 d. vyriausybė 
iškėlė keletą pavėluotų ir nepakankamų pasiūlymų padidinti britų 
karines oro pajėgas 41 eskadrile, t. y. 820 lėktuvų, kurie turėjo būti 
baigti statyti tik per penkerius metus, leiboristų partija, palaikoma libe- 
ralų, Bendruomenių rūmuose pasisakė prieš juos. Pagrįsdamas opozi- 
cijos nenorą imtis nors kokių veiksmų stiprinant mūsų aviaciją, Attlee, 
kalbėdamas jos vardu, pasakė: „Mūsų manymu, didinti karines oro 
pajėgas nėra reikalo [...] Mes nepritariame požiūriui, kad britų karinės 
aviacijos sustiprinimas padės išsaugoti taiką pasaulyje ir visiškai ne- 
pritariame siekiui neatsilikti šioje srityje nuo kitų šalių.“ Liberalų par- 
tija palaikė šį protestą, o jos vadovas seras Herbertas Samuelis pasakė: 
„Kodėl kilo toks triukšmas dėl Vokietijos? Juk kol kas neturime jokios 
informacijos, liudijančios, kad mūsų esamos karinės oro pajėgos nėra 
pajėgios atremti vokiečių aviacijos puolimo, jeigu jis būtų surengtas.“ 

Jei prisiminsime, kad visa tai sakė atsakingi partijų lyderiai, kruopš- 
čiai pasvėrę savo žodžius, akivaizdu, kokia didelė grėsmė buvo iški- 
lusi mūsų šaliai. Tuo metu mes dar nebuvome atsilikę ir labai pasi- 
stengę vis dar galėjome išlaikyti savo karinių oro pajėgų galią, nuo 
kurios priklausė mūsų veiksmų laisvė. Jei ir Didžioji Britanija, ir 
Prancūzija karinių lėktuvų skaičiumi nebūtų atsilikusios nuo Vokie- 
tijos, kartu jos būtų turėjusios dvigubai stipresnes pajėgas, ir Hitle- 
riui ėmus smurtauti galėjo sustabdyti jį pačioje pradžioje, nepaaukoję 
nė vienos gyvybės. Paskui buvo jau per vėlu. Žinoma, socialistų ir 

liberalų partijos lyderiai buvo įsitikinę savo teisumu ir kalbėjo visiš- 
kai nuoširdžiai. Tačiau jie baisiai klydo ir ant jų pečių gula dalis at- 
sakomybės už tai, kas atsitiko. Todėl stulbina, kad vėlesniais metais 
socialistų partija ėmė skelbtis puikiai viską numačiusi ir smerkė savo 
priešininkus už tai, kad jie nepasirūpino šalies saugumu. 

Dabar aš galėjau reikalauti persiginklavimo kalbėdamas kaip vy- 
riausybės rėmėjas. Todėl konservatorių partija sutiko mano žodžius 
neįprastai palankiai. 


Manau, kad mes dar niekada neturėjome tokios pacifistiškos vyriau- 
sybės. Dabartinis premjeras [ponas Ramsay MacDonaldas] karo me- 
tu parodė didelę drąsą ir ryžtą aukotis dėl savo pacifistinių įsitikini- 
mų. Lordas Tarybos pirmininkas [ponas Baldwinas], kaip žino visuo- 
menė, dažnai meldžia Dievo: „Duok taiką mūsų laikams.“ Logiška 
būtų manyti, kad šių pareigūnų prašymai šiek tiek padidinti finansa- 
vimą visuomenės saugumui užtikrinti padarys deramą įspūdį opozi- 
cijai ir bus laikomi įrodymu, kad grėsmė, nuo kurios jie nori mus ap- 
saugoti, yra visiškai reali [...] Priešui mes esame lengvas ir turtingas 
grobis. Nė viena šalis nėra tokia pažeidžiama kaip mūsų, ir nė viena 
nežada plėšikui daugiau grobio [...] Mes su savo didžiule sostine, di- 
džiausiu taikiniu pasaulyje, panėšėjančiu į didžiulę, riebią, brangią 
karvę, pririštą privilioti plėšrūnus, atsidūrėme tokioje padėtyje, ko- 
kioje dar niekada anksčiau nebuvome ir kokioje nėra jokia kita šalis 
šiuo metu. 

Turime atminti: mūsų silpnumas pavojingas ne tik mums patiems; 
mūsų silpnumas taip pat gresia stabilumui Europoje. 


Paskui įrodinėjau, kad karinių oro pajėgų srityje Vokietija jau be- 
veik pasivijo Britaniją. 


Pirma, aš tvirtinu, kad Vokietija, pažeisdama taikos sutartį, jau su- 


kūrė karinę aviaciją, savo galia tik trečdaliu nusileidžiančią dabarti- 
nėms mūsų gynybinėms karinėms oro pajėgoms. Tai pirmas teiginys, 

kurį pateikiu apsvarstyti vyriausybei. Antra, Vokietija sparčiai plėto- 
ja savo karinę aviaciją, naudodama ne tik biudžeto lėšas, bet ir beveik 
priverstinai jau kurį laiką rinkdama aukas visoje Vokietijoje. 1935 m. 
pabaigoje Vokietijos karinė aviacija beveik prilygs mūsų gynybinėms 
oro pajėgoms orlaivių skaičiumi ir jų pajėgumu, net jei dabartiniai 
vyriausybės pasiūlymai bus įgyvendinti. 

Trečia, aš tvirtinu, kad jei Vokietija ir toliau plėtos savo aviaciją, 0 
mes ir toliau laikysimės savo dabartinės politikos, maždaug 1936 m. 
Vokietija tikrai turės daug stipresnę karinę aviaciją nei Didžioji Bri- 
tanija. Ketvirta, noriu atkreipti dėmesį į ypač neraminančią aplinky- 
bę: jei tik jie mus pralenks, mes jau niekada nepajėgsime jų pasivyti. 
[...] Jei per artimiausius kelerius metus vyriausybė bus priversta pri- 
pažinti, kad Vokietijos oro pajėgos yra stipresnės nei mūsų, tada ji 
bus apkaltinta - ir, manau, teisingai - neįvykdžiusi savo pagrindinės 
pareigos šaliai. [...] 


Leiboristų partijos protestas, žinoma, buvo atmestas didele daugu- 
ma ir neabejoju, kad jei tauta būtų deramai informuota šiuo klausi- 
mu, ji taip pat būtų parėmusi priemones, būtinas užtikrinti naciona- 
linį saugumą. 


Vokiečių bombonešių 


He 111 surinkimo 


cechas Rostoke. 

Pasakodamas šią istoriją negaliu neaptarti pagrindinių etapų, ku- 
riuos praėjome savo ilgame kelyje nuo saugumo į mirties nasrus. 
Žvelgdamas į praeitį stebiuosi, kiek daug laiko turėjome. Anglija dar 
1933 ar net 1934 m. būtų galėjusi sukurti aviaciją, kuri būtų privertusi 
Hitlerį apriboti savo ambicingas pretenzijas arba galbūt būtų paska- 
tinusi Vokietijos kariuomenės vadovus neleisti jam imtis smurtinių 
veiksmų. Iki tol, kol susidūrėme su didžiausiu išbandymu, praėjo 
daugiau nei penkeri ilgi metai. Jeigu bent tada būtume veikę deramai 
apdairiai ir energingai, šis išbandymas galėjo mus aplenkti. Turėda- 
mos pranašesnes oro pajėgas Didžioji Britanija ir Prancūzija būtų ga- 
lėjusios prašyti pagalbos iš Tautų Lygos ir visos Europos šalys būtų 
susivienijusios aplink jas. Tada Lyga pirmą kartą būtų gavusi valdžios 
įgyvendinimo įrankį. 

1934 m. lapkričio 28 d. prasidėjus parlamento Žiemos sesijai, aš kai 
kurių savo draugų vardu pateikiau kreipimąsi, kuriame pareiškiau, 
kad „mūsų gynybos ir ypač oro gynybos pajėgumai nebepakanka- 
mi užtikrinti ištikimiems Jūsų Didenybės valdiniams taiką, saugumą 
ir laisvę“. Bendruomenių rūmų salė buvo pilna, ir deputatai atidžiai 
manęs klausėsi. Išdėstęs visus argumentus, pabrėžiančius baisų pa- 
vojų, pakibusį virš mūsų ir viso pasaulio, pateikiau tikslius faktus: 
„Pirma, aš tvirtinu, kad dabar Vokietija turi karines oro pajėgas [-..], 
kurių galia greitai auga, vydamasi mūsų karines oro pajėgas. Antra, 
[...] lygiai po metų Vokietijoje karinės oro pajėgos bent jau prilygs 
mūsiškėms, o gal net jas aplenks. Trečia, [...] 1936 m., t. y. dar po 
metų, Vokietijos oro pajėgos bus beveik 50 “o stipresnės nei mūsų, o 
1937 m. - du kartus stipresnės.“ 

Ponas Baldwinas, kalbėjęs iš karto po manęs, iš karto ėmėsi šio 
klausimo ir, remdamasis duomenimis, kuriuos jam pateikė jo patarė- 
jai iš Aviacijos ministerijos, tiesiai man paprieštaravo: 


Netiesa, kad Vokietijos karinės oro pajėgos netrukus prilygs mūsiš- 
kėms. [...] Nors Vokietija sparčiai gamina karinius orlaivius, tačiau 
jų reali galia Europoje nesiekia net 50 Yo Jungtinės Karalystės aviaci- 
jos pajėgumų. Kitais metais [...] Vokietijos karinės oro pajėgos nepri- 
lygs mūsiškėms ir juo labiau jų nepranoks — ir mes vien Europoje iš- 
saugosime 50 Yo pranašumą. Mano prognozės nesiekia toliau dvejų 
metų. Churchillis kalba apie tai, kas gali atsitikti 1937 m. Mano at- 
likti tyrimai rodo, kad jo pateikti skaičiai yra gerokai perdėti. 


Toks tvirtas faktinio ministro pirmininko patikinimas nuramino 
daugumą susirūpinusių ir nutildė daugelį kritikų. Visi džiaugėsi, 
kai mano tikslius duomenis paneigė toks neginčijamas autoritetas. 
Tačiau manęs jis anaiptol neįtikino. Maniau, kad Baldwino patarėjai 
nepasakė jam visos tiesos ir kad jis nežino faktų. 


*  Kreipimąsi pasirašė Churchillis, seras Robertas Home'as, Amery, kapitonas F. E. Guestas, lordas 
Wintertonas ir Brothby. 

Taip praėjo Žiema, ir tik pava- 
sarį man atsirado galimybė vėl 
kelti šį klausimą. Prieš tai dary- 
damas perdaviau Baldwinui iš- 
samius ir tikslius duomenis, ir 
kai 1935 m. kovo 19 d. oro pajėgų 
vertinimas buvo pateiktas Ben- 
druomenių rūmams, pakartojau 
savo pareiškimą, darytą lapkritį, 


tiesiogiai suabejodamas jo rami- 
nančiais patikinimais, bet sulau- 
kiau nepaprastai arogantiško avi- jungtinės Karalystės naikintuvų Spitfre Mk.! skrydis. 
acijos viceministro atsako. Tačiau 

kovo pabaigoje (1935) užsienio 

reikalų ministras ir Edenas nuvyko vizito į Vokietiją ir susitiko su 
Hitleriu, kuris per vieną svarbų pokalbį, kurio tekstas yra užrašytas, 
asmeniškai jam pasakė, kad Vokietijos karinė aviacija jau nenusilei- 

džia Didžiosios Britanijos oro pajėgoms. Šį faktą vyriausybė pavie- 

šino balandžio 3 d. Gegužės pradžioje ministras pirmininkas savo 
oficialiame leidinyje „The Newsletter“ paskelbė straipsnį, kuriame 
apibūdino Vokietijos persiginklavimo pavojų beveik tokiais pačiais 
žodžiais, kokius dažnai vartodavau nuo 1932 m. Jis net pasakė iškal- 
bingą Žodį „spąstai“, kuris turbūt kilo iš jo širdyje pasėto nerimo. Mes 

iš tiesų patekome į spąstus. Diskusiją pradėjo asmeniškai MacDonal- 

das. Pranešęs apie vokiečių išsakytą ketinimą statyti karinį jūrų laivy- 

ną, didesnį, nei numatyta Versalio sutartyje, ir povandeninius laivus, 

ją pažeidžiant, jis pripažino, kad Hitleris teigė, jog Vokietijos aviacija 

jau prilygsta mūsiškei. „Kad ir kaip interpretuotume šį pareiškimą, 

iš jo tikrai galime padaryti išvadą, kad Vokietijos kariniai pajėgumai 

kur kas didesni, lyginant su tais skaičiais, kuriuos pernai pateikėme 
Bendruomenių rūmams. Tai labai grėsmingas faktas, į kurį vyriausy- 

bė ir Aviacijos ministerija iš karto atkreipė dėmesį.“ 

Kai atėjo mano eilė kalbėti, pasakiau: 


Net ir dabar mes nesiimame visų veiksmų, reikalingų padėčiai ištai- 
syti. Vyriausybė pasiūlė padidinti gynybai skiriamas lėšas, ir už tai 
bus įnirtingai kritikuojama. Ji sulauks įvairiausių nesąžiningų kalti- 
nimų. Jos motyvai bus interpretuojami neteisingai. Ji bus šmeižiama 
ir koneveikiama kaip karo kurstytoja. Iš visų pusių ją puls įvairios 
galingos, gausios ir įtakingos jėgos. Tai neišvengiama. Tai koks tiks- 
las vengti kovos už tai, kas užtikrins mūsų saugumą? Kodėl neparei- 
kalavus skirti deramą dėmesį mūsų aviacijai? Tada, - kad ir kiek pro- 
testų ir skaudžių įžeidimų ji sulauks, — Jos Didenybės vyriausybė 
bent jau pasieks norimą tikslą ir galės didžiuotis įvykdžiusi savo pa- 
grindinę pareigą. 


Nors visi Bendruomenių rūmų deputatai klausėsi manęs labai 
dėmesingai, jaučiau, kad juos yra apėmusi neviltis. Man buvo labai 
skaudu, kad net būdamas visiškai tikras, jog teisingai vertinu visai 
tautai gyvybiškai svarbius klausimus ir galėdamas pateikti tai pa- 
tvirtinančius įrodymus, nepajėgiau įtikinti Parlamento ir tautos įsi- 
klausyti į mano perspėjimus ir, matant įrodymus, imtis atitinkamų 
veiksmų. 

Tik 1935 m. gegužės 22 d. Baldwinas paskelbė savo garsųjį prisipa- 
žinimą. Esu priverstas jį pacituoti: 


Pirma, kalbant apie Vokietijos orlaivių skaičius, kuriuos pateikiau 
lapkritį - nuo to laiko negavau jokių duomenų, kurie rodytų, jog kly- 
dau. Tuo metu buvau įsitikinęs, kad esu teisus. Klaidingi buvo mano 
ateities vertinimai. Šiuo požiūriu buvau visiškai neteisus. Mes pada- 
rėme visiškai klaidingas išvadas. [...] 

Norėčiau pakartoti, kad, mano nuomone, nėra jokios priežasties pani- 
kuoti. Pasakysiu tiesiai — remdamasis turimomis žiniomis apie dabar- 
tinę padėtį, nė akimirkai nelikčiau vyriausybėje, kuri nesiimtų ryž- 
tingų veiksmų, kuriuos mes dabar numatėme. Manau, reikia atkreipti 

dėmesį į tai, kad Aviacijos ministerija sulaukė itin griežtos kritikos — 
ir žodžiu, ir spaudoje - tarsi ji viena būtų atsakinga už galbūt netin- 
kamą programą, už tai, kad padarė nepakankamą pažangą ir daugelį 
kitų dalykų. Taigi dar kartą kartoju: kad ir kokių klaidų padarėme, — 
0 mes esame pasirengę išklausyti visus priekaištus — už jas atsakin- 
gas ne koks nors vienas konkretus ministras. Tai visos vyriausybės 
klaidos, ir mes visi esame už jas atsakingi, visi esame kalti. 


Tikėjausi, kad šis stulbinantis pripažinimas iš esmės pakeis padėtį 
ir kad bent jau bus sudarytas parlamento komitetas, į kurį įeis visų 
partijų atstovai, kuris išnagrinės faktus ir aptars mūsų saugumo pro- 
blemas. Tačiau Bendruomenių rūmai reagavo visiškai kitaip. Liberalų 
ir leiboristų opozicijos atstovai, prieš devynis mėnesius pateikę arba 
palaikę protestą net dėl labai kuklių vyriausybės iniciatyvų, reagavo 
vangiai ir neryžtingai. Jiems rūpėjo tik laimėti rinkimus koneveikiant 
„torių ginklavimąsi“. Nei leiboristų, nei liberalų lyderiai deramai ne- 
atsižvelgė į Baldwino informaciją ir pripažinimą, ir net nebandė keisti 
savo kalbų dėl šio neeilinio įvykio. Nei vienas, nei kitas nepasakė nie- 
ko apie pavojų, kuris, kaip jie pripažino, mums iškilo, ar dar rimtes- 
nes problemas - kurios, kaip dabar žinome, - už jo slypėjo. 

Tačiau Baldwino nuoširdumas, rodės, padarė didelį įspūdį vyriau- 
sybę palaikančiai daugumai. Jie manė, kad jis atpirko savo klaidą ab- 
soliučiai nuoširdžiai pripažindamas buvęs visiškai neteisus, — nors 
turėjo visą reikiamą informaciją šiuo gyvybiškai svarbiu klausimu, 
už kurį buvo atsakingas, — ir padaręs klaidą taip pat prisiimdamas 
visą atsakomybę. Jis net sulaukė keisto susižavėjimo už tai, kad ne- 
dvejodamas pripažino buvęs neteisus. Negana to, konservatoriai, ro- 
dės, pyko ant manęs už tai, kad įstūmiau jų patikimą lyderį į keblią 
padėtį, iš kurios jam padėjo išsikapstyti tik jo įgimtas vyriškumas ir 
sąžiningumas. Deja, jo šalies padėtis dėl to nė kiek nepalengvėjo. 

Mus užgriuvo didžiulė nelaimė. Hitleris jau pasivijo Didžiąją Bri- 
taniją karinių oro pajėgų srityje. Dabar jam reikėjo tik pasirūpinti, 
kad jo gamyklos ir skraidymo mokyklos veiktų visu pajėgumu - to 

Liuftvafės galios demonstravimas. 


užteko ne tik išlaikyti pranašumą aviacijos srityje, bet ir nuolat jį di- 
dinti. Visi tie nežinomi ir neišmatuojami pavojai, kuriuos Londonui 
kėlė puolimas iš oro, dabar tapo tikrais, neišvengiamais veiksniais, į 
kuriuos reikėjo atsižvelgti priimant visus mūsų sprendimus. Be to, 
negalėjome pasivyti Vokietijos, ar bent jau vyriausybė to nepadarė. 
Tiesa, jos ir Aviacijos ministerijos dėka Karališkosios karinės oro pa- 
jėgos tapo nepaprastai efektyvios. Tačiau iškilmingas pažadas neleisti 
Vokietijai pasivyti mūsų karinių oro pajėgų srityje nebuvo ištesėtas. 
Tai tiesa, kad Vokietijos karinės oro pajėgos paskui nebeaugo taip 
sparčiai kaip tuo laikotarpiu, kai Vokietija siekė išlyginti jėgas su 
mūsiškėmis. Be abejo, jie dėjo didžiules pastangas, kad vienu šuo- 
liu įveiktų savo atsilikimą ir išnaudotų įgytas pozicijas diplomatijos 
srityje. Paritetas karinės aviacijos srityje leido Hitleriui vieną po kito 
įgyvendinti jo kruopščiai suplanuotus agresijos aktus. Paskui per 
ketverius metus Didžiosios Britanijos vyriausybė dėjo labai rimtas 
pastangas sustiprinti savo karinę aviaciją. Pirmieji garsiųjų „Hurri- 
cane“ ir „Spitfire“ naikintuvų prototipai ėmė skraidyti — atitinkamai 
— 1935 m. lapkritį ir 1936 m. kovą. Mes neabejotinai įgijome pranašu- 
mą orlaivių kokybės požiūriu, tačiau jų skaičiumi jau nepasivijome 
vokiečių. Prasidėjus karui turėjome perpus mažiau lėktuvų negu jie. 

1 skyrius 


Iššūkis ir atsakas 


Dabar Hitleriui nebereikėjo slapukauti ir stiprinti savo kariuome- 
nę slapčia - pagaliau pasijuto pakankamai stiprus mesti pasauliui 
savo pirmą atvirą iššūkį. 1935 m. kovo 9 d. Vokietija oficialiai paskel- 
bė kursianti karines oro pajėgas, o kovo 16 d., - kad jos kariuomenė 
nuo šiol bus grindžiama visuotine karo tarnybos prievole. Netrukus 
Reichstagas priėmė atitinkamus įstatymus, reikalingus šiems spren- 
dimams įgyvendinti, tačiau praktinių priemonių buvo imtasi iš anks- 
to. Prancūzijos vyriausybė, gerai informuota apie tai, kas nutiks, tą 
pačią reikšmingą dieną, tik keliomis valandomis anksčiau, paskelbė, 
kad atsižvelgiant į susiklosčiusias aplinkybes, tarnybos Prancūzijos 
armijoje laikas pratęsiamas iki dvejų metų. Vokietija, oficialiai įvedusi 
visuotinę karo tarnybos prievolę, atvirai pažeidė taikos sutartį, ku- 
rios pagrindu buvo įkurta Tautų Sąjunga. Kol pažeidimai apsiribojo 
įvairaus pobūdžio gudrybėmis arba buvo maskuojami kitais pavadi- 
nimais, atsakingos už šios sutarties vykdymą valstybės nugalėtojos, 
pakvaišusios dėl pacifizmo ir užsiėmusios savo vidaus politinėmis 
problemomis, vengė pripažinti, kad taikos sutartis yra pažeidžiama 
arba ignoruojama, nenorėdamos tokiu pripažinimu įsipareigoti imtis 


107 


Minston 8. (A.hurchill Pakeliui į katastrofą 


veiksmų. Dabar nepripažinti 
pažeidimų buvo nebejįmano- 
ma. Beveik tą pačią dieną Etio- 
pijos vyriausybė kreipėsi į 
Tautų Sąjungą protestuodama 
prieš grasinančius Italijos rei- 
kalavimus. Kai visų šių įvykių 
fone seras Johnas Simonas ir 
lordas  Antspaudo saugoto- 
jas Edenas kovo 24 d. Hitlerio 
kvietimu apsilankė Berlyne, 
| „m | Prancūzijos vyriausybė pareiš- 
7 L = —2 ! a kė, kad šiam vizitui pasirinktas 
Ž „f24/“ netinkamas laikas. Prancūzijai, 
iš kurios MacDonaldas prieš 


E Ar L AS i metus taip atkakliai reikalavo 
1936 m. Naujokai pradeda tarnybą sumažinti savo kariuomenę, 
Vermackitė. dabar teko imtis visai priešin- 

gų veiksmų - pailginti priva- 
lomos karinės tarnybos laikotarpį nuo vienerių metų iki dvejų. Dėl 
tuo metu vyravusios visuomenės nuotaikos tai padaryti buvo labai 
sunku. Prieš karinės tarnybos laiko pailginimą pasisakė ir komunis- 
tai, ir socialistai. Kai Leonas Blumas pasakė, kad „prancūzų darbi- 
ninkai pakils priešintis hiterininkų agresijai“, Thoresas, sulaukdamas 
savo prosovietinės frakcijos aplodismentų, pareiškė: „Mes neleisime 
įtraukti darbininkų klasės į vadinamąjį demokratijos gynimo nuo fa- 
šizmo karą.“ 

Jungtinės Valstijos visiškai liovėsi rūpintis tuo, kas vyksta Europo- 
je, ir apsiribojo geros kloties linkėjimais. Amerikiečiai buvo nusiteikę 
daugiau nebesikišti į europiečių reikalus. Tačiau Prancūzija, Anglija 
ir ypač Italija, nepaisant visų jų nesutarimų, manė, jog būtina išreikšti 
protestą Hitleriui dėl tokio akivaizdaus taikos sutarties pažeidimo. 

Tautų Sąjungos vardu Stresoje buvo sušaukta buvusių pagrindinių 
sąjungininkių konferencija, kurioje buvo aptarti visi šie klausimai. 

Visi konferencijos dalyviai vieningai sutarė, kad atviro iškilmingų 
sutarčių, dėl kurių milijonai žmonių paaukojo savo gyvybes, pažeidi- 
nėjimo toleruoti negalima. Tačiau Didžiosios Britanijos atstovai nuo 
pat pradžių aiškiai pasakė nemaną, kad už tokį sutarties pažeidimą 
galima taikyti sankcijas. Dėl to konferencija, savaime suprantama, 
apsiribojo tuščiomis kalbomis. Konferencijos dalyviai vienbalsiai pri- 
ėmė rezoliuciją, kurioje teigė, kad vienašaliai sutarties pažeidimai ne- 
gali būti toleruojami. Rezoliucija ragino Tautų Sąjungos Vykdomąją 
tarybą pasisakyti apie susiklosčiusią padėtį. Antrą konferencijos die- 
ną Mussolinis tvirtai parėmė šį sprendimą ir karštai pasisakė prieš 
bet kokią vienos didvalstybės agresiją prieš kitą. 

Galutinė konferencijos deklaracija skelbė: 


Trys valstybės, kurios vadovaudamosios Tautų Sąjungos nuostato- 
mis siekia kolektyviai išsaugoti taiką, vieningai pripažįsta, kad reikia 
visomis įmanomomis priemonėmis stengtis užkirsti kelią bet kokiam 
vienašališkam sutarčių nesilaikymui, kuris gali kelti pavojų taikai 
Europoje, ir dėl šio tikslo glaudžiai ir nuoširdžiai bendradarbiaus. 


Italijos diktatorius savo kalboje pabrėžė žodžius „taikai Europoje“ 
ir padarė reikšmingą pauzę po žodžio „Europoje“. Į tai iš karto atkrei- 
pė dėmesį britų Užsienio reikalų ministerijos atstovai. Jie tuoj sukluso, 
puikiai suprasdami, kad nors Mussolinis yra pasirengęs veikti išvien 
su Prancūzija ir Didžiąja Britanija siekdamas užkirsti kelią Vokietijos 
persiginklavimui, jis pasilieka veiksmų laisvę Afrikoje, ir vėliau gali 
imtis prieš Etiopiją tokių veiksmų, kokie jam šaus į galvą. Ar verta 
kelti šį klausimą? - štai apie ką tą vakarą diskutavo Užsienio reikalų 
ministerijos pareigūnai. Visi labai norėjo užsitikrinti Mussolinio para- 
mą prieš Vokietiją, todėl nutarė kol kas susilaikyti nuo įspėjimų Etio- 
pijos klausimu, kurie tikrai būtų jį labai suerzinę. Nesulaukęs jokių 

Fašistinės Italijos diktatorius B. Mussolinis garsėjo kaip liepsningas oratorius. 


įspėjimų, Mussolinis nusprendė - tam tikra prasme pagrįstai, - kad 
sąjungininkai, nors ir suprasdami, ką reiškia jo žodžiai, yra pasirengę 
tyliai toleruoti jo veiksmus Etiopijoje. Prancūzai dėl Etiopijos nieko 
nepasakė, ir konferencijos dalyviai išsiskirstė. 

Balandžio 15-17 d. Tautų Sąjungos Taryba išnagrinėjo kaltinimus 
Vokietijai, kad įvedusi visuotinę karinę prievolę ji pažeidė Versalio 
sutartį. Taryboje buvo atstovaujamos šios valstybės: Argentina, Aus- 
trija, Jungtinė Karalystė, Čilė, Čekoslovakija, Danija, Prancūzija, Vo- 
kietija, Italija, Meksika, Lenkija, Portugalija, Ispanija, Turkija ir SSRS. 
Visos jos balsavo už principą, kad vienašališkas sutarčių pažeidimas 
yra neleistinas ir nutarė išnagrinėti šį klausimą plenariniame Tautų 
Sąjungos Asamblėjos posėdyje. Trijų Skandinavijos šalių — Švedijos, 
Norvegijos, Danijos — ir Nyderlandų užsienio reikalų ministrai, labai 
susirūpinę dėl karinių jūrų pajėgų balanso Baltijos regione, surengė 

atskirą susirinkimą, per kurį pritarė Tarybos sprendimui. Oficialų 
protestą prieš Vokietijos veiksmus iš viso pareiškė 19 valstybių. Ta- 
čiau ko vertos buvo visos šios rezoliucijos, jei jos nebuvo paremtos 
bent vienos valstybės ar valstybių grupės valia panaudoti jėgą net 
kraštutiniu atveju! 


+++ 


Lavalis nebuvo taip tvirtai pasiryžęs stiprinti ryšius su Rusija kaip 
Barthou. Tačiau Prancūzijai dabar labai reikėjo jos paramos. Tie, kurie 
rūpinosi Prancūzija, pirmiausia stengėsi pasiekti, kad tauta vieningai 
palaikytų dvejų metų karinės tarnybos įstatymą, kuris buvo priimtas 
kovą labai nedidele balsų dauguma. Tik sovietų vyriausybė galėjo 
paskatinti didelę dalį prancūzų, jautusių jai simpatiją, paremti šį įsta- 
tymą. Be to, daugelis prancūzų norėjo atgaivinti senąją 1895 m. sąjun- 
gą su rusais arba sudaryti panašią. 1935 m. gegužės 2 d. Prancūzijos 
vyriausybė pasirašė Prancūzijos ir Sovietų Sąjungos sutartį. Tai buvo 
miglotas dokumentas, pagal kurį šalys įsipareigojo suteikti viena ki- 
tai pagalbą agresijos atveju. Sutartis galiojo penkerius metus. 

Norėdamas pasiekti apčiuopiamų rezultatų šalies politinėje areno- 
je, Lavalis atvyko trijų dienų vizito į Maskvą. Stalinas jį šiltai sutiko 
ir jiedu ilgai kalbėjosi. Pateiksiu vieną jų pokalbio ištrauką, kuri iki 
šiol dar niekur nebuvo publikuota. Stalinas ir Molotovas, savaime 
suprantama, visų pirma norėjo išsiaiškinti, kokio dydžio bus Prancū- 
zijos armija Vakarų fronte, kiek ji turės divizijų, kokia bus tarnybos 
trukmė. Kai tokio pobūdžio klausimai buvo aptarti, Lavalis paklausė: 
„Gal jūs galėtumėte kaip nors paremti religiją ir katalikybę Rusijoje? 
Man tai padėtų kalbantis su popiežiumi.“ „Ak su popiežiumi! - su- 
šuko Stalinas. — O kiek jis turi divizijų?“ Man nebuvo pranešta, ką į 
tai atsakė Lavalis, tačiau jis, žinoma, galėjo paminėti tuos legionus, 
kuriuos ne visada pamatysi paraduose. Lavalis anaiptol nesirengė 
prisiimti jokių tiksliai suformuluotų įsipareigojimų, kurių paprastai 

reikalauja sovietai. Vis dėl- 
to gegužės 15 d. Stalinas, 
Lavalio prašymu, viešai 
pareiškė pritariąs Prancū- 
zijos nacionalinės gynybos 
politikai, kuria siekiama 
sustiprinti šalies ginkluo- 
tąsias pajėgas ir užtikrinti 
jos saugumą. Tačiau Pran- 
cūzijos ir Sovietų Sąjungos 
paktas, neįpareigojantis 
vienos ar kitos sutarties 
dalyvės imtis kokių nors 


1935 M. gegužė. Prancūzijos užsienio reikalų 


veiksmų Vokietijos agresi- ministras P. Lavalis po vizito į Maskvą. 


jos atveju, beveik nepadėjo 

sustiprinti saugumo Euro- 

poje. Prancūzija nesudarė tikros sąjungos su Rusija. Be to, grįždamas 
į Prancūziją, užsienio reikalų ministras sustojo Krokuvoje dalyvauti 
maršalo Pilsudskio laidotuvėse. Ten jis susitiko su Gėoringu ir labai 
širdingai pasikalbėjo. Apie jo pasisakymus, išreiškiančius nepasitikė- 
jimą sovietais ir priešiškumą jiems, vokiečiai savo kanalais nedelsda- 
mi informavo Maskvą. 


** 4 


MacDonaldo sveikata ir jėgos labai nusilpo, ir toliau eiti premjero 
pareigų jis nebegalėjo. Jis niekada nebuvo populiarus konservatorių 
partijoje, kuri dėl jo ankstesnės veiklos politinėje ir karinėje srityje bei 
priešiškumą sušvelnino gailestis. Leiboristų socialistų partija, kuri 
daugiausia buvo sukurta jo pastangomis, baisiai nekentė MacDonal- 
do už tai, kad pasitraukdamas iš jos gretų 1931 m. jis sumenkino jos 

pozicijas — leiboristai tokį jo poelgį laikė išdavikišku dezertyravimu. 
Iš daugybės vyriausybę palaikančios daugumos deputatų tik septyni 
bendrapartiečiai palaikė jį asmeniškai. Nusiginklavimo politika, ku- 
rią jis taip stengėsi įgyvendinti, baigėsi katastrofiška nesėkme. Artėjo 
visuotiniai rinkimai, ir juose jis tikrai nebūtų atnešęs partijai naudos. 
Todėl kai birželio 7 d. buvo paskelbta, kad MacDonaldas ir Baldwinas 
apsikeitė postais vyriausybėje ir Baldwinas trečią kartą tapo ministru 
pirmininku, niekas nesistebėjo. Užsienio reikalų ministerijos vadovas 
taip pat pasikeitė. Sero Samuelio Hoare'o darbą Indijos administraci- 
joje vainikavo priimtas Indijos valdymo įstatymas, ir jis dabar galėjo 
imtis veiklos svarbesnėje sferoje. Seras Johnas Simonas, kurio užsie- 
nio politiką aršiai kritikavo įtakingi konservatoriai, glaudžiai susiję 
su vyriausybe, dabar buvo perkeltas į Vidaus reikalų ministeriją, su 
kurios veikla jis buvo gerai susipažinęs, o seras Samuelis Hoare'as 
tapo užsienio reikalų ministru. 

Tuo pat metu Baldwinas įvedė vieną naujovę. Jis paskyrė Anthony 
Edeną Tautų Sąjungos reikalų ministru. Edenas beveik dešimtį metų 
skyrė išimtinai užsienio reikalų studijavimui. Aštuoniolikos metų 
baigęs Itono koledžą, jis buvo pašauktas tarnauti Pirmajame pasau- 
liniame kare ir šauniai kovėsi 60-ajame šaulių pulke, dalyvavo dau- 
gelyje kruviniausių mūšių, išsitarnavo iki brigados majoro laipsnio ir 
buvo apdovanotas Karo kryžiumi. Dabar jam buvo suteiktas toks pat 
statusas kaip ir užsienio reikalų ministrui, leista neribotai susipažinti 
su ministerijos dokumentais ir vadovauti jos tarnautojams. Įvesda- 
mas tokią naujovę Baldwinas, be abejo, norėjo parodyti, kokia svarbi 
jam Tautų Sąjungos organizacija, ir taip pakeisti labai skeptišką vi- 
suomenės požiūrį į ją. Apytiksliai po mėnesio, kai atsirado galimybė 
pakomentuoti šį sumanymą „turėti du lygius užsienio reikalų minis- 
trus“ (kaip pats jį apibūdinau), aš atkreipiau dėmesį į akivaizdžius jo 
trūkumus. 

Tokiomis aplinkybėmis Didžiosios Britanijos vyriausybė žengė vi- 
siškai netikėtą žingsnį. Jį inicijavo, bent jau iš dalies, Admiralitetas. 

Kariškiams, jūrininkams ir lakūnams visada pavojinga veltis į poli- 
tiką. Šioje sferoje galioja visiškai kitokios vertybės nei tos, prie kurių 
jie yra įpratę. Žinoma, jie veikė skatinami ar net vadovaujami Pirmojo 
Lordo ir vyriausybės, kuri pirmiausia buvo atsakinga už šį sumany- 
mą. Tačiau Admiralitetas irgi rodė didelę iniciatyvą. Britų ir vokie- 
čių admiralitetai jau kurį laiką diskutavo apie abiejų šalių laivynų 
dydį. Pagal Versalio sutartį vokiečiai turėjo teisę pastatyti ne daugiau 
kaip keturis 10 tūkst. tonų talpos karinius šarvuotus laivus ir šešis 
ne daugiau kaip 6 tūkst. tonų talpos lengvus kreiserius. Tačiau britų 
admiralitetas neseniai sužinojo, kad vokiečiai stato du šarvuočius - 
Scharnhorst ir Gneisenau, - daug didesnius, nei leido sutartis ir visiškai 
kitokio tipo. Paaiškėjo, kad tai 26 tūkst. tonų talpos lengvieji kovi- 
niniai kreiseriai ar aukščiausios klasės eskadriniai minininkai, kurie 
atliko svarbų vaidmenį Antrajame pasauliniame kare. 

Sužinojęs apie šį grubų ir klastingą taikos sutarties pažeidimą, 
kruopščiai suplanuotą ir pradėtą įgyvendinti bent prieš dvejus metus 
(1933 m.), Admiralitetas nutarė, kad būtų tikslinga sudaryti Angli- 
jos ir Vokietijos sutartį dėl karinio jūrų laivyno dydžio. Jo Didenybės 
vyriausybė pradėjo šias derybas nepasitarusi su savo sąjungininke 
Prancūzija ir be Tautų Lygos žinios. Tuo pat metu, kai ji kreipėsi į 
Tautų Sąjungą ir ragino kitas jos nares protestuoti prieš karinių taikos 
sutarties straipsnių pažeidimus, ji pati siekė atskiro susitarimo, pažei- 
džiančio tos pačios sutarties nuostatas dėl jūrų laivyno. 


1938 m. pradėtas eksploatuoti vokiečių 


linijinis karo laivas Gneisenau. 

Pagrindinė susitarimo sąlyga buvo ta, kad Vokietijos laivynas turi 
būti tris kartus mažesnis negu britų. Tai labai sužavėjo Admiralite- 
tą, kuris prisiminė, kad prieš Pirmąjį pasaulinį karą mes tenkinomės 
santykiu 16:10. Susiviliojęs tokia perspektyva ir patikėjęs vokiečių 
garantijomis, mūsų Admiralitetas nuolaidžiavo ir sutiko pripažinti 
Vokietijai teisę statyti povandeninius laivus, nors tai daryti katego- 
riškai draudė Versalio taikos sutartis. Vokietijai buvo nustatyta 60 “o 
britų povandeninių laivų skaičiaus kvota, tačiau vokiečiams nutarus, 
kad susiklostė išimtinės aplinkybės, jie galėjo pastatyti ir tiek pat po- 
vandeninių laivų, kiek turėjo britai. Vokiečiai, žinoma, užtikrino, kad 
jų povandeniniai laivai niekada nebus naudojami prieš prekybinius 
laivus. Bet kam tada jie buvo reikalingi? Akivaizdu, kad jeigu būtų 
laikomasi kitų susitarimo nuostatų, jie negalėjo sukliudyti karinių lai- 
vų operacijų. 

Leidusi Vokietijai statyti tris kartus mažesnį povandeninį laivyną, 
Didžioji Britanija suteikė Vokietijai galimybę pradėti laivų statybos 
programą, kuriai įgyvendinti jos laivų statyklos turėjo dirbti visu 
pajėgumu bent dešimt metų. Taigi, Vokietijai buvo leista praktiškai 
neribojamai ir nevaržomai plėtoti savo laivyną. Vokiečiai galėjo sta- 
tyti tiek naujų laivų, kiek jiems leido fizinės galimybės. Britų jiems 
nustatyta kvota buvo labai didelė, todėl jie nutarė, kad išnaudoti ją 
visą netikslinga. Iš dalies šį sprendimą, be abejo, lėmė tankų ir laivų 
statybos pramonės konkurencija dėl šarvinių plokščių. Kaip dabar 
žinome, Hitleris informavo admirolą Raederį, kad karas su Anglija 
vargu ar gali prasidėti anksčiau nei 1944 ar 1945 m. Taigi, Vokietijos 
karinio jūrų laivyno plėtros planai buvo sudaryti ilgam laikotarpiui. 
Vokiečiai visiškai išnaudojo tik povandeninių laivų statybai skirtą 
kvotą. Pasiekę 60 7o ribą, jie pasinaudojo sutarties nuostata, kuri leido 
jiems pastatyti tiek pat laivų, kiek turėjo Didžioji Britanija, ir iki karo 
pradžios pastatė 57 povandeninius laivus. 

Projektuodami naujus karo laivus, vokiečiai turėjo dar vieną pra- 
našumą - jie nebuvo pasirašę Vašingtono sutarties dėl karinio jūrų 

Didžiulis vokiečių karo laivas Bismarck pradėtas statyti Hitleriui nusispjovus į visus Versalio 


sutarties ribojimus. 


laivyno ir Londono konferencijos įsipareigojimų, todėl šių sutarčių 
nuostatos jų neribojo. Jie iš karto pradėjo statyti daugiau kaip 45 tonų 
talpos laivus Bismarck ir Tirpitz, kurie tapo galingiausiais pasaulyje. 
O Didžioji Britanija, Prancūzija ir Jungtinės Valstijos negalėjo statyti 
didesnių negu 35 tūkst. tonų talpos laivų. 

Diplomatiniu požiūriu Hitleriui tuo metu taip pat buvo labai nau- 
dinga suskaldyti sąjungininkes, užsitikrinti, kad viena iš jų būtų pa- 
siruošusi taikstytis su Versalio sutarties pažeidimais ir pasinaudojus 
susitarimu su Britanija visiškai laisvai perginkluoti Vokietiją. Šiam su- 
sitarimui iškilus į viešumą, Tautų Sąjungai buvo suduotas dar vienas 
smūgis. Prancūzija pagrįstai skundėsi, kad leisdama Vokietijai statyti 
povandeninius laivus, Didžioji Britanija nepaiso gyvybinių Prancūzi- 
jos interesų. Mussolinis interpretavo šį susitarimą kaip įrodymą, kad 
Didžioji Britanija nesąžiningai elgiasi savo sąjungininkų atžvilgiu ir 
dėl savo kaip jūrų valstybės specifinių interesų yra pasirengusi sudary- 
ti su Vokietija bet kokį sandėrį, neatsižvelgdama į jo žalą draugiškoms 

valstybėms, kurioms kelia grėsmę Vokietijos sausumos pajėgų augi- 
mas. Matydamas, kokia ciniška ir savanaudiška Didžiosios Britanijos 
pozicija, Mussolinis ėmė aktyviau įgyvendinti savo planus Etiopijoje. 
Skandinavijos šalys, kurios vos prieš dvi savaites drąsiai parėmė pro- 
testą prieš privalomosios karinės tarnybos įvedimą Vokietijoje, sužino- 
jo, kad Didžioji Britanija užkulisiuose leido Vokietijai kurti karinį jūrų 
laivyną. Tiesa, jis turėjo būti tris kartus mažesnis negu anglų, tačiau 
vokiečiams ir to užteko, kad taptų Baltijos jūros viešpačiais. 

Didžiosios Britanijos ministrai labai susižavėjo vokiečių siūlymu 
bendrai atsisakyti povandeninių laivų. Kadangi šis pasiūlymas buvo 
pateiktas su sąlyga, kad visos šalys dėl jų atsisakymo turi susitar- 
ti vienu metu, nors buvo akivaizdu, kad kitos šalys tam nepritars, 
pateikdami šį siūlymą jie nė kiek nerizikavo. Ne daugiau nuoširdus 
buvo ir vokiečių siūlymas apriboti povandeninių laivų naudojimą ir 
iš humaniškumo sumetimų nenaudoti jų prieš prekybinius laivus. 
Kaip galima buvo patikėti, kad vokiečiai, turėdami daug povandeni- 
nių laivų, jų nepanaudotų iki galo, jeigu dėl britų blokados būtų ėmu- 
sios badauti jų moterys ir vaikai? Aš apibūdinau tokį požiūrį kaip 
„lengvatikystės viršūnę“. 

Šis susitarimas anaiptol nepaskatino nusiginklavimo — priešingai, 
įgyvendinamas ilgesnį laiką, jis neišvengiamai būtų paskatinęs naujų 
karo laivų statybą pasaulyje. Prancūzams būtų prireikę rekonstruoti 
visą savo karinį jūrų laivyną, išskyrus naujausius laivus. Italija, savo 
ruožtu, į tokius prancūzų veiksmus irgi būtų atitinkamai reagavu- 
si. O Didžioji Britanija, norėdama išsaugoti savo trigubą pranašumą 
prieš vokiečius, akivaizdžiai būtų turėjusi atlikti labai didelio masto 
savo laivyno rekonstrukciją. Galimas daiktas, kad vadovaudamasis 
formule, pagal kurią Vokietijos laivynas turėjo būti tris kartus ma- 
žesnis negu anglų, Admiralitetas ketino pasiekti, kad anglų laivynas 
būtų tris kartus didesnis už vokiečių. Tai buvo galima užtikrinti at- 
likus jau seniai reikalingą mūsų laivyno restruktūrizavimą. Bet ar 
turėjome valstybininkų, kurie būtų ėmęsi šio darbo? 


„Hitlerjugendo“ - sukarintos nacistinio jaunimo organizacijos - stovykla. 


Apie šį susitarimą parlamentui 1935 m. birželio 21 d. paskelbė Pir- 
masis Admiraliteto lordas. Pasitaikius pirmai progai aš jį pasmerkiau: 
iš tiesų jis leido Vokietijai penkerius ar šešerius metus visomis išgalė- 
mis plėtoti savo karinį jūrų laivyną. 


**xX 


1935 m. kovo 16 d. oficialiai įvedusi privalomąją karinę tarnybą, 
Vokietija rimtai pažeidė Versalio sutartį, reglamentavusią jos karinių 
pajėgų dydį ir sąrangą. Tačiau Vokietijos armijos plėtra ir reorganiza- 
vimas buvo vykdomi ne vien techninėmis priemonėmis. „Reichsve- 
ras“ buvo pervadintas „Vermachtu“. Aukščiausiuoju kariuomenės 
vadu tapo fiureris. Kareiviai dabar prisiekdavo ne konstitucijai, bet 
asmeniškai Adolfui Hitleriui. Karo ministerija tapo pavaldi tiesio- 
giai fiureriui. Be to, buvo planuojama sukurti naujo tipo karinius 
dalinius — šarvuotų tankų divizijas. Trys tokios divizijos netrukus iš 
tikrųjų buvo sukurtos. Jaunuolių parengimo karinei tarnybai tvarka 
taip pat buvo išsamiai reglamentuota. Vokiečių jaunuoliai iš pradžių 

buvo įtraukiami į „Hitlerjugendo“ organizacijos gretas, o sulaukę 18 
metų savanoriškai stodavo į dvejus metus trunkančią tarnybą SA. 
Kiekvienas vokietis, sulaukęs dvidešimties metų, turėjo atlikti priva- 
lomą tarnybą darbo batalionuose. Jis turėjo šešis mėnesius tarnauti 
tėvynei tiesdamas kelius, statydamas kareivines ar sausindamas pel- 
kes, taip fiziškai ir morališkai rengdamasis atlikti aukščiausią Vokie- 
tijos piliečio pareigą — tarnauti ginkluotosiose pajėgose. Darbo bata- 
lionuose pirmiausia buvo siekiama panaikinti klasinius skirtumus ir 
pabrėžti vokiečių tautos socialinę sanglaudą, o kariuomenėje - įpra- 
tinti jaunuolius prie drausmės ir įdiegti jiems teritorinės šalies vieny- 
bės jausmą. 

Dabar Vokietijoje buvo imta įgyvendinti milžinišką užduotį — pa- 
rengti naują armiją ir išplėsti jos karių skaičių. 1935 m. spalio 15 d. 
ji, dar kartą pažeisdama Versalio sutartį, vėl atidarė Generalinio šta- 
bo akademiją. Oficialioje atidarymo ceremonijoje dalyvavo Hitleris ir 
aukščiausiosios kariuomenės vadovybės atstovai. Ši akademija buvo 
piramidės, kurios pamatą sudarė nesuskaičiuojama daugybė darbo 
batalionų, viršūnė. 1935 m. lapkričio 7 d. į kariuomenę mokytis ka- 
rybos buvo pašaukti pirmieji, 1914 m. gimę šauktiniai - 596 tūkst. 
jaunuolių. Taigi, Vokietijos kariuomenė vienu ypu buvo padidinta, 
bent jau oficialiai, beveik iki 700 tūkst. karių. 

Kariuomenės vadovybė suprato, kad po pirmojo 1914 m. gimu- 
sių naujokų šaukimo per vėlesnius šaukimus Vokietijoje, kaip ir 
Prancūzijoje, bus surinkta mažiau naujokų, nes per Pirmąjį pasau- 
linį karą gimstamumas sumažėjo. Todėl 1936 m. rugpjūtį tikrosios 
karinės tarnybos laikotarpis Vokietijoje buvo prailgintas iki dvejų 
metų. 1915 m. gimusių šauktinių skaičius siekė 464 tūkst., o užlaikius 
1914 m. gimusių šauktinių demobilizaciją metams, reguliarios armi- 
jos karių skaičius 1936 m. pasiekė 1 511 000. Prancūzijos armijos, ne- 
skaičiuojant rezervo, karių skaičius tais pačiais metais siekė 623 tūkst. 
karių, ir tik 407 tūkst. iš jų tarnavo Prancūzijoje. 

Šie statistikos ekspertų pateikti skaičiai, gana tiksliai jų prognozuo- 
ti, iškalbingai apibūdino besiklosčiusią padėtį: 


1914-1920 m. gimusių rekrūtų, 1934-1940 m. pašauktų į Prancūzijos 
ir Vokietijos kariuomenę, skaičiaus palyginimas 


|Gimimo metai | Vokietija || Prancūzja 
BATE T  UAATT A 
BARAI T VA A VATA 
BATE 


Šios prognozės perspėjo apie rimtą grėsmę, nors praėjo dar nemažai 
laiko, kol pasitvirtino jų tikslumas. Iki 1935 m. Vokietijos kariuomenė 
nė iš tolo — nei skaičiumi, nei galia - neprilygo Prancūzijos armijai, 
turėjusiai didžiulių rezervų, jau nekalbant apie gausius ir stiprius 
jos sąjungininkus. Tačiau net ir dabar sąjungininkai, jeigu būtų vei- 
kę tvirtai ir ryžtingai, padedant Tautų Sąjungai, kuri tikrai būtų juos 


palaikiusi, visą šį procesą galėjo sustabdyti. Vokietiją galima buvo 
priremti prie sienos Ženevoje pareikalavus pasiaiškinti ir priversti 
ją įsileisti sąjungininkų tyrimo misijas susipažinti su jos ginkluotės 
būkle ir kariniais daliniais, kuriuos ji sukūrė pažeisdama taikos su- 
tartį. Arba, jai atsisakius, iki to laiko, kol ji įvykdys taikos sutarties 
reikalavimus, galima buvo vėl okupuoti Reino placdarmą. Vokietija 
nebūtų galėjusi veiksmingai pasipriešinti; tikimybė, kad ši operacija 
baigsis kraujo praliejimu, buvo maža. Tokiu būdu buvo galima iš- 
vengti Antrojo pasaulinio karo ar bent jau atitolinti jį neribotam lai- 
kui. Daugelis šių faktų ir bendros jų vystymosi tendencijos buvo gerai 
žinomos Prancūzijos ir Didžiosios Britanijos generaliniams štabams, 

Tankų manevrai prieškario 
Prancūzijoje. Nuotraukoje 
1936 M. pradėti masiškai 
gaminti lengvieji tankai 
Hotchkiss H35. 


nors vyriausybės juos suvokė ne taip aiškiai. Prancūzijos vyriausybė, 
kuri dėl prancūzų polinkio žaisti partinius politinius žaidimus visada 
buvo nestabili, ir Didžiosios Britanijos vyriausybė, kuri tapo nestabi- 
lumo auka dėl priešingo polinkio - vengti sukrėtimų, buvo vienodai 
nepajėgios imtis radikalių bei ryžtingų veiksmų, nors ir visiškai pa- 
grįstų taikos sutarties reikalavimais ir sveiku protu. 

B skyrius 


Sankcijos Italijai, 1935 m. 


Taikai visame pasaulyje buvo suduotas antras smarkus smūgis. 
Vokiečiams pasivijus anglus karinės aviacijos srityje, Italija perėjo į 
Vokietijos pusę. Abu šie įvykiai leido Hitleriui toliau eiti savo pasi- 
rinktu mirtinu keliu. Mes matėme, kaip svariai Mussolinis prisidėjo 
gindamas Austrijos nepriklausomybę ir kokia svarbi buvo jo pozicija 
Vidurio ir Pietryčių Europai. Dabar jis nusprendė pereiti į priešingą 
stovyklą. Nacių Vokietija jau buvo ne viena — dabar ją rėmė viena 
pagrindinių sąjungininkių Pirmajame pasauliniame kare. Mane slėgė 
mintis apie šį pavojingą įvykių posūkį. 

Mussolinio kėslai Etiopijos atžvilgiu prieštaravo XX a. moraliniam 
kodeksui. Jų šaknys slypėjo tuose tamsiuose laikuose, kai baltieji žmo- 
nės jautėsi turį teisę pavergti geltonodžius, rudaodžius, juodaodžius 
ar raudonodžius ir priversti tarnauti ugnimi ir kalaviju. Italų nusi- 
kaltimai Etiopijoje, kuriais būtų pasibaisėję net praeities laukiniai ar 
bent jau patys jų nebūtų vykdę, mūsų apsišvietusiame amžiuje buvo 
nesuderinami su laiko dvasia ir smerktini. Be to, Etiopija buvo Tautų 
Sąjungos narė. Likimo ironija, kad kaip tik Italija 1923 m. reikalavo 
ją priimti į šią organizaciją, o Didžioji Britanija tam priešinosi. Britai 

manė, kad dėl Etiopijos valdymo pobūdžio ir gyvenimo sąlygų šioje 
laukinėje tironijos, vergijos ir genčių karų šalyje ji nenusipelno būti 
Sąjungos nare. Bet italai neatlyžo ir Etiopija tapo Lygos nare, galinčia 
naudotis visomis jos teikiamomis teisėmis ir saugumo garantijomis. 
Situacija Etiopijoje atvėrė galimybę išbandyti Pasaulio vyriausybės, į 
kurią dėjo viltis visi geros valios žmonės, idėjos efektyvumą. 

Italijos diktatorius vadovavosi ne tik noru užimti naujas teritorijas. 
Jo galia ir saugumas priklausė nuo prestižo. Prisiminimas apie že- 
minantį Italijos armijos pralaimėjimą prieš keturiasdešimt metų prie 
Aduvos, kur ji buvo ne tik nugalėta ir paimta į nelaisvę, bet ir patyrė 
rimtų nuostolių, tapdama viso pasaulio pajuokų objektu, buvo gy- 
vas visų italų širdžių kertelėse. Jie žinojo, kad britai po kurio laiko 
atkeršijo už savo pralaimėjimą prie Chartumo ir Madžubos. Įrody- 
ti savo drąsą atkeršijant už pralaimėjimą Aduvoje italams buvo taip 
pat svarbu, kaip prancūzams atgauti Elzasą ir Lotaringiją. Mussolinis 
manė, kad prijungdamas Etiopiją prie naujai sukurtos Italijos imperi- 
jos jis labai lengvai, pigiai ir beveik be jokios rizikos įtvirtins Italijoje 
savo valdžią ir sustiprins jos prestižą Europoje. Nors toks požiūris 
buvo klaidingas ir amoralus, pateikiu jį norėdamas atskleisti Musso- 
linio motyvus — manau, kad svarbu suprasti, kas nulėmė kitos šalies 


veiksmus. 


Propagandinis Italijos 
fašistų plakatas, 
skelbiantis, kad Etiopija 


„ turi priklausyti Italijai! 

Labai nenorėjau, kad kilus baisiai kovai su persiginkluojančia na- 
cistine Vokietija, kuri, kaip jaučiau, nenumaldomai artėja, Italija mus 
paliktų ir net pereitų į priešingą stovyklą. Nebuvo jokių abejonių, 
kad jei viena Tautų Sąjungos narė, užpuolusi kitą, nesulauks baus- 
mės, sąjunga galų gale išnyks kaip veiksnys, vienijantis jėgas, kurios 
vienintelės galėjo pažaboti atgimstančios Vokietijos galią ir baisią Hi- 
tlerio grėsmę. Visa, ką galėjo suteikti arba atimti Italija, nebuvo verta 
to, ką galėjo suteikti atkurta Tautų Sąjungos didybė. Todėl sąjungai 
pasiryžus vieningomis visų jos narių jėgomis pažaboti Mussolinį, 
mūsų šventa pareiga buvo uoliai prie jų prisidėti. Tačiau, atsižvel- 
giant į visas aplinkybes, buvo aišku, kad Britanija neprivalėjo imtis 
iniciatyvos. Pirmiausia ji turėjo spręsti savo problemas, susijusias su 
atsilikimu karinių oro pajėgų srityje, ir dėl Vokietijos remilitarizaci- 
jos ypatingą dėmesį skirti Prancūzijos kariuomenės reikalams. Vienas 
dalykas buvo visiškai aiškus: dalinėmis priemonėmis sąjunga nieko 
nepasieks, o Didžioji Britanija, jeigu ji nuspręs imtis iniciatyvos, - jo- 
mis prisišauks bėdų. Jei manėme, kad dėl teisėtumo ir gerovės Euro- 
poje būtina stoti į mirtiną kovą su Mussolinio Italija, tai turėjome jį 
nugalėti. Mažesnio diktatoriaus žlugimas galėjo paskatinti aktyviai 
veikti visas valstybes, - o jos tada jėgų turėjo dar gana daug, - ir iš- 
vien su jomis galėjome pažaboti pavojingesnį diktatorių, taip užkirs- 
dami kelią naujam karui su Vokietija. 

Šie bendro pobūdžio samprotavimai yra įvadas į pasakojimą apie 
įvykius, kurie bus aptarti šiame skyriuje. 


+++ 


Jau Stresos konferencijoje tapo aišku, kad Mussolinis ruošiasi už- 
grobti Etiopiją. Buvo akivaizdu, kad britų visuomenė priešiškai rea- 
guos į tokį italų agresijos aktą. Tie britai, kurie manė, kad Hitlerio Vo- 
kietija kelia grėsmę ne tik taikai pasaulyje, bet ir mūsų egzistavimui, 
baiminosi, kad pirmojo rango valstybė, kokia tuo metu buvo laikoma 

Italija, nepereitų iš mūsų pusės į priešingą. Prisimenu, kaip per pie- 
tus su seru Robertu Vansittartu ir Duffu Cooperiu, tada tik ministro 
pavaduotoju, mes aiškiai numatėme šį nepalankų jėgų santykio Euro- 
poje pokytį. Svarstėme, ar nevertėtų keletui iš mūsų nuvykti susitikti 
su Mussoliniu ir išaiškinti jam, kokią reakciją jo veiksmai gali sukelti 
Didžiojoje Britanijoje. Mes su juo taip ir nesusitikome, bet net jeigu 
būtume susitikę, vis tiek nebūtume pajėgę jo perkalbėti. Mussolinis, 
kuri.blogiausiu atveju gali paburbėti, bet yra visiškai nepajėgi pradėti 
karą. Lordas Lloydas, su Mussoliniu palaikęs draugiškus santykius, 
papasakojo mums, kaip jį pribloškė 1933 m. Joado įkvėpta Oksfordo 
studentų rezoliucija, kurioje jie pareiškė neketiną „kovoti už karalių 
ir šalį“. 

Rugpjūtį užsienio reikalų ministras pakvietė mane ir opozicinių 
partijų lyderius atskiro pokalbio Užsienio reikalų ministerijoje, 0 vy- 
riausybė informavo visus apie šias konsultacijas. Seras Samuelis Ho- 
are'as pasakė man, kad Italijos agresija Etiopijoje kelia jam vis didesnį 
susirūpinimą ir paklausė, kokių griežčiausių priemonių aš imčiausi 
jai pasipriešinti. Norėdamas šiek tiek daugiau sužinoti apie vidaus 
padėtį Užsienio reikalų ministerijoje ir santykius, vyraujančius diar- 
chijos sąlygomis, aš prieš atsakydamas paklausiau, ką šiuo klausimu 
mano Edenas. „Aš tuoj jį pakviesiu“, —- pasakė Hoare'as ir po kelių 
minučių Anthony įėjo į kambarį, šypsodamasis ir gerai nusiteikęs. 
Mudu maloniai pasišnekučiavome. Pasakiau, kad, mano nuomone, 
Užsienio reikalų ministerija pasielgė teisingai, aktyviai prisidėdama prie 
Tautų Sąjungos veiksmų prieš Italiją, kuriuos parėmė ir Prancūzija. Tačiau 
pridūriau, kad jai nederėtų daryti spaudimo Prancūzijai imtis veiks- 
mų prieš Italiją, nes, pirma, su Italija ją sieja karinė sutartis, o antra, jai 
dabar pirmiausia rūpi Vokietijos grėsmė. Atsižvelgdamas į aplinky- 
bes pasakiau nemanąs, kad Prancūzija imtųsi labai griežtų veiksmų. 
Apskritai labai rekomendavau ministrams nesiimti vadovaujančio 
ar pernelyg aktyvaus vaidmens. Tokią mano poziciją, be abejo, lėmė 


125 


Mobilizuoti Italijos vyrai vyksta į karą Afrikoje. 


susirūpinimas Vokietijos grėsme ir sumenkusiais mūsų gynybiniais 
pajėgumais. 

Vasaros pradžioje Italija ėmė nepaliaujamai siųsti savo kariuome- 
nę per Sueco kanalą prie rytinės Etiopijos sienos ir sutelkė ten dide- 
les pajėgas bei daug karinės įrangos. Staiga, visiškai man netikėtai, 
įvykiai pasuko tokia linkme, kokios po mano pokalbio su ministrais 
Užsienio reikalų ministerijoje visiškai nenumačiau. Rugpjūčio 24 d. 
vyriausybė priėmė sprendimą ir pranešė, kad Didžioji Britanija vyk- 
dys savo įsipareigojimus, numatytus jos sutartyse ir Tautų Sąjungos 
statute. Tuo metu Tautų Sąjungos reikalų ministras Anthony Edenas, 
kuris ėjo pareigas, beveik prilygstančias užsienio reikalų ministrui, 
jau keletą savaičių buvo Ženevoje; jam pavyko įtikinti Asamblėją im- 
tis „sankcijų“ prieš Italiją, jeigu ji užpultų Etiopiją. Pagrindinį dėme- 
sį skirti įvykiams Etiopijoje jį skatino ypatingos pareigos, į kurias jis 
buvo paskirtas. Paskelbus „sankcijas“, Italijai buvo liautasi teikti fi- 
nansinę pagalbą ir prekes, ir visa, kas buvo skirta jai, atiteko Etiopijai. 
Tokiai šaliai kaip Italija, kuri daugelį karybai reikalingų medžiagų 
importavo iš užsienio, tai buvo tikrai rimtas smūgis. Karšta Edeno 
kalba ir joje paskelbti principai patraukė Asamblėjos dėmesį. Užsie- 
nio reikalų ministras seras Samuelis Hoare'as rugsėjo 11 d. pats atvy- 
ko į Ženevą ir kreipėsi į Asamblėją: 

Pirmiausia noriu dar kartą patikinti Tautų Sąjungą, kad vyriausybė, 
kuriai aš atstovauju, ir britų tauta yra atsidavusi kolektyvinio saugu- 
mo interesams [...]. Konvencijos nuostatų idėjos, ypač troškimas 
įtvirtinti teisėtumą tarptautiniuose santykiuose, tapo mūsų tautinės 
sąmonės dalimi. Britų tautai svarbiausia principai, o ne kokie nors 
konkretūs interesai. Tie, kas aiškina mūsų poziciją kitaip, neįvertina 
mūsų geros valios ir abejoja mūsų nuoširdumu. Vadovaudamasi savo 
aiškiais ir tiksliai apibrėžtais įsipareigojimais, Tautų Sąjunga, 0 su ja 
mano šalis, tvirtai pasisako už kolektyvines priemones, reikalingas 
užtikrinti, kad būtų laikomasi visų statuto nuostatų, ir ragina tvirtai 
bei kolektyviai priešintis visiems niekuo neišprovokuotos agresijos ak- 
tams. 


Prisimenu, kad skaitydamas šią kalbą Rivjeros saulės spinduliuose 
aš susijaudinau, nors buvau susirūpinęs dėl Vokietijos persiginkla- 
vimo ir man labai nepatiko, kaip sprendžiama Etiopijos problema. 
Kalba sulaukė didelio atgarsio visų Žmonių širdyse, ypač Jungtinėse 
Amerikos Valstijose. Ji suvienijo Anglijoje visas tas jėgas, kurios pa- 
sisakė už bebaimį teisingumo ir galios derinimą. Tai bent jau buvo 
politika. Jei tik oratorius būtų supratęs, kokias puikias galimybes jam 
atvėrė ši kalba, jis, galimas daiktas, tikrai būtų galėjęs kurį laiką vesti 
paskui save pasaulį. 

Britanijos atstovų pareiškimams svarumo suteikė tai, kad juos galė- 
jome paremti savo laivyno veiksmais - kaip ne kartą darėme praeityje 
žmonijos pažangai ir laisvei svarbiais momentais. Tautų Sąjunga pir- 
mą ir paskutinį kartą galėjo pasiremti realia jėga. Britų laivynas buvo 
tos tarptautinės policijos pajėgos, kuriomis remiantis buvo galima 
taikyti įvairius diplomatinio ir ekonominio spaudimo bei įtikinėjimo 
metodus. Rugsėjo 12 d., t. y. kitą dieną po to, kai linijiniai kreiseriai 
Hood ir Renown, lydimi 2-ojo kreiserių eskadrono ir eskadrinių mi- 
nininkų flotilės, atvyko į Gibraltarą, visi ėmė manyti, kad Britanija 
parems savo žodžius darbais. Didžioji dalis britų visuomenės iš karto 
palaikė tokią politiką ir veiksmus. Žmonės visai pagrįstai manė, kad 

politikai nebūtų darę tokių pareiškimų ir siuntę karo laivų, jei Admi- 
raliteto ekspertai nebūtų kruopščiai apskaičiavę, kokio dydžio lai- 
vyno reikia Viduržemio jūroje, norint sėkmingai įgyvendinti mūsų 
sumanymą. 

Rugsėjo pabaigoje turėjau sakyti kalbą Karltono klube - labai įtakin- 
goje ortodoksiškoje organizacijoje. Savo kalba siekiau įspėti Mussoli- 
nį, ir manau, kad jis suprato, ką norėjau pasakyti. Nepaisant to, spalį 
Mussolinis, nepabūgęs anglų laivyno, kurio perkėlimas vėlavo, įsakė 
Italijos armijai pradėti invaziją į Etiopiją. Spalio 10 d. Tautų Sąjungos 
Asamblėja, penkiasdešimčiai suverenių valstybių balsavus „už“, ir 
tik vienai „prieš“, nusprendė imtis kolektyvinių veiksmų prieš Italiją 
ir įkūrė „Aštuoniolikos komitetą“, kuris turėjo toliau ieškoti taikaus 
sprendimo. Taip susiklosčius aplinkybėms, Mussolinis padarė tiesų ir 
labai gudrų pareiškimą. Užuot pasakęs, kad „Italija atsakys į sankci- 
jas karu“, jis pareiškė, kad „Italija atsilaikys prieš jas drausmingumu, 
taupumu ir valia aukotis.“ Tačiau tuo pat metu jis užsiminė nepakęsiąs 
sankcijų, kurios trukdys jo invazijai Etiopijoje. Jei jo saumanymui kilsianti 
grėsmė, jis pradėsiąs karą prieš visas šalis, kurios stos jo kelyje. „Pen- 
kiasdešimt šalių! — pasakė jis. - Penkiasdešimt šalių, vadovaujamų 
vienos!“ O Didžiojoje Britanijoje tuo metu liko vos keletas savaičių iki 
parlamento paleidimo ir visuotinių rinkimų, kurie turėjo būti sureng- 
ti pagal konstituciją. 


Nuo 1916 iki 1948 m. 
eksploatuotas britų 


kreiseris Renown. 

Kruvina agresija Etiopijoje, neapykanta fašizmui ir Tautų Sąjungos 
raginimas taikyti sankcijas sukėlė nesutarimų britų leiboristų parti- 
joje. Profesinių sąjungų atstovai, ypač Ernestas Bevinas, pagal savo 
temperamentą nebuvo pacifistai. Ryžtingą darbininkų klasę užvaldė 
stiprus noras kovoti su Italijos diktatoriumi, imtis veiksmingų sank- 
cijų ir, jei reikia, panaudoti britų karinį jūrų laivyną. Mitinguose, ku- 
rie vyko įkaitus atmosferai, buvo sakomos karingos ir liepsningos 
kalbos. Kartą Bevinas pasiskundė, kad jam jau atsibodo „kiekvienoje 
konferencijoje klausytis George'o Landsbury'o sąžinės balso“. Dau- 
gelis leiboristų partijos narių parlamente buvo nusiteikę taip pat kaip 
ir profesinių sąjungų atstovai. Tarptautinėje arenoje visos Tautų 5ą- 
jungos lyderės manė privalančios likti ištikimos jos idealams. Už juos 
karšti humanistai buvo pasirengę žūti, o prireikus ir žudyti. Spalio 
8 d. Landsbury atsistatydino iš leiboristų partijos vadovo parlamente 
posto, ojo vietą užėmė karo laikais išgarsėjęs majoras Attlee. 

Tačiau Baldwinas visai nepritarė šiam tautos sąjūdžiui ir neketino 
įgyvendinti jo tikslų. Ir tik praėjus keliems mėnesiams po rinkimų aš 
pradėjau suprasti principus, kuriais remiantis buvo nustatytos „sank- 
cijos“. Viena vertus, premjeras pareiškė, jog sankcijos sukels karą ir 
kad jis nusprendė jas įgyvendinti; antra vertus, jis teigė užtikrinsiąs, 
kad karo būtų išvengta. Šie jo teiginiai aiškiai prieštaravo vienas ki- 
tam. Anglijos sumanymu, spaudžiant Lavaliui, Tautų Sąjungos ko- 
mitetas, kuriam buvo pavesta sukurti sankcijų programą, susilaikė 
nuo sankcijų, kurios galėjo išprovokuoti karą. Į Italiją buvo uždrausta 
tiekti daugelį prekių, tarp jų ir reikalingų karybai, ir buvo parengtas 
įspūdingas apribojimų sąrašas. Tačiau nafta, be kurios Etiopijos kam- 
panija negalėjo tęstis, ir toliau buvo tiekiama neribotai, nes visi supra- 
to, kad sustabdžius jos tiekimą prasidės karas. Šiuo klausimu Jung- 
tinių Amerikos Valstijų, ne Tautų Sąjungos narės, bet stambiausios 
pasaulyje naftos tiekėjos pozicija, nors ir geranoriška, vis dėlto nebuvo 

1935 m. B. Mussolinio 
karikatūra britų 


spaudoje: „Žmogus, 


kuris atvėrė dangtį“. 


aiški. Be to, nutraukus naftos tiekimą Italijai būtų tekę nutraukti jį ir 
Vokietijai. Į Italiją buvo griežtai uždrausta eksportuoti aliuminį, bet 
aliuminis buvo beveik vienintelis metalas, kurio Italijoje buvo paga- 
minama daugiau, negu jai reikėjo. Įvežti į Italiją metalo laužą ir gele- 
žies rūdą taip pat buvo griežtai draudžiama. Tačiau dėl to, kad italų 
plieno pramonė mažai jų naudojo ir šis draudimas negaliojo plieno 
strypams bei ketui, Italija nepatyrė jokių sunkumų. Taigi labai triukš- 
mingai reklamuojamos priemonės nebuvo realios sankcijos, galinčios 
pažaboti agresorių. Jos buvo labai neryžtingos, nors ir erzinančios; 
Mussolinis su jomis taikstėsi, nes iš tikrųjų jos tik kurstė italų karin- 
gumą. Taigi Tautų Sąjunga ėmėsi gelbėti Etiopiją iš anksto žinodama, 
kad niekaip nepajėgs sustabdyti Italijos armijos invazijos. Per rinki- 
mus visi šie faktai britų visuomenei nebuvo žinomi. Britai nuoširdžiai 
pritarė sankcijų politikai, tikėdami, kad tai patikimas būdas priversti 
Italiją nutraukti agresyvius veiksmus prieš Etiopiją. 

Naudoti laivyną Jo Didenybės vyriausybė buvo juo labiau ne- 
nusiteikusi. Sklido įvairūs prasimanymai apie Italijos pikiruoja- 
mus bombonešius, pilotuojamus savižudžių lakūnų, kurie yra 
pasiruošę taranuoti ir susprogdinti mūsų laivus. Britų laivynas, 

kuris buvo Aleksandrijoje, dabar gavo pastiprinimą. Jis lengvai galėjo 
priversti italų krovininius laivus pasukti atgal ir pasitraukti iš Sueco 
kanalo, tačiau tam jam reikėjo stoti į mūšį su Italijos laivynu. Mums 
buvo pasakyta, kad jis nepajėgus atsilaikyti prieš tokį priešą. Aš nuo 
pat pradžių suabejojau šiuo teiginiu, bet buvau nutildytas. Mūsų ka- 
riniai laivai, žinoma, buvo seni, o dabar dar paaiškėjo, kad neturime 
lėktuvų pridengti juos iš oro ir mums labai trūksta priešlėktuvinės 
artilerijos šovinių. Tačiau, kaip paaiškėjo, laivyno vadas pasipiktino, 
kai jam buvo priskirtas teiginys, kad jo turimų pajėgų nepakanka ko- 
vinėms operacijoms. Tikriausiai prieš priimant sprendimą priešintis 
Italijos agresijai Jo Didenybės vyriausybei derėjo atidžiai išnagrinėti 
visas galimybes ir tik tada apsispręsti. 

Remiantis tuo, ką žinome dabar, nėra abejonių, kad drąsiai veik- 
dami mes būtume atkirtę Italiją nuo Etiopijos ir laimėję bet kokį jūrų 
mūšį, kilusį dėl tokių veiksmų. Aš niekada nepasisakiau už izoliuo- 
tus Didžiosios Britanijos veiksmus, bet kai nuėjome taip toli, trauk- 
tis buvo apgailėtina. Be to, Mussolinis niekada nebūtų drįsęs stoti į 
kovą su ryžtingai veikiančia Didžiosios Britanijos vyriausybe. Prieš 
Mussolinį buvo beveik visas pasaulis, todėl jis būtų rizikavęs prarasti 
valdžią stodamas į kovą su Anglija, - kovą, kurioje per jūrų operacijas 

Viduržemio jūroje būtų greitai ir patikimai išbandytos mūsų jėgos. 
O ir kaip Italija būtų galėjusi kariauti tokiame kare? Nepaisant labai 
mažo pranašumo šiuolaikinių lengvųjų kreiserių srityje, jos laivynas 
buvo keturis kartus mažesnis nei britų. Jos išgirtoji daugiamilijoninė 
kariuomenė, kurią tariamai buvo galima surinkti paskelbus mobili- 
zaciją, nebūtų galėjusi pradėti karo veiksmų. Jos aviacija ir kiekybi- 
niu, ir kokybiniu požiūriu smarkiai nusileido net mūsų kuklioms oro 
pajėgoms. Italija būtų buvusi užblokuota nuo pat pirmos karo die- 
nos. Italijos kariuomenė Etiopijoje būtų atsidūrusi prie bado ribos — 
ir maisto, ir amunicijos požiūriu. Vokietija dar negalėjo suteikti jai 
veiksmingos pagalbos. Kaip tik tada turėjome puikią galimybę su- 
duoti lemiamą smūgį dėl kilnaus tikslo, be to, su minimalia rizika. 
Faktą, kad Didžiosios Britanijos vyriausybei šioje situacijoje pritrūko 
drąsos, galima pateisinti tik nuoširdžiu jos taikingumu. Iš esmės tai 
buvo viena priežasčių, atvedusių mus į kur kas baisesnį karą. Musso- 
liniui pavyko jo blefas, ir matydamas jo sėkmę vienas svarbus stebė- 
tojas padarė rimtas išvadas. Hitleris jau seniai buvo nusprendęs pra- 
dėti karą dėl Vokietijos valdų išplėtimo. Tačiau dabar jis ėmė manyti, 
kad Didžioji Britanija išsigimė, ir kai šis požiūris pasikeitė, jau buvo 
per vėlu išsaugoti taiką ir pakeisti paties Hitlerio likimą. Japonija taip 
pat atidžiai stebėjo įvykių raidą. 

Tuo metu šalyje vyko du prieštaringi procesai: svarbus Etiopijos 
klausimas suvienijo tautą, 0 partijų interesai dėl visuotinių rinki- 
mų išsiskyrė. Situacija buvo labai palanki Baldwinui ir jo rėmėjams. 
„Dalyvavimas Tautų Sąjungos veikloje kaip ir anksčiau bus kertinis 
britų užsienio politikos akmuo, — buvo skelbiama vyriausybės rin- 
kimų manifeste. - Užkirsti kelią karui ir puoselėti taiką pasaulyje vi- 
sada buvo karščiausias britų tautos troškimas, ir Tautų Sąjunga yra 
organizacija, sukurta siekti šių tikslų. Todėl mes kaip įmanydami 

sieksime užtikrinti, kad visos šalys laikytųsi jos statuto, o jos veikla 
tobulėtų. Kalbant apie dabartinį apgailėtiną Italijos ir Etiopijos konf- 
liktą, norime jus patikinti, kad mes nė per žingsnį nenutolsime nuo lig- 
šiolinės politikos.“ 

Tačiau leiboristų partijoje nuomonės skyrėsi. Dauguma jos narių 
buvo karšti pacifistai, bet Bevinas savo energinga kampanija laimė- 
jo daug šalininkų tarp paprastų žmonių. Todėl oficialūs jos vadovai 
bandė patenkinti abi puses, siūlydami prieštaringus sprendimus. 
Viena vertus, garsiai jie reikalavo ryžtingų veiksmų prieš Italijos dik- 
tatorių, kita vertus, smerkė ginklavimosi politiką. Pavyzdžiui, pažiū- 
rėkime, ką Attlee sakė Bendruomenių rūmuose spalio 22 d.: „Nori- 
me veiksmingų sankcijų, efektyviai įzyvendinamų. Mes pasisakome 
už ekonomines sankcijas. Pasisakome už Tautų Lygos sistemą.“ Ta- 
čiau vėliau toje pačioje kalboje jis pareiškė: „Nesame įsitikinę, kad 
ginkluotės politika gali suteikti saugumo. Netikime, kad šiuo metu 
yra toks dalykas kaip nacionalinė gynyba. Manome, kad reikia to- 
liau siekti nusiginklavimo, o ne įsitraukti į ginklavimosi varžybas.“ 
Paprastai rinkimų laikotarpiu nė viena partija neturi kuo didžiuotis. 
Pats premjeras neabejotinai žinojo, kad parama vyriausybės užsienio 
politikai didėja. Tačiau jis nutarė jokiu būdu nesileisti įtraukiamas į 
karą. Man - kaip žmogui žiūrinčiam į visa tai tarsi iš šalies - atrodė, 
kad premjeras iš pradžių nori užsitikrinti kuo daugiau paramos, o 
paskui, pasinaudodamas ja, pradėti nedidelio masto persiginklavimą. 

Per visuotinius rinkimus premjeras ryžtingai kalbėjo apie ginklų 
būtinybę, o jo pagrindinė kalba buvo skirta nepatenkinamai laivyno 
būklei. Tačiau kalbomis apie sankcijas ir persiginklavimo programą 
patraukęs į savo pusę visus galimus šalininkus, jis suskato raminti 
profesionalius pacifistus, siekdamas išsklaidyti jų nuogąstavimus, 
kuriuos galėjo sukelti jo kalba apie laivyno poreikius. Spalio 1 d., li- 
kus šešioms savaitėms iki rinkimų, jis pasakė kalbą Taikos draugi- 
joje Gildhole, kurioje pareiškė: „Duodu jums žodį, kad didelio mas- 
to ginklavimosi nebus.“ Atsižvelgiant į tai, kad valdžia žinojo apie 

intensyvų Vokietijos ginklavimąsi, tai buvo gana savotiškas pažadas. 
Taip jis įsiteikė ir tiems, kurie troško parengti tautą ateities pavojams, 
ir tiems, kurie tikėjo, kad taiką galima išsaugoti šlovinant jos priva- 
lumus. Todėl per visuotinius rinkimus Baldwinas sulaukė triumfo. 
Jis gavo 247 balsus, daugiau negu visos kitos partijos kartu paėmus, 
ir po 5 metų ministro pirmininko poste užsitikrino tokią asmeninę 
valdžią, kokios neturėjo joks premjeras nuo Pirmojo pasaulinio karo 
pabaigos. Visi tie, kurie kritikavo jį dėl politikos Indijoje ar nacionali- 
nės gynybos interesų nepaisymo, liko it musę kandę matydami tokią 
jo pergalę, kurią jis pasiekė sumania ir sėkminga vidaus politika bei 
pasinaudodamas daugelio britų pagarba jam kaip asmenybei. Taip 
tauta pritarė bene katastrofiškiausios vyriausybės mūsų šalies isto- 
rijoje klaidoms ir trūkumams. Tačiau už tai teko sumokėti, ir nauji 
Bendruomenių rūmai mokėjo beveik 10 metų. 

Visi kalbėjo, kad mane reikia įtraukti į vyriausybės sudėtį skiriant 
karinio jūrų laivyno ministru. Bet kai tik buvo paskelbti skaičiai, ro- 
dantys Baldwino pergalės mastą, pastarasis nedelsdamas pareiškė vi- 
sai neketinąs įtraukti manęs į vyriausybę. Taip jis savotiškai atsilygino 

pacifistams, kurių delegaciją priėmė likus keletui dienų iki rinkimų. 
Spaudoje pasirodė daug pokštų apie tai, kad aš nebuvau įtrauktas į 
vyriausybės sudėtį. Tačiau niekas nesuprato, kaip man pasisekė. Virš 
manęs plasnojo nematomi sparnai. 

O aš susiradau labai malonų paguodos būdą. Pasiėmiau dažų, 
drobės ir išvykau į šiltesnius kraštus, nelaukdamas parlamento 
susirinkimo. 

Po Baldwino triumfo įvykiai pasuko nepalankia linkme, ir norėda- 
mas juos aprašyti, turėsiu pažeisti chronologiją. Jo užsienio reikalų 
ministras seras Samuelis Hoare'as, keliaudamas pro Paryžių į Šveica- 
riją, kur išvyko pelnytų žiemos atostogų, susitiko su Lavaliu, tuometi- 
niu Prancūzijos užsienio reikalų ministru. Po jų derybų gruodžio 9 d. 
jie sudarė Hoare'o ir Lavalio paktą. Apie aplinkybes, kurios paskatino 
sudaryti šį paktą, verta pakalbėti plačiau. 

Dėl žinios, kad Britanija ėmėsi vadovauti Tautų Sąjungos kovai su 
Mussolinio fašistine invazija į Etiopiją, šalyje jautėsi neregėtas paki- 
limas. Bet kai tik rinkimai praėjo ir ministrai pamatė turį daugumą, 
leisiančią jiems penkerius metus vadovauti valstybei, jie atsidūrė 
keblokoje padėtyje dėl Baldwino pareiškimų, kad „karo nebus“ ir 
„didelio masto persiginklavimas nebus vykdomas“. Šis puikus par- 
tijos vadovas, kuris laimėjo rinkimus žadėdamas vadovauti pasaulio 
kovai prieš Italijos agresiją, buvo tvirtai įsitikinęs, kad Didžioji Brita- 
nija turi bet kokia kaina išsaugoti taiką. 

Be to, smarkiai pablogėjo šalies tarptautinė padėtis. Seras Robertas 
Vansittartas nė akimirkai nepamiršdavo nacių pavojaus. Šiuo klausi- 
mu mes abu visiškai sutarėme. O dabar britų politika privertė Italiją 
pereiti į jų pusę. Nuo šiol Vokietija jau nebuvo izoliuota. Keturios 
Vakarų didvalstybės dabar buvo pasidalijusios jau ne trijų prieš vie- 
ną, o dviejų prieš dvi santykiu. Toks smarkus tarptautinės padėties 

pablogėjimas dar labiau sustiprino Prancūzijos susirūpinimą. Sausį 
jau pasirašiusi Prancūzijos ir Italijos sutartį, Prancūzijos vyriausy- 
bė sudarė su Italija karinę konvenciją. Prancūzai apskaičiavo, kad ši 
konvencija leis jiems atitraukti 18 divizijų nuo Italijos prie Vokietijos 
sienų. Daugiau nei tikėtina, kad per šias derybas Lavalis gana aiškiai 
pasakė Mussoliniui, jog Prancūzija nesirūpins dėl to, kas nutiks Etio- 
pijoje. Prancūzija turėjo daug priekaištų britų ministrams. Pirmiausia 
mes daug metų bandėme juos priversti sumažinti savo kariuomenę, 
nors ji buvo vienintelė tikra jų atrama. Antra, britų politikai puikiai 
pasinaudojo kova su Mussolinio agresija Tautų Sąjungos arenoje. Jie 
net laimėjo rinkimus girdamiesi savo pasiekimais šioje srityje, o de- 
mokratinėje šalyje rinkimai yra labai svarbūs. Trečia, mes sudarėmė 
su Vokietija susitarimą dėl laivyno, tariamai labai naudingą mums, 
užsitikrindami pranašumą jūrose, išskyrus povandeninių laivų sritį. 

1935 m. gruodį atsirado naujų aplinkybių. Mussolinis, patirdamas 
didelių sunkumų dėl sankcijų taikymo ir susidūręs su labai rimta 
grėsme, kurią jam kėlė „penkiasdešimt tautų, vadovaujamų vienos“, 
buvo pasirengęs, pasak gandų, eiti į kompromisą dėl Etiopijos. Ar 
negalima būtų, šnabždėjosi politikai, sudaryti taikos susitarimo, pa- 
gal kurį Italija gautų tai, ko ji taip agresyviai reikalauja, o Etiopijai 
liktų keturi penktadaliai jos imperijos? Vansittartas atsitiktinai buvo 
Paryžiuje, kai šioje sostinėje apsilankė užsienio reikalų ministras, ir 
buvo įtrauktas į kompromiso su Mussoliniu paieškas; tačiau dėl to jo 
nedera smerkti, nes jis nepaliaujamai galvojo apie Vokietijos grėsmę 
ir norėjo, kad Britanija ir Prancūzija kuo glaudžiau suburtų gretas šio 
didžiulio pavojaus akivaizdoje, o Italija jų užnugaryje būtų nusiteiku- 
si draugiškai, o ne priešiškai. 

Tačiau britus kartkartėmis apima karingos nuotaikos, nors kur kas 
rečiau nei kitas tautas - paprastai jie nelinkę kovoti už kokį nors tikslą 
ar idėją, jei širdies gilumoje nėra įsitikinę, kad ši kova suteiks jiems 
materialinės naudos. Baldwinas ir jo ministrai, Ženevoje kovodami 
su Mussoliniu, sukėlė Britanijoje didelį pakilimą. Jie nuėjo taip toli, 

kad galėjo išgelbėti savo reputaciją istorijos akyse tik eidami iki galo. 
Jei jie buvo nepasirengę paremti savo žodžių ir gestų veiksmais, Bri- 
tanijai turbūt būtų buvę geriau kaip ir Jungtinėms Valstijoms likti 
nuošaly, leisti įvykiams plėtotis ir žiūrėti, kurlink jie pasuks. Tokia 
pozicija būtų buvusi visai pagrįsta. Bet jie pasirinko kitokią. Jie krei- 
pėsi į milijonus neginkluotų žmonių, kurie iki tol buvo abejingį, ir šie 
atsakė garsiu šūksniu, nuslopinusiu visus kitus: „Taip, mes tuojau pat 
stosime į kovą su blogiu. Duokite mums ginklų.“ 

Naujos sudėties Bendruomenių rūmai veikė energingai. Energin- 
gumas buvo labai reikalinga savybė, turint galvoje tai, kas jų laukė 
ateinantį dešimtmetį. Todėl dabar, dar neatvėsus rinkimų sukeltam 
įkarščiui, Bendruomenių rūmai pasibaisėjo sužinoję apie sero Samu- 
elio Hoare'o ir Lavalio sudarytą kompromisą dėl Etiopijos. Ši krizė 
vos nesugriovė politinės Baldwino karjeros. Parlamentas ir visa tauta 
buvo sukrėsti iki širdies gelmių. Baldwinas beveik akimirksniu nu- 
krito iš pripažinto tautos lyderio aukštybių, tapdamas patyčių ir pa- 
niekos objektu. Tomis dienomis jo padėtis Bendruomenių rūmuose 
buvo apgailėtina. Jis nesuprato, kodėl Žmonėms rūpi tie nuobodūs 
užsienio reikalai. Juk jie turi konservatorių daugumą ir taiką. Ko 
jiems dar reikia? Vis dėlto Baldwinas buvo patyręs pilotas ir puikiai 
suprato patekęs į rimtą audrą. 

Gruodžio 9 d. kabinetas pritarė Hoare'o ir Lavalio planui dėl Etio- 
pijos padalijimo Italijai ir imperatoriui. Gruodžio 13 d. Tautų 54- 
jungai buvo pateiktas visas Hoare'o ir Lavalio pasiūlymų tekstas. 
Gruodžio 18 d. kabinetas atmetė Hoare'o ir Lavalio siūlymus, ir se- 
rui Samueliui Hoare'ui teko atsistatydinti. Krizė baigėsi. Kai Edenas 
grįŽo iš Ženevos, ministras pirmininkas pakvietė jį į savo rezidenciją 
Dauningo gatvėje aptarti situacijos, susidariusios po sero Samuelio 
Hoare'o atsistatydinimo. Edenas iš karto pasiūlė pakviesti į užsie- 
nio reikalų ministro postą serą Austeną Chamberlainą, pridurdamas, 
kad, jei reikia, jis sutinka dirbti jo vadovaujamas bet kokiose parei- 
gose. Baldwinas atsakė, kad jau apsvarstė šią galimybę ir asmeniškai 

informavo serą Austeną negalįs pasiūlyti jam vadovauti Užsienio 
reikalų ministerijai — tikriausiai dėl sero Austeno sveikatos būklės. 
Gruodžio 22 d. užsienio reikalų ministru tapo Edenas. 

Mudu su Žmona tą įtemptą savaitę praleidome Barselonoje. Keletas 
mano geriausių draugų patarė man negrįžti. Jie sakė, kad pakenksiu 
sau įsiveldamas į šį įnirtingą konfliktą. Mūsų patogus viešbutis Bar- 
selonoje buvo ispanų kairiųjų susitikimo vieta. Puikiame restorane, 
kuriame pietaudavome ir vakarieniaudavome, visada matydavome 
keletą grupių energingų jaunuolių juodais švarkais, žibančiomis aki- 
mis diskutuojančių apie Ispanijos politikos problemas, dėl kurių visai 
netrukus milijonai ispanų padėjo galvas. Žvelgdamas retrospektyviai, 
manau, kad man derėjo grįžti į Didžiąją Britaniją. Galbūt būčiau pa- 
skatinęs prieš vyriausybę nusiteikusius deputatus veikti ryžtingiau 
ir nuosekliau. Galimas daiktas, kad tada Baldwino valdymui būtų 
atėjęs galas ir būtų buvusi suformuota sero Austeno Chamberlaino 
vadovaujama vyriausybė. Tačiau mano draugai perspėjo: „Geriau lik. 
Tavo sugrįžimas bus laikomas tik asmeniniu iššūkiu vyriausybei.“ 
Man nepatiko taip suformuluotas perspėjimas - jis tikrai neglostė 
mano savimeilės, - tačiau nutariau, kad grįžęs nieko nepešiu, todėl 
likau tapyti savo paveikslų saulėtoje Barselonoje. Netrukus pas mane 
atvyko Frederickas Lindemannas; mudu leidomės į kruizą gražiu 
garlaiviu palei rytinę Ispanijos pakrantę ir sustojome Tangiere. Čia 
sutikau lordą Rothermere'ą su malonia kompanija. Jis pasakė man, 
kad Lloydas George'as lankosi Marakeše, ir oras ten puikus. Visi nu- 
plaukėme į Marakešą. Toliau tapiau nuostabiame Maroke ir grįžau 
tik sausio 20 d., kai staiga mirė karalius Jurgis V. 

jos smarkiai paveikė Vokietijos viešąją nuomonę. Net tie vokiečiai, 
kurie nepritarė Mussolinio politikai ir veiksmams, žavėjosi greitu, 

1936 m. sausis. Jungtinės Karalystės monarcho Jurgio V laidotuvės. 


Kūnas pašarvotas Vestminsterio salėje. 


sėkmingu ir negailestingu Etiopijos užkariavimu. Dauguma vokiečių 
manė, kad Didžiąją Britaniją konfliktas dėl Etiopijos smarkiai susilp- 
nino. Ji pelnė amžiną neapykantą Italijoje, suardė Stresoje pasiektą 
vienybę ir prarado savo prestižą pasaulyje - šie jos praradimai malo- 
niai kontrastavo su augančia naujosios Vokietijos galia ir reputacija. 
„Esu nustebęs, — rašė vienas iš mūsų atstovų Bavarijoje, - kaip nie- 
kinamai apie Didžiąją Britaniją atsiliepiama daugelyje sluoksnių |...] 
Kyla pavojus, kad dabar Vokietija užims tvirtesnę poziciją derybose 
dėl svarbesnių problemų Vakarų Europoje ir už Europos ribų spren- 
dimo.“ Visa tai buvo, deja, tiesa. Jo Didenybės vyriausybė neapgal- 
votai prisiėmė kilnios gynėjos vaidmenį. Savo drąsiomis kalbomis ji 
patraukė paskui save penkiasdešimt šalių. Tačiau susidūręs su Žiau- 
ria realybe jos vadovas Baldwinas atsitraukė. Ilgą laiką vyriausybė 
savo politiką grindė įtakingų britų visuomenės sluoksnių nuomone, 
o ne realia padėtimi Europoje. Sukėlusi Italijos priešiškumą ji pažeidė 
visą pusiausvyros sistemą Europoje ir nieko nepešė Etiopijai. Ji atve- 
dė Tautų Sąjungą į visišką fiasko, kuris smarkiai jai pakenkė, o gal net 
visiškai sugriovė ją kaip veiksmingą instituciją. 

g skgrius 
Hitleris puola, 1936 m. 


Grįžęs į Angliją 1936 m. sausio pabaigoje, pajutau, kad atmosfera 
šalyje pasikeitė. Etiopijos užkariavimas ir brutalūs metodai, kuriais 
Mussolinis jį vykdė, Hoare'o ir Lavalio derybų šokas, iširę Tautų 5ą- 
jungos planai, akivaizdžiai žlugęs „kolektyvinis saugumas“ pakeitė 
ne tik leiboristų ir liberalų partijos narių, bet ir daugumos geravalių, 
bet bejėgių Žmonių nuotaiką. Dabar visi jie buvo pasirengę apsvars- 
tyti karo su fašistine ar nacistine tironija galimybę. Mintis apie jėgos 
panaudojimą vis dažniau ateidavo į galvą daugybei taikių Žmonių, 
neišskiriant tų, kurie išdidžiai vadino save pacifistais. Tačiau jėgos 
panaudojimas pagal jų principus buvo leistinas tik gavus Tautų 5ą- 
jungos pritarimą ir leidimą. Nors abi opozicinės partijos vis dar pasi- 
sakė prieš bet kokį ginklavimąsi, su jomis buvo galima susitarti; jei tik 
Jo Didenybės vyriausybė būtų supratusi situacijos rimtumą, ji būtų 
galėjusi stoti vieningos tautos priešaky ir imtis būtinų priemonių, kad 
pasirengtų atremti iškilusį pavojų. 

Tačiau vyriausybė laikėsi pasirinktos nuosaikių veiksmų, dalinių 
priemonių ir keblių problemų slėpimo politikos. Mane stebino, kad 
ji nesistengė pasinaudoti stiprėjančia tautos vienybe. Taip ji būtų 
sustiprinusi savo pozicijas ir įgijusi galią sutvirtinti šalies pozicijas. 
Tačiau Baldwinas visai nesistengė to daryti. Jis sparčiai seno, rėmėsi 
didžiule dauguma, kurią laimėjo per rinkimus, ir jo valdoma konser- 
vatorių partija ramiai snūduriavo. 

Italų kariuomenė okupuotoje Etiopijoje. 

Kai tik sąjungininkai leido nacių Vokietijai persiginkluoti, neban- 
dydami aktyviai tam sukliudyti, Antrasis pasaulinis karas buvo 
beveik neišvengiamas. Kuo toliau buvo atidedamas lemiamas jėgų 
išbandymas, tuo mažiau turėjome galimybių sustabdyti Hitlerį be 
rimtos kovos, o paskui, po sunkaus išbandymo, laimėti. 1935 m. vasa- 
rą Vokietija, pažeisdama Versalio sutartį, vėl įvedė privalomąją kari- 
nę tarnybą. Didžioji Britanija atleido jai ir sudarė su ja atskirą sutartį, 
leidžiančią atkurti laivyną ir, jei ji panorėtų, pastatyti tiek pat povan- 
deninių laivų, kiek turėjo Anglija. Nacių Vokietija slapta ir neteisėtai 
sukūrė karines oro pajėgas, ir 1935 m. pavasarį atvirai pareiškė, kad 
jos prilygsta britų oro pajėgoms. Ji jau antrus metus po ilgų slaptų 
pasirengimų intensyviai gamino ginklus. Didžioji Britanija ir visa Eu- 
ropa, taip pat tolima, kaip tuo metu buvo manoma, Amerika susidū- 
rė su karingiausios 70 milijonų gyventojų turinčios tautos Europoje, 
troškusios atgauti savo nacionalinę šlovę, organizuota galia ir valia 
kariauti. O jei ji būtų dvejojusi, negailestingas karinis, visuomeninis 
ir partinis šalies režimas vis tiek būtų ginęs ją į priekį. 

Tikriausiai dar buvo laiko apginti kolektyvinio saugumo sistemą, 
remiantis atvirai išreikšta visų suinteresuotų šalių narių valia ginklu 
įgyvendinti Tautų Sąjungos sprendimus. Demokratinės šalys ir su 
jomis susijusios valstybės iš tikrųjų buvo daug stipresnės nei dikta- 
tūros, bet jų pozicijos, lyginant su varžovėmis, buvo jau perpus sil- 
pnesnės nei praėjusiais metais. Geranoriškumas, tramdomas inercijos 
ir baikštumo, negali atsispirti ginkluotam ir ryžtingam amoralumui. 
Nuoširdi meilė taikai negali būti pretekstas įtraukti šimtus milijonų 
paprastų žmonių į visuotinį karą. Netrukus niekas nebepaisė karštų 
kalbų silpnose geranoriškose asamblėjose; jos nebeturėjo jokios reikš- 
mės. Lemtinga diena artėjo. 

Per visus 1935 m. Vokietija atmesdavo ir sabotuodavo visus Vakarų 
valstybių mėginimus pradėti derybas dėl Rytų Lokarno. Tuo metu 
naujasis reichas pasiskelbė esąs bastionas prieš bolševizmą ir pa- 
reiškė, kad negali būti nė kalbų apie bendradarbiavimą su sovietais. 
Gruodžio 18 d. Hitleris pasakė Lenkijos ambasadoriui Berlyne, kad jis 
„griežtai prieštarauja bet kokiam Vakarų bendradarbiavimui su Ru- 
sija“. Laikydamasis tokios pozicijos, jis bandė sutrukdyti Prancūzijos 
mėginimams sudaryti tiesioginę sutartį su Maskva. Prancūzijos ir So- 
vietų Sąjungos paktas buvo pasirašytas gegužę, bet nė viena iš šalių 
jo dar neratifikavo, ir Vokietijos diplomatai kaip įmanydami stengėsi 
to neleisti. Berlynas perspėjo Lavalį, kad, jeigu ši sutartis bus ratifi- 
kuota, sužlugs visos Prancūzijos ir Vokietijos suartėjimo viltys. Nuo 
to laiko Lavalis liovėsi reikalavęs ją ratifikuoti, bet tuo jis nepaveikė 
įvykių eigos. 

Vasario 27 d. Prancūzijos parlamentas ratifikavo Prancūzijos ir So- 
vietų Sąjungos paktą, o kitą dieną Prancūzijos ambasadoriui Berlyne 
buvo pavesta kreiptis į Vokietijos vyriausybę ir sužinoti, kokiu pa- 
grindu gali būti pradėtos derybos dėl Prancūzijos ir Vokietijos su- 
tarties. Hitleris paprašė kelių dienų pagalvoti. Kovo 7 d., 10 valandą 
ryto Vokietijos užsienio reikalų ministras von Neurathas iškvietė į 
Vilhelmo gatvę Didžiosios Britanijos, Prancūzijos, Belgijos ir Italijos 

Mozelio upių santakoje. Apačioje stūkso paminklas kaizeriui Vilhelmui |. 


ambasadorius ir pasiūlė 25 metams sudaryti nepuolimo sutartį, de- 
militarizuoti abi Reino pasienio puses, apriboti karines oro pajėgas, 
taip pat sudaryti nepuolimo paktus su rytų ir vakarų kaimynais. 
Demilitarizuota Reino zona buvo sukurta pagal 42, 43 ir 44 Versalio 
sutarties straipsnius. Juose buvo nurodyta, kad Vokietijai draudžia- 
ma turėti arba statyti kairiajame Reino krante įtvirtinimus arčiau kaip 
penkiasdešimt kilometrų nuo jo dešiniojo kranto. Vokietijai taip pat 
buvo draudžiama dislokuoti šioje srityje ginkluotąsias pajėgas, vyk- 
dyti karinius manevrus ir karinę mobilizaciją. Šiuos įpareigojimus 
sutvirtino Lokarno sutartis, sudaryta laisva ją pasirašiusių šalių valia. 
Pagal šią sutartį ją pasirašiusios valstybės kiekviena atskirai ir kartu 
turėjo užtikrinti Vokietijos-Belgijos ir Vokietijos—Prancūzijos sienų 
neliečiamumą. Lokarno sutarties 2 straipsnyje buvo numatyta, kad 
Vokietija, Prancūzija ir Belgija niekada neperžengs šių sienų invazijos 

1930 M. 


Vokiečių moksleiviai: 


„Reino sritis laisva!" 


ar puolimo tikslais. O jeigu Versalio sutarties 42 ir 43 straipsnis bus 
pažeistas, tai bus laikoma „neišprovokuota agresija“, ir valstybės su- 
tarties dalyvės, nukentėjusios dėl ginkluotųjų pajėgų koncentracijos 
demilitarizuotoje zonoje, turės imtis neatidėliotinų veiksmų. Pagal 
sutartį apie tokius pažeidimus turėjo būti nedelsiant informuota Tau- 
tų Sąjunga, kuri, informacijai apie pažeidimą pasitvirtinus, turėjo 
pranešti didvalstybėms sutarties dalyvėms, kad jos privalo suteikti 
karinę pagalbą nukentėjusiai šaliai. 

Tą pačią dieną, 1936 m. kovo 7-ąją, praėjus dviem valandoms po 
to, kai Vokietijos užsienio reikalų ministras pateikė savo siūlymą 25 
metams sudaryti nepuolimo sutartį, Hitleris vidurdienį Reichsta- 
ge pareiškė ketinąs sugrąžinti Vokietijai Reino sritį ir jam dar tebe- 
kalbant apie 35 tūkst. vokiečių karių plūstelėjo per sieną ir užėmė 
visus pagrindinius vokiškus miestus. Gyventojai sutiko juos labai 
džiaugsmingai, nors jų džiaugsmą šiek tiek vėsino baimė dėl gali- 
mų sąjungininkų veiksmų. Tuo pat metu, norėdamas suklaidinti 
britų ir amerikiečių visuomenę, Hitleris pareiškė, kad okupacija yra 
grynai simbolinė. Vokietijos ambasadorius Londone įteikė Edenui 
siūlymus, panašius į tuos, kokius Neurathas rytą Berlyne perdavė 

kitų valstybių — Lokarno sutarties dalyvių ambasadoriams. Tai buvo 
paguoda tiems politikams abiejose Atlanto pusėse, kurie norėjo būti 
apgauti. Edenas ryžtingai atmetė ambasadoriaus siūlymus. Dabar ži- 
nome, kad šie taikinamieji siūlymai buvo Hitlerio plano dalis. Pateik- 
damas juos Hitleris siekė užmaskuoti smurtinį savo veiksmų pobūdį, 
nes nuo jų sėkmės priklausė jo prestižas ir galimybė žengti kitą žings- 
nį, numatytą jo programoje. 

Įvedusi kariuomenę į Reino sritį Vokietija pažeidė ne tik ginklu 
išgautus įsipareigojimus, bet ir laisva valia taikos metu pasirašytą 
Lokarno sutartį, be to, pasinaudojo draugišku sąjungininkų karių iš- 
vedimu iš Reino keleriais metais anksčiau nustatyto termino. Žinia 
apie tai sukrėtė visą pasaulį. Prancūzijos vyriausybė, vadovaujama 
Sarraut ir užsienio reikalų ministro Flandino, paskelbė griausmingą 
pasipiktinimo kupiną pareiškimą, kreipdamasi į visus savo sąjungi- 
ninkus ir Tautų Sąjungą. Prancūzija turėjo ypač svarių priežasčių rei- 
kalauti paramos iš Didžiosios Britanijos, prisimindama saugumo ga- 
rantijas, kurias davėme Prancūzijai, jei jos sienas pažeis Vokietija, ir 

mūsų spaudimą Prancūzijai greičiau išvesti karines pajėgas iš Reino 
srities. Įvesdama kariuomenę į Reino sritį Vokietija aiškiai pažeidė ne 
tik Versalio, bet ir Lokarno sutartis; į tai turėjo reaguoti visos didvals- 
tybės, prisiėmusios šių sutarčių įsipareigojimus. 

Ponas Sarraut ir Flandinas buvo linkę nedelsiant paskelbti visuo- 
tinę mobilizaciją. Jei jiems būtų užtekę drąsos tai padaryti, jie būtų 
privertę ir kitas valstybes vykdyti savo įsipareigojimus. Prancūzijai 
tai buvo labai svarbu. Bet jie, matyt, nedrįso veikti be Anglijos sutiki- 
mo, nors tai tik paaiškinimas, o ne pateisinimas. Šis klausimas buvo 
gyvybiškai svarbus Prancūzijai ir kiekviena Prancūzijos vyriausybė, 
verta šio pavadinimo, turėjo priimti atitinkamus sprendimus ir im- 
tis sutartyje numatytų veiksmų. Šiais nestabiliais metais Prancūzijos 
ministrai, įeidavę į nuolat besikeičiančių vyriausybių sudėtį, noriai 
dangstėsi anglų pacifizmu teisindami savo pacifizmą. Šiaip ar taip, 
Didžioji Britanija nepalaikė jų ketinimų priešintis vokiečių agresijai. 
Priešingai, prancūzams dvejojant, ar imtis veiksmų, jų sąjungininkai 
britai iš karto suskato juos atkalbinėti. Visą sekmadienį vyko neri- 
mastingi Londono ir Paryžiaus politikų pokalbiai telefonu. Jo Dide- 
nybės vyriausybė patarė prancūzams palaukti, kad abi šalys galėtų 
imtis bendrų veiksmų kruopščiai išnagrinėjusios šį klausimą. Taip ji 
tiesė sau aksominį atsitraukimo kilimą. 

Neoficiali Londono reakcija buvo sukrečianti. Lloydas George'as 
kartą pasakė: „Manau, kad didžiausias Hitlerio nusikaltimas buvo 
ne Sutarties pažeidimas, nes jis buvo provokuojamas.“ Jis pridūrė vi- 
liąsis, kad britai „nepraras galvos“. Ką jis turėjo galvoje kalbėdamas 
apie provokaciją, nežinia - gal, jo manymu, Hitleris susierzino dėl 
to, kad sąjungininkai dar labiau nenusiginklavo? Lordas Snowdenas, 
susižavėjęs Hitlerio siūlomu nepuolimo paktu, sakė, kad ankstesni 
Hitlerio bandymai užmegzti taikos derybas buvo ignoruoti, bet šio 
pasiūlymo ignoruoti nevalia. Tokie žodžiai gali būti traktuojami kaip 
tuo metu suklaidintos visuomenės nuomonės atspindys, tačiau jie jo- 
kiu būdu nedaro garbės tam, kuris juos ištarė. Didžiosios Britanijos 

vyriausybė, eidama mažiausio pasipriešinimo keliu, nutarė, kad len- 
gviausias sprendimas yra spirti Prancūziją dar kartą kreiptis į Tautų 
Sąjungą. 

Prancūzai taip pat neturėjo vieningos nuomonės, kaip elgtis. Dau- 
guma politikų norėjo mobilizuoti kariuomenę ir pateikti ultimatumą 
Hitleriui, o generolai, kaip ir jų kolegos Vokietijoje, ragino laikytis ra- 
miai, būti kantriems ir palaukti. Dabar žinome, kad tuo metu tarp 
Hitlerio ir Vokietijos kariuomenės vyriausiosios vadovybės kilo ne- 
sutarimų. Jeigu Prancūzijos vyriausybė būtų mobilizavusi prancūzų 
kariuomenę, turėjusią apie 100 divizijų ir karines oro pajėgas (kurios 
tuo metu vis dar buvo klaidingai laikomos stipriausiomis Europoje), 
Vokietijos generalinis štabas, žinoma, būtų privertęs Hitlerį trauktis ir 
pažaboti savo ambicijas. Toks įvykių posūkis galėjo tapti lemtingu jo 
valdymui. Reikėtų prisiminti, kad tuo metu Prancūzija buvo pakan- 
kamai stipri ir pati galėjo išstumti vokiečius iš Reino srities. O Didžio- 
ji Britanija ragino Prancūzijos vyriausybę užkrauti savo naštą Tautų 
Sąjungai, jau susilpnėjusiai ir pasidavusiai nevilčiai dėl nesėkmingų 
sankcijų ir praėjusiais metais sudarytos britų ir vokiečių sutarties dėl 
karinio jūrų laivyno. 

Kovo 9 d., pirmadienį, Edenas, lydimas lordo Halifaxo ir Ralpho 
Wigramo, išvyko į Paryžių. Iš pradžių ketinta sušaukti Tautų Sąjun- 
gos susirinkimą Paryžiuje, bet paskui Wigramas, įgaliotas Edeno, 
nuvyko į Prancūziją ir pasiūlė Flandinui surengti sąjungos susirin- 
kimą Londone, kur Anglija galės suteikti Prancūzijai veiksmingesnę 
pagalbą. Ištikimam Edeno tarnautojui Wigramui tai buvo nemaloni 
užduotis. Kovo 11 d., vos tik grįžęs į Londoną, jis apsilankė pas mane 
ir papasakojo, kaip praėjo susitikimas. Flandinas pats atvyko į Lon- 
doną tos pačios dienos vėlyvą vakarą ir ketvirtadienį apie pusę devin- 
tos ryto užsuko į mano butą Morpeto rajone. Jis man pasakė ketinąs 
reikalauti iš Didžiosios Britanijos vyriausybės, kad abi šalys tuo pačiu 
metu pradėtų sausumos, jūrų ir oro pajėgų mobilizaciją ir kad jis užsi- 
tikrino visų Mažosios Antantės šalių, taip pat kitų valstybių paramą. 

Nebuvo abejonių, kad paskutinio karo sąjungininkai vis dar turėjo 
persvarą. Norėdami laimėti, jie turėjo tik veikti. Nors nežinome, ar 
Hitleriui pavyko užsitikrinti savo generolų paramą, buvo akivaizdu, 
kad mes turėjome didelį pranašumą. 

Tuo laikotarpiu įtakingiausias vyriausybės narys buvo Chamber- 
lainas, ėjęs Iždo kanclerio pareigas. Jo talentingas biografas Keithas 
Feilingas savo knygoje pateikia tokią ištrauką iš jo dienoraščio: „Kovo 
12 d. kalbėjausi su Flandinu ir pabrėžiau, kad visuomenė nepalaikys 
jokių sankcijų. Jis manė, kad jei Vokietijos atžvilgiu užimsime tvirtą 
poziciją, ji nusileis be karo. Sunku patikėti, kad pakvaišęs diktatorius 
nusileistų.“ Flandinui paraginus bent jau paskelbti Vokietijai ekono- 
minį boikotą, Chamberlainas atsakė pasiūlydamas sukurti tarptau- 
tines pajėgas derybų laikotarpiui, sutiko sudaryti savitarpio pagal- 
bos paktą ir pareiškė, kad jei atduodamas kokią nors koloniją galėtų 
užtikrinti ilgalaikę taiką, jis svarstytų tokią galimybę. 

Tuo metu daugelis britų spaudos leidinių, tarp jų „Times“ ir „Daily 
Herald“, pareiškė tikį, kad Hitlerio pasiūlymas sudaryti nepuolimo 
sutartį yra nuoširdus. O A. Chamberlainas, kalbėdamas Kembridže, 
išreiškė priešingą nuomonę. Wigramas pasistengė surengti Flandinui 
susitikimus su visais galimais Sičio, spaudos, vyriausybės atstovais, 
taip pat su lordu Lothianu. Per visus šiuos susitikimus Flandinas kar- 
tojo: „Viso pasaulio, ypač mažų šalių žvilgsniai dabar krypsta į Angli- 
ją. Jei Anglija imsis veiksmų, Europa seks paskui ją. Jūsų politika bus 
aiški, ir visas pasaulis seks paskui jus. Taip jūs užkirsite kelią karui. 
Tai paskutinis jūsų šansas. Jei nesustabdysite Vokietijos dabar, viskas 
baigta. Prancūzija nebegalės garantuoti Čekoslovakijos saugumo, nes 
tai taps neįmanoma geografiškai. Jei nesilaikysite Lokarno susitari- 
mų, jums liks tik laukti, kol Vokietija persiginkluos, nes Prancūzija 
negalės jai sukliudyti. Jei dabar jėga nesustabdysite Vokietijos, karas 
yra neišvengiamas, net jei užmegsite laikiną draugystę su Vokieti- 
ja. Asmeniškai aš nemanau, kad Prancūzijos ir Vokietijos draugystė 
įmanoma. Santykiai tarp šių dviejų šalių visada bus įtempti. Tačiau 

prancūzai įvestų savo kariuomenę. 


jei jūs nevykdysite Lokarno sutarties įsipareigojimų, aš pakeisiu savo 
politiką, nes kitos išeities neturėsiu.“ Tai buvo drąsūs žodžiai. Bet 
veiksmai būtų sulaukę didesnio atgarsio. 

Lordas Lothianas pasakė: „Galų gale, vokiečiai įžengė į savo, o ne į 
svetimas žemes.“ Toks požiūris britams buvo labai būdingas. 


* * X 


Sužinojęs, kaip blogai klostosi reikalai ir pasikalbėjęs su Wigra- 
mu, aš patariau Flandinui prieš išvykstant pareikalauti susitikimo 
su Baldwinu. Jis įvyko Dauningo gatvėje. Premjeras priėmė Flandiną 
labai maloniai. Jis paaiškino, kad nors ir nelabai gerai išmano užsie- 
nio politikos klausimus, puikiai jaučia Didžiosios Britanijos Žmonių 
nuotaikas. O jie nori taikos. Flandinas, anot jo paties, į tai atsakė, 
kad vienintelis būdas užtikrinti trokštamą taiką yra sustabdyti nacių 
agresiją, kol tai dar įmanoma. Prancūzija neketinanti įtraukti Britani- 
jos į karą; ji neprašanti jokios konkrečios pagalbos ir planuoja atlikti 
paprastą policinę operaciją, nes pagal prancūzų turimą informaciją 
vokiečių kariams Reine įsakyta trauktis, jei susidurtų su kokiu nors 

pasipriešinimu. Flandinas teigė patikinęs Baldwiną, kad Prancūzija 
prašo tik, kad jos sąjungininkė leistų jai laisvai veikti. Akivaizdu, kad 
tai netiesa. Kaip Britanija galėjo sukliudyti Prancūzijai imtis teisėtų, 
Lokarno sutartyje numatytų veiksmų? Didžiosios Britanijos ministras 
pirmininkas pakartojo, kad jo šalis neprisiims karo rizikos. Paskui jis 
paklausė, kokių veiksmų ketina imtis Prancūzijos vyriausybė, tačiau 
negavo aiškaus atsakymo. Pasak Flandino', Baldwinas pasakė: „Gal 
jūs ir teisus, bet jei yra bent viena galimybė iš šimto, kad jūsų policinė 
operacija sukels karą, aš neturiu teisės įtraukti į ją Anglijos“; paskui, 
kiek patylėjęs, pridūrė: „Anglija nėra pasirengusi kariauti.“ Tačiau 
nėra jokių įrodymų, kad jis taip pasakė. Flandinas grįžo į Prancūziją. 
Įsitikinęs, kad, pirma, jo susiskaldžiusios šalies neįmanoma suvienyti 
neužsitikrinus tvirtos Didžiosios Britanijos paramos, ir, antra, kad to- 
kios paramos iš jos tikrai neverta tikėtis, jis padarė niūrią ir neteisingą 
išvadą, kad vienintelė Prancūzijos viltis yra bandyti susitarti su vis 
agresyviau besielgiančia Vokietija. 

Prisimindamas Flandino poziciją tuo įtemptu laikotarpiu, aš visada 
stengiausi jam padėti, nepaisydamas to, kad vėliau jis padarė daug 
klaidų. 1943-1944 m. žiemą pasinaudodamas savo įtaka stengiausi jį 
apginti, kai de Gaulle'o administracija suėmė jį Alžyre. Tai padaryti 
man labai padėjo, atsiliepdamas į mano prašymą, prezidentas Roo- 
seveltas. Kai po karo Flandinas buvo patrauktas į tribunolo teismą, 
mano sūnus Randolphas, kuris tarnaudamas Afrikoje dažnai susitik- 
davo su Flandinu, buvo iškviestas kaip liudytojas. Esu linkęs many- 
ti, kad jo pastangos apginti Flandiną, taip pat laiškas, kurį parašiau 
Flandinui, kad panaudotų savo gynybai, padėjo jį išteisinti. Silpnybė 
nėra išdavystė, nors jos poveikis gali būti ne mažiau pražūtingas. Ta- 
čiau tai nesumažina Prancūzijos vyriausybės atsakomybės. Clemen- 
ceau arba Poincarė būtų nepalikę Baldwinui jokio pasirinkimo. 

Britų ir prancūzų susitaikymas su Hitlerio įvykdytu Versalio ir 
Lokarno sutarties pažeidimu sudavė mirtiną smūgį Wigramui. 


* Pierre-Etienne Flandin, Politigue Francaise, 1919-1940, Paris, 1947, p. 207-208. 

„Prancūzijos delegacijai išvykus, - rašė man jo žmona, - Ralphas grį- 
žo namo ir atsisėdo kambario kampe, kuriame jis niekada anksčiau 
nesėdėjo. „Dabar karas neišvengiamas, ir tai bus pats baisiausias karas 
per visą pasaulio istoriją. Nemanau, kad aš jį pamatysiu, bet tau teks. 
Tau teks pamatyti, kaip ant mūsų namelio krenta priešo bombos“, — 
tarė jis man. Aš sėdėjau išsigandusi, o jis tęsė: „Visas mano ilgametis 
darbas nuėjo perniek. Mano pastangos buvo tuščios. Man nepavyko 
išaiškinti Žmonėms, koks pavojus jiems gresia. Turbūt man pritrūko 
jėgų. Aš nepajėgiau atverti jiems akių. Winstonas visada viską supra- 
to. Jis stiprus ir laikysis iki galo.“ 

Mano draugas taip ir neatsigavo nuo šio smūgio. Jis labai siel- 
vartavo dėl to, kaip pakrypo įvykiai. Žinoma, žmogus visada gali 
iš paskutiniųjų daryti tai, ką laiko savo pareiga, kad ir kokie dide- 
li pavojai jam grėstų. Tačiau būdamas jautrios prigimties ir puikiai 
suprasdamas, kas nutiko, Wigramas neatlaikė sunkių minčių naštos. 
Jo mirtis 1936 m. gruodį smarkiai pablogino padėtį Užsienio reikalų 
ministerijoje ir sukliudė bent jau atitolinti mūsų laukiančią nelaimę. 


Po sėkmingos Reino okupacijos sušaukęs savo generolus Hitleris jų 
paklausė, ar jie pripažįsta, kad jų nuogąstavimai buvo nepagrįsti - argi 
įvykiai neįrodė, kad jo įžvalga arba „intuicija“ pranoksta paprastų ka- 
riškių supratimą? Generolai prisipažino klydę. Kaip dori vokiečiai jie 
džiaugėsi, kad jų šalies pozicijos Europoje taip greitai stiprėja, o jos 
buvę priešai yra labai susiskaldę ir baikštūs. Nėra jokių abejonių, kad 
Hitlerio prestižas ir autoritetas aukščiausiuose Vokietijos valdžios 
sluoksniuose smarkiai išaugo; tai leido jam siekti didesnių tikslų. 
O pasauliui jis pareiškė: „Visos Vokietijos teritorinės pretenzijos yra 
patenkintos.“ 


* Jonamasiš tiesų buvo sugriautas per bombardavimą. 

Prancūzai buvo sutrikę. Vyravo karo baimė ir palengvėjimo, kad jo 
buvo išvengta, jausmas. Paprastus britus jiems skirti spaudos leidiniai 
ragino pasiguosti mintimi, kad „galų gale vokiečiai įžengė į savo, o 
ne į svetimas žemes. Kaip mes jaustumėmės, jeigu mums būtų dešimt 
ar penkiolika metų uždrausta įžengti, tarkim, į Jorkšyrą?“ Niekas net 
nepaminėjo, kad atspirties taškas, iš kurio vokiečių kariuomenė galė- 
jo pradėti Prancūzijos puolimą, dabar priartėjo prie jos šimtu mylių. 
Niekas nesirūpino dėl to, kad Mažosios Antantės šalys ir visa Europa 
suprato, jog Prancūzija nekovos, o Didžioji Britanija stengsis ją su- 
laikyti, net jei Prancūzija norės stoti į kovą. Šis epizodas sustiprino 
Hitlerio valdžią reiche, pastatęs į juokingą padėtį generolus, kurie iki 
šiol bandė jį sulaikyti, ir aptemdęs jų kaip patriotų reputaciją. 

Įtempta pauzė, 1936-1938 m. 


Nuo Reino srities okupacijos 1936 m. kovą ir Austrijos užgrobimo 
1938 m. kovą praėjo net dveji metai — prieš smogdamas antrą smūgį 
Hitleris palaukė ilgiau, nei tikėjausi. Viskas įvyko taip, kaip numačiau 
ir sakiau, tačiau intervalas tarp smūgių buvo ilgesnis. Per šį laikotarpį 
Vokietija laiko veltui neleido. Ji sparčiai statė įtvirtinimus Reino srity- 
je; palaipsniui ten išaugo grandiozinė linija nuolatinių ir pusiau nuo- 
latinių įtvirtinimų — „Vakarų siena“. Vokietijos kariuomenė, kurios 
gretas dabar nuolat papildydavo šauktiniai ir pastiprindavo daugybė 
savanorių, su kiekvienu mėnesiu augo, o jos koviniai pajėgumai ir 
parengtis stiprėjo. Ji išsaugojo ir nuolat didino savo karinių oro pa- 
jėgų pranašumą Didžiosios Britanijos karinės aviacijos atžvilgiu. Vo- 
kietijos karinės gamyklos intensyviai dirbo. Dieną ir naktį jose sukosi 
ratai ir trinksėjo kūjai. Visa Vokietijos pramonė virto arsenalu, o visi 
žmonės - drausminga karine mašina. 1936 m. rudenį Hitleris pradėjo 
įgyvendinti ketverių metų Vokietijos ekonomikos restruktūrizavimo 
planą, siekdamas, kad ji taptų savarankiškesnė karo atveju. Nesnau- 
dė jis ir užsienio politikos srityje. Jam susitarus su Mussoliniu buvo 

Su kastuvais rankose žygiuojantys „Reichsarbeitsdienst“ (Reicho darbo tarnyba) 


jaunuoliai. Hitleris pasiekė, kad visa Vokietija virstų drausminga karo mašina. 


įkurta ašis Roma-Berlynas. Taip Hitleris sudarė Vokietijos užsienio 
politikai būtiną „stiprią sąjungą“, apie kurią rašė savo knygoje „Mein 
Kampf“. 

Iki 1936 m. vidurio Hitleriui vykdyti agresyvią politiką ir pažeidi- 
nėti sutartis leido ne Vokietijos galybė, o Prancūzijos ir Anglijos su- 
siskaldymas ir baikštumas, taip pat Jungtinių Amerikos Valstijų izo- 
liacinė politika. Kiekvienas jo Žingsnis buvo rizikingas žaidimas, ir 
jis suprato, kad šiame žaidime negalės įveikti rimto pasipriešinimo. 
Rizikingiausias jo sumanymas buvo užimti Reino sritį ir pastatyti joje 
įtvirtinimų liniją. Jam tai puikiai pavyko. Hitlerio varžovai nesiryžo 
imtis veiksmų ir nepričiupo jo blefuojant. Kai 1938 m. Hitleris žengė 
kitą žingsnį, jis jau neblefavo. Dabar savo agresiją jis grindė jėga, ir, 
galimas daiktas, labai rimta. Kai Prancūzijos ir Britanijos vyriausybės 
suprato, kokie baisūs pokyčiai įvyko Europoje, buvo jau per vėlu. 

Ispanijoje nepaliaujamai silpnėjant parlamentiniam režimui ir 
stiprėjant komunistinės ar anarchistinės revoliucijos šalininkams, 
1936 m. liepos pabaigoje kilo jau seniai šioje šalyje brendęs karinis 
sukilimas. Pagal komunizmo doktriną ir paties Lenino nurodymus 
komunistai turėjo remti visus kairiuosius judėjimus ir padėti ateiti į 
valdžią silpnoms radikalų arba socialistų konstitucinėms vyriausy- 
bėms, o paskui pradėti kovoti su jomis, išplėšti iš jų silpstančių rankų 
absoliučią valdžią ir sukurti marksistinę valstybę. Iš esmės įvykiai Is- 
panijoje plėtojosi pagal lygiai tokį patį modelį kaip ir Kerenskio laikų 
Rusijoje. Tačiau, kitaip, nei Rusijoje, Ispanija nebuvo nuniokota karo, 
o jos kariuomenė vis dar nebuvo pakrikusi. Komunistams priešiški 
kariškiai slapta ėmė planuoti karinį perversmą. Nė viena pusė nega- 
lėjo pagrįsti savo veiksmų teisėtumo, ir visų socialinių klasių ispa- 
nams teko rimtai susimąstyti apie savo šalies likimą. 

Dėl komunistų įtakos silpstančioje parlamentinėje vyriausybėje 
daugelis įprastų civilizuotos visuomenės pamatų jau buvo sugriauti. 
Abi pusės nevengdavo žudynių. Smarkiai įsigalėję komunistai ėmė 
žudyti savo politinius oponentus gaudydami juos gatvėse arba pa- 
keldami naktį iš lovos. Šiuo laikotarpiu Madride ir jo apylinkėse buvo 
surengta daug tokių žudynių. Jų kulminacija buvo senjoro Sotelo, 
konservatorių vadovo, primenančio serą Edwardą Carsoną, prieška- 
rio britų politinį veikėją, nužudymas. Pasipiktinę šiuo nusikaltimu 
generolai nutarė, kad atėjo laikas veikti. Jau prieš mėnesį generolas 
Franko parašė laišką Ispanijos karo ministrui, kuriame tiesiai pareiš- 
kė, kad jei Ispanijos vyriausybė neužtikrins teisėtumo kasdieniame 
gyvenime, kariuomenė bus priversta įsikišti. Ispanijos istorijoje buvo 
daug tokių pronunciamientos kariuomenės vadų. Generolui Franko 
paskelbus sukilimą, jį palaikė visa armija, taip pat ir eiliniai kareiviai. 
Palaikomas visos Bažnyčios, išskyrus dominikonus, ir beveik visų 
dešiniųjų bei centristinių pažiūrų Žmonių, jis greitai užėmė keletą 

svarbių provincijų. O Ispani- 
jos jūreiviai išžudė karinin- 
kus ir paskelbė palaiką prie- 
šingą pusę, kuri netrukus 
tapo komunistų stovykla. 
Žlugus civilizuotai vyriau- 
sybei, šalyje ėmė šeiminin- 
kauti komunistų sekta, kuri 
elgėsi pagal savo išpažįs- 


tamos doktrinos principus. 

Kilo įnirtingas pilietinis ka- 

ras. Paėmę valdžią komunis- Generolas Francisco Franco 1937 m. 

tai šaltakraujiškai žudė savo 

politinius oponentus ir pasi- 

turinčius žmones. Generolo Franco vadovaujamos pajėgos atsilygin- 

davo jiems su kaupu. Visi ispanai mirtį sutikdavo neįprastai ramiai. 

Abiejose barikadų pusėse jų žuvo labai daug. Alkasare, Toledo pro- 

vincijoje, grupė kadetų neregėtai atkakliai gynė savo mokymo įstaigą, 

ir netrukus jiems į pagalbą iš pietų atvyko generolo Franco daliniai, 

pakeliui palikdami kruvinus keršto pėdsakus visuose komunistams 

simpatizuojančiuose kaimuose. Šis epizodas vertas istorikų dėmesio. 
Įvykių Ispanijoje atžvilgiu laikiausi visiškai neutraliai, nors, žino- 


ma, jokiu būdu nejaučiau palankumo komunistams. Ir kaip galėjau 
jiems simpatizuoti, žinodamas, kad jei būčiau ispanas, jie būtų nužu- 
dę mane, mano šeimą ir mano draugus. Bet buvau įsitikinęs, kad dėl 
daugybės persipynusių problemų Didžiosios Britanijos vyriausybė 
elgėsi visai teisingai, nesikišdama į Ispanijos reikalus. Prancūzija pa- 
siūlė užsienio šalims laikytis nesikišimo politikos ir leisti abiem pu- 
sėms tęsti kovą be pašalinės pagalbos. Britanijos, Vokietijos, Italijos 
ir Rusijos vyriausybės sutiko. Dėl tokio susitarimo Ispanijos vyriau- 
sybė, kurioje vyravo kraštutiniai revoliucionieriai, neteko galimybės 
pirkti ginklus, nors buvo pasiruošusi mokėti už juos turimu auksu. 

Turbūt būtų buvę geriau laikytis įprastesnės politikos ir pripažinti abi 
kariaujančias puses, kaip per Amerikos pilietinį karą 1861-1865 m. 
Tačiau visos didžiosios valstybės parėmė nesikišimo politiką. Jung- 
tinė Karalystė griežtai jos laikėsi, tačiau Italija, Vokietija ir Sovietų 
Rusija nuolat pažeisdavo savo įsipareigojimus ir padėdavo savo re- 
miamai pusei kovoti su kita. Ypač reikėtų paminėti vokiečius, kurie 
naudojo savo oro pajėgas vykdydama tokius eksperimentinius Žiau- 
rumus kaip, pavyzdžiui, beginklio Gernikos miesto bombardavimas. 
Pono Lėono Blumo vyriausybė, kuri birželio 4 d. pakeitė pono Al- 
berto Sarraut vyriausybę, patirdavo smarkų komunistų šalininkų 
parlamente spaudimą - jie reikalavo paremti Ispanijos vyriausybę 
tiekiant jai ginklus ir amuniciją. Aviacijos ministras Cotas, nepaisyda- 
mas, kad Prancūzijos karinės oro pajėgos tuo metu ėmė silpti, slapta 
siuntė respublikonų kariuomenei orlaivius bei jiems reikalingą įran- 
gą. Man toks jo elgesys sukėlė nerimą, todėl 1936 m. liepos 31 d. para- 
šiau Prancūzijos ambasadoriui Corbinui laišką, kuriame pareiškiau: 


Vienas didžiausių sunkumų, su kuriais susiduriu gindamas senąją 
poziciją, yra vokiečių pareiškimai, kad antikomunistinės šalys turi 
veikti išvien. Nė kiek neabejoju, kad jei prancūzai imtų tiekti lėktuvus 
dabartinei vyriausybei Madride, o vokiečiai ir italai — kitai pusei, 
dauguma mūsų šalies valdančiųjų politikų peiktų Prancūziją, o Vo- 
kietiją ir Italiją girtų. Tikiuosi, neįsižeisite, kad rašau jums šiuos žo- 
džius, nes darau tai tik savo iniciatyva. Man nepatinka kalbos, kad 
Anglija, Vokietija i Prancūzija susivienijo prieš Europos komuniz- 
mą. Tai skamba pernelyg gražiai, kad būtų tiesa. 

Esu įsitikinęs, kad vienintelis teisingas ir saugus sprendimas šiuo 
metu yra laikytis absoliutaus neutralumo ir griežtai protestuoti prieš 
menkiausią jo pažeidimą. Jeigu susidarys padėtis be išeities, vieną 
dieną Tautų Sąjunga gali įsikišti, kad užkirstų kelią ten vykstantiems 
žiaurumams. Bet net tai labai abejotina. 

yi 


Vokiečių „Kondoro“ legiono bombonešiai Ju87 A virš Ispanijos. Legiono lėktuvai žymėti 


specialiu kryžiumi. 
1134 


Pranašumas karo ir užsienio politikos bei daugelyje kitų sričių įgy- 
jamas atsirenkant iš daugelio malonių ir nemalonių alternatyvų tuos 
dalykus, kurie leidžia pasiekti svarbiausią tikslą. Amerikiečių karo 
strategai net sugalvojo terminą „pagrindinis strateginis tikslas“. Pir- 
mą kartą apie tai išgirdę mūsų pareigūnai ėmė juoktis, bet po kurio 
laiko pamatė, kad šis principas išmintingas, ir jį priėmė. Nėra jokių 
abejonių, kad šis principas turėtų tapti pagrindiniu, ir visi svarbūs 
reikalai turėtų būti sprendžiami juo vadovaujantis. Nesilaikant šio 
paprasto principo, veiksmai tampa beprasmiški ir chaotiški, ir galiau- 
siai beveik visada tik dar labiau pablogina padėtį. 

Man asmeniškai buvo visai nesunku laikytis šio principo, net kai 
jis dar nebuvo paskelbtas. Mano atmintyje išliko prisiminimai apie 
baisius vokiečius, su kuriais buvau susidūręs 1914-1918 m. laikotar- 
piu, ir vis dar grįždavo baimė, kad jie atgaus buvusią karinę galią, o 

sąjungininkų šalys, kurioms vos pavyko išgyventi, nesiryš imtis jo- 
kių veiksmų jiems pažaboti. Todėl nusprendžiau kiekviena proga ir 
pasinaudodamas visa turima įtaka Bendruomenių rūmuose bei tarp 
pavienių ministrų stengtis skatinti mūsų karinį pasirengimą, taip pat 
suburti sąjungininkų ir šalininkų šalis bendrai kovai, kuri prasidėjo 
visai netrukus. 

Kartą vienas mano draugas, einantis labai svarbias pareigas val- 
džioje, atvyko į Čatvelį kartu paplaukioti mano baseine; oras buvo 
puikus — kaitino saulutė ir vanduo buvo labai šiltas. Visą laiką mudu 
kalbėjomės apie artėjantį karą, nors mano draugas nebuvo visiškai 
įsitikinęs, kad jis neišvengiamas. Kai draugui išvykstant palydėjau 
jį iki automobilio, jis impulsyviai atsisuko į mane ir tarė: „Vokietija 
kasmet išleidžia ginklavimuisi milijardą svarų.“ Pamaniau, kad par- 
lamentas ir britų visuomenė turėtų žinoti šį faktą, todėl neatidėlio- 
damas ėmiausi analizuoti Vokietijos finansus. Nors informacija apie 
Vokietijos biudžeto išlaidas vis dar buvo publikuojama, bet iš daugy- 
bės vokiečių pateikiamų duomenų buvo sunku suprasti, kas iš tikrų- 
jų vyksta. Tačiau 1936 m. balandį savo asmenine iniciatyva subūriau 
dvi skirtingas tyrėjų grupes nagrinėti šį klausimą. Pirmąją sudarė du 
pabėgėliai iš Vokietijos, labai talentingi ir atkaklūs Žmonės, puikiai 
nusimanę apie Vokietijos biudžetą, markės kursą ir kitus finasinius 
dalykus. Tuo pat metu aš paklausiau savo draugo sero Henry Stra- 
koscho, ar jis negalėtų išsiaiškinti, kas iš tikrųjų vyksta. Strakoschas 
vadovavo bendrovei Union Corporation, turinčiai didelių išteklių ir 
kompetentingus, labai atsidavusius darbuotojus. Keletui savaičių visi 
šios Sičio bendrovės protai visą savo dėmesį skyrė tik šiam klausimui. 
Netrukus gavau išsamius ir plačius skaičiavimus, kurie parodė, kad 
vokiečių išlaidos ginklavimuisi iš tikrųjų siekia milijardą svarų per 
metus. Tuo pačiu metu Vokietijos pabėgėliai, dirbę atskirai nuo Union 
Corporation, remdamiesi kitokia argumentacija, priėjo prie tos pačios 
išvados. Vokiečiai išleisdavo karinėms reikmėms milijardą svarų per 
metus 1936 m. pinigų verte! 


159 


Minston 6. (A.hurchill Pakeliui į katastrofą 


Taigi, norėdamas informuoti apie tai visuomenę, galėjau remtis 
dviejų nepriklausomų tyrimų rezultatais. Todėl dieną prieš debatus 
koridoriuje priėjau prie pono Neville'o Chamberlaino, tuo metu vis 
dar ėjusio Iždo kanclerio pareigas, sakydamas: „Rytoj paklausiu jūsų, 
ar tiesa, kad kiekvienais metais vokiečiai išleidžia ginkluotei mili- 
jardą svarų, ir paprašysiu tai patvirtinti arba paneigti.“ Chamberlai- 
nas atsakė: „Aš negaliu to paneigti, ir jeigu jūs iškelsite šį klausimą, 
patvirtinsiu.“ 

Nenorėdamas atskleisti savo slaptos informacijos šaltinio ir suklys- 
ti, sumažinau vieno milijardo sumą iki 800 milijonų, ir Chamberlai- 
nas parlamente pripažino, kad mano vertinimai „neperdėti“. 

Ėmiau siekti, kad britų ir vokiečių ginkluotės santykio klausimas 
būtų nagrinėjamas kaip atskira problema. Jam aptarti paprašiau su- 
rengti debatus slaptoje sesijoje, tačiau mano prašymas buvo atmes- 
tas - girdi, „tai sukeltų nereikalingą paniką“. Jokios reikšmingos pa- 
ramos nesulaukiau. Spauda nemėgsta slaptų sesijų. Paskui, 1936 m. 
liepos 20 d., paklausiau ministro pirmininko, ar jis priimtų Slaptosios 
tarybos narių ir kelių kitų Žmonių delegaciją, kuri pateiks jam jiems 
žinomus faktus. Lordas Salisbury paprašė, kad prie jos prisidėtų ir 
panaši Lordų rūmų delegacija. Ministras pirmininkas sutiko. Leibo- 
ristai ir liberalai atsisakė prisidėti prie delegacijos, nors aš asmeniškai 
prašiau to pono Attlee ir sero Archibaldo Sinclairo. Pagal liepos 28 d. 
susitarimą Bendruomenių rūmuose mus ministro pirmininko kabine- 
te priėmė Baldwinas, lordas Halifaxas ir seras Thomas Inskipas, ga- 
bus teisininkas, kuris pats buvo mažai žinomas, nieko neišmanė apie 
karinius dalykus ir kurį Baldwinas paskyrė gynybos koordinavimo 
ministru. Su manimi atėjo grupė iškilių konservatorių ir nepartinių 
veikėjų. Seras Austenas Chamberlainas mus pristatė. Šis susitikimas 
buvo svarbus įvykis. Kiek pamenu, nieko panašaus britų politinia- 
me gyvenime dar nebuvo vykę. Šie žmonės vadovavosi anaiptol ne 
asmeninės naudos troškimu, bet visą savo energiją skyrė visuome- 
niniams reikalams. Buvo sunku ignoruoti jų atstovaujamą konser- 
vatyvią nuomonę. Jei prie mūsų delegacijos būtų prisijungę opozici- 
jos liberalų ir leiboristų lyderiai, galimas daiktas, būtų kilusi didelė 

politinė įtampa, kuri būtų privertusi imtis veiksmų padėčiai ištaisyti. 
Pokalbiai truko dvi dienas iš eilės, po tris arba keturias valandas per 
dieną. Aš visada sakydavau, kad Baldwinas turi klausytojo dovaną. 
Nėra jokių abejonių, kad jis klausėsi mūsų labai atidžiai ir susidomė- 
jęs. Prie jo prisidėjo įvairūs kiti Imperijos gynybos komiteto nariai. 
Mano kalba, kuria pradėjau pirmąją pokalbių dieną, truko valandą ir 
15 minučių. Ją baigiau tokiais žodžiais: 


Pirma, mūsų dabartinę padėtį galima apibūdinti kaip pačią kritiškiau- 
sią ir pavojingiausią per visą mūsų istoriją. Antra, vienintelė galimy- 
bė išspręsti mūsų problemas yra glaudus bendradarbiavimas su Pran- 
cūzijos Respublika. Britų laivyno ir prancūzų armijos, taip pat abiejų 
šalių karinių oro pajėgų bendradarbiavimas Prancūzijos ir Belgijos 
pasienyje, kaip ir bet koks Jungtinės Karalystės ir Prancūzijos bendra- 
darbiavimas — tai atgrasantis veiksnys, nuo kurio priklauso mūsų išsi- 
gelbėjimas. Bet kokiu atveju geresnių alternatyvų nėra. Kalbant apie 
detales, aišku, kad būtina pašalinti visas kliūtis, trukdančias didinti 
mūsų esamus pajėgumus. Žinoma, negalime pasirengti visiems gali- 
miems pavojams. Turime sutelkti dėmesį į tai, kas svarbiausia, susitai- 
kant su neišvengiamais neigiamais padariniais kitose srityse. Kalbant 
dar konkrečiau, visų pirma reikia greičiau plėtoti mūsų oro pajėgas. 
Bet kokia kaina turime paskatinti geriausius mūsų jaunimo atstovus 
sėsti prie orlaivių šturvalų. Nesvarbu, kaip paskatinsime jaunimą sto- 
ti į karinių oro pajėgų gretas; privalome tai padaryti naudodami visas 
įmanomas priemones. Turime paspartinti ir supaprastinti mūsų orlai- 
vių gamybą ir nė akimirkos neatidėliojant pasirašyti sutartis su JAV ir 
visomis kitomis šalimis dėl kuo didesnio aviacijai reikalingų medžiagų 
ir įrenginių tiekimo. Pavojus, kuriame mes atsidūrėme, nepalygina- 
mas su jokiomis grėsmėmis, buvusiomis praeityje — net per puolimų 
povandeniniais laivais kampanijos kulminaciją [1917 m. J. 

Mane kankina viena mintis: mėnesis keičia mėnesį labai greitai. Tai- 
gi, jei ilgai delsime ir nepradėsime iš karto gerinti mūsų gynybinės 
būklės, galingesnė už mus valstybė gali mums sutrukdyti užbaigti šį 
procesą. 

Visi buvome labai nusi- 
vylę tuo, kad šiuose pokal- 
biuose negalėjo dalyvauti 
Iždo kancleris. Buvo aki- 
vaizdu, kad pono Baldwi- 
no sveikata pašlijo, ir visi 
suprato, kad netrukus jam 
teks atsistatydinti. Nebu- 
vo jokių abejonių dėl to, 
kas bus jo įpėdinis. Deja, 
aplinkybės susiklostė taip 
nepalankiai, kad Neville'is W churchillis 1938 m. 

Chamberlainas išvyko už- 
tarnautų atostogų ir neturė- 
jo galimybės tiesiogiai susipažinti su faktais, pateiktais konservatorių 


partijos narių, tarp kurių buvo jo brolis ir daug draugų, kuriuos jis 
labai vertino. 

Nors ministrai labai dėmesingai išklausė mūsų pranešimus, pagrįs- 
tus tvirtais faktais, Baldwinas tik po parlamento atostogų, 1936 m. 
lapkričio 23 d., mus visus pakvietė susipažinti su apmąstyta vyriau- 
sybės nuomone šiuo klausimu. Seras Tomas Inskipas pateikė mums 
atvirą ir nuoseklų atsakymą, neslėpdamas, kad mūsų padėtis iš tiesų 
rimta. Tačiau jis teigė, kad mes, ypač aš, pernelyg pesimistiškai ver- 
tiname mūsų šalies galimybes, kad dedamos rimtos pastangos (ir tai 
buvo tiesa) siekiant atgauti prarastas pozicijas ir kad vyriausybei nėra 
jokio pagrindo imtis ypatingų priemonių, nes jos sutrikdytų mūsų 
pramonės darbą, paskleistų visuotinę paniką ir atskleistų visus mūsų 
trūkumus. Baigdamas jis mus patikino, kad vyriausybė daro viską, 
ką gali. Po šių jo žodžių seras Austenas Chamberlainas, išreikšdamas 
mūsų bendrą požiūrį, pasakė, kad mūsų nenuramino tai, ką išgirdo- 
me, ir kad labai nusivylėme tokiu vyriausybės požiūriu. Jam taip ta- 
rus mūsų delegacija išėjo. 

1936 m. tauta ir parlamentas ėmė vis labiau nerimauti, pirmiausia 
dėl mūsų oro gynybos. Per debatus dėl lapkričio 12 d. kreipimosi aš 
rūsčiai priekaištavau Baldwinui už tai, kad jis nevykdo savo pažado, 
kuris skambėjo taip: „[...] kiekviena šios šalies vyriausybė, juo labiau 
ši, nacionalinė vyriausybė, pasirūpins, kad mūsų šalies oro pajėgos 
skaičiumi ir galia nenusileistų nė vienai šaliai, galinčiai savo lėktu- 
vais pasiekti mūsų krantus.“ Aš pasakiau: „Vyriausybė tiesiog nepa- 
jėgia apsispręsti arba priversti premjerą apsispręsti. Todėl vyriausybė 
įklimpo keistuose paradoksuose - ji pasiryžusi tik būti neryžtinga, 
apsisprendusi nieko nespręsti, plaukti pasroviui, ji stabiliai nepastovi 
ir visomis jėgomis stengiasi būti bejėgė. Taip mes toliau tuščiai lei- 
džiame mėnesius ir metus - tokius svarbius Didžiosios Britanijos šlo- 
vei ir didybei - atiduodami šalį suryti skėriams.“ 

Atsakydamas man Baldwinas pasakė kalbą, kurioje pareiškė: 


Norėčiau priminti, kad savo kalbose, kuriose visada gyniau demokra- 
tinius principus, ne kartą sakiau, kad demokratija visada dvejais me- 
tais atsilieka nuo diktatūros. Manau, kad taip ir yra. Ir taip yra šiuo 
atveju. Noriu visiškai atvirai išsakyti deputatams savo nuomonę. Jūs, 
žinoma, prisimenate nusiginklavimo konferenciją Ženevoje. Tikrai 
pamenate, kad tuo metu [1931-1932 m.] šalyje kilo pacifistinių nuo- 
taikų banga, stipresnė nei bet kuriuo kitu metu po karo. Visi tikrai 
prisimenate rinkimus Fulame 1933 metų rudenį, kai nacionalinė vy- 
riausybė prarado vieną turėtą vietą surinkusi 7000 balsų mažiau nei 
per ankstesnius rinkimus tik dėl pacifistinių nuotaikų augimo. [...] 
Mano kaip didelės partijos lyderio padėtis buvo nepavydėtina. Tada 
paklausiau savęs, kokia tikimybė pakeisti Fulame išreikštas nuotaikas, 
— kurios buvo apėmusios daugumą šalies gyventojų — per artimiau- 
sius metus ar dvejus ir įtikinti žmonės suteikti įgaliojimą pradėti per- 
siginklavimo procesą. Tarkime, aš būčiau kreipęsis į tautą, sakyda- 
mas, girdi, Vokietija ginkluojasi, todėl mes turime daryti tą patį - ar 
kas nors iš jūsų tiki, kad mano žodžiai tuo momentu būtų įtikinę šios 
pacifistinės demokratijos piliečius? Neabejoju, kad taip pasielgęs bi- 
čiau praradęs visus per rinkimus laimėtus balsus. 

Jo atvirumas išties buvo pasibaisėtinas. Jis tiesiog nepadoriai apnuo- 
gino savo tikruosius motyvus. Dar niekada mūsų parlamento istori- 
joje premjeras nebuvo pripažinęs, kad neįvykdė savo įsipareigojimų, 
susijusių su nacionaliniu saugumu, bijodamas prarasti per rinkimus 
įgytus balsus. Žinoma, Baldwinas vadovavosi anaiptol ne niekingu 
troškimu išsaugoti savo postą. 1936 m. jis nuoširdžiai ketino atsista- 
tydinti. Jo veiksmus lėmė baimė, kad į valdžią atėjus socialistams, jų 
vyriausybė padarys dar mažiau, negu ketino ši. Jie visada pasisakė ir 
balsavo prieš nacionalinei gynybai stiprinti reikalingus sprendimus — 
visa tai yra dokumentuota. Tačiau tai jo nepateisina; jo elgesys buvo 
nesuderinamas su britų tautos dvasia. Šį kartą Baldwinui nepavyko 
taip lengvai išsisukti kaip praeitais metais, kai jis naiviai prisipažino 
klaidingai įvertinęs Didžiosios Britanijos ir Vokietijos karinių oro pa- 
jėgų santykį. Bendruomenių rūmus jo žodžiai sukrėtė. Jie padarė tokį 
slogų įspūdį, kad pono Baldwino politinei karjerai tikriausiai būtų 
atėjęs galas, jei nebūtų atsitikęs visiškai netikėtas dalykas. 

Tuo metu Anglijoje ėmė vienytis įvairioms partijoms priklausantys 
žmonės, kurie suvokė ateities grėsmes ir buvo pasiryžę imtis drąsių 
veiksmų, kad užtikrintų šalies saugumą ir laisvę, kuriai grėsmę kėlė 
agresyvūs totalitariniai režimai ir ne mažiau - vyriausybės pasyvu- 
mas. Mūsų planas buvo greitai pradėti didelio masto ginklavimąsi, 
tuo pačiu metu laikantis Tautų Sąjungos sprendimų ir jiems be išly- 
gų paklūstant. Aš pavadinau šį judėjimą „Ginklavimusi ir vienybe“. 
Visi niekinome pono Baldwino kalbą Bendruomenių rūmuose. Mūsų 
kampanijos kulminacija turėjo būti susitikimas Alberthole. Gruodžio 
3 d. čia susirinko daug iškilių įvairių partijų lyderių: karšti dešiniojo 
sparno toriai, tvirtai įsitikinę, kad šaliai iškilo pavojus, Nacionalinės 
profesinių sąjungų lygos lyderiai, daugelio pagrindinių profesinių 
sąjungų atstovai, tarp jų seras Walteris Citrine'as, su kuriuo mudu 
įnirtingai kovojome visuotinio streiko metu, taip pat liberalų partijos 
atstovai ir jos vadovas Archibaldas Sinclairas. Manėme, kad netru- 
kus mūsų nuomonė ne tik sulauks dėmesio, bet ir taps vyraujančia. 

Tačiau karaliaus sumanymas vesti mylimą moterį visus kitus reikalus 
nustūmė į antrą planą. Mums grėsė sosto atsisakymo krizė. 

Man dar nespėjus atsakyti į padėkos žodžius, pasigirdo šūksniai 
„Tegyvuoja karalius“ ir audringi aplodismentai. Todėl pagautas ben- 
dros nuotaikos, nusprendžiau išsakyti savo asmeninę nuomonę: 


Yra dar viena rimta problema, kuri šį vakarą neduoda mums ramybės. 
Po kelių minučių visi kartu giedosime „Dieve, saugok karalių“. As- 
meniškai aš giedosiu šią giesmę nuoširdžiau ir karščiau nei visą anks- 
tesnį savo gyvenimą. Tikiuosi ir meldžiuosi, kad skubotai nebūtų pri- 
imta jokių neatšaukiamų sprendimų, kad laikui ir viešajai nuomonei 
bus leista atlikti savo vaidmenį ir kad garbinamas ir išskirtinis asmuo 
nebus tuojau pat atskirtas nuo žmonių, kuriuos jis labai myli. Nuošir- 
džiai viliuosi, kad parlamentas turės galimybę įvykdyti savo prievolę 
šiuo svarbiu konstituciniu klausimu. Tikiuosi, kad karalius atsižvelgs 
į pirmą kartą britų tautos ir visos britų imperijos išsakytą nuomonę ir 
kad ši tauta parodys deramą pagarbą karūnuotam asmeniui. 


Vėliau kilusių trumpų, bet įnirtingų nesutarimų aprašymas nesusi- 
jęs su pagrindine tema, ir jį galima praleisti. Pažinojau karalių Eduar- 
dą VIII nuo pat jo vaikystės, ir kaip tik eidamas vidaus reikalų minis- 
tro pareigas 1910 m. nuostabios asamblėjos akivaizdoje Karnarvono 
pilyje perskaičiau proklamaciją, paskelbusią jį Velso princu. Jaučiausi 
privaląs būti jam absoliučiai ištikimas. Nors vasarą man tapo žinoma, 
kurlink krypsta įvykiai, nė karto nebandžiau su juo susisiekti. Tačiau 
jo didenybė, atsidūręs neabejotinai sudėtingoje situacijoje, paprašė 
ministrą pirmininką leisti jam pasikonsultuoti su manimi. Baldwi- 
nas oficialiai sutiko; gavęs šią žinią nuvykau susitikti su karaliumi į 
Fort Belvederą. Mudu palaikėme ryšį iki jo atsistatydinimo, ir aš kaip 
įmanydamas stengiausi įtikinti karalių ir visuomenę būti kantriems ir 
neskubėti. Niekada nesigailėjau, kad padėjau karaliui, ir, tiesą sakant, 
negalėjau pasielgti kitaip. 

Po Jurgio V mirties karaliumi tapęs jo sūnus 


Eduardas VIII netrukus atsisakė sosto, nes norėjo 


vesti išsiskyrusią moterį W. Simpson, kas prieštara- 


vo britų monarchijos tradicijoms. 


Paaiškėjo, kad premje- 
ras puikiai jaučia britų tau- 
tos nuotaikas. Netrukus jis 
suprato, kokia yra tautos 
valia, ir tapo tos valios at- 
stovu. Apsukriai ir efekty- 
viai vadovaudamas sosto 
atsižadėjimo procesui, jis 
per dvi savaites iš prarajos 
dugno pakilo į populiaru- 
mo aukštumas. Tais laikais 
man atrodydavo, kad stoviu 
visiškai vienas prieš įsiutu- 
sius Bendruomenių rūmus. 
Paprastai pagautas kovos 
įkarščio nepaisau kitų Žmo- 
nių antipatijos, bet dabar 
man kartais būdavo tiesiog 
fiziškai neįmanoma išsakyti 
savo pozicijos dėl triukšmo 
salėje. Visos jėgos, susibū- 
rusios aplink „Ginklavimosi 


ir vienybės“ vėliavą ir kurioms — kaip man atrodė - aš vadovavau, 


nuo manęs atitolo ir išsisklaidė, o visuomenės akyse buvau taip su- 


menkintas, kad beveik visi ėmė manyti, jog mano politinis gyvenimas 


baigtas. Kaip keista, kad tie patys Bendruomenių rūmų deputatai, 
kurie tada buvo man tokie priešiški, po kurio laiko išrinko mane ša- 
lies vadovu ir palaikė mane visais sunkiais karo metais, kol įveikėme 
priešus! Ar gali būti patikimesnių įrodymų, kad vienintelis teisingas 


ir saugus kelias yra tas, kuriuo veda sąžinė? 

Vienam karaliui atsižadėjus sosto, karūnavome kitą, ir 1937 m. ge- 
gužės pabaigoje visų dėmesį prikaustė iškilmingų ištikimybės prie- 
saikų naujam valdovui šalyje ir visoje imperijoje bei jo pagerbimo 
ceremonijų spindesys. Užsienio politikos ir mūsų valstybės gynybos 
klausimais visuomenė liovėsi domėtis, tarsi mūsų sala būtų buvusi 
už 10 tūkst. mylių nuo Europos. Vis dėlto man leista paminėti, kad 
1937 m. gegužės 18 d., t. y. kitą dieną po karūnavimo, gavau naujojo 
karaliaus, ir šiandien mus maloningai valdančio, jo paties ranka pa- 
rašytą laišką: 


KARALIAUS BUVEINĖ, 
DIDYSIS PARKAS 
VINDZORAS, BERKSAS. 
1937 m. gegužės 18 d. 


Mano mielas Churchilli! 

Dėkoju jums už laišką. Puikiai žinau, kaip buvote — ir vis dar esate — 
atsidavęs mano brangiajam broliui. Mane neapsakomai sujaudino jū- 
sų užuojauta ir parama, padėjusi spręsti sunkias problemas, kurių ki- 
lo, kai gruodį mus paliko mano brolis. Puikiai suprantu, kokia didelė 
atsakomybės ir rūpesčių našta gula ant mano pečių tapus karaliumi. 
Jūsų, vieno iškiliausių mūsų valstybės veikėjų, visada ištikimai tar- 
navusio savo šaliai, laiškas mane labai padrąsino. Man lieka tik viltis 
ir tikėtis, kad gerumas bei viltis, viešpataujantys mūsų šalyje ir im- 
perijoje, parodys gerą pavyzdį kitoms pasaulio tautoms. 

Patikėkite, labai nuoširdžiai jūsų, 

George'as R. I. 


Šio kilnaus gesto savo atžvilgiu, nors tuo metu buvau beveik visiš- 
kai praradęs įtaką, nepamiršiu, kol gyvas būsiu. 

Naujasis Jungtinės Karalystės valdovas, buvusio karaliaus Eduardo VIII brolis Jurgis VI su 


žmona ir vaikais. Viduryje - būsimoji karalienė Elžbieta II. 


+++ 


1937 m. gegužės 28 d., po karaliaus Jurgio VI karūnavimo, Bald- 
winas atsistatydino. Už ilgametę tarnybą šaliai jam buvo pelnytai 
suteiktas grafo titulas ir Keliaraiščio ordinas. Sudėjęs savo didžiulės 
valdžios, kurią taip kruopščiai kaupė ir saugojo, bet naudojo kiek 
įmanydamas mažiau, įgaliojimus, jis atsistatydino gaubiamas žmo- 
nių dėkingumo ir pagarbos aureolės. Nebuvo jokių abejonių dėl to, 
kas taps jo įpėdiniu. Pastaruosius penkerius metus eidamas finansų 
ministro pareigas Neville'is Chamberlainas, labai talentingas žmo- 
gus, šlovingos šeimos narys, ne tik atliko didžiąją dalį vyriausybės 
darbų, bet ir buvo pats gabiausias ir energingiausias ministras. Prieš 
metus sakydamas kalbą Birmingeme aš, pasitelkdamas Shakespea- 
re'o citatą, apibūdinau jį kaip „Mūsų didžiųjų darbų nešulinį arklį“, 
ir jis priėmė šiuos žodžius kaip komplimentą. Visai nesitikėjau, kad 

jis norės dirbti su manimi, be to, tuo metu įtraukti mane į vyriausybės 
sudėtį būtų buvę neišmintinga. Mūsų požiūriai į aktualias to meto 
problemas buvo pernelyg skirtingi. Tačiau džiaugiausi, kad šalies va- 
dovu tapo energingas, kompetentingas ir veiklus žmogus. Mūsų san- 
tykiai, tiek visuomeniniai, tiek asmeniniai, liko šalti, bet mudu visada 
bendraudavome maloniai ir mandagiai. 

Leisiu sau palyginti šiuos du premjerus — Baldwiną ir Chamber- 
lainą, - kuriuos pažinojau labai seniai ir kurių vadovaujamose vy- 
riausybėse dirbau. Stanley Baldwinas buvo protingas, plačių pažiūrų 
žmogus, bet nepajėgė aprėpti organizacinių darbo detalių. Jis menkai 
nusimanė apie užsienio politiką ir karinius reikalus. Jo išmanymas 
apie Europą buvo labai siauras, o tai, ką jis apie ją žinojo, jam ne- 
patiko. Baldwinas puikiai išmanė Britanijos partinės politikos klau- 
simus ir įkūnijo kai kurias mūsų saliečių tautai būdingas stiprybes 
ir silpnybes. Kaip konservatorių partijos lyderis jis penkis kartus 
dalyvavo visuotiniuose rinkimuose ir tris kartus išplėšė pergalę. Jis 
puikiai mokėjo laukti įvykių posūkio, išlaikyti dvasinę pusiausvyrą 
priešiškai kritikuojamas ir turėjo nepaprastą gebėjimą priversti laiką 
dirbti jam bei pasinaudoti tinkama proga. Man Baldwinas panėšėjo 
į serą Robertą Walpole'ą, nors, žinoma, jis nebuvo toks sugedęs kaip 
šis XVIII a. veikėjas; jis viešpatavo britų politiniame gyvenime beveik 
tiek pat laiko kaip ir Walpole'as. 

O Neville'is Chamberlainas buvo veiklus žmogus, labai atkaklus 
ir užsispyręs. Kitaip, nei Baldwinas, jis manė esąs pajėgus suprasti 
visas Europos ir net pasaulio problemas. Miglota, tačiau, nepaisant 
to, gilia intuicija pasižymintį Baldwiną premjero poste pakeitė labai 
dalykiškas ir energingas Žmogus, bet savo energiją jis skyrė tik tiems 
politiniams tikslams, kuriuos pats laikė teisingais. Būdamas finansų 
ministru, kaip ir tapęs premjeru, Chamberlainas griežtai ribojo kari- 
nes išlaidas. Per visą šį laikotarpį jis ryžtingai priešinosi visoms prie- 
monėms skubiai sustiprinti šalies gynybinius pajėgumus. Jis turėjo 
susidaręs aiškią nuomonę apie visus to meto Anglijos ir kitų šalių 

politinius veikėjus, ir manė galįs įveikti bet kurį iš jų. Bet labiausiai jis 
troško įeiti į istoriją kaip „didysis taikdarys“. Siekdamas šio tikslo ne- 
paisė net akivaizdžių faktų ir prisiimdavo didžiulę riziką sau ir šaliai. 
Deja, jį užklupo bangos, kurių galios jis nepajėgė įvertinti, ir uraga- 
nas, kuriam pasipriešinti jis neturėjo jėgų, nors jo ir nepabūgo. Pasku- 
tiniais metais iki karo man būtų buvę lengviau dirbti su Baldwinu nei 
su Chamberlainu. Tačiau nė vienas iš jų nenorėjo dirbti su manimi, ir 
būtų pagalvoję apie tai tik iškilus neatidėliotinai būtinybei. 


111 


Kartą 1937 m. susitikau su Vokietijos ambasadoriumi Anglijoje 
von Ribbentropu. Viename iš savo straipsnių, kurie-buvo publikuo- 
jami du kartus per mėnesį, aš pastebėjau, kad viena iš jo kalbų buvo 
klaidingai interpretuota. Mes, žinoma, ir anksčiau buvome kelis kar- 
tus susitikę su juo visuomeniniuose renginiuose. Dabar jis pakvie- 
tė mane į svečius pasikalbėti. Ribbentropas priėmė mane dideliame 
kambaryje Vokietijos ambasados viršutiniame aukšte. Mūsų pokalbis 
truko daugiau nei dvi valandas. Ribbentropas kalbėjo labai manda- 
giai, ir mudu aptarėme visos Europos karinio ir politinio pobūdžio 
problemas. Jis siekė įtikinti mane, kad Vokietija siekia draugystės 
su Anglija (žemyne mūsų šalis vis dar dažnai vadinama „Anglija“). 
Ribbentropas pasakė, kad jam buvo pasiūlytas Vokietijos užsienio 
reikalų ministro postas, bet jis paprašė Hitlerio leisti jam vykti į Lon- 
doną ir pabandyti sudaryti su mūsų šalimi sutartį ar net sąjungą. 
Sudarius ją, Vokietija saugotų Britanijos imperijos valdas ir didybę. 
Galbūt vokiečiai ir paprašys grąžinti jiems Vokietijos kolonijas, bet 
tai tikrai ne esminis klausimas. Svarbiausia, kad Britanija leistų Vo- 
kietijai elgtis kaip tinkamai Rytų Europoje. Vokietijai reikia Lebens- 
raum - gyvenamosios erdvės - jos gausėjantiems gyventojams. Todėl 
ji turi užgrobti Baltarusiją ir Ukrainą — šie regionai esą labai svarbūs 
siekiant užtikrinti Vokietijos reicho, turinčio daugiau nei 70 milijonų 

gyventojų, ateitį, — ir šiuo 
tikslu ji bus priversta prisi- 
jungti Lenkiją ir Dancigo ko- 
ridorių. Šių reikalavimų su- 
mažinti neįmanoma. Iš Britų 
sandraugos ir imperijos vo- 
kiečiai reikalauja tik vieno 
dalyko — jiems netrukdyti. 
Ant kambario, kuriame mes 
kalbėjomės, sienos kabėjo 
didelis žemėlapis, prie kurio 
ambasadorius kelis kartus 
mane privedė, norėdamas 
iliustruoti savo planus. 

Jį išklausęs aš iš karto pa- 
reiškiau esąs tikras, kad Di- 
džiosios Britanijos vyriausy- 
bė nesutiktų leisti Vokietijai 
daryti ką tinkamai Rytų Eu- 
ropoje. Nors mūsų santykiai 
su Sovietų Rusija tikrai blogi 
ir mes nekenčiame komuniz- 


Trečiojo reicho užsienio reikalų ministras, buvęs 


Vokietijos pasiuntinys Jungtinėje Karalystėje 
J.von Ribbentropas. Čia jis vilki SS grupenfiurerio 


uniforma. 


mo ne mažiau negu Hitleris, 
Ribbentropui dera žinoti, kad net jei Prancūzija būtų visiškai saugi, 
Didžioji Britanija niekada netaps visiškai abejinga žemyno likimui ir 
neleis Vokietijai užgrobti Vidurio ir Rytų Europos. Man tariant šiuos 
žodžius mudu stovėjome priešais žemėlapį. Ribbentropas staigiai nu- 
sisuko nuo žemėlapio ir tarė: „Tokiu atveju karas neišvengiamas. Ki- 
tos išeities nėra. Fiureris jau apsisprendė. Niekas negali jo sustabdyti, 
ir niekas mūsų nesustabdys.“ Tada mes atsisėdome į krėslus. Aš bu- 
vau tik eilinis parlamento narys, bet gana žymus. Nutariau, kad turiu 
atkreipti Vokietijos ambasadoriaus dėmesį į kai kuriuos dalykus, ir 

gerai prisimenu žodžius, kuriuos jam pasakiau: „Kalbant apie karą, 
kuris, žinoma, būtų visuotinis, nenuvertinkite Anglijos. Tai nuostabi 
šalis, ir daugelis užsieniečių nesupranta anglų mąstymo būdo. Ne- 
spręskite pagal dabartinės vyriausybės nuotaikas. Jeigu iškils didelis 
pavojus, britų tauta ir šita pati vyriausybė gali imti elgtis visiškai neti- 
kėtai.“ Aš pakartojau: „Nenuvertinkite Anglijos. Ji yra labai protinga. 
Jei įmurkdysite mus į dar vieną pasaulinį karą, Anglija suvienys visą 
pasaulį prieš jus kaip ir praeitą kartą.“ Išgirdęs šiuos žodžius, amba- 
sadorius suirzęs atsistojo ir tarė: „Gal Anglija ir labai protinga, bet šį 
kartą jai nepavyks suvienyti pasaulio prieš Vokietiją.“ Mes ėmėme 
kalbėtis ne tokiomis aštriomis temomis, ir nieko ypatingo daugiau 
neįvyko. Tačiau šis pokalbis įstrigo man į atmintį, ir kadangi prane- 
šiau apie jį Užsienio reikalų ministerijai, jaučiuosi turįs teisę atkurti jį 
šiuose puslapiuose. 

Kai valstybės nugalėtojos patraukė Ribbentropą į teismą (jam grėsė 
mirties bausmė), jis pateikė iškraipytą šio pokalbio versiją ir reikalavo 
iškviesti mane kaip liudytoją. Jeigu mane būtų iškvietę, būčiau atpa- 
sakojęs šį pokalbį tiksliai taip, kaip aprašiau čia. 


< Šalis pasiruošusi karui. 1935 m. nacių partijos dienos Niurnberge. 


173 


šinston 6. CA.hurchill Pakeliui į katastrofą 


11 skyrius 


Ponas Edenas Užsienio reikalų ministerijoje. 
Jo atsistatydinimas 


Britanijos kabinete užsienio reikalų ministro padėtis ypatinga. Jis 
eina svarbias ir atsakingas pareigas ir yra labai gerbiamas, tačiau pa- 
prastai, jei ne visas kabinetas, tai bent jau pagrindiniai jo nariai ati- 
džiai stebi, kaip jis tvarko reikalus. Jis privalo informuoti juos apie 
viską. Paprastai jis supažindina kolegas su visomis savo siunčiamo- 
mis ir gaunamomis dalykinėmis telegramomis, mūsų ambasadų už- 
sienyje pranešimais, taip pat su savo pokalbių su užsienio šalių am- 
basadoriais ir kitais aukšto rango pareigūnais stenogramomis. Bent 
jau taip būdavo, kai aš buvau kabineto narys. Pirmiausia, žinoma, jo 
veiklą atidžiai stebi ministras pirmininkas, kuris asmeniškai ir kaip 
vyriausybės vadovas yra atsakingas už pagrindinę užsienio politi- 
kos liniją ir turi teisę ją kontroliuoti. Užsienio reikalų ministras neturi 
teisės nieko nuo jo slėpti ir negali atlikti savo darbo, jei nėra tvirtai 
remiamas savo viršininko. Kad Užsienio ministerijos veikla vyktų 
sklandžiai, jie turi sutarti ne tik dėl pagrindinių dalykų, bet ir laikytis 
tokių pat pažiūrų, taip pat tam tikru mastu būti panašaus tempera- 
mento. Tai ypač svarbu, jei ministras pirmininkas pats skiria ypatingą 
dėmesį užsienio politikai. 


11 skyrius. Ponas Edenas Užsienio reikalų ministerijoje. Jo atsistatydinimas 


Anksčiau Edenas ėjo užsienio reikalų ministro pareigas Baldwino, 
kuris garsėjo taikos ir ramaus gyvenimo siekimu, bet pats aktyviai 
neprisidėdavo sprendžiant užsienio politikos klausimus, vyriausy- 
bėje. O Chamberlainas despotiškai kontroliavo daugelio ministerijų 
veiklą. Jis turėjo tvirtą nuomonę apie užsienio politiką ir nuo pat pra- 
džių nedvejodamas naudojosi savo neginčijama teise aptarti užsienio 
politikos klausimus su užsienio šalių ambasadoriais. Jam tapus mi- 
nistru pirmininku, užsienio ministro padėtis nedaug, bet akivaizdžiai 
pakito. 

Be to, jų pasaulėžiūra ir nuomonės gerokai skyrėsi, nors iš pradžių 
tai nebuvo akivaizdu. Premjeras norėjo palaikyti gerus santykius su 
abiem Europos diktatoriais ir tikėjo, kad geriausias būdas tai pasiekti 
yra nuolaidžiauti ir vengti visko, kas gali juos įžeisti. O Edenas išgar- 
sėjo Ženevoje subūręs Europos šalis prieš vieną iš diktatorių. Jeigu 
jam būtų buvę leista laisvai veikti, tikėtina, jog jis būtų pasiekęs, kad 
sankcijos įgautų karinį pobūdį, o gal net ir daugiau. Jis buvo ištiki- 
mas sąjungos su Prancūzija šalininkas ir siekė užmegzti glaudesnius 
santykius su Sovietų Rusija. Edenas suprato, kokį didelį pavojų ke- 
lia Hitleris ir jo bijojo. Jam kėlė nerimą menkas mūsų karinių pajėgų 
apginklavimas ir šio veiksnio įtaka užsienio politikai. Galima sakyti, 
kad mudviejų nuomonės beveik sutapo, bet jis savąją turėjo derin- 
ti su premjero. Todėl man nuo pat pradžių atrodė, kad kai įtampa 
tarptautinėje arenoje išaugs, tarp dviejų pirmaujančių kabineto narių 
neišvengiamai kils nesutarimų. 

Be to, ministro pirmininko požiūrį į užsienio politiką tvirtai palaikė 
jo kolega lordas Halifaxas. Mano ilga ir artima draugystė su Edwardu 
Halifaxu užsimezgė 1922 m., kai Lloyd'o George'o vyriausybėje jis ėjo 
dominijų ir kolonijų ministro pavaduotojo pareigas, o aš šiai minis- 
terijai vadovavau. Politinių požiūrių skirtumai politinėje sferoje — net 
tokie rimti, kaip tie, kurie kilo dėl Edeno politikos Indijoje, jam einant 
šios kolonijos vicekaraliaus pareigas, - nė kiek neatvėsino mūsų san- 
tykių. Maniau, kad pažįstu jį labai gerai, ir nė kiek neabejojau, kad mus 

skiria labai didelis atotrūkis. 
Ne mažesnis atotrūkis jį skyrė 
ir nuo Anthony Edeno. Atvirai 
kalbant, būtų protingiau, jei 
Chamberlainas formuodamas 
savo vyriausybę būtų pasky- 
ręs užsienio reikalų ministru 
lordą Halifaxą. Edenas būtų 
nepalyginamai laimingesnis 
Karo reikalų ministerijoje ar 
Admiralitete, o užsienio rei- 
kalus būtų tvarkęs premjerui 
giminingos sielos Žmogus. 
Nuo 1937 m. vasaros ir iki šių 
metų pabaigos skirtumai tarp 
premjero ir jo užsienio reikalų 


R ministro metodų bei tikslų vis 
— | Sank labiau ryškėjo. Įvykiai, paskati- 
al | Ww“ nęEdenąatsistatydinti 1938 m. 


W. Churchillis ir A. Edenas 1940 m. vasarį, plėtojosi logiška seka. 

Pirmiausia nesutarimų tarp 
jų kilo dėl mūsų šalies santykių su Vokietija ir Italija. Chamberlainas 
ketino pelnyti abiejų diktatorių palankumą. 1937 m. liepą jis pakvie- 
tė į Dauningo gatvę Italijos ambasadorių grafą Grandi. Edenas žino- 
jo apie šį pokalbį, bet jame nedalyvavo. Chamberlainas kalbėjo apie 
savo norą pagerinti Anglijos ir Italijos santykius. Grafas Grandi teigė, 
kad žengdamas pirmąjį žingsnį šio tikslo link premjeras turėtų pa- 
rašyti asmeninį laišką Mussoliniui. Chamberlainas iš karto, pokalbio 
metu atsisėdo, parašė tokį laišką ir išsiuntė jį neparodęs jo užsienio 
reikalų ministrui, kuris tuo metu buvo Užsienio reikalų ministerijoje, 
vos už kelių jardų. Tačiau Chamberlaino iniciatyva nedavė jokių ap- 
čiuopiamų rezultatų, ir mūsų santykiai su Italija dėl aktyvėjusio jos 
kišimosi į Ispanijos reikalus vis blogėjo. 

Chamberlainas buvo pasišventęs savo ypatingai asmeninei 
misijai - pasiekti draugišką susitarimą su Italijos ir Vokietijos dikta- 
toriais, ir tikėjo, kad tai pavyks. Jis buvo pasiruošęs pripažinti Itali- 
jos įvykdytą Etiopijos okupaciją, manydamas, kad tai taps pirmuoju 
žingsniu bendro susitaikymo su Mussoliniu link. Hitleriui jis buvo 
pasirengęs pasiūlyti nuolaidų kolonijų klausimu. Tuo pačiu metu jis 
nebuvo linkęs ženkliai stiprinti britų ginkluotųjų pajėgų ir glaudžiau 
bendradarbiauti su Prancūzija karinėje ir politikos srityse. O Edenas 
buvo įsitikinęs, kad derybos su Italija turi apimti viso Viduržemio 
jūros regiono, taip pat Ispanijos problemas, ir turi būti vykdomos 
glaudžiai bendradarbiaujant su Prancūzija. Etiopijos užgrobimo pri- 
pažinimas būtų galėjęs tapti svarbiu koziriu mūsų derybose su Italija 
dėl tokio sureguliavimo. Užsienio reikalų ministras manė, kad būtų 
neišmintinga panaudoti šį kozirį parengiamajame etape ir tuo pačiu 
metu rodyti pernelyg didelį norą pradėti derybas. 

1937 m. rudenį įtampa tarp Chamberlaino ir Edeno tapo ypač aš- 
tri. Chamberlainui atrodė, kad Užsienio reikalų ministerija griauna jo 
mėginimus pradėti derybas su Vokietija ir Italija, o Edenas manė, kad 
jo vadovas pernelyg skubotai suformavo savo požiūrį į diktatorius, 
ypač turint galvoje, kad britų kariuomenė taip menkai ginkluota. Tai- 
gi tarp jų būta esminių praktinio ir psichologinio pobūdžio skirtumų. 


22; 


Nepaisant mano nesutarimų su vyriausybe, aš labai simpatizavau 
jos užsienio reikalų ministrui. Jis man atrodė ryžtingiausias ir drą- 
siausias žmogus vyriausybėje, ir nors eidamas asmeninio užsienio 
reikalų ministro sekretoriaus, o vėliau jo pavaduotojo pareigas jis 
buvo priverstas susitaikyti su daugeliu dalykų, kuriuos aš kritikavau 
ir vis dar smerkiu, buvau įsitikinęs, kad jis mąsto teisingai ir supranta 
reikalo esmę. Savo ruožtu, jis jautė pareigą kviesti mane į priėmimus 
Užsienio reikalų ministerijoje, ir mudu laisvai susirašinėjome. Toks 

Povandeninis italų 


laivas Galileo įplaukia į 


Taranto uostą. 


mūsų bendravimas, žinoma, anaiptol nebuvo smerktinas - praeityje 
daugelis užsienio reikalų ministrų aptardavo tarptautinius reikalus 
su žinomais savo meto politiniais veikėjais. 

1937 m. rudenį, eidami kiek skirtingais keliais, mudu su Edenu pri- 
ėjome prie tos pačios nuomonės, kad negalima leisti Ašies valstybėms 
aktyviai kištis į Ispanijos pilietinį karą. Kai jis veikdavo ryžtingai, vi- 
sada remdavau jį Bendruomenių rūmuose, nors tie veiksmai buvo 
labai riboto pobūdžio. Supratau, kaip jam sunku susitarti su kai ku- 
riais vyresniais kolegomis vyriausybėje ir su savo tiesioginiu vadovu. 
Žinojau, kad jis būtų elgęsis drąsiau, jei nebūtų smarkiai suvaržytas. 
Netrukus Viduržemio jūros regione kilo krizė, kurią jis tvirtai ir meis- 
triškai pažabojo, sudarydamas sąlygas atrasti mūsų šaliai garbę da- 
rantį jos sprendimo būdą. Vadinamieji Ispanijos povandeniniai laivai 
paskandino keletą prekybinių laivų. Nekilo nė menkiausios abejonės, 
kad tie laivai buvo ne ispanų, o italų. Jų veiksmai buvo aiškiai piratiš- 
ki, paskatinę veikti visus, kurie apie juos žinojo. Rugsėjo 10 d. Nione 
buvo sušaukta Viduržemio jūros regiono valstybių konferencija. Į ją 
nuvyko užsienio reikalų ministras, lydimas Vansittarto, ir vyriausiasis 

karinio jūrų laivyno štabo viršininkas Chetfildas. Konferencija buvo 
trumpa ir sėkminga. Joje buvo nuspręsta sukurti anglų ir prancūzų 
patrulius kovai su povandeniniais laivais. Patruliniams laivams buvo 
aiškiai įsakyta sunaikinti kiekvieną aptiktą povandeninį laivą. Italija 
nenoriai susitaikė su tokiu sprendimu, ir jos nusikalstama veikla iš 
karto liovėsi. 

Niono konferencijoje pasiekta pergalė (nors ji buvo vienintelė) 
rodo, kokią didelę įtaką diktatorių nuotaikai ir politikai galėjo pada- 
ryti Didžioji Britanija ir Prancūzija, jei būtų veikusios išvien ir tvirtai 
išreiškusios savo pasirengimą panaudoti jėgą. Negalima tvirtai teigti, 
kad šiame etape tokia politika būtų padėjusi išvengti karo, tačiau ji 
tikrai būtų galėjusi jį atitolinti. Akivaizdu, kad bet kokios „pacifikaci- 
jos“ formos tik skatino agresiją ir stiprino diktatorių valdžią jų pačių 
šalyse, o bent koks aktyvus Vakarų demokratijų pasipriešinimas ne- 
delsiant sumažindavo įtampą. Pagal šį modelį įvykiai plėtojosi visus 
1937 metus. Paskui situacija ir sąlygos pasikeitė. 

Lapkritį Edenas ėmė vis labiau nerimauti dėl lėto mūsų persigin- 
klavimo. Lapkričio 11 d. jis susitiko su premjeru ir pabandė pasida- 
linti su juo savo nuogąstavimais. Neville'is Chamberlainas, neilgai jo 
paklausęs, patarė „eiti namo ir išgerti aspirino“. 1938 m. vasarį už- 
sienio reikalų ministras įsitikino, kad jis vyriausybėje yra beveik vi- 
siškai izoliuotas, 0 priešingos nuomonės besilaikantis premjeras turi 
tvirtą jos paramą. Didelė grupė įtakingų ministrų laikė Užsienio rei- 
kalų ministerijos politiką pavojinga ir net iššaukiančia. Kita vertus, 
jaunesni ministrai suprato Edeno požiūrį. Kai kurie iš jų vėliau skun- 
dėsi, kad jis nenorėjo jais pasikliauti. Tačiau jis nesirengė burti savo 
šalininkų grupės kovai su vyriausybės vadovu. Štabų viršininkai ne- 
galėjo jam padėti. Tiesa, jie ragino imtis apsisaugojimo priemonių ir 
akcentavo susidariusios situacijos pavojų, bet nenorėjo pernelyg su- 
artėti su prancūzais, bijodami, kad tai privers mus prisiimti tokius 
įsipareigojimus, kokių įvykdyti negalėsime. Rusijos karinę galią po 
ten įvykusio valymo jie vertino skeptiškai. Štabų viršininkai manė, 

kad mūsų problemas reikia spręsti remiantis prielaida, jog turime tris 
priešus — Vokietiją, Italiją ir Japoniją, kurie galėtų mus pulti tuo pačiu 
metu, o didelės pagalbos neturėtume iš ko laukti. Jie siūlė paprašyti 
Prancūzijos leisti mums įkurti aviacijos bazes jos teritorijoje, nors ir 
neturėjome galimybės iš karto nusiųsti ten savo pajėgų. Net šis ku- 
klus pasiūlymas kabinete sulaukė stipraus pasipriešinimo. 

Tačiau Edeno ir Chamberlaino nesutarimai pasiekė apogėjų iškilus 
naujam ir ypatingam klausimui. 1938 m. sausio 11 d. vakarą britų am- 
basadorių Vašingtone aplankė JAV valstybės sekretoriaus pavaduo- 
tojas Wellesas Semneris, kuris perdavė slaptą ir konfidencialų pre- 
zidento Roosevelto laišką Chamberlainui. Šiame laiške prezidentas 
išreiškė didelį susirūpinimą dėl pablogėjusios tarptautinės padėties 
ir pasisiūlė surengti Vašingtone keleto šalių atstovų susitikimą aptarti 
pagrindines jų nesutarimų priežastis. Jis rašė, kad prieš imdamasis 
veiksmų nori sužinoti Didžiosios Britanijos vyriausybės nuomonę 
apie šį planą, ir paprašė laikyti jį visiškoje paslaptyje. Rooseveltas 
prašė atsakyti į jo laišką ne vėliau kaip iki sausio 17 d. ir pareiškė, kad 
kreipsis į Prancūzijos, Vokietijos ir Italijos vyriausybes tik tuo atveju, 
jei jo pasiūlymas sulauks „širdingo ir visapusiško Jo Didenybės vy- 
riausybės pritarimo“. Tai buvo labai svarbus ir drąsus žingsnis. 

Persiųsdamas šį slaptą laišką į Londoną, Didžiosios Britanijos am- 
basadorius seras Ronaldas Lindsay primygtinai rekomendavo britų 
vyriausybei priimti prezidento pasiūlymą. Užsienio reikalų ministe- 
rija telegramą iš Vašingtono gavo sausio 12 d., ir tą patį vakarą atsiun- 
tė jos kopiją ministrui pirmininkui, kuris buvo išvykęs į savo užmies- 
čio rezidenciją. Kitą rytą jis atvyko į Londoną ir pagal jo nurodymus 
buvo parengtas atsakymas į prezidento laišką. Tuo metu Edenas buvo 
išvykęs trumpų atostogų į Pietų Prancūziją. Chamberlainas padėko- 
jo Rooseveltui už pasitikėjimą, išreikštą tuo, kad prezidentas nutarė 
pasikonsultuoti su juo dėl įtampos Europoje mažinimo plano, tačiau 
pareiškė pats mėginąs susitarti su Vokietija ir Italija, ypač su pastarą- 
ja. „Jo Didenybės vyriausybė yra pasirengusi, - jei įmanoma, pritarus 

B. Mussolinio atvaizdą. 


Tautų Lygai - de jure pripažinti Italijos įvykdytą Etiopijos okupaciją, 
bet tik tuo atveju, jeigu bus tikra, kad Italijos vyriausybė, savo ruožtu, 
rodo norą prisidėti prie pasitikėjimo ir draugystės atkūrimo.“ Prem- 
jeras paminėjo šiuos faktus, toliau buvo rašoma laiške, kad preziden- 
tas galėtų nuspręsti, ar jo pasiūlytas susitikimas nepakenks britų pa- 
stangoms ir ar nebūtų išmintingiau atidėti JAV plano įgyvendinimą. 
Toks atsakymas šiek tiek nuvylė prezidentą. Jis pranešė, kad sausio 
17 d. raštiškai atsakys Chamberlainui. Sausio 15 d. vakarą užsienio 
reikalų ministras grįžo į Angliją. Bet jį ten iškvietė ne jo vadovas, ku- 
ris džiaugėsi galėdamas tvarkytis be jo; tai padarė jam atsidavę Už- 
sienio reikalų ministerijos pareigūnai. Edeną, kuris jau seniai stengėsi 
pagerinti anglų ir amerikiečių santykius, labai papiktino premjero el- 
gesys. Jis iš karto nusiuntė telegramą serui Ronaldui Lindsay, bandy- 
damas sušvelninti nemalonų įspūdį, kurį padarė šaltas Chamberlai- 
no atsakymas. Prezidento laiškas pasiekė Londoną sausio 18 d. rytą. 
Šiame laiške jis sutiko atidėti savo pasiūlymų įgyvendinimą, atsi- 
žvelgdamas į tai, kad Didžiosios Britanijos vyriausybė ketina tiesiogiai 
derėtis su Italija, bet kartu pridūrė, kad jam kelia didelį susirūpinimą 

Jo Didenybės vyriausybės ketinimas pripažinti Italijos įvykdytą Eti- 
opijos okupaciją. Jis manė, kad tai labai nepageidautina linkme pa- 
veiktų Japonijos politiką Tolimuosiuose Rytuose ir padarytų slogų 
įspūdį amerikiečių visuomenei. Cordellis Hullas, perduodamas šį 
laišką Didžiosios Britanijos ambasadoriui Vašingtone, pasisakė dar 
kategoriškiau. Jis teigė, kad Etiopijos okupacijos pripažinimas „su- 
kels pasibjaurėjimą, pažadins ir padidins nuogąstavimus, susijusius 
su kaštonų traukimu iš ugnies kitų rankomis; jis bus traktuojamas 
kaip purvinas europiečių sandėris, sudarytas nepaisant gyvybiškai 
svarbių Amerikos interesų Tolimuosiuose Rytuose.“ 

Prezidento laiškas buvo svarstomas daugelyje užsienio reikalų ko- 
miteto posėdžių. Edenui pavyko pasiekti, kad pradinė vyriausybės 
pozicija būtų reikšmingai pakeista. Dauguma ministrų manė, kad jis 
buvo patenkintas, o jis aiškiai nepasakė, kad taip nėra. Po šių pasita- 
rimų sausio 21 d. vakarą į Vašingtoną buvo išsiųsti du pranešimai. 
Jų esmė buvo tokia, kad ministras pirmininkas sveikina prezidento 
iniciatyvą, tačiau visai nėra linkęs prisiimti jokios atsakomybės už 
jos nesėkmę, jei Amerikos pasiūlymai nebus deramai sutikti. Cham- 
berlainas taip pat pareiškė ne visiškai pritariąs prezidento pasiūlytai 
procedūrai, nes ji neabejotinai suerzins abu diktatorius ir Japoniją. Be 
to, pastebėjo jis, Jo Didenybės vyriausybei atrodo, kad prezidentas ne 
visiškai suprato Britanijos vyriausybės poziciją dėl Etiopijos okupaci- 
jos pripažinimo de jure. Ši pozicija buvo išsamiai paaiškinta antrojoje 
telegramoje. Okupacijos pripažinimas turėjo būti tik bendro susitari- 
mo su Italija dalis. 

Britanijos ambasadorius trumpai atpasakojo savo pokalbį su Sum- 
neriu Wellesu, kuris įvyko sausio 22 d., kai jis įteikė prezidentui abi 
šias telegramas. Wellesas pasakė, kad „prezidentas pripažinimo klau- 
simą laiko karčia piliule, kurią abi šalys turės nuryti, bet jis norėtų, 
kad jos prarytų ją kartu.“ 

Taigi Chamberlainas atmetė prezidento Roosevelto pasiūlymą pa- 
sinaudojant amerikiečių įtaka surinkti pirmaujančias Europos valsty- 
bes ir aptarti su jomis bendro santykių sureguliavimo galimybes, re- 
miantis, nors ir ne visai tiesiogiai, didžiule Jungtinių Valstijų galybe. 


Nors užsienio reikalų ministras ir negalėjo atsistatydinti protestuo- 
damas prieš tai, kad Chamberlainas atsisakė priimti JAV prezidento 
siūlymą, Rooseveltas tikrai prisiėmė didelę riziką vidaus politikos 
srityje, sąmoningai stumdamas Jungtines Valstijas į Europos areną, 
virš kurios kaupėsi debesys. Jei amerikiečiai būtų sužinoję apie šį ap- 
sikeitimą nuomonėmis, būtų sukilusios visos izoliacinės jėgos. Kita 
vertus, JAV pasirodymas neapykantos ir baimės draskomoje Europos 
arenoje buvo patikimiausias būdas atitolinti karą, o gal net padėti jo 
išvengti. Anglijai tai buvo beveik gyvybės ir mirties klausimas. Ži- 
noma, sunku pasakyti, kaip tai galėjo paveikti įvykius Austrijoje, o 
vėliau Miunchene. Atsisakiusi šio pasiūlymo, - nes iš esmės ji atsisakė 
jo - Didžioji Britanija prarado paskutinę menką galimybę išgelbėti 
pasaulį nuo tironijos kokiu nors taikiu būdu. Net ir dabar negaliu 
atsistebėti, kaip Chamberlainas, šis siauro akiračio žmogus, nepaty- 
ręs Europos reikaluose, galėjo taip pasitikėti savimi, kad atstumtų 
per Atlantą jam ištiestą pagalbos ranką. Šis epizodas parodė, kad jam 
pasibaisėtinai trūko saiko jausmo ir net savisaugos instinkto, nors 
jis buvo sąžiningas, kompetentingas, geriausių ketinimų kupinas 
žmogus, kuriam buvo patikėtas mūsų šalies ir jos žmonių likimas. 
Sunku net įsivaizduoti, kokios proto būsenos jis turėjo būti, kad taip 
pasielgtų. 

Sausio 25 d. vykdamas į Paryžių konsultuotis su Prancūzija, Ede- 
nas į ateitį turbūt žvelgė be didesnės vilties. Dabar viskas priklau- 
sė nuo derybų su Italija, kurių svarbą Chamberlainas taip pabrėžė 

savo atsakymuose prezidentui, 
sėkmės. Prancūzijos ministrai 
energingai įrodinėjo Edenui, 


gė 


kad bendras susitarimas su Ita- 
lija turi apimti ir Ispanijos pro- 
blemų sprendimą. Tačiau šiuo 
klausimu jo nereikėjo ilgai įtiki- 
nėti. Vasario 10 d. ministras pir- 
mininkas ir užsienio reikalų mi- 
nistras susitiko su grafu Grandi, 
ir šis pasakė, kad italai yra iš es- 
mės pasiruošę pradėti tartis. 
Vasario 15 d. buvo pranešta, 
kad Austrijos kancleris Schus- 
chniggas pakluso Vokietijos rei- 
kalavimui paskirti nacių agentą 
Seyss-Inguartą Austrijos vidaus 
reikalų ministru ir Austrijos po- 
licijos vadovu. Šis niūrus įvykis 
neužkirto kelio Chamberlaino 


1 . iš 1 -1940 M. Didžiosios Britanijos ministras 
ir Edeno santykių krizei. Vasa- 9377-1984 idžiosios Britanijos mini 


. 2 : 5 irmininkas N. Chamberlai Ž , 
Ho 18 d. jie vėlsusikiko sių gxaf;. 7000 ME 


Grandi. Tai buvo paskutinis kar- 
tas, kai jie veikė kartu. Ambasa- 
dorius atsisakė aptarti Italijos poziciją Austrijos atžvilgiu ir Didžio- 
sios Britanijos planą išvesti savanorius ar vadinamuosius savanorius 
— iš tiesų tai buvo penkios reguliariosios Italijos kariuomenės divi- 
zijos — iš Ispanijos, tačiau pasiūlė pradėti bendras derybas Romoje. 
Premjeras buvo linkęs priimti pasiūlymą, o užsienio reikalų ministras 
ryžtingai pasisakė prieš tokį žingsnį. 

Prasidėjo ilgi kabineto pokalbiai ir posėdžiai. Tačiau galų gale Ede- 
nas įteikė atsistatydinimo pareiškimą, protestuodamas dėl ketinimo 

surengti derybas su Italija tokiu metu ir tokiomis aplinkybėmis. Šis 
žingsnis nustebino visus jo kolegas. Feilingas teigia, kad jie buvo 
„Smarkiai sukrėsti“. Turbūt jie nesuprato, kad jo konfliktas su prem- 
jeru toks rimtas. Nors reikėjo spręsti daug naujų ir svarbių klausimų, 
Edenui įteikus atsistatydinimo raštą vyriausybės nariai visą likusią 
dienos dalį bandė įtikinti jį pakeisti savo sprendimą. „Matydamas, 
kaip smarkiai priblokšti mano kolegos, pasiūliau nukelti posėdį į kitą 
dieną“, - sakė Chamberlainas, kurį sujaudino toks jų susirūpinimas. 
Tačiau Edenas nebematė prasmės bandyti ieškoti priimtinos formulės 
ir vasario 20 d., vidurnaktį, jo atsistatydinimas buvo priimtas. „Mano 
nuomone, jis pasielgė pagirtinai“, - pastebėjo ministras pirmininkas. 
Į Edeno vietą iš karto buvo paskirtas lordas Halifaxas. 


+++ 


Apie tai, kad kabinete yra reikšmingų nuomonių skirtumų, buvo 
žinoma jau kurį laiką, nors nesutarimų priežastys, savaime supran- 
tama, buvo nežinomos. Šį tą apie juos buvau girdėjęs, bet su Edenu 
šia tema kalbėti vengiau. Tikėjausi, kad jis nepasitrauks nebaigęs viso 
darbo ir užkirsdamas kelią draugams parlamente padaryti viską, kas 
įmanoma. Bet tuo metu vyriausybė buvo labai stipri ir uždara, kova 
vyko ministrų konklave ir daugiausia tarp tų dviejų vyrų. 

Vėlyvą vasario 20 d. vakarą sėdėjau savo senajame kambaryje (ku- 
riame dažnai sėdžiu ir dabar) Čatvelo kotedže; staiga suskambo tele- 
fonas ir man buvo pranešta, kad Edenas atsistatydino. Prisipažįstu, 
kad mano širdį užplūdo liūdesys ir kuriam laikui pasidaviau niūriai 
nevilčiai. Per savo ilgą gyvenimą patyriau daug pakilimų ir nuosmu- 
kių. Tačiau net sunkiausiais laikais, net kai netrukus prasidėjo karas, 
visada miegodavau kuo puikiausiai. Per 1940 m. krizę, kai man buvo 
patikėta didžiulė atsakomybė, taip pat ir kitomis sudėtingomis bei 
neramiomis dienomis, kurių per kitus penkerius metus buvo daug, aš 
visada galėjau po darbo dienos pulti į lovą ir miegoti tol, kol manęs 

nepažadindavo spręsti kokio nors skubaus klausimo. Miegodavau 
kietai, o pabusdavau atgavęs jėgas, pasirengęs narplioti bet kokias 
problemas, apie kurias sužinodavau perskaitęs rytinio pašto laiškus. 
Tačiau tą naktį, 1938 m. vasario 20 d., miegas bėgo nuo manęs. Nuo 
vidurnakčio iki aušros gulėjau lovoje apimtas sielvarto ir baimės. Ma- 
čiau stiprų jauną žmogų, kuris kovojo su seniai įsigalėjusiomis liū- 
dnomis tendencijomis — žengti klystkeliais, nesiimti ryžtingų veiks- 
mų, plaukti pasroviui, pasiduoti. Aš asmeniškai jo vietoje daug ką 
būčiau daręs kitaip, bet tuo metu man atrodė, kad šis žmogus įkūnija 
Britanijos žmonių viltis, didžiosios senos anglų tautos, kuri tiek daug 
nuveikė žmonijos labui ir tiek daug jai davė, viltį. Dabar jo nebeliko. 
Stebėjau, kaip pro langus lėtai skverbiasi dienos šviesa ir man prieš 
akis iškilo mirties vizija. 

12 skyrius 


Austrijos išprievartavimas, 1938 m. vasaris 


Moderniaisiais laikais karą pralaimėjusios valstybės paprastai iš- 
saugo savo sąrangą, savo veidą ir savo archyvų paslaptis. Tačiau šį 
kartą pasiekę pergalę kare mes sužinojome visą užkulisinės priešo 
veiklos istoriją. Remiantis mums atitekusiais dokumentais, galima 
gana tiksliai įvertinti, ar teisingos buvo mūsų pačių žinios ir veiks- 
mai. 1936 m. liepą Hitleris įsakė vokiečių generaliniam štabui pareng- 
ti Austrijos okupacijos karinį planą, ketindamas jį panaudoti, kai ateis 
laikas. Šis planas buvo pavadintas operacija „Otto“. 1937 m. lapkri- 
čio 5 d. Hitleris atskleidė savo ateities planus ginkluotųjų pajėgų va- 
dams. Vokietija turi įgyti daugiau „gyvybinės erdvės“, pareiškė jis. 
Geriausiai šiai erdvei kurti tinka Rytų Europa - Lenkija, Baltarusija ir 
Ukraina. Norint įgyti jų žemes, Vokietijai teks pradėti didelį karą ir 
sunaikinti šių žemių gyventojus. Tačiau jai trukdytų du „nekenčiami 
priešai“ —- Didžioji Britanija ir Prancūzija, kurioms „vokiečių kolosas 
Europos centre būtų nepakenčiamas“. Todėl norėdama pasinaudoti 
pranašumais, kurių jai suteikė karinės pramonės pasiekimai, taip pat 
patriotinis įkarštis, sužadintas nacių partijos, Vokietija privalo pasi- 
taikius pirmai palankiai galimybei pradėti karą prieš šias dvi savo 

varžoves ir susidoroti su jomis, kol jos dar nėra pasirengusios kovai. 

Neurathui, Fritschui ir net Blombergui, kuriems darė įtaką Vo- 
kietijos užsienio reikalų ministerijos, Generalinio štabo ir karininkų 
korpuso požiūris, Hitlerio planas kėlė nerimą. Jiems jis atrodė per- 
nelyg rizikingas. Šie valstybininkai pripažino, kad dėl fiurerio įžū- 
lumo Vokietija smarkiai lenkia sąjungininkes visose persiginklavimo 
srityse. Kariuomenė kiekvieną mėnesį stiprėja, vidinio nuosmukio 
apimta Prancūzija ir tvirtos valios neturinti Anglija tam nesipriešina 
ir tikriausiai nesipriešins. Ką reiškia metai ar dveji, kai viskas klojasi 
taip gerai? Norint baigti kurti karinę mašiną, jiems reikia šiek tiek 
laiko, ir jei fiureris kartkartėmis sakys taikingas kalbas, šios nevykė- 
liškos išsigimusios demokratijos apsiribos plepalais. Bet Hitleris ne- 
buvo tuo įsitikinęs. Jo genialus protas sakė jam, kad dėl pergalės ne- 
galima būti tikram. Reikia rizikuoti. Reikia veržtis pirmyn. Pasiekęs 
keturias pergales - sėkmingai perginklavęs Vokietiją, įvedęs privalo- 
mąją karinę tarnybą, užėmęs Reino sritį ir sudaręs sąjungą su Mus- 
solinio Italija — jis pajuto įkvėpimą. Laukti, kol viskas bus parengta, 
reiškia laukti to laiko, kai bus per vėlu. Tik istorikai ir kiti žmonės, 
kuriems nereikia rūpintis kasdieniniais valstybės valdymo reikalais, 
gali sakyti, kad Hitleris būtų tapęs viso pasaulio likimo valdovu, jei- 
gu prieš pradėdamas puolimą būtų stiprinęs savo jėgas dar dvejus ar 
trejus metus. Niekas nežino, kaip per tą laiką galėjo pakrypti įvykiai. 
Žmogaus, kaip ir valstybės gyvenime, niekada negali būti visiškai ti- 
kras sėkme. Hitleris nusprendė paskubėti ir pradėti karą, kol jo jėgos 
dar nepradėjo vysti. 

Pirmiausia jis atleido Blombergą, kurio prestižą tarp karininkų 
pakirto netinkama santuoka. Paskui, 1938 m. vasario 4 d., jis atlei- 
do Fritschą ir pats pasiskelbė vyriausiuoju karinių pajėgų vadu. Nors 
vienam Žmogui, kad ir koks gabus ir galingas jis būtų, kad ir kokias 
siaubingas bausmes taikytų, sunku diktuoti savo valią visose valsty- 
bės valdymo srityse, fiureris, kiek įmanydamas, ėmė tiesiogiai vado- 
vauti ne tik Vokietijos politikai, bet ir karinei mašinai. Tuo metu jis 
turėjo beveik tokią pat galią kaip Napoleonas po Austerlico ir Jenos 

Austrijos naciai reikalauja susijungimo su Vokietija. 


pergalių. Tiesa, jis dar nepelnė šlovės, kokią karvedžiams atneša per- 
galės didžiuosiuose mūšiuose, bet jau užsitikrino triumfą politinėje ir 
diplomatinėje srityje. Visi jo aplinkos žmonės ir šalininkai žinojo, kad 
šį triumfą pelnė jis vienas savo sprendimų blaivumu ir drąsa. 


Be jo ketinimo sukurti reichą, vienijantį visas teutonų rasės tautas, 
kurį jis taip atvirai išsakė knygoje „Mein Kampf“, Hitleris turėjo dar 
dvi priežastis, kurios vertė jį siekti prisijungti Austriją. Pagal jo planą 
ši šalis turėjo atverti Vokietijai duris į Čekoslovakiją ir plačius vartus į 
Pietryčių Europą. 1934 m. liepą Austrijos naciams nužudžius kanclerį 
Dollfussą, Vokietija ėmė nuosekliai siekti sužlugdyti nepriklausomą 
Austrijos vyriausybę — pinigais, intrigomis ir jėga. Nacių judėjimas 
Austrijoje stiprėjo sulig kiekviena Hitlerio sėkme, kad ir kur ji buvo 
pasiekta — Vokietijos vidaus politikoje ar jo kovoje su sąjungininkais. 

Tačiau veikti reikėjo palaipsniui. 
Papenui buvo pavesta oficialiai 
su Austrijos vyriausybe palaikyti 
kuo draugiškesnius santykius ir 
siekti, kad Austrijos nacių partija 
būtų oficialiai pripažinta teisėta 
organizacija. Tuometinė Musso- 
linio pozicija vertė Hitlerį susi- 
laikyti nuo pernelyg drastiškų 
veiksmų. Po Dollfusso nužudy- 
mo Italijos diktatorius išskrido 
į Veneciją susitikti su ten prie- 
globstį radusia jo našle ir ją pa- 
guosti, 0 prie pietinės Austrijos 


sienos buvo sutelktos didelės Ita- 
lijos pajėgos. Bet dabar, 1938 m. 
pradžioje, jėgų santykis ir verty- 
bės Europoje smarkiai pasikeitė. 
Prancūzijos pasienyje nepaliau- 
jamai augo Siegfriedo linija, plieno ir betono užtvara, kuriai įveikti 
prancūzams būtų prireikę daugybės Žmonių aukų. Puolimo iš Va- 


Austrijos kancleris K. Schuschniggas buvo 


priverstas pasiduoti Hitlerio spaudimui ir 


priimti nacių ultimatumą. 


karų pavojus Vokietijai sumažėjo. Keršydamas už sankcijas, nors jos 
buvo labai neefektyvios ir tik erzino jį, nė kiek nesusilpnindamos jo 
valdžios, Mussolinis sudarė sąjungą su Vokietija. Jis turbūt su malo- 
numu prisimindavo garsųjį Machiavellio posakį: „Žmonės keršija ne 
už dideles, o už smulkias nuoskaudas.“ Svarbiausia, Vakarų demo- 
kratijos ne kartą parodė, kad jos taikstysis su bet kokiu smurtu, kol 
pačios nebus tiesiogiai užpultos. Papenas sumaniai naudojosi poli- 
tine Austrijos sistema. Daugelis iškilių Austrijos veikėjų pasidavė jo 
spaudimui ir intrigoms. Šalyje įsivyravęs neapibrėžtumas darė nei- 
giamą įtaką turizmui, kuris Vienai buvo labai svarbus. Be to, šalyje 
siautėjo teroristai ir sprogdintojai, griaudami ir taip trapius Austrijos 
Respublikos pamatus. 

Hitleris nusprendė, kad atėjo laikas jam tapti Austrijos politinio gy- 


venimo šeimininku privertus Vienos kabinetą įtraukti į savo sudėtį 
neseniai įteisintos Austrijos nacių partijos vadovus. 1938 m. vasario 
12 d., praėjus aštuonioms dienoms po to, kai Hitleris pasiskelbė vy- 
riausiuoju kariuomenės vadu, jis iškvietė Austrijos kanclerį Schus- 
chniggą į Berchtesgadeną. Schuschniggas pakluso ir atvyko kartu 
su savo užsienio reikalų ministru Guido Schmidtu. Dabar turime 
Schuschniggo prisiminimus, kuriuose atpasakotas jųdviejų dialogas. 
Hitleris užsiminė apie Austrijos sienos gynybą. Austrai Vokietijos pa- 
sienyje įrengė gynybinę sistemą, ir siekiant ją įveikti jam būtų prireikę 
surengti karinę operaciją, kuri būtų užtraukusi karo pavojų. 


* 


Hitleris: Užtenka man tik įsakyti ir visos jūsų juokingos tvoros prie 
sienos bus nušluotos per vieną naktį. Negi rimtai manote, kad pajėg- 
site mane sulaikyti bent pusvalandį? Kas žino, gal vieną rytą staiga 
pasirodysiu Vienoje tarsi pavasario audra — tada jums tikrai bus ne- 
saldu. Aš noriu apsaugoti austrus nuo karinių veiksmų, nes jie parei- 
kalautų daug aukų. Paskui kariuomenę įžengtų mūsų SA ir legionas! 
Ir niekas negalėtų sukliudyti jiems keršyti, net aš. Negi norite pavers- 
ti Austriją dar viena Ispanija? Norėčiau, jei įmanoma, to išvengti. 
Schuschniggas: Aš surinksiu reikiamą informaciją ir sustabdysiu vi- 
sus gynybinių įtvirtinimų statymo darbus prie Vokietijos sienos. Ži- 
noma, aš suprantu, kad jūs galite įsiveržti į Austriją, tačiau, pone 
kancleri, ar mums tai patinka, ar ne, jūsų įsiveržimas sukels kraujo 
praliejimą. Mes esame ne vieni šiame pasaulyje. Toks žingsnis sukels 
karą. 

Hitleris: Lengva kalbėti apie karą sėdint čia, šiuose patogiuose fote- 
liuose. Jis atneš begalinių kančių milijonams žmonių. Ar jūs pasiren- 
ge prisiimti tokią atsakomybę, pone Schuschniggai? Nemanykite, kad 
kas nors šioje žemėje gali priversti mane atsisakyti savo sprendimų! 
Italija? Mussolinio pažiūros tokios pat kaip ir mano, ir su italais 


Kurt Schuschnigg, Ein Reguiem in Rot-Weiss-Rot. Aufzeichnungen des Hūftlings Dr. Auster, Amstutz, 


Zūrich, 1946, p. 37. 

mane sieja artimi draugystės ryšiai. Anglija? Anglija nė piršto nepa- 
judins dėl Austrijos... Prancūzija? Prieš dvejus metus mes įžengėmė 
į Reino sritį su saujele batalionų - tuo metu labai rizikavau. Jei Pran- 
cūzija tuomet būtų pasipriešinusi, mums būtų tekę trauktis... Bet da- 
bar Prancūzijai šaukštai popiet! 


Šis pirmasis jų pokalbis vyko 11 valandą ryto. Po oficialių pietų 
austrai buvo pakviesti į nedidelį kambarį, kuriame Ribbentropas ir 
von Papenas įteikė jiems raštišką ultimatumą. Jo sąlygos buvo ne- 
diskutuotinos. Jame buvo reikalaujama paskirti Austrijos nacį Seyss- 
Inguartą Austrijos viešosios tvarkos ir saugumo ministru, amnestuoti 
visus suimtus Austrijos nacius ir oficialiai įtraukti Austrijos nacių par- 
tiją į vyriausybės remiamą Tėvynės frontą. 

Vėliau Hitleris vėl priėmė Austrijos kanclerį. „Kartoju, kad tai 
paskutinis jūsų šansas. Tikiuosi, kad per tris dienas šis susitarimas 
bus įvykdytas.“ Savo dienoraštyje Jodlis rašė: „Schuschniggui ir 
Guido Schmidtui vėl buvo daromas stiprus politinis ir karinis spau- 
dimas. 11 valandą Schuschniggas pasirašė „protokolą“.“ Rogėmis 
važiuodamas su Schuschniggu užsnigtais keliais atgal į Zalcburgą, 
Papenas pasakė: „Štai koks būna fiureris. Dabar jūs patyrėte patys. 
Bet kitą kartą judu praleisite laiką daug maloniau. Fiureris gali būti 
labai žavus.“ 

Drama plėtojosi toliau. Mussolinis išsiuntė Schuschniggui praneši- 
mą, kuriame teigė laikąs Austrijos poziciją Berchtesgadene teisinga ir 
išradinga. Jis patikino, kad Italijos pozicija Austrijos atžvilgiu nė kiek 
nesikeis, o jis pats visada liks Schuschniggo draugu. Vasario 24 d. 
Austrijos kancleris pasakė kalbą Austrijos parlamente, džiaugdama- 
sis santykių su Vokietija sureguliavimu, bet gana aštriai pabrėžė, kad 
daugiau nuolaidų, nei numatyta pasirašytame susitarime, Austrija 
nedarys. Kovo 3 d. jis per Austrijos karo atašė Romoje nusiuntė slap- 
tą laišką Mussoliniui, kuriame pranešė sumanęs stabilizuoti politinę 


*  "Nuremberą Documents (H. M. Stationery Office). Pt. I, p. 249. 

Austrijos nacionalsocialistų 
lyderis, tiesioginis Ahurerio 


įsakymų vykdytojas 


A. Seyss-Inguartas. 


padėtį Austrijoje surengdamas plebiscitą. Po 24 valandų jis gavo pra- 
nešimą iš Austrijos karo atašė Romoje, kuriame šis atpasakojo savo 
pokalbį su Mussoliniu. Dučė kalbėjo optimistiškai. Situacija, sakė jis, 
turėtų pagerėti. Netrukus Romos ir Londono santykiai atšils ir esama 
įtampa susilpnės. O kalbėdamas apie plebiscitą Mussolinis perspėjo: 
E un errore (Tai klaida). Jei rezultatai bus patenkinami, žmonės sa- 
kys, kad plebiscitas buvo suklastotas. Jei rezultatai bus blogi, vyriau- 
sybės padėtis taps nepakenčiama, o jei nebus aiškių rezultatų, tada 
jis apskritai beprasmiškas. Bet Schuschniggas jau buvo tvirtai apsi- 
sprendęs. Kovo 9 d. jis oficialiai paskelbė, kad kitą sekmadienį, kovo 
13 d., visoje Austrijoje bus surengtas plebiscitas. Iš pradžių jo pareiš- 
kimas nesulaukė priešiškos reakcijos. Seyss-Inguartas šiam sumany- 
mui neprieštaravo. Tačiau kovo 11 d. pusę šešių ryto Schuschniggas 
gavo tokį policijos departamento Vienoje pranešimą telefonu: „Prieš 
valandą Vokietijos siena Zalcburge buvo uždaryta. Vokietijos muiti- 
nės pareigūnai atšaukti. Susisiekimas geležinkeliu nutrauktas.“ Kitą 
pranešimą Austrijos kancleris gavo iš savo generalinio konsulo Miun- 
chene. Jame šis informavo, kad Vokietijos kariuomenės Miuncheno 
korpusui įsakyta rengtis žygiui. Numanoma žygio kryptis - Austrija! 

Šiek tiek vėliau tą patį 
rytą pas Schuschniggą atėjo 
Seyss-Inguartas ir informa- 
vo, kad Gėringas telefonu 
jam ką tik pasakė, jog ple- 
biscitas turi būti atšauktas ir 
kad šis sprendimas turi būti 
priimtas per valandą. Jei per 
šį laiką nebus sulaukta jokio 
atsakymo, Goringas manys, 
kad Seyss-Inguartas nepri- 
leidžiamas prie telefono ir 
imsis atitinkamų veiksmų. 
Iš patikimų pareigūnų suži- 
nojęs, kad policija ir kariuo- 


menė nėra visiškai patikima, 
Schuschniggas informavo 
Seyss-Inguartą, kad plebisci- 
tas bus atidėtas. Po ketvirčio 
valandos pastarasis grįžo su Goringo atsakymu, kurį paskubomis už- 
rašė ant iš bloknoto išplėšto lapo: 


Demontuojamas Vokietijos-Austrijos pasienio 


stulpas. 


Padėtį galima išgelbėti tik tokiu atveju, jei kancleris nedelsdamas at- 
sistatydins ir jei Seyss-Inguartas po dviejų valandų bus paskirtas 
kancleriu. Jei per šį laiką nieko nebus padaryta, prasidės vokiečių ka- 
riuomenės invazija į Austriją“. 


Schuschniggas atvyko pas prezidentą Miklasą ir įteikė jam atsista- 
tydinimo pareiškimą. Jiems besikalbant prezidento kabinete, jis gavo 
iššifruotą Italijos vyriausybės pranešimą, kuriame buvo pareikšta, 
kad ji negali nieko patarti. Senasis prezidentas ėmė spyriotis: „Taigi, 


* Kurt Schuschnigą, min. veik., p. 31-32, 66, 72. 

lemiamą valandą aš likau vienas.“ Jis atkakliai atsisakinėjo paskirti 
kancleriu nacį ir buvo pasiryžęs priversti vokiečius imtis gėdingų 
smurtinių veiksmų. Bet šie buvo gerai jiems pasirengę. Hitleris įsa- 
kė vokiečių kariuomenei užimti Austriją. Operacija „Otto“, kuri taip 
ilgai buvo aptariama ir rengiama, prasidėjo. Visą tą neramią dieną 
prezidentas Miklasas tvirtai priešinosi Seyss-Inguartui ir Austrijos 
nacių partijos lyderiams. Niurnbergo proceso metu buvo cituojamas 
įdomus Hitlerio pokalbis telefonu su jo specialiuoju pasiuntiniu Itali- 
joje Heseno kunigaikščiu Philipu. 


Heseno kunigaikštis: — Aš ką tik grįžau iš Palazzo Venezia. Dučė visa 
tai priėmė labai draugiškai. Jis perduoda jums linkėjimų. Schuschnig- 
gas jau pranešė jam, kas vyksta Austrijoje. Dučė pasakė jam negalįs 
atsiųsti italų kariuomenės, nes tai būtų blefas; intervencija neįmano- 
ma. Taigi jis [Schuschniggas] suprato, kad jam susiklostė labai nepa- 
lanki situacija ir jis nieko nebegali pakeisti. Paskui Mussolinis pasa- 
kė, kad Austrija jam nesvarbi. 

Hitleris: - Pasakykite Mussoliniui, kad niekada to neužmiršiu. 
Heseno kunigaikštis: - Gerai. 

Hitleris: — Niekada, kad ir kas atsitiktų. Aš vis dar esu pasirengęs pa- 
sirašyti su juo atskirą susitarimą. 

Heseno kunigaikštis: — Tuo aš jį irgi patikinau. 

Hitleris: — Kai visa tai pasibaigs, būsiu jo draugas ir laimėje, ir nelai- 
mėje; niekas nepakeis šio mano pasiryžimo. 

Heseno kunigaikštis: - Taip, mano fiureri. 

Hitleris: - Prašau paklausyti. Aš sudarysiu su juo bet kokią sutartį. 
Man jau nereikia baimintis, kad kils konfliktas, - 0 jis galėjo sukelti 
pasibaisėtinų pasekmių. Perduokite, kad esu nepaprastai jam dėkin- 
gas. Niekada, niekada to nepamiršiu. 

Heseno kunigaikštis: — Taip, mano fiureri. 

Hitleris: - Niekada nepamiršiu, nesvarbu, kas atsitiktų. Jei jam kada 
nors reikės kokios nors pagalbos ar iškils pavojus, jis gali būti tikras, 
kad būsiu jo pusėje, net jei prieš jį bus visas pasaulis. 

Heseno kunigaikštis: - Taip, mano fiureri. 


Ir Hitleris tikrai ištesėjo savo žodį, 1943 m. išvaduodamas Mussoli- 
nį iš Laikinosios vyriausybės nelaisvės. 


* * X 


Austrų kapralas nuo seno svajojo triumfuodamas įžengti į Vieną. 
Kovo 12 d., šeštadienio naktį, nacių partijos nariai ketino surengti 
sostinėje eitynes didvyrio nugalėtojo garbei, bet šis nepasirodė. Todėl 
jie surengė triumfo eiseną miesto gatvėmis nešdami ant rankų tris ap- 
stulbusius bavarus iš intendantūros tarnybos, kurie atvyko traukiniu 
parengti butų įžengsiantiems kariams. Šio plano nesėkmės priežastis 
išaiškėjo negreitai. Vokietijos karo mašina sunkiai dundėdama perro- 
pojo per sieną ir įstrigo prie Linco. Nepaisant puikaus oro ir gerų 5ą- 
lygų, dauguma tankų sugedo. Iškilo aikštėn sunkiosios motorizuotos 


* Kurt Schuschnigą, min. veik., 102-3, ir Nuremberą Documents, I, p. 258-9. 


Šarvuota vokiečių 


technika Vienos 


gatvėse. 


196 


12 skyrius. Austrijos išprievartavimas, 1938 m. vasaris 


artilerijos trūkumai ir kelyje 
iš Linco susidarė sunkiųjų 
mašinų spūstys.  Atsako- 
mybė už trikdžius, kurie 
parodė, kad šiame savo at- 
sigavimo etape Vokietijos 
kariuomenė“ dar nėra visiš- 
kai pasirengusi karui, buvo 
suversta 4-0si0s armijos gru- 
pės vadui, Hitlerio favoritui 
generolui von Reichenau. 
Važiuodamas automobiliu 
per Lincą Hitleris pamatė 
šią spūstį ir įsiuto. Iš kolo- 
nos buvo išvestos tanketės ir 
ankstyvą sekmadienio rytą 
jos netvarkingai įvažiavo į 
Vieną. Šarvuotos transporto 
priemonės ir sunkieji moto- 
rizuotos artilerijos ginklai 
buvo pakrauti į geležinkelio 


Jauni austrai džiaugiasi šalies 


prijungimu prie Vokietijos. 


platformas, ir tik dėl to suspėjo į ceremoniją. Visi matėme nuotraukas, 
kuriose įamžintas Hitleris, važiuojantis Vienos gatvėmis pro džiū- 
gaujančių ar išsigandusių žmonių minias. Bet šią mistinės šlovės aki- 
mirką aptemdė rūpesčiai. Fiureris siuto dėl akivaizdžių karinės ma- 
šinos trūkumų. Jis užsipuolė savo generolus, bet ir jie neliko skolingi. 
Jie priminė Hitleriui, kad jis nenorėjo klausyti Fritscho ir atsižvelgti į 
jo perspėjimą, jog Vokietija nepajėgi prisiimti rimto konflikto rizikos. 
Vis dėlto buvo sudaryta sėkmingo žygio regimybė. Buvo surengtos 
oficialios ceremonijos ir paradai. Sekmadienį, po to, kai Vokietijos 
kariuomenė ir Austrijos naciai užvaldė Vieną, Hitleris paskelbė likvi- 
duojąs Austrijos Respubliką ir jos teritoriją prijungiąs prie Vokietijos 
reicho. 

Tuo metu Ribbentropas rengėsi išvykti iš Londono ir užimti Vokie- 
tijos užsienio reikalų ministro postą. Chamberlainas surengė jo garbei 
atsisveikinimo pietus ministro pirmininko rezidencijoje Dauningo 
gatvėje. Mudu su žmona irgi gavome ministro pirmininko kvietimą 
ir jį priėmėme. Prie stalo sėdėjo apie šešiolika žmonių. Mano žmona 
atsisėdo šalia sero Alexandero Cadogano, viename stalo gale. Pie- 
tums įpusėjus, kurjeris iš Užsienio reikalų ministerijos perdavė jam 
kažkokį voką. Atplėšęs jį ir perskaitęs jame buvusį raštą, Cadoganas 
atsistojo, priėjo prie premjero ir perdavė raštą jam. Nors Cadoganas 
elgėsi taip, tarsi nieko ypatingo neįvyko, aš atkreipiau dėmesį į tai, 
kad perskaitęs jo paduotą raštą ministras pirmininkas giliai susimąs- 
tė. Cadoganas grįžo į savo vietą. Vėliau buvau informuotas apie to 
rašto turinį. Jame buvo pranešama, kad Hitleris įsiveržė į Austriją ir 
kad Vokietijos mechanizuoti daliniai sparčiai juda Vienos link. Pie- 
tūs praėjo kaip įprasta, tačiau netrukus ponia Chamberlain, gavusi 
kažkokį savo vyro ženklą, atsistojo ir pasiūlė: „Eikime visi į svetainę 
išgerti kavos.“ Mes nusekėme paskui ją; man ir galbūt kai kuriems 
kitiems svečiams buvo aišku, kad sutuoktiniai Chamberlainai nori 
greičiau baigti priėmimą. Pietų dalyvius apėmė kažkoks nerimas. 
Visi stovėjo, ruošdamiesi atsisveikinti su garbingais svečiais. 

Bet Ribbentropas ir jo žmona, rodės, nieko nepastebėjo. Priešingai, 
jie užlaikė visus beveik pusvalandį, gyvai šnekučiuodamiesi su šei- 
mininkais. Galiausiai priėjau prie ponios Ribbentrop ir atsisveikin- 
damas su ja pasakiau: „Tikiuosi, kad Anglija ir Vokietija išlaikys savo 
draugiškus santykius.“ „Žiūrėkite, nesugriaukite jų“, - koketiškai at- 
sakė ji. Manau, kad jie abu puikiai žinojo, kas nutiko, bet gudriai sten- 
gėsi kuo ilgiau užlaikyti ministrą pirmininką, kad jis negalėtų imtis 
vykdyti savo pareigų ir skambinti telefonu. Galiausiai Chamberlai- 
nas tarė ambasadoriui: „Noriu atsiprašyti, turiu skubių reikalų.“ Taip 
taręs jis išėjo iš kambario be tolesnių ceremonijų. Ribbentropai vis 

tiek pasiliko, nors dauguma pietų dalyvių įvairiais pretekstais išėjo 
namo. Tikriausiai ir jie pagaliau išėjo. Daugiau Ribbentropo nebema- 
čiau, O jis pats galiausiai buvo pakartas. 

Šį kartą pavojaus varpais ėmė skambinti rusai, kurie kovo 18 d. 
pasiūlė sušaukti konferenciją dėl susidariusios padėties. Jie norėjo 
aptarti, bent jau bendrais bruožais, būdus ir priemones įgyvendin- 
ti Prancūzijos ir Sovietų Sąjungos paktą derinant veiksmus su Tautų 
Sąjunga, jeigu Vokietija imtų kelti rimtą grėsmę taikai. Šis pasiūlymas 
Paryžiuje ir Londone buvo priimtas šaltai. Prancūzijos vyriausybė tu- 
rėjo kitų rūpesčių. Aviacijos gamyklose vyko stambus streikai, Ispani- 
joje Franco kariuomenė giliai įsiveržė į komunistų valdomą teritoriją. 
Chamberlainas buvo niūriai nusiteikęs ir rusų iniciatyvą sutiko labai 
skeptiškai. Jis visiškai kitaip nei aš vertino būsimas grėsmes ir būdus, 
kaip su jomis kovoti. O aš tvirtinau, kad tik Prancūzijos, Didžiosios 
Britanijos ir Rusijos sąjunga suteiks viltį sulaikyti nacių puolimą. 

Feilingas teigia, kad ministras pirmininkas savo požiūrį į šią sąjun- 
gą atskleidė laiške seseriai, rašytame kovo 20 d.: 


Mintis sudaryti „Didžiąją sąjungą“, kaip ją vadina Winstonas, man 
į galvą atėjo jau seniai, kai Winstonas dar nebuvo jos paminėjęs. Ap- 
tariau savo sumanymą su Halifaxu, ir mes pavedėme štabų vadams 
bei užsienio reikalų ministerijos ekspertams išnagrinėti šį planą. Jis 
labai patrauklus ir naudingas, kol nenagrinėji praktinių galimybių jį 
įgyvendinti. Tada jis jau neatrodo patrauklus. Vien pažvelgus į že- 
mėlapį matyti, kad mes su Prancūzija niekaip negalime apsaugoti Če- 
koslovakijos nuo Vokietijos invazijos, jei pastaroji ryžtysi ją surengti 
[...]. Todėl aš visiškai atsisakiau minties suteikti Čekoslovakijai kokių 
nors saugumo garantijų ar įsipareigoti paremti Prancūziją, jei ji im- 
tysi įgyvendinti savo įsipareigojimus šiai šaliai“. 


* Keith Feiling, Life of Neville Chamberlain, New York, 1946, p. 247-8. 

Taigi jis priėmė sprendimą palikti Čekoslovakiją likimo valiai 
remdamasis neteisingomis prielaidomis. Šiuolaikiniuose didžiųjų 
valstybių ar jų sąjungų karuose apginti tam tikrus regionus galima 
ne tik kariniais veiksmais jų pačių teritorijoje. Reikia atsižvelgti į pu- 
siausvyrą visame didžiuliame karinių operacijų fronte. Tai dar len- 
gviau padaryti vykdant apgalvotą politiką tuo laikotarpiu, kai karo 
vis dar galima išvengti. Štabų viršininkams ir Užsienio reikalų minis- 
terijos ekspertams, žinoma, nereikėjo labai sukti galvą, kad pasakytų 
ministrui pirmininkui, jog britų laivyno ir Prancūzijos kariuomenės 
neįmanoma dislokuoti Bohemijos kalnuose, taip grobikiškai Hitlerio 
kariuomenei užtveriant kelią į Čekoslovakijos Respubliką. Tai buvo 
aišku vien pažvelgus į žemėlapį. Vis dėlto, jeigu Hitleris būtų žinojęs, 
kad peržengęs Bohemijos sieną įsivels į visuotinį karą Europoje, jis 
galėjo susilaikyti nuo šio agresijos akto arba jį atidėti. Kaip smarkiai 
klydo Chamberlainas darydamas išvadas, rodo po metų jo suteiktos 
garantijos Lenkijai, kai Čekoslovakija neteko savo strateginės vertės, 
o Hitlerio galia ir prestižas beveik padvigubėjo! 


+1+1+ 


Dabar kviečiu skaitytoją persikelti į vakarus, į „Smaragdinę 
salą“ — nors, pasak vienos dainos žodžių, „iki Tipererio kelias toli- 
mas“, kartais sunku atsispirti pagundai ten nuvykti. Panagrinėkime 
kitokio pobūdžio nelaimę, kuri mus ištiko po Austrijos užgrobimo, 
palaipsniui aiškėjant Hitlerio planams Čekoslovakijos atžvilgiu. 

Nuo 1938 m. pradžios vyko Didžiosios Britanijos ir De Valera vado- 
vaujamos Pietų Airijos vyriausybės derybos. Kovo 25 d. mūsų šalių 
vyriausybės pasirašė sutartį, pagal kurią Didžioji Britanija atsisakė 
teisės naudoti karo tikslams du uostus Pietų Airijoje - Kvinstauną ir 
Berehaveną - ir Svilio ežero bazę. Abu šie uostai buvo labai svarbūs 
dėl to, kad leido ginti mūsų krovininius laivus, gabenančius maisto 

produktus. 1922 m., būdamas kolonijų ir dominijų ministru, dalyva- 
vau rengiant tuometinės vyriausybės sutartį su Airija; išnagrinėjęs 
jos projekto detales, pakviečiau į savo ministeriją admirolą Beatty, 
prašydamas paaiškinti Michaelui Collinsui, kokie svarbūs tie uostai 
visai Didžiosios Britanijos aprūpinimo sistemai. Ilgai įtikinėti Collin- 
so neprireikė. „Žinoma, šie uostai jums būtinai reikalingi, —- pasakė 
jis. — Jie jums gyvybiškai svarbūs.“ Susitarę su Airija dėl šių uostų 
panaudos, mes sklandžiai naudojomės jais šešiolika metų. Nesunku 
suprasti, kodėl Kvinstaunas ir Berehavenas buvo tokie svarbūs mūsų 
saugumui. Ten kuro atsargas papildydavo mūsų laivai naikintojai, iš- 
vykstantys į Atlanto vandenyną persekioti povandeninių laivų ir sau- 
goti grįžtančių konvojų, jiems artėjant prie mūsų pakrančių vandenų 
zonos. Ne mažiau svarbi buvo ir Svilio ežero bazė, saugojusi Klai- 
do ir Mersio upių prieigas. Netekus šių trijų atramos taškų šiaurėje, 


1918 m. Amerikiečių povandeninis laivas Berehavene, Airijoje. 

mūsų laivams teko pradėti kelionę iš Lamlašo, o pietuose - iš Pem- 
bruk Doko arba Falmuto, ir dėl to jų apsauginės veiklos spindulys 
sumažėjo 400 mylių. 

Man nė į galvą neatėjo, kad štabo vadai galėtų sutikti atsisakyti ga- 
limybės naudotis šiais svarbiais mūsų saugumui uostais, ir iki pasku- 
tinės minutės maniau, kad bent jau užsitikrinome teisę naudotis jais 
kilus karui. Tačiau De Valera, kalbėdamas Airijos parlamente, pareiš- 
kė, kad Britanija atsisakė šios teisės bet jokių išlygų. Kaip sužinojau 
vėliau, De Valera stebėjosi, kad Didžiosios Britanijos vyriausybė iš 
karto patenkino šį jo reikalavimą. Jam šių uostų panaudos klausimas 
buvo dalykas, dėl kurio buvo galima derėtis išsprendus pagrindinius 
klausimus. 

Lordas Chatfieldas skyrė visą skyrių savo naujausioje knygoje, kad 
aptartų motyvus, kuriais vadovavosi jis ir kiti štabo vadai". Norintys 
panagrinėti šią temą išsamiau, tikrai turėtų jį perskaityti. Asmeniškai 
aš manau, kad be jokio reikalo atsisakę teisės naudotis šiais uostais 
karo metu, jie sukėlė šaliai didelį pavojų. Sunku įsivaizduoti, kaip ga- 
lima buvo priimti tokį neapgalvotą sprendimą - ir dar tokiu momen- 
tu. Tiesa, galų gale mums pavyko išsiversti be šių uostų. Taip pat tiesa 
tai, kad nepajėgdami be jų išsiversti, mes būtume užėmę juos jėga, 
užuot leidę priešui marinti mus badu. Tačiau tai ne paaiškinimas. 
Dėl tokio nuolaidžiavimo netrukus žuvo daug jūrininkų ir paskendo 
daug laivų. 


* Lord Chatfield, It Might Happen Again, Chapter XVIII, Heinemann, 1947. 

Čekoslovakija 


Per vokiečių invazijos į Austriją įkarštį Hitleris automobilyje pasa- 
kė generolui Halderiui: „Čekams dabar bus labai nesaldu.“ Halderis 
iš karto suprato, ką taip sakydamas turi galvoje fiureris ir kas nu- 
tiks ateityje. Šie žodžiai atskleidė jam Hitlerio ketinimus ir tuo pačiu 
metu, kaip atrodė Halderiui, jo karinį neišprusimą. „Vokiečių kariuo- 
menei, —- paaiškino Halderis, - buvo beveik neįmanoma pulti Čekos- 
lovakijos iš pietų. Vienintelis geležinkelis, einantis per Lincą, buvo 
puikiai matomas ir apie netikėtus veiksmus negalėjo būti nė kalbos.“ 
Tačiau bendras politinis ir strateginis Hitlerio sumanymas buvo tei- 
singas. Vakarų siena augo, ir nors dar toli gražu nebuvo baigta, ji jau 
kėlė prancūzų kariškiams baisius prisiminimus apie Somos ir Pomen- 
dalio mūšius. Hitleris buvo įsitikinęs, kad nei Didžioji Britanija, nei 
Prancūzija nestos į kovą. 

Vokietijos armijos įžengimo į Austriją dieną sužinojome, kad G6rin- 
gas iškilmingai patikino Čekoslovakijos pasiuntinį Berlyne, jog Vo- 
kietija neturi jokių piktų ketinimų Čekoslovakijos atžvilgiu. Kovo 14 d. 
Prancūzijos ministras pirmininkas Blumas iškilmingai pareiškė Če- 
koslovakijos ambasadoriui Paryžiuje, kad Prancūzija besąlygiškai 

1918 m. rugsėjis. 


Čekoslovakijos kariuome- 


*ų 


nės daliniai patruliuoja au 8 Aa 


neramumų krečiamame 


Sudetų krašte. 


vykdys savo įsipareigojimus Čekoslovakijai. Tačiau šie diplomatiniai 
patikinimai negalėjo paslėpti niūrios realybės. Pasikeitė visa strategi- 
nė situacija žemyne. Dabar Vokietija galėjo sutelkti savo ginkluotę ir 
kariuomenę prie pat vakarinių Čekoslovakijos sienų. Šios šalies pa- 
sienio vietovėse gyveno vokiečiai ir aktyviai veikė agresyvi vokiečių 
nacionalistų partija, kurios nariai konflikto atveju buvo pasirengę at- 
likti „penktosios kolonos“ vaidmenį. 

Tikėdamasi sulaikyti Vokietiją nuo tolesnės agresijos, Britanijos 
vyriausybė, Chamberlaino sprendimu, ėmė siekti susitarti su Itali- 
ja dėl Viduržemio jūros regiono. Toks susitarimas būtų sustiprinęs 
Prancūzijos poziciją ir leidęs jai ir Didžiajai Britanijai sutelkti dėmesį 
į įvykius Vidurio Europoje. Mussolinis, šiek tiek džiaugęsis, kad Ede- 
nas atsistatydino, ir jautęs savo padėties galią, priėmė Anglijos atgai- 
lą; 1938 m. balandžio 16 d. buvo pasirašytas Didžiosios Britanijos ir 
Italijos susitarimas, faktiškai leidęs Italijai daryti ką nori Etiopijoje ir 
Ispanijoje mainais už jos abejotiną įsipareigojimą parodyti gerą valią 
Vidurio Europoje. Užsienio reikalų ministerija skeptiškai vertino šį 

Nacionalistinės Sudetų vokiečių partijos nariai. Iš pradžių partija buvo monarchistinė, tačiau 


ilgainiui tapo atvirai nacistine. 


sandėrį. Chamberlaino biografas pasakoja, kad viename asmeninia- 
me ir privačiame laiške jis rašė: „Kad būtum girdėjęs, kaip mane ko- 
neveikė Užsienio reikalų ministerijoje; nežinojau, kur dingti.“ 

Aš irgi labai nepalankiai vertinau šį jo sumanymą. 

Hitleris nuolat budriai stebėjo situaciją. Jam taip pat buvo svarbu ži- 
noti, kieno pusėje bus Italija krizės Europoje atveju. Per pasitarimą su 
štabų vadovais balandžio pabaigoje jis aptarė būdus, kaip paspartinti 
pasirengimą agresijai prieš Čekoslovakiją. Mussolinis norėjo veiksmų 
laisvės Etiopijoje. Nors Didžiosios Britanijos vyriausybė sutiko ją su- 
teikti, ilgainiui jam galėjo prireikti Vokietijos paramos šioje avantiū- 
roje. Vadinasi, jis neprieštaraus Vokietijos veiksmams prieš Čekoslo- 
vakiją, nusprendė Hitleris. Vokiečiams tereikėjo užimti tvirtą poziciją, 
ir sprendžiant Čekoslovakijos klausimą Italija bus Vokietijos pusėje. 
Vokiečiai, savaime suprantama, taip pat analizavo britų ir prancūzų 
valstybininkų pareiškimus ir su pasitenkinimu pastebėjo, kad Vakarų 
didvalstybės dėl taikos Europoje ketina įtikinti čekus elgtis protingai. 
Sudetų nacių partija, vadovaujama Henleino, pareikalavo suteikti 


* Keith Feiling, Life of Neville Chamberlain, p. 350. 

autonomiją šiam Čekoslovakijos regionui, besiribojančiam su Vokie- 
tija. Netrukus pas Čekoslovakijos užsienio reikalų ministrą apsilankė 
anglų ir prancūzų ambasadoriai Prahoje ir išsakė viltį, „kad Čekijos 
vyriausybė dės visas pastangas išspręsti šią problemą“. 

Gegužę Čekoslovakijos vokiečiams buvo įsakyta sustiprinti savo 
agitaciją. Čekoslovakijoje artėjo savivaldybių rinkimai ir rengiantis 
jiems Vokietijos vyriausybė pradėjo nervų karą. Jau sklandė gandai 
apie vokiečių kariuomenės perkėlimą Čekoslovakijos sienos link. Vo- 
kietijos paneigimai nenuramino čekų, ir gegužės 20-21 d. naktį jie pa- 
skelbė dalinę kariuomenės mobilizaciją. 

Hitleris jau anksčiau padarė išvadą, kad nei Prancūzija, nei Anglija 
nekovos už Čekoslovakiją. Gegužės 28 d. jis sušaukė savo pagrindi- 
nius patarėjus ir įsakė rengtis invazijai, nė kiek neabejodamas, kad ji 
bus sėkminga. Tačiau kai kurie Hitlerio patarėjai kariškiai tuo nebu- 
vo tikri. Vokiečių generolų buvo neįmanoma įtikinti, kad Britanija ir 
Prancūzija, vis dar turinčios didžiulį karinį pranašumą prieš Vokietiją 


1936 m. vakariniame Vokietijos pasienyje vokiečiai pradėjo statyti 
gynybinius įtvirtinimus. Vakaruose ši linija praminta Siegfriedo 


linija, nors patys vokiečiai ją vadino Vakarų pylimu. 


- 
- 

Betoniniai Siegfriedo 


linijos bunkeriai ir prie jų 


pietaujantys kariai. 


(išskyrus aviacijos sritį), neatsakys į fiurerio iššūkį. Norint sutriuškin- 
ti Čekoslovakijos armiją ir pralaužti arba apeiti Bohemijos įtvirtinimų 
liniją, būtų prireikę beveik 35 divizijų. Vokietijos ginkluotųjų pajė- 
gų vadai atkreipė Hitlerio dėmesį, kad Čekoslovakijos kariuomenė 
yra parengta kovai ir aprūpinta modernia ginkluote bei įranga. Nors 
Vakarų siena, vadinamoji Siegfriedo linija, jau egzistavo lauko sta- 
tinių pavidalu, ji dar toli gražu nebuvo baigta statyti. Taigi užpuolę 
Čekoslovakiją, palei visą vakarinę Vokietijos sieną prieš Prancūzijos 
armiją, kuri galėjo mobilizuoti 100 divizijų, vokiečiai būtų turėję tik 
5 kadrines ir 8 rezervines divizijas. Generolai baisėjosi tokia rizika, 
žinodami, kad palaukusi dar keletą metų, Vokietijos kariuomenė vėl 
taps padėties šeimininke. Nors Hitlerio politinių skaičiavimų teisin- 
gumą jau patvirtino pacifistinė ir susitaikėliška sąjungininkų pozicija 
įvedus Vokietijoje privalomąją karo tarnybą, taip pat užėmus Reino 
sritį ir Austriją, vyriausieji Vokietijos kariuomenės vadai negalėjo pa- 
tikėti, kad blefuodamas Hitleris laimės ir ketvirtą kartą. Protingiems 
žmonėms atrodė neįtikėtina, kad tokios didžios valstybės nugalėtojos, 
turinčios aiškų karinį pranašumą, vėl išsuktų iš kelio, kuriuo žengti 
joms liepė ne tik pareiga ir garbė, bet ir sveikas protas bei atsargumas. 
Negana to, buvo Rusija, siejama su Čekoslovakija slaviškos kilmės 

1938 m. Tarpukario 
Čekoslovakijos 
kariuomenės y 
pratybos. | kd 


ryšių, kurios požiūris į Vokietiją tuo metu buvo labai priešiškas. 
Sovietų Rusijos ryšiai su Čekoslovakija kaip valstybe ir asmeniškai 
su prezidentu Benešu buvo labai glaudūs ir draugiški. Tai lėmė tam 
tikras etninis artumas, taip pat palyginti neseniai Benešo padaryta 
paslauga Stalinui. Trumpai paaiškinsiu, kaip tai atsitiko. Preziden- 
tas Benešas papasakojo man apie šią istoriją Marakeše, kur aplankė 
mane 1944 m. sausį. 1935 m. Hitleris pasiūlė Benešui gerbti Čekos- 
lovakijos teritorinį vientisumą visose srityse mainais už garantiją, 
kad kilus Prancūzijos ir Vokietijos karui Čekoslovakija liks neutra- 
li. Kai Benešas atsakė, jog Čekoslovakija yra sudariusi su Prancūzija 
sutartį, įpareigojančią abi šalis tokiais atvejais veikti išvien, Vokieti- 
jos ambasadorius pasakė, kad Čekoslovakijai nėra reikalo denon- 
suoti sutartį. Užteks pažeisti ją reikiamu metu, - jeigu šis momentas 
ateis — tiesiog nevykdant mobilizacijos ir nepradedant karo veiksmų. 
Maža respublika neturėjo galimybės piktintis tokiu siūlymu. Ji ir 
taip labai bijojo Vokietijos, ypač dėl to, kad pastaroji galėjo bet ku- 
riuo metu pridaryti Čekoslovakijai didelių bėdų ir kelti rimtą grėsmę 
ėmusi eskaluoti Sudetų vokiečių klausimą. Todėl čekai nekomentavo 
šio pasiūlymo, bet nieko nepažadėjo ir daugiau kaip metus šis klau- 
simas nebuvo keliamas. 1936 m. rudenį prezidentas Benešas gavo iš 

vieno aukšto rango Vokietijos kariškio pranešimą, kad jeigu jis nori 
pasinaudoti fiurerio pasiūlymu, jam derėtų paskubėti, nes Rusijoje 
artimiausiu metu prasidės įvykiai, kurie padarys bet kokią įmanomą 
Benešo pagalbą Vokietijai nereikšminga. 

Sulaukęs šio grėsmingo priminimo Benešas sužinojo, kad aukšto 
rango Rusijos ir Vokietijos vyriausybės pareigūnai palaiko ryšius per 
sovietų ambasadą Prahoje. Tai buvo vienas vadinamojo kariškių ir se- 
nosios gvardijos komunistų sąmokslo elementų; sąmokslininkai sie- 
kė nuversti Staliną ir įtvirtinti naują provokiškai nusiteikusį režimą. 
Prezidentas Benešas tučtuojau pranešė Stalinui viską, ką jam pavyko 
sužinoti. Netrukus Sovietų Rusijoje prasidėjo negailestingas, bet, ko 
gero, pagrįstas karinio ir politinio aparato valymas, o 1937 m. sausį 
buvo surengti teismai, per kuriuos Vyšinskis taip puikiai atliko pro- 
kuroro vaidmenį. 

Nors labai mažai tikėtina, kad senoji komunistų gvardija sudarė 
sąjungą su kariškiais arba atvirkščiai, jie tikrai labai pavydėjo juos 
išstumusiam Stalinui. Todėl, galimas daiktas, jis pasinaudojo pato- 
gia proga susidoroti ir su vienais, ir su kitais totalitarinėse valstybėse 
įprastais būdais. Jo įsakymu buvo sušaudyti Zinovjevas, Bucharinas, 
Radekas ir kiti pirmieji revoliucijos vadovai, maršalas Tuchačevskis, 
kuris atstovavo Sovietų Sąjungai per karaliaus Jurgio VI karūnavimą, 
ir daugelis aukšto rango kariuomenės karininkų. Buvo „likviduota“ 
ne mažiau kaip 5 tūkst. karininkų, turėjusių aukštesnį negu kapito- 
no laipsnį. Rusijos kariuomenė buvo „išvalyta“ nuo palankių Vo- 
kietijai elementų, tačiau dėl to sumažėjo jos pajėgumas. Visa sovietų 
vyriausybė tapo aiškiai antivokiška. Stalinas jautėsi esąs asmeniškai 
skolingas prezidentui Benešui ir sovietų vyriausybė karštai troško 
padėti šiai šaliai, kuriai grėsė nacių pavojus. Hitleris, aišku, puikiai 
visa tai žinojo, bet nemanau, kad Didžiosios Britanijos ir Prancūzijos 
vyriausybės irgi buvo taip pat gerai informuotos. Chamberlainas ir 


*  Vrajrodymų, patvirtinančių, kad Benešui pateiktą informaciją čekų policijai pakišo sovietų OGPU 
(Jungtinė valstybinė politinė valdyba), kuri norėjo, kad jis tai sužinotų iš draugiškos užsienio šalies vadovo. 
Tačiau ši aplinkybė nesumenkina Benešo paslaugos Stalinui, todėl yra nereikšminga. 

Britanijos bei Prancūzijos generalinis štabas 1937 m. valymą pirmiau- 
sia laikė vidiniu Rusijos kariuomenės sutriuškinimu. Jiems atrodė, 
kad Sovietų Sąjungą drasko nuožmi neapykanta ir kerštas. Toks po- 
žiūris, ko gero, buvo perdėtas, nes teroru pagrįstą valdymo sistemą 
visai įmanoma sustiprinti negailestingu ir sėkmingu valdžios įtvirti- 
nimu. Mūsų istorijai svarbiausi yra glaudūs Rusijos ir Čekoslovakijos, 
taip pat Stalino ir Benešo ryšiai. 

Tačiau aplinkinis pasaulis nesužinojo nei apie vidinę trintį Vokieti- 
joje, nei apie Stalino ir Benešo ryšius, o Didžiosios Britanijos ir Prancū- 
zijos ministrai deramai šių dalykų neįvertino. Siegfriedo linija, nors ir 
nebaigta, jiems atrodė baisi kliūtis. Nors Vokietijos kariuomenė buvo 
sukurta neseniai, tikslus jos dydis ir pajėgumas nebuvo Žinomas ir, be 
abejo, buvo perdėtas. Be to, atsirado naujas aviacijos antpuolių prieš 
beginklius miestus pavojus. Tačiau didžiausią įtaką turėjo neapykan- 
ta karui visose demokratinėse šalyse. 

Nepaisant to, birželio 12 d. Daladier patvirtino kovo 14 d. jo 
pirmtako duotą pažadą ir pasakė, kad Prancūzijos įsipareigojimai 
Čekoslovakijai yra „šventi ir bus įvykdyti“. Šie jo žodžiai paneigia 
teiginius, kad prieš trylika metų sudaryta Lokarno sutartimi Vakarai 
paliko Rytus likimo valiai, kol buvo sudaryta vadinamoji Rytų Lokar- 
no sutartis. Neabejotina, kad 1924 m. Prancūzijos ir Čekoslovakijos 
sutartis anaiptol nebuvo tik formali - Prancūzija buvo pasiryžusi ją 
vykdyti. 1938 m. tai įvairiomis aplinkybėmis patvirtino visi Prancūzi- 
jos vyriausybių vadovai. 

Tačiau Hitleris buvo įsitikinęs, kad tik jis sugeba teisingai įvertinti 
situaciją. Birželio 18 d. jis davė galutinį nurodymą pulti Čekoslovaki- 
ją, prieš tai pabandęs nuraminti savo nerimaujančius generolus. „Aš 
priimsiu sprendimą dėl veiksmų prieš Čekoslovakiją, tik jeigu būsiu 
taip pat tvirtai įsitikinęs, koks buvau įsakydamas užimti demilitari- 
zuotą zoną [Reino sritį] ir Austriją, kad Prancūzija nesiims karo veiks- 
mų, taigi nesikiš ir Didžioji Britanija“, - pasakė Hitleris Keiteliui. 


*  Nuremberą Documents, Pt. II, No. 10. 

1938 m. liepos 26 d. Chamber- 
lainas paskelbė parlamente siun- 
čiąs lordą Runcimaną į Prahą 
padėti Čekoslovakijos vyriau- 
sybei susitarti su Henleinu. Kitą 
dieną čekai pateikė tautinių ma- 
žumų įstatymo projektą, kuris 
turėjo tapti derybų pagrindu. 
Tą pačią dieną lordas Halifaxas 
parlamente pareiškė: Netikiu, kad 
nors kurios Europos šalies vado- 
vai šiandien nori karo. Rugpjūčio 
3 d. lordas Runcimanas atvyko 
į Prahą ir prasidėjo begalinės ir 
sudėtingos derybos su įvairiomis 


suinteresuotosiomis pusėmis. Po 


dviejų savaičių derybos nutrūko, 
ir nuo to laiko įvykiai ėmė plėto- 
tis labai greitai. 


A. Hitleris ir Sudetų nacių lyderis 


K. Henleinas. 

Rugpjūtį įtampa nepaliaujamai augo; rugsėjo 2 d. popietę gavau so- 
vietų ambasadoriaus pranešimą, kad jis norėtų nedelsdamas atvykti 
į Čatvelį pasikalbėti su manimi vienu skubiu reikalu. Jau ilgą laiką 
palaikiau draugiškus asmeninius santykius su Maiskiu, kuris dažnai 
susitikdavo su mano sūnumi Randolphu. Todėl priėmiau ambasa- 
dorių ir po kelių įžanginių žodžių jis man papasakojo istoriją, kurią 
pateiksiu čia su visomis oficialiomis detalėmis. Jam pradėjus savo pa- 
sakojimą, netrukus supratau, kad jis sako tai man - privačiam asme- 
niui —- nenorėdamas tiesiogiai kreiptis į Užsienio reikalų ministeriją, 
kuri galėjo griežtai atsisakyti jį išklausyti. Ambasadorius kalbėjosi su 

manimi gana akivaizdžiu tikslu, - kad aš perduočiau jo žodžius Jo 

Didenybės vyriausybei. Tiesiai taip nepasakė, bet buvo aišku iš to, 

kad jis neprašė laikyti mūsų pokalbio paslaptyje. Kadangi man jo in- 

formacija iš karto pasirodė labai svarbi, aš stengiausi nežadinti Ha- 

lifaxui ir Chamberlainui išankstinių nuostatų, todėl neišsakiau savo 

nuomonės ir nesakiau to, kas galėjo sukelti tarp mūsų nesutarimų. 
Toliau pateiksiu esmines jo pasakojimo dalis: 


Vakar, rugsėjo 2 d., Prancūzijos laikinasis reikalų patikėtinis Mas- 
kvoje (pats ambasadorius atostogauja) apsilankė pas Litvinovą ir 
Prancūzijos vyriausybės vardu paklausė jo, kokią pagalbą Rusija su- 
teiks Čekoslovakijai Vokietijos užpuolimo atveju ir ar jai pavyks 
įveikti sunkumus, kurių gali kilti dėl Lenkijos ir Rumunijos neutra- 
lumo. Litvinovas pareiškė jam, kad Sovietų Sąjunga nusprendė įvyk- 
dyti savo įsipareigojimus. Jis pripažino, kad dėl Lenkijos ir Rumuni- 
jos pozicijos kyla tam tikrų sunkumų, tačiau išsakė nuomonę, kad 
Rumunijos poziciją galima pakeisti. Jei, pavyzdžiui, Tautų Sąjunga 
nuspręs, kad Čekoslovakija yra agresijos auka, o agresorius — Vokieti- 
ja, rumunai tikriausiai leis Rusijos kariuomenei ir orlaiviams kirsti 
savo teritoriją. 

Litvinovas išsakė nuomonę, kad net jeigu Tautų Sąjungos Taryba 
balsuotų nevieningai, sprendimui priimti užteks balsų daugumos, o 
Rumunija tikriausiai prisidės prie daugumos Taryboje. Todėl jis re- 
komendavo sąjungos Tarybą sušaukti pagal 11 straipsnį, remiantis 
tuo, kad iškilo karo grėsmė ir reikalingos Sąjungos narių konsultaci- 
jos. Litvinovo manymu, tai reikia padaryti kuo greičiau, nes laiko, 
galimas daiktas, liko labai mažai. Jis taip pat pasakė Prancūzijos lai- 
kinajam reikalų patikėtiniui, kad Rusijos, Prancūzijos ir Čekoslovaki- 
jos štabų vadai turi nedelsdami aptarti pagalbos teikimo būdus ir 
priemones. 

šinston 6. Churchill Pakeliui į katastrofą 


Litvinovas taip pat pasisakė už taikių valstybių konsultacijas dėl ge- 
riausių būdų išsaugoti taiką, galbūt paskelbiant bendrą deklaraciją, 
prie kurios prisidėtų trys suinteresuotos didvalstybės — Prancūzija, 
Rusija ir Jungtinė Karalystė. Jis mano, kad JAV moraliai paremtų to- 
kį pareiškimą. 


Taip kalbėjo Maiskis. Aš pasakiau, kad esu beveik tikras, jog Di- 
džiosios Britanijos vyriausybė nesiims jokių veiksmų, nebent nutrūk- 
tų Henleino ir Benešo derybos, ir jeigu dėl jų nesėkmės niekas nega- 
lėtų apkaltinti Čekoslovakijos vyriausybės. Ji nenori erzinti Hitlerio, 
manydama, kad jis iš tikrųjų linkęs rinktis taikų sprendimą. 

Nusiunčiau lordui Halifaxui šį pranešimą, kai tik jį padiktavau. 
Rugsėjo 5 d. lordas Halifaxas atsargiomis formuluotėmis atsakė ne- 
manąs, kad šiuo metu būtų naudinga imtis 11 straipsnyje numatytų 
veiksmų, bet turės tai galvoje. „Kol kas, manau, mes turime vertin- 
ti situaciją atsižvelgdami į pranešimą, su kuriuo Henleinas grįžo iš 
Berchtengadeno.“ Jis pridūrė, kad padėtis liko labai įtempta. 

Savo vedamajame straipsnyje rugsėjo 7 d. „Times“ pareiškė: 


Jeigu sudetiečiai dabar pareikalaus daugiau, nei Čekoslovakijos vy- 
riausybė pasiruošusi suteikti pagal savo naujausių pasiūlymų paketą, 
galima spėti, kad vokiečiai neapsiribos vien nepatogumų pašalinimu 
Hiems, kurie Čekoslovakijos Respublikoje jaučiasi nejaukiai. Todėl Če- 
koslovakijos vyriausybei derėtų pasvarstyti, ar neverta apskritai atsi- 
sakyti šio projekto ir padaryti Čekoslovakiją homogeniškesne valsty- 
be, perleidžiant tą pasienio teritoriją su svetimtaučiais gyventojais, 
kurie linksta į valstybę, su kuria juos sieja etninė kilmė. 


Tačiau atsisakiusi Sudetų Čekoslovakija būtų atsisakiusi ir visos 
Bohemijos įtvirtinimų linijos. Nors Britanijos vyriausybė iš karto pa- 
reiškė, kad šis straipsnis „Times“ neatitinka jos požiūrio, užsienio 
šalių, ypač Prancūzijos, šis pareiškimas anaiptol neįtikino. Bonettas, 

K. Henleinui pavaldūs ginkluoti Sudetų smogikai nuolat vykdė diversijas bei teroro aktus. 


kuris tada buvo užsienio reikalų ministras, teigia, kad 1938 m. rugsėjo 
10 d. jis uždavė mūsų ambasadoriui Paryžiuje serui Ericui Phippsui 
tokį klausimą: „Rytoj Hitleris gali pulti Čekoslovakiją. Jei taip atsitiks, 
Prancūzija nedelsdama paskelbs mobilizaciją. Ji kreipsis į jus ir pasa- 
kys: „Mes pradedame karinius veiksmus, ar prisidėsite prie mūsų?“ 
Ką atsakys Didžioji Britanija?“ 

Toliau pateikiu kabineto patvirtintą lordo Halifaxo atsakymą Bo- 
nettui, kurį jis pateikė per serą Ericą Phippsą rugsėjo 12 d.: 


Aš tikrai suprantu, kaip svarbu Prancūzijos vyriausybei turėti aiškų 
atsakymą į šį klausimą. Tačiau, kaip jūs jau sakėte Bonnettui, šis 
klausimas, nors ir aiškiai suformuluotas, negali būti atskirtas nuo 
aplinkybių, kuriomis jis gali kilti, ir kol kas yra tik hipotetiškas. 

Be to, Jo Didenybės vyriausybė privalo atsižvelgti ne tik į savo pozi- 
ciją, nes kiekvienas jos sprendimas ar žingsnis faktiškai užtrauks 
įpareigojimus ir dominijoms. Jų vyriausybės tikrai nenorės, kad jų 

pozicija būtų nulemta už jas iš anksto, joms dar nežinant aplinkybių, 
kurias jos norės įvertinti pačios. 

Todėl kol kas į Bonnetto klausimą atsakyti galiu tik taip: nors Jo Di- 
denybės vyriausybė niekada neleis iškilti grėsmei Prancūzijos saugu- 
mui, ji negali tiksliai pasakyti, kokių veiksmų ir kokiu metu ji imsis 
ateityje, nes negali iš anksto numatyti, kokia tuo metu bus susiklos- 
čiusi padėtis. 


Prancūzai paklausė, ką reiškia žodžiai „Jo Didenybės vyriausybė 
niekada neleis iškilti grėsmei Prancūzijos saugumui“ - kokios pagal- 
bos jie gali tikėtis, jeigu ji bus suteikta. Pasak Bonnetto, Londonas at- 
sakė, kad per pirmuosius šešis karo mėnesius į pagalbą prancūzams 
jis atsiųs dvi nemotorizuotas divizijas ir 150 lėktuvų. Reikia pripažin- 
ti, kad jei Bonnettas ieškojo preteksto palikti čekus likimo valiai, jo 
pastangos nenuėjo veltui. 

Rugsėjo 12 d. Hitleris nacių partijos kongrese Niurnberge pasakė 
kalbą, kurioje įnirtingai puolė čekus; šie atsakydami kitą dieną įvedė 
karo padėtį tam tikruose šalies regionuose. Rugsėjo 14 d. derybos su 
Henleinu buvo galutinai nutrauktos, o rugsėjo 15 d. Sudetų nacių ly- 
deris pabėgo į Vokietiją. 

Krizė pasiekė kulminaciją. 

14 skyrius 


Miuncheno tragedija 


Daugybė knygų buvo ir dar bus parašyta apie šią krizę, kuri baigė- 
si Miunchene paaukojus Čekoslovakiją, todėl aš pateiksiu tik keletą 
svarbiausių faktų ir papasakosiu apie įvykius bendrais bruožais. Tau- 
tų Sąjungos asamblėjoje rugsėjo 21 d. Litvinovas oficialiai įspėjo: 


[...] Šiuo metu į Čekoslovakijos vidaus reikalus kišasi kaimyninė 
valstybė, kuri atvirai ir garsiai grasina puolimu. Viena seniausių, 
kultūringiausių, darbščiausių Europos tautų, įgijusi nepriklausomy- 
bę po šimtmečius trukusios priespaudos, labai greitai gali būti pri- 
versta tą nepriklausomybę ginti ginklu. [...] Kai likus kelioms die- 
noms iki mano išvykimo iš Ženevos Prancūzijos vyriausybė pirmą 
kartą pasiteiravo, kokia bus mūsų pozicija puolimo prieš Čekoslovaki- 
ją atveju, aš labai aiškiai ir nedviprasmiškai savo vyriausybės vardu 
atsakiau: 

„Mes ketiname įvykdyti savo sutarties įsipareigojimus, kuriuos prisi- 
ėmėme pasirašydami sutartį su Prancūzija, ir kartu su ja padėti Če- 
koslovakijai mums prieinamais būdais. Mūsų Gynybos ministerija 
yra pasirengusi nedelsiant susitikti su Prancūzijos ir Čekoslovakijos 

karo ministerijų atstovais ir aptarti šiam momentui tinkamas priemo- 
PES [os] 

Vos prieš dvi dienas Čekoslovakijos vyriausybė oficialiai paklausė so- 
vietų vyriausybės, ar ji pasirengusi, vykdydama Sovietų Sąjungos ir 
Čekoslovakijos sutartį, suteikti neatidėliotiną ir veiksmingą pagalbą 
Čekoslovakijai, jei Prancūzija liks ištikima savo įsipareigojimams ir 
suteiks panašią pagalbą, ir sovietų vyriausybė labai aiškiai atsakė tei- 
giamai. 


Tikrai nuostabu, kad šis viešas ir nedviprasmiškas vienos didžiau- 
sių suinteresuotų šalių pareiškimas neturėjo įtakos Chamberlaino 
derybinei pozicijai arba prancūzų elgesiui per šią krizę. Didžioji Bri- 
tanija ir Prancūzija iš esmės ignoravo sovietų siūlymą. Užuot pasi- 
naudojusios juo paveikiant Hitlerį, jos sutiko jį abejingai, net su pa- 
nieka, ir Stalinas to nepamiršo. Sąjungininkės elgėsi taip, tarsi Sovietų 
Rusija neegzistuotų. Vėliau mes 
brangiai už tai sumokėjome. 

26 d. vakare Hitleris Berlyne 
pasakė kalbą, kurioje grubiai ir 
aštriai koneveikė Benešą ir čekus, 
nors apie Angliją ir Prancūziją 
kalbėjo taikingai. Jis kategoriškai 
pareiškė, kad čekai iki rugsėjo 26 
d. turi pasitraukti iš Sudetų, o to- 
lesni įvykiai Čekoslovakijoje jo 
nebedomins. „Tai mano paskutinė 
teritorinė pretenzija Europoje“, — 
pasakė jis. Tą vakarą, apie aštun- 
tą valandą, Leeperis, tuometinis 


SSRS užsienio reikalų liaudies 


komisaras M. Litvinovas. 


218 


14 skgrius. Miuncheno tragedija 


Užsienio reikalų ministerijos Spaudos departamento vadovas, patei- 
kė užsienio reikalų ministrui oficialaus pareiškimo projektą, kurio 
esmė buvo tokia: 


Jeigu, nepaisant Didžiosios Britanijos premjero pastangų, vokiečiai 
užpuls Čekoslovakiją, Prancūzija turės ateiti jai į pagalbą, o Didžioji 
Britanija ir Rusija tikrai parems Prancūziją. 


Šiam pareiškimui pritarė lordas Halifaxas, ir jis tuoj pat buvo pa- 
skelbtas. Atrodė, kad atėjo laikas veikti ir priešininkų pajėgos išsi- 
rikiavo kovai. Čekai turėjo pusantro milijono karių kariuomenę už 
stipriausios įtvirtinimų linijos Europoje ir labai organizuotą bei našią 
pramonę. Prancūzijos armija buvo iš dalies mobilizuota ir jos vyriau- 
sybė, nors nenoriai, buvo pasirengusi vykdyti savo įsipareigojimus 
Čekoslovakijai. Rugsėjo 28 d., 11 valandą 20 minučių Admiralitetas 
įsakė pradėti Britanijoje mobilizaciją. 


22; 


Fiureris nuo seno įtemptai ir nepaliaujamai ginčijosi su savo pata- 
rėjais ekspertais. Per šią krizę susidarė visos aplinkybės, kurių taip bi- 
jojo vokiečių generolai. Palei Vokietijos rytinę sieną buvo dislokuota 
30-40 čekų divizijų, o prie vakarinės sienos imta telkti Prancūzijos ka- 
riuomenę, pranokstančią vokiečių dalinius santykiu 8:1. Priešiška Ru- 
sija galėjo iš Čekoslovakijos oro uostų rengti oro antskrydžius, o per 
Lenkiją arba Rumuniją galėjo atžygiuoti jos armija. Kai kurie genero- 
lai ėmė regzti sąmokslą prieš Hitlerį, norėdami jį suimti ir „apsaugoti 
Vokietiją nuo šio bepročio“. Kiti pareiškė, kad Vokietijos visuomenė 
nenusiteikusi kariauti ir nepalaikys karo Europoje, o jos kariuomenė 
jam dar nepasirengusi. Admirolas Raederis, Vokietijos admiraliteto 
vadas, karštai maldavo fiurerio atsisakyti savo sumanymo, ir jo ar- 
gumentus parėmė po kelių valandų atėjusi Žinia, kad vyksta britų 

laivyno mobilizacija. Ir Hitleris sudvejojo. Antrą valandą nakties 
Vokietijos radijas paskelbė paneigimą, kad 29 d. Vokietija ketino pa- 
skelbti mobilizaciją, 0 11 valandą 45 minučių tą patį rytą oficiali Vo- 
kietijos naujienų agentūra perdavė britų spaudai panašų pareiškimą. 
Turbūt dar niekada šis nepaprastos valios žmogus nebuvo patyręs 
tokio didelio spaudimo. Buvo akivaizdu, kad jis priartėjo prie visuo- 
tinio karo ribos. Ar galėjo ją peržengti, žinodamas, kad visuomenė 
nusiteikusi prieš karą ir girdėdamas iškilmingus savo armijos, laivy- 
no ir aviacijos vadų perspėjimus? Kita vertus, argi galėjo jis, taip ilgai 
rėmęs savo valdžią prestižu, atsitraukti? 

Tačiau Chamberlainas irgi aktyviai veikė ir dabar visiškai kontrolia- 
vo Britanijos užsienio politiką. Lordas Halifaxas, nors jo ministerijoje 
vis tirštėjo abejonių atmosfera, pakluso savo vadovo nurodymams. 
Kabinetas labai nerimavo, bet irgi pakluso. Vyriausybės daugumai 
meistriškai vadovavo partinės drausmės prižiūrėtojai. Sprendimus 
priimdavo vienas vienintelis žmogus. Jis nevengė asmeninės atsako- 
mybės ir negailėjo jėgų juos įgyvendindamas. Rugsėjo 14 d. jis savo 
iniciatyva išsiuntė Hitleriui telegramą, siūlydamas susitikti. Dabar 
Britanijos ministras pirmininkas išskrido į Vokietiją jau trečią kartą; ir 
jis, ir lordas Runcimanas buvo įsitikinę, kad Hitleris atsisakys ketini- 
mo pulti Čekoslovakiją tik šiai atidavus vokiečiams Sudetų regioną. 

Miuncheno konferencijos dalyviai: N. Chamberlainas, E. Daladier, A. Hitleris, B. Mussolinis. 


Šį kartą jiedu susitiko Miunchene; šiame susitikime taip pat dalyvavo 
Prancūzijos premjeras Daladier ir Mussolinis. Rusijos atstovai nebu- 
vo pakviesti. Patiems čekams irgi nebuvo leista dalyvauti posėdyje. 
Rugsėjo 28 d. Čekoslovakijos vyriausybei trumpai buvo pranešta, kad 
kitą dieną įvyks keturių Europos didvalstybių atstovų konferencija. 
„Didysis ketvertas“ susitarė greitai. Derybos prasidėjo vidurdienį ir 
tęsėsi iki antros valandos kitos dienos ryto. Rugsėjo 30 d. 2 valandą 
buvo parengtas ir pasirašytas memorandumas. Iš esmės juo buvo pa- 
tenkinti vokiečių reikalavimai. Čekai turėjo per dešimt dienų, pra- 
dedant spalio 1 d., penkiais etapais evakuotis iš Sudetų srities. Ga- 
lutinę Čekoslovakijos ir Vokietijos sieną turėjo nustatyti tarptautinė 
komisija. 

Šis dokumentas buvo pateiktas Čekoslovakijos delegatams, kurie 
pakluso jo sprendimams, tačiau pareiškė protestą: „Norime pasakyti 
pasauliui, kad protestuojame prieš sprendimą, kurį priimant nedaly- 
vavome.“ Prezidentas Benešas atsistatydino, sakydamas, kad jis gali 
„Sutrukdyti šaliai prisitaikyti prie pasikeitusios padėties“. Jis išvyko 
iš Čekoslovakijos ir atrado prieglobstį Anglijoje. Prasidėjo Čekoslova- 
kijos dalybos. Tačiau vokiečiai buvo ne vieninteliai plėšrūnai, draskę 
šios valstybės lavoną. Lenkijos vyriausybė nusiuntė Čekoslovakijos 
vyriausybei ultimatumą, į kurį ši turėjo atsakyti per 24 valandas, 

reikalaudama nedelsiant perleisti jai Tešyno pasienio regioną. Čekai 
niekaip negalėjo atsisakyti vykdyti šį grubų reikalavimą. Savo pre- 
tenzijas čekams pateikė ir Vengrija. 


+++ 


Keturiems valstybininkams laukiant, kol ekspertai parengs galu- 
tinį dokumentą, ministras pirmininkas pasiūlė Hitleriui pasikalbėti 
su juo privačiai. Hitleris noriai sutiko. Abu vadovai susitiko rugsėjo 
30 d. rytą Hitlerio bute Miunchene. Jų pokalbyje dalyvavo tik vertė- 
jas. Chamberlainas pasiūlė jo parengtą kitos deklaracijos projektą, ku- 
riame buvo teigiama: „Anglijos ir Vokietijos santykių klausimas yra 
itin svarbus abiem šalims ir Europai. Vakar vakare pasirašytą sutartį 
bei Anglijos ir Vokietijos susitarimą dėl laivyno laikome mūsų dviejų 
tautų troškimo niekada nekariauti vieni prieš kitus simboliu.“ 

Hitleris perskaitė deklaraciją ir neprieštaraudamas ją pasirašė. 

Chamberlainas sugrįžo į Angliją. Hestone, kur nusileido jo lėktu- 
vas, jis pamojavo bendra deklaracija, kurią davė pasirašyti Hitleriui, 
ir perskaitė ją miniai iškilių veikėjų bei paprastų Žmonių, susirinku- 
sių jo pasveikinti. Važiuodamas automobiliu iš oro uosto pro garsiai 
jį sveikinančią minią, Chamberlainas pasakė šalia jo sėdinčiam Ha- 
lifaxui: „Po trijų mėnesių visa tai baigsis.“ Atvykęs į savo rezidenci- 
ją Dauningo gatvėje jis atidarė langą ir vėl pamojavo tuo popieriaus 
lapu, sakydamas: „Antrą kartą iš Vokietijos į Dauningo gatvę atvežta 
garbinga taika. Manau, kad tai bus taika mūsų laikams.“ 

Hitlerio prognozės ir vėl absoliučiai pasitvirtino. Vokietijos Genera- 
linis šabas buvo sugėdintas. Paaiškėjo, kad fiureris ir vėl buvo visiš- 
kai teisus. Tik jis, būdamas genialus ir remdamasis intuicija, tiksliai 
įvertino karines ir politines aplinkybes. Fiureris ir vėl, kaip ir užėmus 
Reino sritį, triumfavo prieš bandžiusius jį sulaikyti Vokietijos kari- 
nių pajėgų vadus. Visi šie generolai buvo patriotai. Jie troško, kad 


* Žr. Keith Feiling, Life of Neville Chamberlain, p. 376, 381. 

Į Londoną sugrįžęs N. Chamberlainas visiems demonstravo Miuncheno susitarimo tekstą. 


jų tėvynė atgautų savo pozicijas pasaulyje. Dieną ir naktį jie uoliai 
triūsė stiprindami Vokietijos ginkluotąsias pajėgas. Todėl generolai 
labai sielvartavo, kad visiškai neteisingai įvertino padėtį, ir dauge- 
lio jų antipatiją bei nepasitikėjimą Hitleriu įveikė susižavėjimas jo 
vadovavimo gebėjimais ir stebuklinga sėkme. Akivaizdu, kad jis 
buvo jų kelrodė žvaigždė, jų vadas, kuriam jie turėjo paklusti. Taip 
Hitleris pagaliau tapo neginčijamu Vokietijos šeimininku ir kelias jo 
didžiajam sumanymui buvo atviras. Sąmokslininkai jautėsi pažemin- 
ti, bet kolegos kariškiai jų neišdavė. 


Dabar, kai visi išgyvenome nepaprastai morališkai ir fiziškai įtemp- 
tus metus, sunku naujajai kartai pavaizduoti aistrų protrūkį, kurį 
Didžiojoje Britanijoje sukėlė Miuncheno susitarimas. Konservatorių 
aplinkoje - šeimose ir tarp artimiausių draugų - kilo tokių konitliktų, 
kokių dar niekada nemačiau. Vyrai ir moterys, kuriuos siejo seni parti- 
niai, visuomeniniai ir šeimos ryšiai, žvelgė vienas į kitą piktai ir su pa- 
nieka. Nors sugrįžusį Chamberlainą džiugiai sveikino oro uoste, Dau- 
ningo ir net aplinkinėse gatvėse susibūrusios džiūgaujančios minios, 


Žėa 

reikšdamos jam pritarimą, jo susitarimas su Hitleriu sulaukė priešta- 
bei vyriausybės šalininkai, jiems nepavyko nutildyti kritikų. Mes, tuo 
metu sudarę mažumą, nekreipėme dėmesio į vyriausybės šalininkų 
pajuokas ir piktus žvilgsnius. Kabinetas sulaukė audringos kritikos, 
tačiau sprendimas buvo priimtas, ir vyriausybės nariai palaikė vienas 
kitą. Tik vienas ministras pakėlė balsą. Admiraliteto vadovas Duffas 
Cooperis atsisakė savo aukštų pareigų, kurias eidamas jis paskelbė 
laivyno mobilizaciją. Nors Chamberlainą palaikė didžioji dauguma 
visuomenės, Duffas Cooperis, prasibrovęs pro triumfuojančią minią, 
pareiškė visiškai nesutinkąs su savo vadovu. 

Prasidėjus tris dienas trukusioms diskusijoms dėl Miuncheno susi- 
tarimo, jis pasakė kalbą, kurioje pareiškė atsistatydinąs. Ši kalba buvo 
įsimintinas įvykis mūsų parlamento gyvenime. Duffas Cooperis kal- 
bėjo lengvai, be užrašų, ir keturiasdešimčiai minučių užvaldė prie- 
šišką savo partijos daugumą. Leiboristai ir liberalai, kurie tuo metu 
buvo labai priešiški vyriausybei, noriai jam plojo. Konservatorių par- 
tiją draskė vidiniai nesutarimai. 

Prieštaringi vyriausybės vadovo sudarytos sutarties vertinimai su- 
kėlė neregėtai karštas ir ilgas diskusijas. Gerai prisimenu, kokia audra 
kilo po mano žodžių „Mes patyrėme visišką ir absoliutų pralaimėji- 
mą“ —buvau priverstas padaryti pauzę prieš tęsdamas. Daugelis par- 
lamentarų nuoširdžiai žavėjosi atkakliomis ir nenuilstamomis Cham- 
berlaino pastangomis išsaugoti taiką ir jo asmeniškai nuveiktu darbu 
šioje srityje. Nors negaliu nutylėti, kad Chamberlainas padarė daugy- 
bę klaidų ir rėmėsi neteisingais Žmonių ir faktų vertinimais, niekada 
neabejojau, kad jis vadovavosi kilniais motyvais; kelias, kuriuo jis ėjo, 
reikalavo didžiulės moralinės drąsos. Po dvejų metų Chamberlainui 
mirus, sakydamas jo atminimui skirtą kalbą, aš jį pagerbiau už šias 
savybes. 

Teisindama savo vadovo veiksmus vyriausybė galėjo pateikti rimtų 
ir praktiškų argumentų, nors jie liudijo jos nenaudai. Niekas negalėjo 

paneigti, kad mes buvome pasibaisėtinai prastai pasiruošę karui. 
Negi aš ir mano draugai aiškiai to neįrodėme? Didžioji Britanija lei- 
do Vokietijai smarkiai save aplenkti aviacijos pajėgumo srityje. Visos 
mūsų silpnosios pusės buvo neapsaugotos. Prireikus ginti didžiausią 
ir gausiausiai gyvenamą pasaulio miestą galėjome rasti tik šimtą 
priešlėktuvinių patrankų, o jas aptarnavo daugiausia neapmokyti ka- 
riai. Jei Hitleris kalbėjo nuoširdžiai ir iš tiesų buvo pasiekta patvari 
taika, tada Chamberlainas buvo teisus. Jeigu, mūsų nelaimei, jis buvo 
apgautas, tada mums reikėjo pasinaudoti atokvėpio laikotarpiu, kad 
sustiprintume bent jau labiausiai apleistas mūsų karinių pajėgų sri- 
tis. Šie sumetimai ir bendras palengvėjimas bei džiaugsmas, kad karo 
siaubo laikinai pavyko išvengti, paskatino ištikimus vyriausybės šali- 
ninkus pritarti jos veiksmams. Bendruomenių rūmai 366 balsais prieš 
144 pritarė Jo Didenybės vyriausybės politikai, „kuri per pastarąją 
krizę padėjo išvengti karo“. Trisdešimčiai ar keturiasdešimčiai jai ne- 
pritariančių konservatorių neliko nieko kito kaip tik išreikšti neprita- 
rimą susilaikant. Būtent tai mes oficialiai ir vieningai padarėme. 
Lapkričio 1 d. į atsilaisvinusią Čekoslovakijos likučių preziden- 
to vietą buvo išrinktas visiškas menkysta daktaras Hacha. Prahoje į 


Lenkų kariuomenė 


įžengia į Ččekams 


priklausiusį Tešyną. 

1938 m. Čekoslovakijos 
kariai prie valstybės 
herbo. 


valdžią atėjo nauja vyriausybė. „Padėtis Europoje ir visame pasau- 
lyje, - sakė šios vyriausybės užsienio reikalų ministras, — ne tokia, 
kad galėtume tikėtis taikos laikotarpio netolimoje ateityje.“ Hitleris 
laikėsi tokios pačios nuomonės. Lapkričio pradžioje Vokietija suren- 
gė oficialias grobio dalybas. Tešyną okupavo Lenkija. Slovakija, kurią 
Vokietija stumdė kaip pėstininką šachmatų lentoje, įgijo nepatikimą 
autonomiją. Vengrija gavo savo „mėsos gabalą“ Slovakijos sąskaita. 
Kai klausimas apie Miuncheno susitarimo pasekmes buvo iškeltas 
Bendruomenių rūmuose, Chamberlainas teigė, kad tarptautinės ga- 
rantijos, kurias po Miuncheno pakto sudarymo Prancūzija ir Didžio- 
ji Britanija suteikė Čekoslovakijai, užtikrino ne esamų šios valstybės 
sienų apsaugą, 0 tik pagalbą hipotetiniu neišprovokuotos agresijos 
atveju. „Šiuo metu, - labai ramiai pasakė jis, - mes tiesiog esame Ver- 
salio sutartimi nustatytų sienų peržiūrėjimo liudininkai. Nežinau, ar 
žmonės, kurie nustatė tas sienas, tikėjosi, kad jos liks tokios pat amži- 
nai. Tikriausiai jie numatė, kad kartkartėmis tos sienos bus koreguo- 
jamos [...] Manau, kad jau užtektinai pakomentavau Čekoslovakijos 
klausimą [...].“ Tačiau apie jį dar teko kalbėti. 

Ginčytasi dėl to, kas įgijo daugiau galios per vienerius metus, praė- 
jusius po Miuncheno susitarimo - Hitleris ar sąjungininkės. Daugelis 
žmonių Anglijoje, žinoję apie mūsų bejėgiškumą, lengviau atsikvėpė, 
matydami, kaip kiekvieną mėnesį plėtojasi mūsų karinės oro pajė- 
gos ir konstruojami lėktuvai Hurricane ir Spitfire. Augo eskadrilių ir 
priešlėktuvinių patrankų skaičius. Be to, karinė pramonė irgi buvo 
sparčiau rengiama karui. Tačiau kad ir kokie vertingi atrodė šie pa- 
siekimai, tai buvo menkniekis, palyginti su galinga Vokietijos ginkla- 
vimosi tempų plėtra. Kaip jau minėjau anksčiau, norint planingai vi- 
soje valstybėje išplėtoti ginklų gamybą, reikia dirbti ketverius metus. 
Pirmaisiais metais nepasiekiama jokių rezultatų, antraisiais — šiokie 
tokie, trečiaisiais - geresni, tik ketvirtaisiais ginklų gamyba įgauna di- 
džiulį mastą. Nacių Vokietija tuo metu jau trečius ar ketvirtus metus 
intensyviai rengėsi karui labai įtemptomis sąlygomis, kurios beveik 
jam prilygo. O Anglija žengė neskubėdama, be tokio įkarščio ir kur 
kas mažesniais žingsniais. 1938-1939 m. visos Anglijos karinės išlai- 
dos siekė 304 milijonų svarų sumą, o Vokietijos - bent jau pusantro 
milijardo svarų. Tais paskutiniais metais iki karo Vokietija gamino 
tikriausiai du, o gal net tris kartus daugiau ginklų nei Anglija ir Pran- 
cūzija kartu paėmus. Jos didelės tankų gamyklos tikriausiai jau ėmė 
veikti visu pajėgumu. Todėl vokiečiai ginklavosi daug greičiau nei 
mes. 

Pavergus Čekoslovakiją, sąjungininkai neteko čekų kariuomenės: 
21 reguliarios divizijos, 15 ar 16 jau mobilizuotų antrosios pakopos 
divizijų, taip pat Čekoslovakijos kalnų tvirtovių linijos, kuriai įveik- 
ti Miuncheno dienomis būtų prireikę 30 vokiečių divizijų, t. y. pa- 
grindinių mobilios ir visiškai parengtos vokiečių kariuomenės jėgų. 
Generolų Halderio ir Jodlio liudijimais, per Miuncheno derybas Va- 
karuose liko tik 13 vokiečių divizijų, iš kurių tik 5 buvo sudarytos iš 


* 1937-1938 m. - 234 milijonus, 1938-1939 m. - 304 milijonus, 1939-1940 m. - 367 milijonus. 

Gamyklų Škoda kompleksas Plzene, Čekijoje. 


kadrinių kareivių. Nėra jokių abejonių, kad dėl Čekoslovakijos žlu- 
gimo mes praradome apytiksliai 35 divizijų pajėgas. Be to, į priešo 
rankas pateko Škoda gamyklos - antras pagal dydį arsenalas Vidurio 
Europoje, kuris nuo 1938 m. rugpjūčio iki 1939 m. rugsėjo pagamino 
beveik tiek pat produkcijos, kiek visos britų karinės gamyklos per tą 
patį laikotarpį. Kai visa Vokietija įtemptai triūsė, beveik kaip karo 
sąlygomis, Prancūzijos darbininkai dar 1936 m. pradžioje išsikovojo 
trokštamą 40 valandų darbo savaitę. 

Dar katastrofiškesnė buvo Vokietijos ir Prancūzijos kariuomenių 
pajėgumų santykio kaita. Po 1938 m. Vokietijos armija kiekvieną 
mėnesį augo ne tik kiekybiškai — didindama karių, dalinių skaičių, 
kaupdama atsargas, — bet ir kokybiškai — pasirengimo ir brandos 
požiūriu. Karių parengimo pažanga ėjo koja kojon su nepaliaujamu 
ginkluotės augimu. Prancūzijos armija taip netobulėjo ir neaugo. Vo- 
kiečiai vijosi ją visais atžvilgiais. 1935 m. Prancūzija be savo buvusių 
sąjungininkių pagalbos būtų galėjusi įsiveržti į Vokietiją ir vėl užimti 

ją beveik be jokių rimtų kovų. 1936 m. dar negalėjo būti jokių abejo- 
nių dėl jos triuškinančio pranašumo. Dabar mes iš Vokietijos šalti- 
nių žinome, kad tokia pati situacija buvo 1938 m. Suvokdami savo 
silpnumą Vokietijos aukščiausieji kariuomenės vadai kiekvieną kartą 
kaip įmanydami bandė atkalbėti Hitlerį nuo kiekvieno jo sumanymo, 
nors jie visi buvo sėkmingai įgyvendinti ir sustiprino jo šlovę. Kitais 
metais po Miuncheno susitarimo, apie kuriuos dabar kalbu, Vokieti- 
jos armija buvo beveik visiškai parengta kovai, nors vokiečiai turėjo 
mažiau apmokytų rezervistų nei prancūzai. Kadangi kariuomenės 
galios šaltinis yra gyventojai, o Vokietijoje jų buvo du kartus daugiau 
nei Prancūzijoje, buvo aišku, kad ji anksčiau ar vėliau įgis pranašumą 
prieš Prancūziją. Be to, vokiečių kariai pranoko prancūzus savo ko- 
vine dvasia. Jeigu šalis neateina į pagalbą savo sąjungininkams, ypač 
dėl karo baimės, nukenčia jos kariuomenės kovinė dvasia. Prancūzų 
karininkus ir kareivius, supratusius, kad juos verčia nusileisti, apėmė 
nusivylimas. Ėmę pasitikėti savimi, matydami savo šalies sėkmę ir 
suvokdami jos augančią galią, vokiečių kariai buvo pasirengę stoti į 
kovą, o prancūzų kariai - ir vadai, ir eiliniai, - suvokdami savo šalies 
silpnumą, prarado kovinę dvasią. 

Tačiau vienu labai svarbiu požiūriu ėmėme vytis Vokietiją - mūsų 
karinių oro pajėgų ginkluotė ėmė tobulėti. 1938 m. britų naikintuvus 
biplanus, tokius kaip Gladiator, imta keisti moderniais Hurricane, o 
vėliau Spitfire lėktuvais. Tačiau šis procesas dar tik prasidėjo. 1938 m. 
rugsėjį turėjome tik penkias Hurricane lėktuvų eskadriles. Be to, nebu- 
vo rūpinamasi papildyti senesnių modelių lėktuvų irjų dalių rezervų, 
nors jie dar nebuvo pakeisti naujesniais. Vokiečiai kur kas greičiau nei 
mes ginklavo savo eskadriles šiuolaikiniais naikintuvais. Jie jau turėjo 
daug Me.109 naikintuvų, kuriems mūsų senieji lėktuvai smarkiai nu- 
sileido. 1939 m. mūsų padėtis nuolat gerėjo; vis daugiau eskadrilių 

buvo perginkluojamos naujais lėktuvais. Tų metų liepą mes turėjome 
26 eskadriles, aprūpintas moderniais aštuonių patrankų naikintuvais, 
bet mums pritrūko laiko sukaupti pakankamus lėktuvų ir jų atsargi- 
nių dalių rezervus. 1940 m. liepą, kai vyko mūšis už Britaniją, mes 
vidutiniškai turėjome 47 modernių naikintuvų eskadriles. 

Vokiečiai savo aviaciją kokybiniu ir kiekybiniu požiūriu daugiausia 
išplėtojo prieš karą. Mes ėmėmės veiksmų beveik dvejais metais vė- 
liau už juos. 1939-1940 m. jų modernių naikintuvų skaičius išaugo tik 
20 procentų, o mūsų - 80 procentų. 1938 m. mūsų orlaiviai kokybiškai 
buvo gerokai prastesni nei vokiečių, ir nors 1939 m. šiek tiek sumaži- 
nome kokybinį atotrūkį, mūsų padėtis 1940 m., kai atėjo išbandymo 
valanda, buvo dar palyginti prastesnė. 

1938 m. buvome visiškai nepasirengę atremti oro antskrydžių Lon- 
done, jeigu jie būtų buvę surengti. Tačiau vokiečiai dar negalėjo visu 
pajėgumu pulti Britanijos iš oro, nes neturėjo aviacijos bazių neto- 
li mūsų krantų, o jas galėjo įgyti tik užėmę Prancūziją, Olandiją ir 
Belgiją. Tuo metu naikintuvai negalėjo lydėti savo bombonešių, jeigu 
šalia nebuvo aviacijos bazių. O 1938 ar 1939 m. Vokietijos armija dar 
nebūtų pajėgusi nugalėti Prancūzijos. 

Tankus, kuriais vokiečiai pralaužė prancūzų frontą, didžiuliais 
kiekiais imta gaminti tik 1940 m. Kol Prancūzijos karinės pajėgos 
turėjo pranašumą vakaruose, o rytuose buvo neužkariauta Lenki- 
ja, vokiečiai, žinoma, negalėjo sutelkti visų savo aviacijos jėgų prieš 
Angliją — tai jie galėjo padaryti tik privertę Prancūziją pasiduoti. Be 
to, Vokietija galėjo sulaukti Rusijos smūgio ir Čekoslovakijos pasi- 
priešinimo. Taigi per atokvėpio metus, kurie tariamai buvo laimėti 
Miunchene, Anglijos ir Prancūzijos jėgų santykis su nacių Vokietija, 
palyginti su tuo, koks buvo Miuncheno krizės metu, smarkiai pasi- 
keitė mūsų nenaudai. 

Sudetų moterys sveikina krašto prijungimą prie Vokietijos. 


Galiausiai turime prisiminti dar vieną pritrenkiantį faktą: vien per 
1938 m. Hitleris prijungė prie reicho ir pajungė savo absoliučiai val- 
džiai 6,75 mln. austrų ir 3,5 mln. Sudetų vokiečių - iš viso daugiau nei 
10 mln. pavaldinių, darbininkų ir karių. Taip baisi svarstyklių taurė 
nusviro jo naudai. 


šinston 6. Churchill Pakeliui į katastrofą 


15 skgrius 


Praha, Albanija ir garantijos Lenkijai 


Kai palengvėjimo jausmas, kurį sukėlė Miuncheno susitarimas, iš- 
sisklaidė, Chamberlainas ir jo vyriausybė susidūrė su aštria dilema. 
Ministras pirmininkas pasakė: „Manau, tai taika mūsų laikams.“ Ta- 
čiau dauguma vyriausybės narių norėjo panaudoti „mūsų laiką“ kuo 
skubesniam persiginklavimui, nors ir sulaukė kai kurių savo kolegų 
pasipriešinimo. Nerimaudami dėl Miuncheno krizės metu aiškiai at- 
siskleidusios mūsų silpnybės, ypač priešlėktuvinės gynybos srityje, 
jie reikalavo skubiai persiginkluoti. Jų pozicija, savaime suprantama, 
sulaukė Vokietijos vyriausybės ir jos įkvėptos spaudos kritikos. Ta- 
čiau dėl britų tautos nuomonės nekilo jokių abejonių. Nors ir džiaug- 
damiesi, kad ministras pirmininkas išgelbėjo juos nuo karo, garsiai 
skanduodami pacifistinius šūkius, britai puikiai suprato, kad šaliai 
būtinai reikia ginklų. Visos su gynyba susijusios ministerijos patei- 
kė savo pretenzijas ir paviešino nerimą keliančius trūkumus, kuriuos 
atskleidė ši krizė. Vyriausybė priėmė kompromisinį sprendimą im- 
tis visų įmanomų priemonių rengiantis karui, kurie netrukdys šalies 
ekonomikai ir neerzins vokiečių bei italų savo dideliais mastais. 

Chamberlainas ir toliau 
manė, kad siekiant smarkiai 
pagerinti tarptautinę padėtį, 
būtina užmegzti asmeninius 
ryšius su diktatoriais. Jis ne- 
žinojo, kad jie jau apsispren- 
dė. Įkvėptas vilties, jis pasi- 
siūlė kartu su lordu Halifaxu 
sausio mėnesį atvykti į Itali- 
ją. Šiek tiek padelsęs, Mus- 
solinis atsiuntė jam kvieti- 
mą, ir sausio 11 d. įvyko jų 
susitikimas. Net ausys kaista 
Ciano „Dienoraštyje“ skai- 
tant, kas Italijoje už mūsų 


nugarų buvo kalbama apie 
mūsų šalį ir jos atstovus. 
„Tiesą sakant, — rašo Ciano 
— Šis vizitas menkavertis... 
Reikšmingų ryšių nebuvo 
užmegzta. Kokie tolimi mums šie žmonės! Jie iš visiškai kitokio pa- 


N. Chamberlainas bendrauja su B. Mussoliniu. 


saulio. Mes su duče kalbėjomės apie tai po pietų. „Šie žmonės, - sakė 
Mussolinis — drėbti iš visiškai kitokio molio nei Francisas Drake'as ir 
kiti iškilūs nuotykių ieškotojai, kurie sukūrė imperiją. Tai tik išsisėmę 
daugelio turtuolių kartų palikuonys [...].“ „Britai, - pastebėjo Ciano, 
— nenori kovoti. Jie traukiasi kaip įmanydami lėčiau, tačiau nenori 
kovoti. [...] Mūsų derybos su britais baigtos. Nieko nebuvo pasiekta. 
Ribbentropui telefonu pasakiau, kad tai buvo fiasko, visiškai bepras- 
miškas laiko švaistymas.“ O štai ką jis parašė po dviejų savaičių: „Lor- 
das Perthas pateikė mums peržvelgti kalbos, kurią Chamberlainas 
ketino pasakyti Bendruomenių rūmuose, projektą, kad galėtume pa- 
siūlyti galimus taisymus. Dučė pritarė kalbos turiniui, pastebėdamas: 

„Man atrodo, kad tai pirmas kartas istorijoje, kai Didžiosios Britanijos 
vyriausybės vadovas pateikė užsienio vyriausybei vienos savo kalbų 
projektą. Tai tikrai blogas ženklas britams.“ Tačiau galiausiai bloga 
lemtis ištiko patį Ciano ir Mussolinį. 

Sausio 18 d. Ribbentropas atvyko Varšuvą pradėti diplomatinį puo- 
limą prieš Lenkiją. Prarijusi Čekoslovakiją Vokietija nusitaikė į Len- 
kiją. Pirmajame šios operacijos etape buvo numatyta atkirsti Lenkiją 
nuo jūros užimant Dancigą ir išplečiant Vokietijos valdas prie Baltijos 
jūros iki svarbaus Lietuvai priklausančio Klaipėdos uosto. Lenkijos 
vyriausybė smarkiai priešinosi Vokietijos spaudimui, ir kurį laiką 
Hitleris susilaikė nuo veiksmų, laukdamas palankaus laiko pradėti 
puolimą. 

Antrą kovo savaitę pasklido gandai apie kariuomenės judėjimą Vo- 
kietijoje ir Austrijoje, ypač Vienos apylinkėse, Zalcburge. Buvo kalba- 
ma, kad 40 vokiečių divizijų buvo paskelbta karo parengtis. Slovakija, 
įsitikinusi Vokietijos parama, planavo atsiskirti nuo Čekoslovakijos 
Respublikos. Su palengvėjimu nutaręs, kad kryžiuočių vėjas pučia į 
kitą pusę, pulkininkas Beckas Varšuvoje viešai pareiškė, kad jo vy- 
riausybė visiškai remia slovakų siekius. Slovakų vadovą tėvą Tiso 
Hitleris Berlyne priėmė su iškilmėmis, tinkamomis ministrui pirmi- 
ninkui. Kovo 12 d. parlamente atsakydamas į klausimą apie tai, ko- 
dėl nesiimama priemonių įgyvendinti Čekoslovakijai suteiktas sienų 
saugumo garantijas, Chamberlainas priminė, kad šios garantijos ga- 
liojo neišprovokuotos agresijos atveju. Tokios agresijos nebuvo. Ta- 
čiau ilgai laukti jam neteko. 

Tomis 1939 m. kovo dienomis Angliją užplūdo kažkokio ydingo 
optimizmo banga. Nepaisant to, kad Čekoslovakijoje augo įtampa 
dėl Vokietijos spaudimo ir kišimosi į jos vidaus reikalus, Miuncheno 


*  Cianos Diary, 1939-43, ed. Malcolm Muggeridge, London, 1947, p. 9, 10. 

sutarčiai pritarę anglų ministrai ir laikraščiai neprarado tikėjimo, 
kad kelias, kuriuo jie veda šalį, yra teisingas. Net Slovakijos atsisky- 
rimas dėl nuolatinių nacių intrigų ir didelio masto kariuomenės ju- 
dėjimas Vokietijoje nesutrukdė vidaus reikalų ministrui kovo 10 d. 
kalbėti rinkėjams apie savo viltis, apie „penkerių metų taikos visam 
pasauliui planą“, kuris ilgainiui turėtų atvesti į „aukso amžių“. Vis 
dar buvo optimistiškai svarstoma galimybė sudaryti prekybos su- 
sitarimą su Vokietija. Garsusis žurnalas „Punch“ publikavo piešinį, 
vaizduojantį Johną Bullį, pabudusį iš košmariško sapno ir su palen- 
gvėjimo atsidūsiu matantį, kaip visos jo baimės, nakties fantazijos ir 
įtarimai skrenda pro langą. Tą pačią dieną, kai buvo publikuotas šis 
piešinys, Hitleris paskelbė ultimatumą netvirtai Čekoslovakijos vy- 
riausybei, kuri dėl Miuncheno susitarimo neteko savo įtvirtinimų 
linijos. Vokiečių kariuomenė įžengė į Prahą ir užėmė visą nesiprie- 
šinančios valstybės teritoriją. Prisimenu, kad kai paštininkas atnešė 


Vokiečių kariuomenė žygiuoja Prahos gatvėmis. 

į parlamentą vakarinius laikraščius su šiuo pranešimu, aš sėdėjau su 
Edenu Bendruomenių rūmų rūkykloje. Net tuos Žmones, kurie kaip 
ir mes neturėjo iliuzijų ir atvirai tai sakė, nustebino šis netikėtas ir 
žiaurus nusikaltimas. Buvo sunku patikėti, kad turėdama visą slaptą 
informaciją, Jo Didenybės vyriausybė galėjo taip klysti. Kovo 14 d. 
buvo likviduota pavergta Čekoslovakijos Respublika. Slovakija ofi- 
cialiai paskelbė savo nepriklausomybę. Vengrijos kariuomenė, slapta 
remiama Lenkijos, įžengė į Rytų Čekoslovakijos Užkarpatės Ukrai- 
nos regioną, kurio vengrai pareikalavo sau. Atvykęs į Prahą Hitleris 
paskelbė Čekoslovakiją Vokietijos protektoratu, kuris taip buvo pri- 
jungtas prie reicho. 

Kovo 15 d. Chamberlainas buvo priverstas pareikšti Bendruome- 
nių rūmuose: „Vokietijos pajėgos pradėjo Bohemijos okupaciją šeštą 
valandą ryto. Čekų tautai jos vyriausybė įsakė nesipriešinti.“ Paskui 
jis pasakė, kad Britanijos vyriausybės garantijos, suteiktos Cekoslo- 
vakijai, jo nuomone, nebegalioja: „Situacija pasikeitė, nes Slovakijos 
parlamentas paskelbė šią šalį nepriklausoma valstybe. Ši deklaracija 
baigė vidinį irimo procesą, vykusį valstybėje, kurios sienų neliečia- 
mumą mes ketinome užtikrinti, todėl Jo Didenybės vyriausybė mano, 
kas šis įsipareigojimas jos nebesaisto.“ 

Atrodė, kad tai galutinis jo sprendimas. „Žinoma, - pasakė jis baig- 
damas, - aš labai apgailestauju dėl to, kas atsitiko. Tačiau dėl to mes 
neišsuksime iš savo kelio. Prisiminkime, kad pasaulio tautų viltys vis 
dar sutelktos į taiką.“ 

Po dviejų dienų Chamberlainas turėjo sakyti kalbą Birmingeme. 
Buvau visiškai tikras, kad jis atras kokį nors orų būdą pripažinti tai, 
kas atsitiko, tačiau ministro pirmininko reakcija mane nustebino. Iki 
šiol jis tikėjo, kad dėl savo įžvalgumo supranta Hitlerio būdą ir mato 
ribas, kurių Vokietija niekada neperžengs. Jis buvo įsitikinęs, kad per 
derybas Miunchene Hitleris ir Mussolinis kalbėjo su juo nuoširdžiai, 
ir kad veikdami išvien jie išgelbėjo pasaulį nuo neapsakomų karo bai- 
sybių. Staiga, ir visiškai jam netikėtai, paaiškėjo, kad visa tai buvo 
iliuzija. Chamberlainas suprato neteisingai vertinęs įvykius, leidosi 

apgaunamas ir savo klaidingą nuomonę įpiršo savo bendradarbiams 
ir visai britų visuomenei. Jo širdį užgulė atsakomybės našta. Beveik 
per vieną dieną jis patyrė tikrą metamorfozę ir nusprendė nutraukti 
ryšius su praeitimi. Nors Chamberlainas nesuprato Hitlerio, Hitle- 
ris irgi tikrai neįvertino Didžiosios Britanijos ministro pirmininko. Jis 
manė, kad civiliška Chamberlaino išvaizda ir taikos troškimas visiš- 
kai tiksliai atskleidžia jo asmenybę, ir tinkamiausiai jį simbolizuoja 
skėtis. Jis nematė, kad Neville'is Chamberlainas iš tiesų buvo labai 
tvirtas žmogus, kuris nemėgo, kai kas nors bandydavo jį apgauti. 
Birmingemo kalboje suskambo nauja gaida. Chamberlainas prie- 
kaištavo Hitleriui už grubų Miuncheno susitarimo įsipareigo- 
jimų pažeidimą. Jis pacitavo visus Hitlerio patikinimus: „Tai mano 
paskutinė teritorinė pretenzija Europoje“, „Patikėkite, man neberūpi 


Vermachto paradas Prahoje. Matomi šarvuočiai Sd.Kfz. 232 (8-Rad). 

Čekoslovakija. Mums nebereikia čekų.“ „Aš esu įsitikinęs, - sakė mi- 
nistras pirmininkas, - kad didžioji dauguma britų kaip ir aš po Miun- 
cheno susitarimo nuoširdžiai norėjo tęsti tą pačią politiką ateityje. Ta- 
čiau šiandien aš, kaip ir visa tauta, esu nusivylęs, pasipiktinęs dėl to, 
kad šios viltys buvo taip atsainiai sugriautos. Kaip galima suderinti 
šios savaitės įvykius su patikinimais, kuriuos jums pacitavau? [...] Ar 
tai paskutinis išpuolis prieš mažą šalį, ar po jo seks kitas? Gal iš tikrų- 
jų taip bandoma jėga užvaldyti pasaulį?“ 

Palyginti su tuo, ką premjeras kalbėjo prieš dvi dienas Bendruome- 
nių rūmuose, jo pozicija visiškai pasikeitė. Neabejotina, kad šios dvi 
dienos jam buvo kupinos sunkių apmąstymų. Ir pasikeitusi Cham- 
berlaino pozicija neapsiribojo vien žodžiais. Kita maža šalis Hitlerio 
sąraše buvo Lenkija. Atsižvelgiant į sprendimo rimtumą ir būtinybę 
su daug kuo pasikonsultuoti, vėlesnis laikotarpis tikriausiai buvo la- 
bai aktyvus. Po dviejų savaičių (kovo 31) ministras pirmininkas par- 
lamente pareiškė: 


[...] prasidėjus bet kokiems veiksmams, aiškiai keliantiems grėsmę 
Lenkijos nepriklausomybei, ir kuriems Lenkijos vyriausybė dėl to nu- 
tars priešintis pasitelkusi savo nacionalines ginkluotąsias pajėgas, Jo 
Didenybės vyriausybė nedelsdama suteiks Lenkijos vyriausybei visą 
įmanomą paramą. Ji jau tvirtai patikino Lenkijos vyriausybę dėl šios 
paramos. 

Galėčiau pridurti, kad Prancūzijos vyriausybė įgaliojo mane paaiškin- 
ti, kad ji šiuo klausimu užima tokią pačią poziciją kaip ir Jo Didenybės 
vyriausybė. [...] Dominijos nuolat informuojamos apie įvykių eigą. 


Kaltinti vienas kitą dėl to, kas nutiko praeityje, buvo netinkamas lai- 
kas. Lenkijai suteiktas garantijas palaikė visų partijų Bendruomenių 
rūmuose vadovai. „Tepadeda mums Dievas, nes kitaip pasielgti nega- 
lime“, — taip tuomet pasakiau. Susiklosčiusioje situacijoje suteikti to- 
kias garantijas Lenkijai buvo tiesiog būtina. Tačiau visi, kurie suprato, 

kas vyksta, nė kiek neabejojo, kad vykdydami savo įsipareigojimą įsi- 
trauksime į didelį karą. 

Dabar pasiekėme šio liūdno pasakojimo apie neteisingas išvadas, 
kurias padarė geranoriški ir gabūs žmonės, kulminaciją. Faktas, kad 
atsidūrėme tokioje padėtyje, istorinę kaltę užkrauna tiems, kurie vedė 
jos link, kad ir kokiais kilniais motyvais jie vadovavosi. Atsigręžkime 
ir pažiūrėkime, su kuo mes nuolat taikstėmės ir ko atsisakėme: nerei- 
kalavome iš Vokietijos tęsti nusiginklavimo pagal oficialiai sudarytą 
sutartį; leidome jai persiginkluoti, pažeidžiant iškilmingai sudarytą 
sutartį; atsisakėme pranašumo ir net pariteto karinių oro pajėgų srity- 
je; susitaikėme su smurtine Reino srities okupacija ir Siegfriedo linijos 
statyba; leidome sukurti ašį Berlynas-Roma; susitaikėme su Austrijos 
užgrobimu ir prijungimu prie reicho; apleidome Čekoslovakiją ir lei- 
dome ją sužlugdyti sudarydami Miuncheno sąmokslą; leidome Vo- 
kietijai perimti jų tvirtovių liniją; jos galingas arsenalas Škoda dabar 
gamino ginklus Vokietijos kariuomenei; viena vertus, atmetėme pre- 
zidento Roosevelto bandymą stabilizuoti padėtį Europoje įtraukiant į 
jos problemų sprendimą JAV, ir ignoravome neabejotiną Sovietų Ru- 
sijos norą prisidėti prie Vakarų didvalstybių ir visomis priemonėmis 
gelbėti Čekoslovakiją; atsisakėmė 35 Čekoslovakijos divizijų, kurias 
buvo galima panaudoti prieš dar nesubrendusią vokiečių kariuome- 
nę, kai pati Britanija galėjo nusiųsti tik dvi divizijas Prancūzijos fronto 
sustiprinimui. Praradome viską. 

Ir dabar, kai praradome visus šiuos privalumus, atsisakėme bei 
atmetėme visą pagalbą, kurios galėjome sulaukti, Anglija, vesdama 
paskui save Prancūziją, siūlė garantuoti Lenkijos vientisumą — tos 
pačios Lenkijos, kuri vos prieš šešis mėnesius godžiai tarsi hiena pri- 
sidėjo prie Čekoslovakijos valstybės plėšimo ir naikinimo. 1938 m., 
kai Vokietija Vakarų fronte galėjo dislokuoti vos pustuzinį pareng- 
tų divizijų, kai prancūzai, turėdami 60-70 divizijų, neabejotinai būtų 
prasiveržę per Reiną arba užėmę Rūrą, tikrai buvo prasminga 
kovoti už Čekoslovakiją. Tačiau mes nutarėme, kad kovoti neprotinga, 

neatsargu, nesuderinama su šiuolaikiniais požiūriais ir morale. O 
dabar dvi Vakarų demokratijos pagaliau paskelbė esančios pasiren- 
gusios pastatyti savo gyvenimą ant kortos dėl Lenkijos teritorinio 
vientisumo. Istorijoje, kuri, kaip sakoma, iš esmės yra nusikaltimų, 
beprotybių ir Žmonijos nelaimių sąrašas, kad ir kaip kruopščiai ieš- 
kosime, vargu ar rasime kitą tokį atvejį, kai taip staigiai buvo visiškai 
atsisakyta penkerius ar šešerius metus vykdytos taikaus susitaikymo 
politikos ir žengta beveik neišvengiamo karo link daug blogesnėmis 
sąlygomis ir didžiuliu mastu. 

Bet kaip galėjome apginti Lenkiją ir įgyvendinti savo garantiją? Tik 
paskelbdami karą Vokietijai ir puldami daug geriau įtvirtintą Vaka- 
rų sieną bei stipresnę vokiečių armiją nei ta, kuriai mes nusileido- 
me 1938 m. rugsėjo mėnesį. Tokie buvo kelio nelaimės link etapai. 
Toks kapituliacijų prieš nepaliaujamai augančią Vokietijos galią sąra- 
šas — iš pradžių, kai įveikti ją buvo lengva, ir vėliau, kai padėtis tapo 
sunkesnė. Bet dabar Didžioji Britanija ir Prancūzija pagaliau liovė- 
si nuolaidžiauti. Galiausiai buvo priimtas sprendimas - blogiausiu 
laiku ir blogiausiomis sąlygomis, - kuris, be abejo, pasmerkė mirčiai 
dešimtis milijonų žmonių. Taip teisingo tikslo siekiantys Žmonės, dėl 
savo neapdairumo praradę turėtą pranašumą, buvo sąmoningai ir iš- 
krypėliškai rafinuotai įtraukti į mirtiną kovą. Tačiau jei nekovoji dėl 
teisingo tikslo tada, kai laimėti lengva ir pergalė nereikalauja kraujo 
praliejimo, gali ateiti laikas, kai reikės kovoti, net jei situacija labai 
nepalanki, o išgyvenimo tikimybė - maža. Galimas ir dar blogesnis 
atvejis. Kartais tenka kovoti, kai nėra jokių galimybių laimėti, nes ge- 
riau Žūti, nei gyventi kaip vergui. 

Gėdingai pasinaudodami Čekoslovakijos valstybės nelaime, len- 
kai įgijo Tešyną. Tačiau netrukus juos pačius ištiko panašus likimas. 
Kovo 21 d., per susitikimą su Lipskiu, Lenkijos ambasadoriumi Berly- 
ne, Ribbentropas kalbėjo kiek aštresniu tonu nei anksčiau. Vokietijai 

Klaipėdos okupacija. Lentelė su vokišku užrašu A. Hitleris nuo Lietuvos atplėštoje Klaipėdoje. 


„Prezidento Smetonos alėja“ keičiama lentele 


„Adolfo Hitlerio gatvė". 


užgrobus Čekoslovakiją ir įkūrus palydovinę Slovakijos valstybę, vo- 
kiečių kariuomenė stovėjo netoli pietinių Lenkijos sienų. Lipskis pa- 
sakė Ribbentropui, kad eiliniai lenkai nesupranta, kodėl reichas ėmė 
globoti Slovakiją, nes ši globa yra nukreipta prieš Lenkiją. Jis taip pat 
teiravosi apie neseniai vykusias Ribbentropo ir Lietuvos užsienio rei- 
kalų ministro derybas. Ar jos buvo susijusios su Klaipėda? Atsakymą 
jis sužinojo po dviejų dienų (kovo 23 d.). Vokiečių kariuomenė užėmė 
Klaipėdą. 

Galimybių organizuoti nors kokį pasipriešinimą Vokietijos agre- 
sijai Rytų Europoje dabar beveik nebeliko. Vengrija buvo Vokietijos 

stovykloje. Lenkija atsiribojo nuo čekų ir nenorėjo glaudžiai bendra- 
darbiauti su Rumunija. Nei Lenkija, nei Rumunija nenorėjo praleisti 
Rusijos kariuomenės per savo teritoriją kovoti prieš Vokietiją. Norint 
suburti didelę sąjungą, reikėjo susitarti su Rusija. Kovo 18 d. Rusi- 
jos vyriausybė, kuriai buvo labai aktualu viskas, kas nutiko, nors 
per Miuncheno krizę jai prieš nosį buvo užtrenktos durys, pasiūlė 
sušaukti šešių valstybių susitikimą. Chamberlainas ir šiuo klausimu 
turėjo labai aiškią nuomonę. Kovo 26 d. jis rašė viename privačiame 
laiške: „Turiu pripažinti, kad labai nepasitikiu Rusija. Aš netikiu, kad 
ji pajėgtų surengti veiksmingą puolimą, net jei norėtų. Ir jos motyvai 
man labai įtartini - mano nuomone, jie mažai susiję su mūsų laisvės 
idėjomis. Ji tik nori supykdyti visus kitus. Be to, daugelis mažesnių 
valstybių, ypač Lenkija, Rumunija ir Suomija, žiūri į ją įtariai ir su 
neapykanta.“ 

Dėl to sovietų pasiūlymas surengti šešių valstybių pasitarimą buvo 
sutiktas šaltai ir užmirštas. 

Nebeliko ir galimybių atplėšti Italiją nuo ašies, nors britų pareigūnai 
to labai tikėjosi. Kovo 26 d. Mussolinis pasakė įnirtingą kalbą, kurio- 
je pabrėžė Italijos pretenzijas Prancūzijai Viduržemio jūros regione. 
1939 m. balandžio 7 d., auštant, italų kariuomenė išsilaipino Albani- 
joje ir po trumpo susirėmimo užėmė šalį. Čekoslovakija turėjo tapti 
vokiečių agresijos prieš Lenkiją placdarmu, o Italija ketino panaudoti 
Albaniją kaip trampliną veiksmams prieš Graikiją ir Jugoslaviją. Di- 
džiosios Britanijos vyriausybė jau įsipareigojo palaikyti taiką Šiaurės 
Rytų Europoje. Bet ką daryti su grėsme, kilusia Pietryčių Europai? 
Taikos laivas ėmė leisti vandenį daugelyje vietų. 1939 m. balandžio 
15 d. Vokietijai paskelbus Bohemiją ir Moraviją savo protektoratu, 
Goringas susitiko su Mussoliniu ir Ciano ir informavo juos, kad Vo- 
kietija rengiasi karui. Ta pačią dieną prezidentas Rooseveltas nusiun- 
tė Hitleriui ir Mussoliniui asmeninį pranešimą, kuriame ragino juos 
įsipareigoti daugiau nesiimti jokių agresyvių veiksmų dešimt „ar net 
dvidešimt penkerius metus, jeigu galima taip toli numatyti ateitį“. 

Dučė iš pradžių atsisakė skaityti šį dokumentą, o paskui pastebėjo: 
„Tai vaikiško paralyžiaus poveikis!“ Tuo metu Mussolinis neįsivaiz- 
davo, kad jį patį ištiks blogesnė lemtis. 


+1134 


Balandžio 27 d. ministras pirmininkas priėmė svarbų sprendimą 
įvesti privalomąją karo tarnybą, nors pats buvo žadėjęs to nedaryti. 
Iš miegų jį pažadino, nors ir pavėluotai, karo ministras Hore-Belisha. 
Jis ėmė vykdyti savo politiką, o keletas jo pokalbių su premjeru tikrai 
buvo neįprasti. Kartais jį sutikdavau tuo sunkiu jam laikotarpiu, ir 
jis niekada nebuvo tikras, ar ta diena nebus jam paskutinė ministro 
poste. 

Įvedę privalomąją karinę tarnybą tuo metu, mes, žinoma, neužsi- 
tikrinome pajėgios kariuomenės. Karinė prievolė buvo taikoma tik 
20 metų amžiaus jaunuoliams. Juos dar reikėjo apmokyti, o paskui 
apginkluoti. Tačiau šis simbolinis gestas buvo nepaprastai svarbus 
Prancūzijai ir Lenkijai, taip pat kitoms šalims, kurioms mes dosniai 
teikėme savo garantijas. Per debatus šiuo klausimu opozicija neatli- 
ko savo pareigos. Ir leiboristų, ir liberalų partijos bijojo mesti iššūkį 
nuo seno Anglijoje įsišaknijusiam priešiškumui privalomajai karinei 
tarnybai, ir abiejų partijų vadovai rado priežasčių balsuoti prieš šį 
žingsnį. Abu lyderiai rimtai abejojo, ar teisingai pasielgs paklusdami 
savo partinei ideologijai ir balsuodami prieš privalomąją karo tarny- 
bą. Vis dėlto jie nusprendė balsuoti prieš, aiškindami savo sprendi- 
mą daugybe priežasčių. Partijos pasidalijo į privalomosios tarnybos 
šalininkes ir priešininkes, ir konservatoriai galiausiai per balsavimą 
laimėjo — už jų sprendimą balsavo 380 parlamento narių, o prieš — 
143. Savo kalboje kaip įmanydamas stengiausi įtikinti opoziciją pa- 
remti šį būtiną žingsnį, tačiau mano pastangos buvo bergždžios. Pui- 
kiai suprantu, kokia sunki buvo opozicinių partijų padėtis, ypač dėl 
santykių su vyriausybe, kuriai jos oponavo. Tačiau manau, kad turiu 

Britų kariuomenės pratybos. 


atkreipti dėmesį į jų pasirinkimą, nes, man regis, jis atima iš liberalų ir 
leiboristų partijos šalininkų teisę kritikuoti tuometinę vyriausybę. Jie 
labai aiškiai parodė savo poziciją to meto įvykių atžvilgiu. Netrukus 
jie atskleidė savo požiūrį dar aiškiau. 

Kovo mėnesį kartu su Edenu ir trisdešimt kitų konservatorių pa- 
teikiau rezoliuciją, raginančią suformuoti nacionalinę vyriausybę. 
Vasarą šalyje atsirado nemažai tokio žingsnio šalininkų, kurie mažų 
mažiausiai norėjo, kad į vyriausybės sudėtį būtume įtraukti mudu 
su Edenu. Seras Staffordas Crippsas, atstovaudamas nepriklauso- 
mai pozicijai, išsakė didelį susirūpinimą dėl nacionalinio saugumo. 
Jis susitiko su manimi ir įvairiais ministrais, ragindamas mus sufor- 
muoti vyriausybę, kurią jis pavadino „visuotine“. Aš šiuo klausi- 
mu nieko negalėjau padaryti, bet Stanley, prekybos ministras, labai 
užsidegė šiuo sumanymu. Laiške ministrui pirmininkui jis pareiškė 
esąs pasirengęs atsisakyti savo branginamo posto, jeigu tik tai padės 

atkurti gynybinius šalies pajėgu- 
mus. Chamberlainas apsiribojo for- 
malia padėka. 

Ilgainiui beveik visi laikraščiai 
„Daily Telegraph“ iniciatyva, per- 
imta „Manchester Guardian“, ėmė 
palaikyti šį sumanymą. Stebėjausi 
matydamas, kad jam kasdien nuo- 
lat reiškiamas pritarimas. Keletą 
savaičių Londono vitrinose skelbi- 
mams kabėjo tūkstančiai didžiu- 
lių plakatų su užrašu „Grąžinkite 
Churchillį!“ Dešimtys jaunų sava- 
norių, vyrų ir moterų, nešiojo pla- 
katus su tokiais pat šūkiais prie 
Bendruomenių rūmų. Aš neturėjau 
nieko bendra su tokiais agitacijos 


W. Churchillis, 1938 m. vasaris. 


metodais, bet, žinoma, būčiau sutikęs eiti pareigas vyriausybėje, jei 
jos būtų man pasiūlytos. Tačiau sėkmė nelydėjo manęs ir šį kartą, tad 
įvykiai toliau plėtojosi savo logiška, natūralia ir baisia vaga. 

Binstun 6. Churchill Pakeliui į katastrofą 


16 skyrius 


Ant ribos 


ĮžŽengėmė į laikotarpį, kai visi tarpusavio ryšiai tarp Anglijos ir Vo- 
kietijos nutrūko. Dabar, be abejo, mes žinome, kad nuo to laiko, kai 
Hitleris atėjo į valdžią, tarp mūsų dviejų šalių niekada nebuvo jokių 
realių santykių. Hitleris siekė tik įtikinėjimu ar baugindamas privers- 
ti Britaniją leisti jam laisvai veikti Rytų Europoje, o Chamberlainas 
puoselėjo viltį nuraminti Hitlerį, perauklėti jį ir nukreipti į teisingą 
kelią. Bet atėjo laikas, kai išsisklaidė paskutinės Didžiosios Britanijos 
vyriausybės iliuzijos. Kabinetas pagaliau įsitikino, kad nacių Vokie- 
tija ketina pradėti karą, o premjeras pasiūlė saugumo garantijas ir są- 
jungą toms šalims, kurios dar buvo neužgrobtos, nepriklausomai nuo 
to, ar mes galėjome suteikti joms veiksmingą pagalbą. Tokios pačios 
saugumo garantijos kaip ir Lenkijai buvo suteiktos Rumunijai, o pas- 
kui sudaryta sąjunga su Turkija. 

Dabar mums teks prisiminti tą apgailėtiną popiergalį, kurį Cham- 
berlainas pasirašė su Hitleriu Miunchene ir pergalingai mojavo juo 
miniai išlipdamas iš lėktuvo Hestone. Šiame dokumente jis paminėjo 
du saitus, kurie, jo manymu, siejo jį ir Hitlerį, taip pat Angliją ir Vo- 
kietiją — Miuncheno susitarimą bei Anglijos ir Vokietijos susitarimą 

dėl karinio jūrų laivyno. Čekoslovakijos pavergimas pavertė niekais 
pirmąjį. Dabar, balandžio 28 d., Hitleris atmetė ir antrąjį. Jis taip pat 
atšaukė Vokietijos ir Lenkijos nepuolimo sutartį, kaip priežastį nuro- 
dydamas Anglijos garantijas Lenkijai. 

Didžiosios Britanijos vyriausybei reikėjo skubiai apgalvoti, kaip 
ji galėtų praktiškai įgyvendinti savo įsipareigojimus Lenkijai ir Ru- 
munijai užtikrinant jų teritorinį vientisumą. Nė viena iš šių garantijų 
neturėjo karinės vertės nepasiekus bendro susitarimo su Rusija. To- 
dėl kaip tik dėl to balandžio 16 d. Maskvoje galiausiai prasidėjo britų 
ambasadoriaus ir Litvinovo derybos. Lyginant su ankstesniu sovietų 
vyriausybės požiūriu, dabar ji jau nebuvo pasirengusi daug pasiūlyti. 
Tačiau balandžio 17 d. ji pateikė oficialų pasiūlymą, kurio tekstas ne- 
buvo paskelbtas, sukurti vieningą Didžiosios Britanijos, Prancūzijos 
ir SSRS tarpusavio pagalbos frontą. Šios trys didvalstybės, jei įmano- 
ma, dalyvaujant ir Lenkijai, turėjo užtikrinti Vidurio ir Rytų Europos 
valstybių, kurioms grėsė Vokietijos agresija, saugumą. Sudaryti tokį 
susitarimą kliudė siaubas, kurį toms pasienio šalims kėlė karinė so- 
vietų pagalba - jos bijojo, kad sovietų armijos, įžengusios į jų terito- 
riją ginti nuo vokiečių, tuo pat metu įves jose sovietų komunistinę 
sistemą. Juk jos buvo nuožmiausios šios sistemos oponentės. Lenkija, 
Rumunija, Suomija ir trys Baltijos šalys nežinojo, ko bijo labiau — vo- 
kiečių agresijos ar rusų pagalbos. Dėl jų abejonių, kurią iš dviejų blo- 
gybių rinktis, Britanijos ir Prancūzijos politikai negalėjo veikti toliau. 

Vis dėlto negali būti jokių abejonių, kad Britanijai ir Prancūzijai, 
nepaisant šių aplinkybių, derėjo priimti Rusijos pasiūlymą sudaryti 
trigubą sąjungą ir palikti jos įgyvendinimo metodus karo atveju są- 
jungininkų, kurie kovotų su bendru priešu, nuožiūrai. Bendrai kovo- 
jant jausmai keičiasi. Karo metu sąjungininkai labai linkę atsižvelgti į 
vienas kito troškimus. Kai kovų fronte griaudi sprogimai, tampa pri- 
imtinos net tokios priemonės, kurios taikos metu būtų nepriimtinos. 
Tokioje didelėje sąjungoje, kuri galėjo būti sudaryta, vienai sąjungi- 
ninkei būtų nelengva įžengti į kitos teritoriją be kvietimo. 

Tačiau Chamberlainas ir Užsienio reikalų ministerija nepajėgė ap- 
sispręsti, kaip elgtis tokiomis aplinkybėmis. Kai įvykiai plėtojasi taip 
greitai ir jų tiek daug kaip šiuo atveju, neverta žengti daugiau nei 
vieną žingsnį vienu metu. Britanijos, Prancūzijos ir Rusijos aljansas 
1939 m. Vokietijoje būtų sukėlęs didelį susirūpinimą ir galbūt net 
tuo metu dar būtų pavykę išvengti karo. Kitą žingsnį galima buvo 
žengti Aljanso narėms įgijus jėgų persvarą. Jų diplomatai būtų atga- 
vę iniciatyvą. Bijodamas pralaimėti, Hitleris nebūtų pradėjęs karo 
dviem frontais, prieš kurį buvo griežtai nusiteikęs. Labai gaila, kad 
jis nebuvo pastatytas į tokią sunkią padėtį, kuri, galimas daiktas, 
būtų kainavusi jam gyvybę. Valstybininkai turi spręsti ne tik lengvus 
klausimus. Tokie dažnai išsisprendžia patys. Kaip tik tada, kai svars- 
tyklių lėkštė svyra tai į vieną, tai į kitą pusę, kai situacija nėra aiški, 
atsiranda galimybė priimti sprendimus, kurie gali išgelbėti pasaulį. 
Kadangi 1939 m. mes atsidūrėme tokioje baisioje padėtyje dėl savo 
pačių kaltės, buvo svarbu išplėsti savo šalininkų gretas. Jei Cham- 
berlainas, gavęs Rusijos pasiūlymą, būtų pasakęs, pavyzdžiui, „Taip, 
susivienykime ir nusukime Hitleriui sprandą“ ar kaip nors panašiai, 
jeigu parlamentas būtų pritaręs šiam žingsniui, o Stalinas būtų laikę- 
sis savo įsipareigojimų, istorija galėjo pasukti kita vaga. Arba bent jau 
ne blogesne. 

Tačiau vietoj to įsivyravo ilga tyla, o politikai galvojo apie dalines 
priemones ir protingus kompromisus. Šis delsimas pražudė Litvino- 
vą. Jo paskutinis bandymas paskatinti Vakarų šalis priimti konkrečius 
sprendimus baigėsi nesėkme. Niekas mumis pernelyg nepasitikėjo. 
Dėl Rusijos saugumo reikėjo pakeisti užsienio politiką ir rasti naują 
jos vykdytoją. Gegužės 3 d. Maskva oficialiai pranešė, kad Litvinovas 
jo paties prašymu buvo atleistas iš užsienio reikalų komisaro parei- 
gų, o įjo vietą paskirtas Molotovas. Taip šis iškilus žydas, jau anks- 
čiau tapęs vokiečių puolimų taikiniu, buvo atmestas kaip sugedęs 
įrankis; neturėdamas jokių galimybių ką nors paaiškinti, jis buvo iš- 
stumtas iš politinės scenos ir pasmerktas gyventi užmarštyje, kukliai 

V. Molotovas garsėjo 
kaip vienas ištikimiausių 


ir klusniausių J. Stalino 


bendražygių. 


ir nuolat stebimas policijos. Molotovas, palyginti mažai žinomas už 
Rusijos ribų, buvo paskirtas užsienio reikalų komisaru ir veikė glau- 
džiai bendradarbiaudamas su Stalinu. Molotovo neslėgė nei ankstes- 
ni pareiškimai, nei Tautų Sąjungoje vyraujanti atmosfera, ir jis galėjo 
imtis bet kokių veiksmų, reikalingų siekiant užtikrinti Rusijos saugu- 
mą. Mažai kas abejojo dėl to, kokį kelią jis pasirinks. Molotovas nuo 
seno buvo susitarimo su Hitleriu šalininkas. Konferencija Miunchene 
ir daugelis kitų įvykių įtikino sovietų valdžią, kad Britanija ir Prancū- 
zija nekariaus, jeigu nebus užpultos, ir šiaip ar taip, iš jų nebus daug 
naudos. Audros debesys vis labiau tirštėjo, ir Rusijai reikėjo rūpintis 
savo interesais. 

Toks staigus ir nenatūralus Rusijos politikos pokytis buvo vienas iš 
tikrai stebuklingų kūlvirsčių, kuriuos gali atlikti tik totalitarinės vals- 
tybės. Praėjus mažiau nei dvejiems metams nuo to laiko, kai Rusijos 
kariuomenės vadai, maršalas Tuchačevskis ir tūkstančiai kitų itin ga- 
bių karininkų, buvo nužudyti todėl, kad pasisakė už susitarimą su 
Vokietija, dabar saujelė sunerimusių Kremliaus vadovų pati ėmė jo 
siekti. Anksčiau provokiškos nuotaikos buvo laikomos erezija ir išda- 
vyste. Dabar ši erezija akimirksniu tapo valstybės politikos pagrindu 
ir vargas buvo visiems, kurie bandė tam prieštarauti arba nepajėgė 
greitai prisitaikyti prie šios metamorfozės. 

Minston S. Churchill Pakeliui į katastrofą 


Įgyvendinant naująjį Rusijos tikslą naujasis užsienio reikalų komi- 
saras buvo tiesiog tobulas įrankis. Jis buvo tinkamas žmogus tinka- 
moje vietoje. 


"17; 


Asmuo, kurį Stalinas pastatė prie sovietų užsienio politikos vairo, 
nusipelno šiek tiek išsamesnio apibūdinimo, nors tuomet Britanijos 
ir Prancūzijos vyriausybės apie jį žinojo nedaug. Viačeslavas Moloto- 
vas buvo labai talentingas, tačiau šaltas ir negailestingas žmogus. Jam 
pavyko išgyventi po revoliucijos pergalės, kai visi bolševikų lyderiai 
patyrė labai sunkių ir pavojingų išbandymų. Jis gyveno ir klestėjo 
visuomenėje, kurioje nepaliaujamai buvo rezgamos intrigos tvyrant 
nuolatinio netikrumo dėl savo likimo atmosferai. Jo galva, primenanti 
patrankos kamuolį, juodi ūsai, žvitrios akys, 
tarsi ištašytas iš vienos plytos veidas, gebėji- 
mas rasti tinkamus žodžius ir ramus elgesys 
— visa tai liudijo jo tvirtumą ir gebėjimus. Dar 
niekada nebuvau susidūręs su žmogumi, ku- 
ris atrodytų kaip paprasčiausias tos beveidės 
mašinos instrumentas. Buvau susitikęs su juo 
per derybas, kurių metu jis kartais parody- 
davo šiokią tokią humoro prošvaistę, ir ban- 
ketuose, kur jis smagiai kėlė daugybę tostų, 
visiškai standartinių ir nereikšmingų. Dar 
niekada nebuvau matęs Žmogaus, taip smar- 
kiai primenančio šiuolaikinį robotą. Vis dėlto 
jis buvo labai protingas ir turėjo diplomato 


1909-1911 m. Dvidešimtmetis revoliucionierius 


V. Molotovas carinėje tremtyje. 

gyslelę. Kaip jis elgėsi su savo pavaldiniais, man sunku spręsti. Ta- 
čiau žinau, kaip jis elgėsi su Japonijos ambasadoriumi tuo metu, kai 
Teherano konferencijoje Stalinas pažadėjo nugalėjus vokiečių kariuo- 
menę pulti Japoniją — tai rodo jų pokalbių stenogramos. Jis visada 
kalbėjo maloniai, subtiliai, tobulai subalansuotai, tikslingai ir neper- 
prantamai, mandagiai ir oficialiai. Nė karto neparodė susierzinimo, 
nė karto nepasikarščiavo. Jo šalta tarsi Sibiro Žiema šypsena, kruopš- 
čiai apgalvoti, o kartais net išmintingi žodžiai ir draugiškas elgesys 
padarė jį tobulu sovietų politikos priešiškame pasaulyje įrankiu. 

Susirašinėti su juo aktualiomis temomis visada buvo beprasmiška; 
jei susirašinėjimas vykdavo kiek pakeltu tonu, jo laiškai būdavo ku- 
pini melo ir įžeidinėjimų (keletą melagingų ir įžeidžiančių jo pasisa- 
kymų pateiksiu vėliau). Tik vieną vienintelį kartą mačiau natūralią, 
žmogišką jo reakciją. Tai buvo 1942 m. pavasarį, kai grįždamas iš JAV 
jis sustojo Jungtinėje Karalystėje. Mes pasirašėme anglų ir sovietų su- 
tartį ir Molotovas ėmė ruoštis pavojingam skrydžiui namo. Kai stovė- 
jome prie premjero rezidencijos Dauningo gatvėje sodo vartų, kur pa- 
prastai kalbėdavomės konfidencialiais klausimais, aš tvirtai suėmiau 
jį už rankos, ir mudu atidžiai pažvelgėme vienas kitam į akis. Neti- 
kėtai man pasirodė, kad jis giliai susijaudino. Už apvalkalo pasirodė 
žmogus. Jis atsakė tuo pačiu ir mudu tylėdami paspaudėme vienas 
kitam ranką. Bet tada mudu vienijo bendra grėsmė, mirtinas pavojus. 
Jis nuolat gyveno jausdamas pražūties pavojų, grėsusį jam pačiam, 
arba dėl jo veiksmų kitiems Žmonėms. Molotovo asmenyje sovietų 
mašina atrado gabų ir daugeliu požiūrių tipišką atstovą - visada išti- 
kimą partijai žmogų ir karštą komunistinės sistemos šalininką. Savo 
gyvenimo pabaigoje labai džiaugiuosi, kad man neteko patirti viso 
to, ką teko išgyventi jam; geriau negimti, nei tai patirti. Vertindami jo 
gebėjimą tvarkyti užsienio reikalus Mazarinas, Talleyrandas ir Met- 
ternichas mielai priimtų jį į savo draugiją, jeigu tik bolševikai galėtų 
leisti sau žengti anapilin. 

Tapęs užsienio reikalų komisaru Molotovas įsiteikė Vokietijai Len- 
kijos sąskaita. Su britais rusai derėjosi vangiai, ir gegužės 19 d. dery- 
bų klausimas buvo aptartas Bendruomenių rūmuose. Diskusija buvo 
trumpa, joje daugiausia dalyvavo partijų lyderiai bei garsūs buvę 
ministrai. Lloydas George'as, Edenas ir aš bandžiau įteigti vyriausy- 
bei, kad reikia skubiai sudaryti su Rusija kuo glaudesnę sutartį tar- 
pusavio lygybės pagrindu. Atsakydamas į šiuos raginimus premjeras 
pirmą kartą atskleidė mums savo nuomonę apie sovietų pateiktą pa- 
siūlymą. Jis neabejotinai sutiko jį šaltai, net su panieka. Tai rodė, kad 
jis vėl, kaip ir atmesdamas Roosevelto siūlymą prieš metus, nepajėgė 
teisingai įvertinti situacijos. Attlee, Edenas ir Sinclairas savo kalbose 
pripažino, kad mums gresiančio pavojaus akivaizdoje sąjunga su Ru- 
sija būtina. Tačiau niekas neabejojo, kad jau per vėlu. Derybos įstrigo 
ir kol kas nebuvo matyti jokių požymių, kad situacija pasikeis. Len- 
kijos ir Rumunijos vyriausybės, priėmusios britų garantijas, nenorėjo 
priimti panašių sovietų garantijų. Panašios nuotaikos vyravo ir kitoje 
svarbioje Europos dalyje - Baltijos šalyse. Sovietų vyriausybė aiškiai 
pareiškė, kad prisidės prie savitarpio pagalbos sutarties tik tuo atve- 
ju, jei bendros garantijos bus taikomos Suomijai ir Baltijos šalims. Ta- 
čiau visos šios keturios šalys jų atsisakė, ir atrodė, kad artimiausioje 
ateityje jų požiūris nesikeis (dėl jas kamavusios baimės). Suomija ir 
Estija net pareiškė, kad šių garantijų taikymą be jų sutikimo laikys 
agresijos aktu. Birželio 7 d. Estija ir Latvija pasirašė su Vokietija ne- 
puolimo sutartis. Taigi Hitleris be didelių sunkumų įveikė paskutinę 
prieš jį nukreiptos neryžtingos koalicijos gynybos liniją. 

Prasidėjus vasarai, visos Europos šalys sukruto rengtis karui. Dip- 
lomatų pozicijų, politikų kalbų ir žmonijos norų reikšmė kasdien da- 
rėsi vis menkesnė. Vokietijos kariuomenės judėjimas rodė, kad Lenki- 
jos puolimo preliudija bus ginčo dėl Dancigo sprendimas. Birželio 10 
d. Chamberlainas parlamente išsakė susirūpinimą ir patvirtino savo 
ketinimą paremti Lenkiją, jei kils grėsmė jos nepriklausomybei. Bel- 
gijos vyriausybė, tarsi nematydama realių faktų, daugiausia dėl jos 

karaliaus įtakos, birželio 23 d. paskelbė nenorinti pradėti derybų su 
Didžiosios Britanijos ir Prancūzijos štabais ir ketinanti griežtai laikytis 
neutralumo. Dėl tokio įvykių posūkio Didžioji Britanija ir Prancūzija 
dar labiau susivienijo, taip pat susivienijo šalies žmonės. Liepą Par- 
yžiaus ir Londono politikai dažnai lankėsi vieni pas kitus. Šventiniai 
liepos 14 d. renginiai suteikė galimybę parodyti anglų ir prancūzų 
vienybę. Prancūzijos vyriausybė pakvietė mane į šį puikų spektaklį. 
Kai po parado rengiausi skristi namo iš Buržė oro uosto, generolas 
Gamelinas pasiūlė man apsilankyti Prancūzijos fronte. „Jums neteko 
matyti Reino sektoriaus? — paklausė jis. - Tokiu atveju atvažiuokite 
rugpjūčio mėnesį, mes parodysime jums viską.“ Jo pavedimu buvo 
parengtas apsilankymo planas ir rugpjūčio 15 d. generolą Spearsą bei 
mane sutiko jo artimiausias draugas generolas Georgesas — Prancū- 
zijos armijos vadas ir galimas vyriausiojo vado įpėdinis. Man buvo 
malonu susitikti su šiuo labai mielu ir kompetentingu karininku. Pra- 
leidome jo draugijoje dešimt 
dienų, per kurias aptarėme 

1939 m. Prancūzų kariai 
stiprina Maginot liniją — 
gynybinius įtvirtinimus 


Vokietijos pasienyje. 

Prancūzų karių — I? 


pamaldos prie 2 


Maginot linijos. 


vingio prie Peterburgo iki Šveicarijos sienos. Anglijoje, kaip ir 1914 m., 
žmonės nerūpestingai atostogavo, žaisdami su savo vaikais paplū- 
dimiuose. Bet čia, prie Reino, viskas atrodė kitaip. Visi laikini tiltai 
per upę buvo nusukti į vieną ar kitą pusę. Nuolatiniai tiltai buvo 
labai saugomi ir užminuoti. Prie jų visą parą budėjo patikimi kari- 
ninkai, pasirengę pagal signalą paspausti mygtuką ir susprogdinti 
šiuos tiltus. Nuo Alpių sniego ši didelė upė buvo smarkiai patvinusi. 
Avanpostuose, tarp krūmų iškastose tranšėjose susirietę sėdėjo pran- 
cūzų kariai. Mums buvo leista po du ar tris prieiti prie kranto, bet 
griežtai uždrausta išeiti į atvirą erdvę, kad netaptume taikiniu. Kita- 
me krante, už trijų šimtų jardų, buvo matyti šen bei ten gana tingiai 
kirtikliais ir kastuvais besidarbuojantys vokiečiai - jie statė savo įtvir- 
tinimus. Iš Strasbūro pakrantės ruožo jau buvo iškeldinti visi civiliai 
gyventojai. Man sustojus pasižvalgyti ant Strasbūro tilto, per jį prava- 
žiavo vienas ar du automobiliai. Abiejose pusėse buvo ilgai tikrina- 
mi pravažiuojančiųjų pasai ir tapatybės. Čia vokiečių postas buvo tik 
šiek tiek daugiau nei už šimto jardų nuo prancūzų. Tarp jų nebuvo 
jokių ryšių. O Europoje viešpatavo taika. Vokietija ir Prancūzija dėl 

nieko nesiginčijo. Burbuliuodamas ir verpetuodamas Reinas skriejo 
šešių-septynių mylių per valandą greičiu. Upe praplaukė keletas val- 
čių su berniukais. Paskui Reiną aš pamačiau tik praėjus daugiau nei 
penkeriems metams, 1945 m. kovą, kai plaukiau per jį valtimi su fel- 
dmaršalu Montgomery. Tačiau tai buvo netoli Vėzelio, kuris įsikūręs 
kur kas šiauriau. 

Šioje kelionėje labiausiai krito į akis tai, jog prancūzai visiškai susi- 
taikę su tuo, kad jiems teks užimti gynybines pozicijas; susitaikymo 
su besiginančiojo padėtimi jausmas neišvengiamai užvaldė ir mane. 
Kalbėdamas su šiais labai kompetentingais Prancūzijos karininkais, 
jautei, kad vokiečiai stipresni ir kad Prancūzija jau nebeturi pakan- 
kamai energijos imtis didelio masto puolimo. Ji tiesiog rengėsi kovoti 
už savo išlikimą - štai ir viskas. Priešais prancūzus buvo įtvirtinta 
Siegfriedo linija, aprūpinta galingesniais moderniais ginklais. Širdies 
gilumoje taip pat jaučiau siaubą prisimindamas puolimą Somoje ir 
pelkėse prie Pomendalio. Vokiečiai, žinoma, buvo kur kas stipresni 
nei tomis dienomis, kai buvo sudarytas Miuncheno susitarimas. Ta- 
čiau nežinojome, kaip smarkiai nerimavo jų vyriausieji vadai. Mes taip 
menkai pažinome savo priešą, kad nė vienas atsakingas asmuo - iki 
to laiko aš nėjau jokių atsakingų pareigų — nenumanė tikrosios padė- 
ties: kad visą ilgą frontą nuo Šiaurės jūros iki Šveicarijos saugojo tik 
keturiasdešimt dvi pusiau apmokytos divizijos. Miuncheno sutarties 
sudarymo metu jų buvo trylika. 


113 


Pastarosiomis savaitėmis labiausiai bijojau, kad nepaisant mūsų ga- 
rantijų, Jo Didenybės vyriausybė atsisakys kovoti su Vokietija, jei ši 
užpuls Lenkiją. Nėra jokių abejonių, kad tuo metu Chamberlainas jau 
pasiryžo žengti šį žingsnį, kad ir kaip sunku jam būtų. Bet tada aš jo 
dar nepažinojau taip gerai, kaip pažinau po metų. Bijojau, kad Hitleris 
blefuos, grasindamas kokia nors nauja karybos priemone ar slaptu 

ginklu, ir taip sutrikdys mūsų rūpesčių iškamuotą kabinetą. Kartkar- 
tėmis kalbėdavausi su profesoriumi Lindemannu apie atominę ener- 
giją, todėl paprašiau jo informuoti mane, kokia padėtis šioje srityje. 
Po pokalbio su juo parašiau laišką Kingsley Budui, pranešdamas: 


Prieš kelias savaites vienas sekmadienio laikraštis vaizdingai aprašė 
milžinišką energijos kiekį, kurį galima išskirti iš urano naudojant ne- 
seniai atrastus grandininius procesus, kylančius skaidant neutronais 
tokio tipo atomus. Iš pirmo žvilgsnio gali pasirodyti, kad tai prana- 
šauja naujų sprogmenų, pasižyminčių didele griaunamąja galia, atsi- 
radimą. Todėl reikia suvokti, kad šio atradimo, kad ir koks jis įdomus 
moksliniu požiūriu ir vertingas dėl galimo tolesnio jo praktinio pa- 
naudojimo, artimiausiais metais neįmanoma plačiu mastu panaudoti 
praktiškai. 

Remiantis kai kuriais duomenimis, galima daryti prielaidą, kad paaš- 
trėjus tarptautinei įtampai bus sąmoningai skleidžiami gandai apie 
kokį nors naują baisų slaptą sprogmenį, pagrįstą atomo skaidymo 
procesu, kuris gali nušluoti Londoną nuo žemės paviršiaus. „Penkto- 
ji kolona“, be abejo, stengsis, baugindama tokia grėsme, įtikinti mus 
pasiduoti dar kartą. Todėl būtina pranešti apie tikrąją padėtį. 

[...] Dėl visų šių priežasčių akivaizdu, jog nėra jokio pagrindo many- 
ti, kad šis naujas atradimas leido naciams sukurti grėsmingą naują 
slaptą sprogmenį, galintį sunaikinti jų priešininkus. Žinoma, apie tai 
bus tyliai užsimenama ir atkakliai bus skleidžiami bauginantys gan- 
dai. Tačiau vilkimės, kad jie nieko neapgaus. 


Tiesiog nuostabu, kaip tiksliai pasitvirtino ši prognozė. Ir ne vo- 
kiečiai surado būdą sukurti tokį sprogmenį. Tiesą sakant, jie nuėjo 
neteisingu keliu ir faktiškai atsisakė bandyti sukurti atominę bombą, 
teikdami pirmenybę raketoms ir nepilotuojamiems lėktuvams, o pre- 
zidentas Rooseveltas ir aš priėmėme įsimintinus sprendimus ir suda- 
rėme susitarimus dėl masinės atominių bombų gamybos. 

B. Mussolinis mėgo girtis kariška 
savo šalies galia, tačiau iš tiesų 


Italijos pajėgumai buvo gana kuklūs. 


**X 


„Prašau informuoti Chamberlainą, - liepos 7 d. pasakė Mussolinis 
Didžiosios Britanijos ambasadoriui, - kad jeigu Anglija gins Lenki- 
ją, Italija rems savo sąjungininkę - Vokietiją.“ Bet iš tikrųjų jis visai 
nenorėjo prisidėti prie Vokietijos. Tuo metu jis labiausiai troško įsi- 
tvirtinti savo užgrobtose valdose Viduržemio jūroje, Šiaurės Afrikoje 
ir Albanijoje, ir naudotis savo intervencijos Ispanijoje vaisiais. Jis vi- 
sai nenorėjo veltis į karą Europoje, kad padėtų Vokietijai užkariauti 
Lenkiją. Kad ir kaip jis mėgo viešai girtis, pats jis geriau nei kas nors 
kitas suprato, kad Italija politiniu ir kariniu požiūriu labai silpna. Gal 
1942 m. jis ir būtų sutikęs stoti į karą, su sąlyga, kad Vokietija tieks 
jam ginklus, bet dabar - jokiu būdu! 

Kai vasarą Vokietija ėmė vis labiau spausti Lenkiją, Mussolinis 
nusprendė kaip ir Miunchene atlikti tarpininko vaidmenį ir pasiūlė 
sušaukti Pasaulinę taikos konferenciją. Bet Hitleris šiurkščiai atme- 
tė šį sumanymą. Jis pasakė: „Jei Anglija paliks šalyje jai reikalingus 
kariuomenės dalinius, ji pajėgs nusiųsti į Prancūziją ne daugiau kaip 
dvi pėstininkų ir vieną šarvuočių diviziją. Be to, ji gali pasiūlyti keletą 

bombonešių eskadrilių; apie naikintuvus negali būti nė kalbos, nes 
vokiečių karinės oro pajėgos tučtuojau puls Angliją ir anglų naikin- 
tuvų reikės šalies gynybai.“ O kalbant apie Prancūziją, sakė jis, tai 
užkariavus Lenkiją, - o tai ilgai neužtruks — Vokietija galės sutelkti 
palei Vakarų sieną šimtus savo divizijų ir priversti prancūzus sutelkti 
prie Maginot linijos visas savo pajėgas, atitraukusi jas iš kolonijų ir 
nuo Italijos sienos. Tai bus mirtina kova. Po šio pokalbio Ciano grįžo 
niūriai nusiteikęs ir pranešė apie jį savo valdovui, kuris - kaip jis pa- 
stebėjo — jau buvo tvirtai įsitikinęs, kad tarp Vakarų šalių kils karas, ir 
dar tvirčiau pasiryžęs nesileisti įtraukiamas į šią kovą. 


Britų ir prancūzų vyriausybės vėl bandė derėtis su Sovietų Rusija. 
Nuspręsta siųsti į Maskvą specialų atstovą. Edenas, kuris prieš ke- 
letą metų užmezgė su Stalinu naudingus kontaktus, pats pasisiūlė 
ten vykti, tačiau premjeras atmetė šį kilniadvasišką pasiūlymą. Vietoj 
Edeno ši svarbi misija birželio 12 d. buvo patikėta Strangui - gabiam 
pareigūnui, tačiau neturėjusiam jokios įtakos už Užsienio reikalų mi- 
nisterijos ribų. Tai buvo dar viena klaida. Paskirdamas šią užduotį 
antraeiliam asmeniui, premjeras faktiškai įžeidė sovietus. Vargu, ar 
Strangas galėjo prasiskverbti pro išorinį sovietų organizmo kiautą. 
Bet kokiu atveju buvo jau per vėlu. Daug vandens nutekėjo nuo to 
laiko, kai 1938 m. rugpjūtį į Čatvelą susitikti su manimi buvo atsiųs- 
tas Maiskis. Miuncheno sutartis jau buvo sudaryta. Hitlerio armijos 
turėjo dar metus pasiruošti. Jo kariniai fabrikai, prie kurių prisidė- 
jo Škoda gamyklos, dirbo visu pajėgumu. Sovietų vyriausybė buvo 
labai suinteresuota Čekoslovakija, bet jos nebebuvo. Benešas gyve- 
no emigracijoje. Prahoje šeimininkavo Vokietijos gauleiteris. 

O su Lenkija Rusija turėjo keletą savitų politinių ir strateginių 
problemų, kilusių prieš keletą šimtmečių. Jų paskutinis svarbus 
susidūrimas buvo Varšuvos mūšis 1919 m., kai Lenkiją užplūdusią 

bolševikų kariuomenę Pilsudskis, naudodamasis generolo Weygan- 
do ir britų misijos, vadovaujamos lordo d'Abernono, patarimais, iš- 
stūmė ir puolė kraugeriškai kerštingai persekioti. Visus šiuos metus 
Lenkija buvo antibolševizmo avangardas. Kaire ranka ji rėmė antiso- 
vietines Baltijos šalis. Tačiau pasirašius Miuncheno sutartį, ji dešine 
ranka prisidėjo draskant Čekoslovakiją. Sovietai buvo įsitikinę, kad 
Lenkija jų nekenčia ir kad ji yra nepajėgi atlaikyti vokiečių puolimą. 
Tokiomis sąlygomis Strango misijos perspektyvų niekas negalėjo pa- 
vadinti puikiomis. 

Derybų metu buvo bandoma ieškoti būdų įtikinti Lenkiją ir Bal- 
tijos valstybes nebijoti sovietų pagalbos Vokietijos agresijos atveju; 
sėkmės šioje srityje nepasiekta. Diskusijos su pertraukomis tęsėsi visą 
liepą, ir galiausiai sovietų vyriausybė pasiūlė tęsti derybas kariniais 
klausimais ir su Prancūzijos, ir su Anglijos atstovais. Todėl Didžiosios 
Britanijos vyriausybė rugpjūčio 10 d. išsiuntė admirolą Draxą su mi- 
sija į Maskvą. Prancūzų misijai vadovavo generolas Doumencas. Šie 
pareigūnai neturėjo raštiškų įgaliojimų derėtis. Rusijos pusei atstova- 
vo maršalas Vorošilovas. Dabar žinome, kad tuo pačiu metu sovietų 
vyriausybė sutiko priimti Maskvoje Vokietijos derybininką. Kariškių 
derybos netrukus sužlugo atsisakius praleisti rusų kariuomenę Len- 
kijoje ir Rumunijoje. Lenkijos pozicija buvo tokia: „Su vokiečiais rizi- 
kuojame prarasti laisvę, o su Rusija - savo sielą.“ 

Kartą 1942 m. rugpjūtį, vėlai naktį, Stalinas Kremliuje man papasa- 
kojo, kuo vadovavosi sovietai. „Mums susidarė įspūdis, - sakė Stali- 
nas, — kad Britanijos ir Prancūzijos vyriausybės nebuvo pasiryžusios 
stoti į karą ginti Lenkijos, jos tikėjosi, kad diplomatinė Anglijos, Pran- 
cūzijos ir Rusijos sąjunga sustabdys Hitlerį. Mes buvome tikri, kad tai 
nepavyks.“ 

„Kiek divizijų, - per vieną pokalbį su sąjungininkų atstovais paklau- 
sė Stalinas, - Prancūzija po mobilizacijos surinks kovai su Vokietija?“ 

„Apie šimtą“. 


*  Cituojama iš: Paul Renaud, La France a Sauve /Europe, I, FHlammarion, 1947, p. 587. 

Tada jis paklausė: 

„O kiek divizijų atsiųs Anglija?“ 

„Dvi ir dar dvi vėliau“, - atsakė anglų atstovai. 

„Ak dvi ir dar dvi vėliau, - pakartojo Stalinas. - O ar žinote, - pa- 
klausė jis - kiek divizijų mes nusiųsime į Vokietijos frontą, jeigu sto- 
sime į karą prieš Vokietiją?“ 

Tyla. 

„Daugiau nei tris šimtus.“ 

Stalinas nepasakė man, su kuo ir kada vyko šis pokalbis. Reikia 
pripažinti, kad derybose Stalinas rėmėsi išties solidžiu pagrindu, o 
Užsienio reikalų ministerijos darbuotojas Strangas nelabai turėjo ką 
jam pasiūlyti. 

Siekdami išsiderėti geresnes sąlygas, Molotovas ir Stalinas iki 
paskutinės minutės slėpė savo tikruosius ketinimus. Molotovas ir jo 
pavaldiniai rodė nuostabų dviveidiškumo pavyzdį visuose santy- 
kiuose su abiem pusėmis. Rugpjūčio 19 d. vakarą Stalinas informavo 
Politbiurą apie savo ketinimą pasirašyti paktą su Vokietija. Rugpjūčio 
22 d. sąjungininkų misijos iki vakaro negalėjo rasti maršalo Voroši- 
lovo. Kitą dieną į Maskvą atvyko Ribbentropas. Slaptame protokole 
Vokietija pareiškė neturinti politinių interesų Latvijoje, Estijoje ir Suo- 
mijoje, tačiau mananti, kad Lietuva patenka į jos interesų sritį. Lenkiją 
sovietai ir vokiečiai nutarė pasidalinti ir nustatė demarkacinę jos pa- 
dalijimo liniją. Baltijos šalyse Vokietija turėjo tik ekonominių intere- 
sų. Nepuolimo sutartis ir slaptas protokolas buvo pasirašytas vėlyvą 
rugpjūčio 23 d. vakarą. 

Nors šiame ir ankstesniuose skyriuose visi šie įvykiai buvo ap- 
rašyti nešališkai, tik totalitarinis despotizmas abiejose šalyse galėjo 
ryžtis sudaryti tokią bjaurią ir nenatūralią sutartį. Sunku pasakyti, 
kam ji kėlė didesnį pasibjaurėjimą — Hitleriui ar Stalinui. Abu suvo- 
kė, kad tai tik laikina priemonė, nulemta aplinkybių. Dvi imperijas ir 
sistemas skyrė mirtinas antagonizmas. Stalinas, be abejo, manė, kad 


*  Nuremberą Documents, Pt. X, p. 210 ff. 

V. Molotovo ir J. von Ribbentropo 
rankos paspaudimas pasirašius 


SSRS ir Vokietijos nepuolimo 


paktą. 


Hitleris bus mažiau pavojingas priešas Rusijai po metų karo su Vaka- 
rų valstybėmis. Hitleris vadovavosi savo metodu įveikti priešus po 
vieną. Faktas, kad toks susitarimas įvyko, rodo, kokia didžiulė nesė- 
kmė per keletą metų ištiko Didžiosios Britanijos ir Prancūzijos politi- 
ką bei diplomatiją. 

Sovietų pateisinimui reikia pasakyti, kad jiems buvo labai svarbu 
kiek įmanoma atstumti kuo toliau į vakarus pradines Vokietijos armi- 
jos pozicijas, kad rusai turėtų laiko surinkti kariuomenę iš visų savo 
milžiniškos imperijos dalių. Rusai puikiai atsiminė katastrofą, kuri jų 
kariuomenę ištiko 1914 m., kai jie puolė vokiečius nebaigę mobilizaci- 
jos. O dabar jų sienos buvo kur kas ryčiau nei per pirmąjį karą. Jiems 
reikėjo jėga ar gudrumu užimti Baltijos šalis ir didelę dalį Lenkijos, 
kol prieš juos neprasidėjo puolimas. Jų politika buvo šalta ir apskai- 
čiuota, tačiau tuo pat metu labai realistinė. 

Verta priminti šios sutarties sąlygas. 


Abi šalys pasirašydamos šį paktą įsipareigoja susilaikyti nuo bet ko- 


kių smurto aktų, priešiškų veiksmų viena prieš kitą, taip pat nepulti 
viena kitos atskirai ar išvien su kitomis šalimis. 

Sutartis turėjo galioti dešimt metų, ir jeigu nebūtų denonsuota likus 
metams iki jos galiojimo pabaigos, automatiškai turėjo būti pratęsta 
dar penkeriems metams. Rusams ir vokiečiams švenčiant sutarties 
sudarymą, prie stalo vyravo pakili nuotaika ir buvo sakomi įvairūs 
tostai. Stalinas spontaniškai pasiūlė tokį tostą už fiurerį: „Žinau, kaip 
vokiečių tauta myli savo vadą. Todėl išgerkime į jo sveikatą.“ Iš to, ką 
ši sutartis atnešė sovietams, galima padaryti labai paprastą išvadą: 
„Geriausia politika yra sąžiningumas.“ Netrukus pateiksiu keletą tai 
įrodančių pavyzdžių. Pamatysime, kaip gudrūs žmonės ir politikai 
tampa savo labai sudėtingų intrigų aukomis. Tik dvidešimt du mėne- 
siai skyrė Staliną ir visą daugiamilijoninę rusų tautą nuo to momento, 
kai jiems teko sumokėti siaubingą kainą. Kai vyriausybė neturi jokių 
moralinių skrupulų, dažnai atrodo, kad ji gauna labai didelę naudą, 
tačiau „tikrasis atlygis ateina dienos pabaigoje, o teisingiausias atly- 
gis ateis, kai baigsis visos dienos“. 


"22; 


Ši bloga lemianti žinia sukrėtė visą pasaulį kaip bombos sprogi- 
mas. Kad ir kaip į ją reagavo Didžiosios Britanijos vyriausybė, ji ne- 
išsigando. Negaišdama laiko ji pareiškė, kad „šis įvykis jokiu būdu 
nepaveiks jos įsipareigojimų, kuriuos ji tvirtai nusprendė vykdyti“. 
Sužinojusi apie Vokietijos ir Sovietų Sąjungos sutartį, Didžiosios Bri- 
tanijos vyriausybė iš karto ėmėsi atsargumo priemonių. Buvo įsakyta 
sutelkti pagrindinius pakrantės ir oro gynybos dalinius ir užtikrinti 
pažeidžiamų vietų gynybą. Dominijų vyriausybėms ir kolonijų val- 
džiai buvo nusiųstos telegramos, įspėjančios, kad labai netolimo- 
je ateityje gali prireikti imtis atsargumo priemonių. Buvo atšauktos 
karių atostogos visuose koviniuose daliniuose. Admiralitetas įspė- 
jo prekybos laivyną apie pavojų. Imtasi daugybės kitų priemonių. 
Rugpjūčio 25 d. Britanijos vyriausybė paskelbė sudariusi oficialią 

sutartį su Lenkija ir patvirtinusi duotą garantiją. Šiuo žingsniu ji tikė- 
josi suteikti geriausią galimybę išspręsti Vokietijos ir Lenkijos ginčą 
tiesioginių derybų būdu, pareikšdama, kad derybų nesėkmės atveju 
Britanija remtų Lenkiją. Hitleris dėl to perkėlė puolimo dieną iš rug- 
pjūčio 25 į rugsėjo 1 d. ir pradėjo tiesiogiai derėtis su Lenkija, kaip 
norėjo Chamberlainas. Tačiau jo tikslas buvo ne susitarti su Lenkija, 
o suteikti Jo Didenybės vyriausybei galimybę išvengti prisiimtų ga- 
rantijų vykdymo. Tačiau Didžiosios Britanijos vyriausybė, parlamen- 
tas ir Žmonės galvojo visai apie ką kita. Įdomus Britų salų gyventojų, 
kurie nekenčia muštro ir beveik tūkstantį metų nepatyrė priešų in- 
vazijos, bruožas yra tas, kad artėjant pavojui jie palaipsniui liaujasi 
jaudintis. O kai pavojus iškyla tiesiai prieš akis, jie įtūžta ir tampa 
visiškai bebaimiai. Šios savybės ne kartą padėjo jiems išsikapanoti iš 
labai sunkios padėties. 

Tuo metu Hitleris iš susirašinėjimo su Mussoliniu suprato, jeigu ne- 
susivokė jau anksčiau, kad karo atveju Italija ginklu jo neparems. At- 
rodo, kad apie paskutinių prieškario dienų įvykius dučė sužinojo iš 
anglų, o ne iš vokiečių. Ciano savo dienoraštyje rugpjūčio 27 d. rašė: 
„Britai perdavė mums Vokietijos pasiūlymų Londonui, apie kuriuos 
mes nieko nežinojome, tekstą.“ Mussolinis troško tik vieno dalyko — 
kad Hitleris leistų Italijai likti neutraliai. Ir tokį leidimą gavo. 

Rugpjūčio 31 d. Hitleris išleido savo „Direktyvą Nr. 1 dėl karo 
veiksmų“. 


1. Dabar, kai išnaudojome visas galimybes taikiomis priemonėmis iš- 
taisyti Vokietijai nepriimtiną padėtį rytiniame pasienyje, nuspren- 
džiau išspręsti šią problemą jėga. 
2. Lenkijos puolimas turi būti vykdomas kaip numatyta pasiruošimo 
plane [...]. Puolimo data - 1939 m. rugsėjo 1 d. Puolimo laikas — 
04-45 (įrašyta raudonu pieštuku). 


*  "Cianos Diary, p. 136. 

3. Svarbu, kad Vakaruose atsakomybė už karo veiksmų pradžią gultų, 
žinoma, ant Jungtinės Karalystės ir Prancūzijos. Iš pradžių turi būti 
imtasi grynai vietinio pobūdžio veiksmų dėl nedidelių pažeidimų pa- 
sienyje“. 

**xX 


Grįždamas iš Reino zonos keletą gražių saulėtų dienų praleidau 
pas madam Belsan, malonioje, nors labai susirūpinusioje dėl padė- 
ties draugijoje, senoje pilyje, kurioje nakčiai buvo apsistojęs Navaros 
karalius Henrikas prieš Ivri mūšį. Visų mūsų širdys buvo kupinos 
nerimo, ir šiame nuostabiame Eraso slėnyje švietę saulės spinduliai, 
rodės, nublanko. Tvyrant tokiam netikrumui man sunkiai sekėsi net 
tapyti. Rugpjūčio 26 d. nutariau grįžti į šalį, kad galėčiau bent išsi- 
aiškinti, kas vyksta. Pažadėjau savo Žmonai, kad atėjus laikui atsių- 
siu jai žinią. Pakeliui stabtelėjęs Paryžiuje, pakviečiau pietų generolą 


* Nuremberą Documents, Pt. II, p. 172. 


1939 m. Lenkų pėstininkų 
žygis. 

Georgesą. Jis pateikė man visus duomenis apie Prancūzijos ir Vokie- 
tijos kariuomenę ir suskirstė divizijas pagal jų kovinį pajėgumą. Iš 
pradžių mane šie duomenys taip sužavėjo, kad pasakiau: „Bet juk 
jūs esate pranašesni.“ Jis atsakė: „Vokietijos armija labai stipri, ir mes 
niekada neturėsime galimybės smogti pirmieji. Jei puls mus, abi šalys 
įvykdys savo pareigą.“ 

Tą naktį praleidau Čatvele. Kitą dieną pakviečiau apsilankyti ge- 
nerolą Ironside'ą. Jis ką tik grįžo iš Lenkijos, ir jo žinios apie Lenkijos 
kariuomenę buvo patikimiausios. Jis turėjo galimybę stebėti karinius 
mokymus, kurių metu puolančios divizijos buvo apšaudomos tikra 
artilerijos ugnimi ir buvo aukų. Lenkų kovinė dvasia buvo labai tvir- 
ta. Generolas viešėjo pas mane tris dienas, per kurias mes bandėme 
numatyti nenumatomus dalykus. Tuo pat metu baigiau statyti virtu- 
vę name, kurį ištisus metus rengėme gyventi mūsų šeimai. Gavusi 
mano žinią, rugpjūčio 30 d. per Diunkerką grįžo ir mano Žmona. 

Tuo metu Anglijoje buvo 20 tūkst. organizuotų vokiečių nacių. Kaip 
ir kitose mums draugiškose šalyse prieš karą jie galėjo imtis sabotažo 
ir žudynių. Tuo metu neturėjau oficialiai skirtos apsaugos ir nenorė- 
jau jos prašyti. Tačiau laikiau save gana žymiu politiku, todėl nuta- 
riau imtis atsargumo priemonių. Turėjau pakankamai informacijos, 
kad Hitleris laiko mane priešu. Mano buvęs detektyvas iš Skotland 
Jardo inspektorius Thompsonas tuo metu jau buvo išėjęs į pensiją. 
Pakviečiau jį atvykti pas mane ir paprašiau pasiimti pistoletą. Pats 
irgi susiradau patikimą ginklą. Kai vienas iš mūsų miegodavo, kitas 
budėdavo, kad niekas negalėtų užklupti mūsų netikėtai. Puikiai su- 
pratau, kad jei prasidės karas, - o kas galėjo tuo abejoti? - ant mano 
pečių guls sunki našta. 

Rugsėjo 1 dieną auštant Vokietija užpuolė Lenkiją. Tos pačios die- 
nos rytą vyriausybė įsakė mobilizuoti visas mūsų pajėgas. Premjeras 
pakvietė mane vakare apsilankyti jo rezidencijoje Dauningo gatvėje. 
Jis man pasakė neturįs jokios vilties išvengti karo su Vokietija, todėl 
nutaręs suformuoti nedidelį Karo kabinetą, sudarytą iš ministrų, ne- 
vadovaujančių jokioms ministerijoms. Chamberlainas paminėjo, kad 
leiboristų partija, jo supratimu, nenori dalyvauti nacionalinėje koali- 
cijoje, tačiau liberalai tikriausiai prie jos prisidės. Jis pasiūlė man tap- 
ti karo kabineto nariu. Priėmiau jo pasiūlymą neprieštaraudamas, ir 
mes išsamiai pasikalbėjome apie šio kabineto sudėtį ir veiklos planus. 

Stebėjausi, kad rugsėjo 2-ąją, kai situacija įkaito iki kraštutinumo, 
Chamberlainas visą dieną tylėjo. Pamaniau, kad jis bando paskutinę 
minutę išgelbėti taiką, ir mano įtarimas pasitvirtino. Tačiau popiet su- 
sirinkus parlamentui kilo trumpi, bet labai karšti debatai, kurių metu 
neryžtinga premjero pozicija sulaukė aštrios kritikos. Kai Greenwoo- 
das pakilo į tribūną kalbėti leiboristų opozicijos vardu, Emery - kon- 


41 
| 


servatorius - šūktelėjo jam: „Kalbėk Anglijos vardu!“ Ši pastaba buvo 


sutikta audringais plojimais. Nebuvo abejonių, kad parlamentas 

Vokiečiai kariai laužo 


"į 


lenkų pasienio užkardą. 


nusiteikęs karingai. Dalyvavau ir parlamento posėdyje 1914 m. rug- 
pjūčio 3 d., kai buvo susiklosčiusios tokios pačios aplinkybės, ir man 
atrodė, kad šį kartą jis nusiteikęs ryžtingiau ir veikia vieningiau. Vė- 
liau sužinojau, kad rugsėjo 1 d., 21 valandą 60 minučių Anglija nu- 
siuntė Vokietijai protesto notą, o rugsėjo 3 d., 9 valandą ryto pateikė 
ultimatumą. Rytinėse radijo laidose rugsėjo 3 d. buvo pranešta, kad 
11 valandą 15 minučių premjeras pasakys kalbą per radiją. 

Kalbėdamas per radiją premjeras pranešė, kad mes jau įstojome į 
karą. Vos tik jam baigus kalbėti, pasigirdo keistas ilgas kauksmas, 
kuris vėliau tapo įprastas. Mano žmona susijaudinusi atėjo pas mane 
į kabinetą ir pagyrė vokiečius už preciziškumą ir tikslumą. Užlipo- 
me ant namo stogo pažiūrėti, kas vyksta. Buvo giedra ir šalta rugsėjo 
diena. Aplink matėme namų stogus ir aukštus Londono bokštus. Virš 
jų jau lėtai kilo trisdešimt ar keturiasdešimt cilindrinių aerostatų. Tai 
aiškiai rodė, kad vyriausybė buvo pasirengusi oro antskrydžių pa- 
vojui; mintyse pagyrėme ją už budrumą. Po įspėjimo signalo praėjus 
penkiolikai minučių, skirtoms pasiruošimui, mes, pasiėmę brendžio 
ir kitų reikalingų medicininių reikmenų, nuėjome į mums skirtą slėp- 
tuvę, esančią už šimto jardų. 

Trečiojo reicho bombonešiai Ju.87 virš Lenkijos. 


Mūsų slėptuvė buvo atviras rūsys, neapsaugotas net smėlio maišais; 
joje jau buvo susirinkę pustuzinis namų gyventojų. Jie visi buvo nu- 
siteikę linksmai ir žaismingai, kaip būdinga britams, kai jų laukia ne- 
žinomybė. Kai žengdamas per slenkstį pažvelgiau į ištuštėjusią gatvę 
ir slėptuvėje susirinkusius žmones, vaizduotė iškėlė man prieš akis 
žūstančių žmonių, žemę drebinančių sprogimų, griūvančių pastatų, 
per dūmų debesis skubančių ugniagesių bei greitosios pagalbos au- 
tomobilių, dangų dengiančių priešo lėktuvų vaizdus. Visi buvome 
ne kartą girdėję, kokią baisią žalą gali padaryti atakos iš oro. Aviaci- 
jos ministerija susireikšmindama perdėjo oro pajėgų galią. Pacifistai 
stengėsi pasinaudoti žmones apėmusia baime, o tie iš mūsų, kurie jau 
seniai sakė, kad reikia stiprinti oro pajėgas, nors ir nepritardami niū- 
riausioms prognozėms, tikėjosi, kad ji paskatins imtis greitų ir kon- 
krečių veiksmų. Žinojau, kad pirmosiomis karo dienomis vyriausybė 
ligoninėse parengė daugiau nei 250 tūkst. lovų oro antskrydžių au- 
koms. Gerai, kad bent jau šį kartą ji nesumenkino pavojaus. Netrukus 
iš tikrųjų patyrėme, kokie baisūs yra aviacijos antskrydžiai. 

Apytiksliai po dešimties minučių sirena vėl ėmė kaukti. Iš pradžių 
nesupratau, ką tai reiškia, tačiau paskui išgirdau, kaip kažkoks vyras 

gatvėje šaukia: „Pavojus praėjo.“ Mes iš karto grįžome namo ir vėl 
ėmėmės savo darbų. Nuvykau į Bendruomenių rūmus, kur lygiai 
vidurdienį, laikantis visų įprastų neskubrių procedūrų, iškilmingai 
sukalbėjus trumpą maldą, buvo surengtas posėdis. Premjeras atsiun- 
tė man raštelį, prašydamas iš karto po debatų užeiti pas jį kabinetą. 
Atsisėdau ir ėmiau klausytis pasisakymų; taip besėdint mane užplū- 
do kažkoks nepaprastos ramybės pojūtis, nors tai buvo gana keista — 
pastarosios kelios dienos buvo kupinos įtampos ir nerimo. Jaučiausi 
ramus ir atsiribojęs nuo asmeninių ir Žmonijos reikalų. Tikėjau, kad 
senoji šlovingoji Anglija, nors ir pacifistiška ir blogai pasirengusi, vi- 
sada pasiruošusi atremti bet kokį iššūkį; mane apėmė nepajudinamas 
įsitikinimas, kad mūsų likimą lemia aukštesnės jėgos, ir jis visiškai 
nepriklauso nuo žemiškų įvykių ar materialių dalykų. Kalbėdamas 
bandžiau bent iš dalies perteikti savo jausmus kitiems deputatams ir 
tam tikru mastu man tai pavyko. 


Priešlėktuviniai aerostatai virš Londono. 

Ponas Chamberlainas pasakė dabar galįs pasiūlyti man ne tik vie- 
tą kariniame kabinete, bet ir Admiraliteto vadovo postą. Labai tuo 
apsidžiaugiau, nes, žinoma, nors to ir nesakiau, norėjau dirbti kon- 
kretų darbą, o ne aptarinėti kitus. Ministras, nevadovaujantis jokiai 
ministerijai, kad ir koks įtakingas, nieko kito daryti negalėjo. Kur kas 
lengviau nurodinėti nei patarinėti ir daug geriau veikti net ir labai ri- 
botoje srityje, negu tik kalbėti. Jei premjeras per mūsų pirmąjį pokal- 
bį būtų pasiūlęs rinktis karo kabinetą arba Admiralitetą, žinoma, bū- 
čiau pasirinkęs Admiralitetą. Dabar turėjau abu. Premjeras nepasakė, 
kada karalius oficialiai patvirtins mano kandidatūrą į Admiraliteto 
vadovo postą, ir man teko laukti paskyrimo iki rugsėjo 5 d. Tačiau 
laivynui svarbios jau pirmosios karo valandos. Todėl informavau 
Admiralitetą, kad perimsiu reikalus iš karto ir atvyksiu 6 valandą. 
Sužinojęs tai, Admiralitetas pranešė laivynui: „Winstonas grįžo.“ Tai- 
gi, vėl grįžau į kabinetą, kurį jausdamas skausmą ir kartėlį palikau 
beveik prieš ketvirtį šimtmečio. Tada dėl lordo Fisherio atsistatydi- 
nimo buvau pašalintas iš pirmojo Admiraliteto lordo posto, ir tai su- 
davė mirtiną - kaip vėliau paaiškėjo - smūgį svarbiam prasiveržimo 
per Dardanelus planui. Atsisėdęs į savo seną krėslą atsiminiau, kad 
už kelių pėdų nuo manęs yra medinė dėžutė su žemėlapiais, kurią 
padėjau čia 1911 m., ojoje - Šiaurės jūros žemėlapis, kuriame - mano 
prašymu - Karinės jūrų žvalgybos skyrius žymėjo Vokietijos karinio 
laivyno judėjimą ir dispoziciją, kad galėčiau sutelkti dėmesį į tai, kas 
man atrodė svarbiausia. Nuo 1911 m. praėjo daugiau nei ketvirtis 
amžiaus, 0 mirtiną pavojų mums kėlė ta pati tauta. Būtinybė ginti 
silpną Žiauriai niokojamą valstybę vėl privertė mus siekti kardo. Vėl 
turėjome kovoti už gyvenimą ir garbę su nepaprastai galinga, žiauria, 
drąsia, drausminga ir negailestinga vokiečių tauta. Vėl! Ką gi, tebūnie 
taip. 

Netrukus pas mane atėjo pirmasis jūrų lordas Dudley Poundas. Per 
savo ankstesnę kadenciją Admiralitete šiek tiek su juo susipažinau. 
Jis buvo vienas patikimų lordo Fisherio štabo karininkų. Prisimenu, 

kaip griežtai jį pasmerkiau par- 
lamente už įsakymus, kuriuos jis 
davė Viduržemio laivynui italams 
užpuolus Albaniją. Dabar mes su- 
sitikome kaip bendradarbiai; nuo 
mūsų tolesnių santykių priklausė 
sklandus didžiulės Admiralite- 
to mašinos funkcionavimas. Mes 
žvelgėme vienas į kitą draugiškai, 
nors su tam tikru nepasitikėjimu. 
Tačiau nuo pat pirmųjų dienų 
mūsų draugystė ir tarpusavio pa- 
sitikėjimas augo ir brendo. Aš ver- 
tinau ir gerbiau puikias profesines 
ir asmenines admirolo Poundo sa- 
vybes. Kai karas su visomis savo 
sėkmėmis ir nesėkmėmis atnešė 
mums sunkių išbandymų, ėmėme 
dar glaudžiau bendradarbiauti ir 
tvirtai susidraugavome. Ir kai po 
ketverių metų jis mirė, kaip tik 
tuo metu, kai pasiekėme pergalę 


Italijoje, aš graudžiai verkiau ge- 


W. Churchillis grįžta dirbti į Admiralitetą. 


dėdamas draugo ir sielvartaudamas 
dėl netekties laivynui ir šaliai. 


++13 
Skaitytojas tikriausiai žino, kad aš buvau gana gerai susipažinęs 
su Admiraliteto darbu ir Karališkuoju kariniu jūrų laivynu. Ketveri 


metai nuo 1911 iki 1915 m., kai vykdžiau savo pareigą parengti lai- 
vyną karui ir vadovavau Admiralitetui pirmuosius dešimt įtemptų jo 

mėnesių, buvo ryškiausi mano gyvenime. Sukaupiau daugybę fakti- 
nės informacijos ir daug sužinojau apie karinį jūrų laivyną bei karą 
jūroje. Net ir palikęs Admiralitetą nesilioviau domėjęsis karinio jūrų 
laivyno reikalais, daug apie juos rašiau ir ne kartą kalbėjau šia tema 
Bendruomenių rūmuose. Visada palaikiau glaudžius ryšius su Admi- 
ralitetu ir nors tais metais labai griežtai jį kritikavau, jo darbuotojai 
patikėdavo man daug savo paslapčių. Ketverius metus dirbdamas 
Oro gynybos tyrimų komitete turėjau galimybę susipažinti su visais 
naujausiais išradimais radarų srityje, kurie dabar buvo labai svarbūs 
ir kariniam jūrų laivynui. 1938 m. birželį pirmasis jūrų lordas Chat- 
fieldas asmeniškai man parodė kovos su povandeniniais laivais mo- 
kyklą Portlande, o paskui pakvietė pažiūrėti eskadrinių minininkų 
pratybų, kurių metu jie mokėsi ieškoti povandeninių laivų naudo- 
dami aparatą „Asdic“. Kadangi palaikiau artimus ryšius su velioniu 
admirolu Hendersonu, kuris iki 1938 m. buvo Admiraliteto kontrolie- 
rius, taip pat tuometinio pirmojo Admiraliteto lordo skatinamas dis- 
kutuodavau su lordu Chatfieldu apie naujų šarvuotlaivių ir kreiserių 
projektavimą, buvau gerai susipažinęs su naujų laivų statybos klau- 
simais. Savaime suprantama, buvau susipažinęs su oficialiai skelbia- 
mais pranešimais apie mūsų laivyno esamą ir numatomą pajėgumą, 
sudėtį ir struktūrą, taip pat duomenimis apie Vokietijos, Italijos ir Ja- 
ponijos karines jūrų pajėgas. 


+111 


Vienas pirmųjų mano veiksmų tapus Admiraliteto vadovu ir Karo 
kabineto nariu buvo Statistikos skyriaus įkūrimas. Šį uždavinį patikė- 
jau profesoriui Lindemannui, savo ilgamečiam draugui, kuriuo labai 
pasitikėjau. Mudu kartu analizuodavome karinių įstaigų duomenis 
ir atlikdavome skaičiavimus, norėdami susidaryti nuomonę apie 
tikrąją padėtį. Dabar aš priėmiau jį į darbą Admiralitete ir pasam- 
džiau jam į pagalbą pustuzinį statistikos specialistų bei ekonomistų, 

kuriems, kaip mudu žinojome, svarbiausia yra prisikasti prie tiesos. 
Ši talentingų žmonių grupė, turinti prieigą prie visos oficialios infor- 
macijos ir pavaldi Lindemannui, nuolat teikė man lenteles ir grafi- 
kus, iliustruojančius karo eigą. Jie nenuilstamai studijavo ir analizavo 
Admiraliteto susirašinėjimą su Karo kabinetu ir atlikdavo visus mano 
pavestus tyrimus. 

Tuo metu nebuvo jokios bendros vyriausybės statistinės tarnybos. 
Kiekviena ministerija pateikdavo savo įvykių versiją, remdamasi sa- 
vais duomenimis. Aviacijos ministerija atlikdavo vienokius skaičia- 
vimus, Karo ministerija — kitokius. Tiekimo ir prekybos ministerija 
kalbėjo apie tą patį, bet visiškai kitokia kalba. Dėl to per kabineto 
susirinkimus dažnai kildavo nesusipratimų, būdavo tuščiai švaisto- 
mas laikas. Tačiau aš nuo pat pradžių turėjau savo saugų ir patikimą 
informacijos šaltinį — visi jo duomenys sudarė neišardomą visumą. 
Nors iš pradžių turėjau informacijos tik apie dalį problemų, ji padėjo 
man susidaryti bendrą ir aiškų supratimą apie situaciją ir nepasimesti 
faktų ir skaičių srautuose. 

Mūsų padėtis jūroje labai skyrėsi nuo tos pavojingos situacijos, kuri 
buvo susiklosčiusi 1914 m. Tuomet stambių karo laivų turėjome 1,6 
karto, o kreiserių — 2 kartus daugiau negu vokiečiai. Mobilizavome 
aštuonias eskadras, susidedančias iš aštuonių šarvuotlaivių, kreiserių 
eskadros ir mažesnių laivų flotilės, taip pat turėjome nemažai atskirų 
kreiserių. Tuomet aš tikėjausi lemiamo mūšio su silpnesniu, bet vis 
tiek grėsmingu priešo laivynu. Dabar Vokietijos laivynas tik pradėjo 
atsigauti ir neturėjo pakankamai laivų stoti į mūšį. Užbaigti statyti 
du didelius šarvuotlaivius — Bismarck ir Tirpiz, - kurių talpa gero- 
kai viršijo Versalio sutartyje nustatytas ribas, jiems reikėjo dar ma- 
žiausiai metų. Lengvieji linijiniai kreiseriai Scharnhorst ir Gneisenau, 
kurių tonažą vokiečiai apgaule padidino nuo 10 iki 26 tūkst. tonų, 
buvo baigti statyti 1938 m. Be to, vokiečiai turėjo tris „kišeninius“ 10 
tūkst. tonų talpos šarvuotlaivius - Admiral Graf Spee, Admiral Sche- 
er ir Deutschland, taip pat du greitus 10 tūkst. tonų talpos kreiserius, 

ginkluotus aštuonių colių pabūklais, šešis lengvus kreiserius, 60 
eskadrinių minininkų ir kitų mažesnių laivų. Taigi, Vokietijos pavir- 
šiaus laivynas negalėjo kelti grėsmės mūsų dominavimui jūroje. Ne- 
buvo jokių abejonių, kad anglų laivynas yra galingesnis ir gausesnis 
nei Vokietijos. Taip pat nebuvo pagrindo manyti, kad bendra kovinė 
mūsų laivyno parengtis yra bloga. Nepaisant kreiserių ir eskadrinių 
minininkų trūkumo, mūsų laivynas kaip visada buvo aukšto lygio. Jo 
laukė daugybė svarbių užduočių. 

Italija nepaskelbė karo ir tapo akivaizdu, kad Mussolinis laukia, 
kaip pasisuks įvykiai. Kadangi situacija buvo labai neaiški ir nenorė- 
jome rizikuoti, kol baigsime visus pasirengimus, nutarėme savo pre- 
kinių laivų srautą nukreipti aplink Gerosios Vilties kyšulį. Mus drą- 
sino ne tik didžiulis pranašumas prieš Vokietijos ir Italijos karinį jūrų 
laivyną; taip pat žinojome, kad mūsų pusėje yra galingas prancūzų 
laivynas. Ilgai vadovaujamas puikaus jūrininko admirolo Darlano jis 
tapo beveik toks pats svarbus kaip monarchijos laikais. Jei Italija būtų 
nusprendusi imtis kokių nors priešiškų veiksmų, pirmuoju mūšio 
lauku būtų tapusi Viduržemio jūra. Aš karštai pasisakiau prieš planą 
visą dėmesį sutelkti į abu šios didžiulės jūros išėjimus ir nepatruliuo- 
ti jos vidurio vandenų. Turimomis pajėgomis — net ir be Prancūzijos 
laivyno pagalbos — mes per du mėnesius, o galbūt net greičiau, ga- 
lėjome išstumti italus iš Viduržemio jūros ir visiškai kontroliuoti jos 
vandenis. 


1939 M. Britų karo laivai Maltoje. 

Visa spauda su „Times“ priešaky pasisakė už tai, kad Karo kabinetą 
sudarytų ne daugiau kaip penki ar šeši ministrai, visiškai atleisti nuo 
vadovavimo atskiroms ministerijoms pareigų. Buvo tvirtinama, kad 
tik tokiu būdu galima suderinti nuomonę dėl karo veiksmų, ypač jų 
bendresnių aspektų. Trumpai tariant, buvo remiamasi principu, kad 
Karo kabinetą turi sudaryti penki žmonės, kurie sprendžia tik karo 
reikalus ir neveikia nieko daugiau. Tačiau įgyvendinti šį principą 
praktiškai labai sunku. Nepriklausomiems valstybininkams, nesvar- 
bu, kokios jų nominalios pareigos, sunku derinti sprendimus su mi- 
nistrais, vadovaujančiais stambioms ministerijoms, dalyvaujančioms 
karo veiksmuose. Ypač tai pasakytina apie karo, aviacijos ir jūrų lai- 
vyno ministerijas. Karo kabineto nariai nėra tiesiogiai atsakingi už 
viską, kas vyksta kiekvieną dieną. Jie gali priimti svarbius sprendi- 
mus, gali suteikti bendro pobūdžio patarimų prieš ministerijoms 
imantis veiksmų ir kritikuoti paskui, bet jie neprilygsta Admiraliteto 
vadovui ir aviacijos ministrui, kurie, žinodami visas detales ir palai- 
komi bendradarbių, yra visiškai atsakingi už įvykių eigą. Kaip gru- 
pė Karo kabineto nariai gali priimti beveik visus sprendimus, tačiau 
paprastai tarp jų kyla rimtų nesutarimų. O kol jie ginčijasi ir kivirči- 
jasi, karo veiksmai vyksta savo eiga. Karo kabineto ministrai patys 
vengia mesti iššūkį atsakingam ministrui, kuris turi visus reikalingus 
duomenis apie savo veiklos sferą. Jie jaučia stiprų sąžinės graužimą, 
kai turi užkrauti papildomą atsakomybę žmonėms su vykdomosios 
valdžios įgaliojimais. Todėl laikui bėgant jie tampa patarėjais ir ko- 
mentatoriais, vis labiau pasineriančiais į teorinius problemų aspek- 
tus. Kiekvieną dieną jie perskaito daugybę dokumentų, tačiau nėra 
visiškai tikri, ar pajėgs panaudoti savo Žinias taip, kad būtų daugiau 
naudos nei žalos. Dažnai jų vaidmuo apsiriboja ginčų tarp ministerijų 
nagrinėjimu. Būtent dėl šios priežasties Užsienio reikalų ministerijos 
ir kitų ministerijų vadovai, tiesiogiai atsakingi už karinius veiksmus, 

turėtų įeiti į Karo kabineto sudėtį. Tačiau paprastai kai kurie „Didžio- 
jo penketo“ nariai parenkami dėl turimos politinės įtakos, o ne dėl jų 
žinių ir gebėjimų vadovauti karui. Tokiu būdu kabineto narių skai- 
čius smarkiai išauga. Žinoma, kai premjeras yra ir gynybos ministras, 
kabineto narių skaičius automatiškai sumažėja. Kai pats vadovavau 
Karo kabinetui, nemėgau klausytis už konkrečias ministerijas neatsa- 
kingų ministrų patarimų. Vietoj paprastų patarėjų mieliau klausiau 
įstaigų vadovų. Kai žmogus atlieka konkretų darbą ir yra atsakingas 
už jį, jis dirbtinai nekuria problemų ir nebando iškraipyti faktų. 

Pono Chamberlaino numatytą Karo kabineto sudėtį, spaudžiant 
aplinkybėms, beveik iš karto teko išplėsti. Dabar į jį buvo įtrauktas 
užsienio reikalų ministras lordas Halifaxas, lordas antspaudo saugo- 
tojas seras Samuelis Hoare'as, finansų ministras seras Johnas Simo- 
nas, gynybos koordinavimo ministras lordas Chetfieldas, ministras 
be portfelio lordas Hankey, karo ministras Hore-Belisha, aviacijos mi- 
nistras seras Kingsley Woodas. Dabar į Karo kabineto sudėtį įėjo trys 
kariniai ministrai, iš kurių vienas buvau aš. Be to, posėdžiuose būti- 
nai visada turėjo dalyvauti dominijų reikalų ministras Edenas, vidaus 
reikalų ir nacionalinio saugumo ministras seras Johnas Andersonas, 
nors jie ir nebuvo Karo kabineto nariai. Taigi, Karo kabineto sudėtis 
išaugo iki vienuolikos Žmonių. 

Visi ministrai, išskyrus mane, pastaruosius kelerius metus daly- 
vavo priimant valdymo sprendimus arba buvo susiję su situacija, 
su kuria dabar mes susidūrėme diplomatinėje ir karinėje srityje. Aš 
nėjau pareigų vyriausybėje vienuolika metų, todėl visiškai nebuvau 
atsakingas už praeities įvykius ar dabar atsiskleidusią pasirengimo 
stoką. Priešingai, pastaruosius šešerius ar septynerius metus nuolat 
prognozavau tas bėdas, su kuriomis dabar susidūrėme. Taigi, apsi- 
ginklavęs galinga Admiraliteto mašina, kuriai dabar teko visa akty- 
vios kovos su priešu našta, aš nejaučiau jokio diskomforto; bet jeigu 
ir būčiau susidūręs su kokiomis nors problemomis, jas būtų padė- 
jęs išspręsti man palankus ir malonus ministras pirmininkas bei jo 
kolegos. Visus šiuos Žmones labai gerai pažinojau. Su daugeliu jų 

bendradarbiavau penkerius metus tarnaudamas Baldwino vyriau- 
sybėje, ir mes, žinoma, nuolat palaikėme ryšius, draugiškus ar pole- 
miškus, per visą pokyčių kupiną parlamentinio gyvenimo laikotarpį. 
Tačiau vyresnei politikų kartai atstovavome tik mudu su seru Johnu 
Simonu. Su pertraukomis tarnavau įvairiuose vyriausybiniuose pos- 
tuose penkiolika metų, kai mūsų dabartiniai kolegos dar nebuvo net 
pradėję eiti jokių valstybinių pareigų. Labai įtemptu Pirmojo pasauli- 
nio karo laikotarpiu vadovavau Admiralitetui, o vėliau Karo pirkimų 
ministerijai. Taigi, nors premjeras buvo keleriais metais vyresnis už 
mane, aš tame kabinete buvau beveik vienintelis dinozauras. Todėl 
man teko įtempti visas jėgas, norint neatsilikti nuo dabartinės valdan- 
čiosios kartos atstovų ir žengti koja kojon su naujais jaunais milžinais, 
kurie galėjo atsirasti bet kuriuo metu. Išsilaikyti man padėjo ne tik 
žinios, bet ir uolumas bei dvasinė energija. 

Siekdamas šio tikslo, grįžau prie režimo, kurio laikiausi, kai vado- 
vavau Admiralitetui 1914-1915 m., ir kuris, kaip įsitikinau, smarkiai 
padidina darbo efektyvumą. Kiekvieną dieną po pietų aš bent vieną 
valandą pamiegodavau, visiškai išnaudodamas savo laimingąjį gebė- 
jimą nedelsiant kietai užmigti. Taip man pavykdavo įspausti pusan- 
tros darbo dienos į vieną dieną. Gamta nenumatė žmogui dirbti nuo 
aštuonių ryto iki vidurnakčio be gaivinančio užsimiršimo, kuris, net 
jei trunka tik dvidešimt minučių, leidžia mums susigrąžinti gyvybin- 
gumą. Apgailestaudamas eidavau kaip mažas vaikas popietės miego, 
bet organizmas man už tai atsilygindavo leisdamas dirbti naktį iki 
antros valandos ar net ilgiau - kartais gerokai ilgiau — ir pradėti naują 
dieną 8-9 valandą ryto. Šį režimą, kurio laikiausi per visą karą, reko- 
mendavau ir kolegoms, kai jiems tekdavo ilgą laiką spausti paskuti- 
nes savo organizmo jėgas. Admirolas Poundas, pirmasis jūrų lordas, 
sužinojęs apie tokį mano įprotį, nusprendė pats jo laikytis — tik jis 
nesiguldavo į lovą, o miegodavo krėsle. Jis taip įprato nusnūsti, kad 
dažnai užmigdavo per kabineto susirinkimus. Tačiau užtekdavo kam 
nors ištarti bent Žodį apie laivyną, ir jis iš karto atgaudavo pilną są- 
monę. Niekas neprasprūsdavo pro jo budrias ausis ir gilų protą. 

Virš Lenkijos miesto skrendančio bombonešio kulkosvaidininkas ieško taikinio. 


* k 


Kol mes posėdžiavome Karo kabineto susirinkimuose, Hitleris 
savo metodais praktiškai įgyvendino seniai parengtą planą greitai ir 
beveik mechaniškai sunaikinti silpnesnę šalį. Prieš Lenkiją jis metė 
pusantro tūkstančio šiuolaikinių lėktuvų, penkiasdešimt šešias divi- 
zijas, tarp jų visas savo devynias šarvuotas ir motorizuotas divizijas. 
Lenkai neprilygo užpuolikams nei karių skaičiumi, nei ginkluote, o ir 
turimos jų pajėgos buvo dislokuotos neišmintingai. Jie išskleidė visas 
pajėgas palei šalies sienas ir neturėjo jokio rezervo šalies gilumoje. 
Nors lenkai išdidžiai atmetė vokiečių pretenzijas, vis dėlto, bijodami 
būti apkaltinti provokacija, laiku nepaskelbė mobilizacijos, kad galė- 
tų sulaikyti juos pulti sutelktas didžiules pajėgas. Trisdešimt divizijų, 
sudarančių tik du trečdalius jų aktyvios armijos, buvo pasirengusios 
ar beveik pasirengusios atremti pirmąjį smūgį. Vokiečių puolimo 
greitis ir karinės oro pajėgos sukliudė likusiems lenkų kariuomenės 

daliniams laiku pasiekti frontą; kai jie pagaliau atvyko, frontas jau 
buvo pralaužtas ir jie dalyvavo tik paskutinėse katastrofiškose kauty- 
nėse. Taigi lenkai ilgame perimetre susidūrė su beveik dvigubai gau- 
sesniu priešu neturėdami jokių pajėgų užnugaryje. Vokiečiai pranoko 
juos ne tik karių skaičiumi. Lenkų artilerija buvo kur kas silpnesnė, ir 
jie turėjo tik vieną šarvuočių brigadą, kuriai reikėjo atremti devynias 
vokiečių tankų brigadas. Jų kavaleristai, kurių buvo dvylika briga- 
dų, narsiai puolė plūstančius tankus ir šarvuotus automobilius, bet 
kardais ir ietimis nepajėgė jų sustabdyti. Devyni šimtai jų lėktuvų, 
iš kurių modernūs turbūt buvo pusė, buvo netikėtai užpulti ir sunai- 
kinti nespėję net pakilti į orą. Per dvi dienas Lenkijos karinės oro pa- 
jėgos buvo beveik visiškai sunaikintos. Per savaitę vokiečių pajėgos 
įsiveržė į Lenkijos teritorijos gilumą. Lenkai narsiai priešinosi, tačiau 
bergždžiai, ir po dviejų savaičių Lenkijos kariuomenė, nominaliai su- 


sidėjusi iš dviejų milijonų karių, liovėsi egzistuoti kaip organizuota 
jėga. 


Priešakiniai Vermachto daliniai degančiame Lenkijos miestelyje. 

1939 m. balandžio mėnesio lenkų kavalerijos pratybos. Prieš šarvuotų Vermachto divizijų 


kumštį kavalerija pasirodė bevertė. 


Paskui estafetę perėmė sovietai. Jie ėmė įgyvendinti tai, ką dabar 
vadina „demokratija“. Rugsėjo 17 d. rusų kariuomenė plūstelėjo per 
praktiškai neginamą Lenkijos rytinę sieną ir plačiu frontu nužygia- 
vo į vakarus. Rugsėjo 18 d. jie susitiko su savo partneriais vokiečiais 
Lietuvos Brastoje. Čia per Pirmąjį pasaulinį karą bolševikai - pažeis- 
dami visus iškilmingus susitarimus su Vakarų sąjungininkais — pa- 
sirašė separatinę taiką su imperine Vokietija, priimdami rūsčias jos 
sąlygas. Dabar Lietuvos Brastoje rusų komunistai plačiai šypsojosi 
vokiečių nacistams, spausdami jiems rankas. Lenkijos užkariavimas 
vyko sparčiai. Varšuva ir Modlinas vis dar nepasidavė. Didvyriškas 
Varšuvos gyventojų pasipriešinimas buvo vertas susižavėjimo, bet 
beviltiškas. Po daugelį dienų trukusio nepaliaujamo bombardavimo 
iš lėktuvų ir artilerijos, kurios dauguma buvo žaibiškai atgabenta ša- 
lutiniais keliais iš mieguisto Vakarų fronto, Varšuvos radijas liovėsi 

grojęs Lenkijos himną, o Hitleris atvyko pamatyti miesto griuvėsių. 
Viskas baigėsi po mėnesio, ir trisdešimt penkių milijonų tauta pateko 
į negailestingus gniaužtus tų, kurių tikslas buvo ne tik užkariauti, bet 
ir pavergti bei nužudyti daugybę Žmonių. 

Mes pamatėme, kaip atrodo modernus „žaibo karas“: armija glau- 
džiai bendradarbiauja su aviacija mūšio lauke; aviacija intensyviai 
bombarduoja visas komunikacijos linijas ir visus svarbius miestus; 
apginkluojama penktoji kolona; aktyviai naudojami šnipai ir desanti- 
ninkai; ir visų pirma suduodamas galingas smūgis nesulaikomų šar- 
vuočių pajėgomis. Bet Lenkija buvo ne paskutinė šalis, kurios laukė 
toks likimas. 

18 skgrius 


Admiraliteto uždavinys 


Visas pasaulis stebėjosi, kai Hitleriui sutriuškinus Lenkiją ir Angli- 
jai bei Prancūzijai paskelbus karą Vokietijai, įsivyravo ilga slegianti 
pauzė. Chamberlainas viename asmeniniame laiške, kurį publikavo 
jo biografas, pavadino šį etapą „prieblandos karu“. Man šis apibū- 
dinimas pasirodė toks vykęs, kad panaudojau jį kaip skyriaus apie 
šį laikotarpį pavadinimą. Prancūzija nepuolė Vokietijos. Baigę mo- 
bilizaciją, prancūzai nesiėmė jokių veiksmų. Vokiečiai nesurengė nė 
vieno aviacijos antskrydžio Britanijoje ir Prancūzijoje, apsiribodami 
žvalgybiniais skrydžiais. Prancūzijos vyriausybė paprašė mūsų susi- 
laikyti nuo oro antskrydžių Vokietijos teritorijoje, pareiškę, kad atsa- 
kydami jie gali smogti neapsaugotoms prancūzų karinėms įmonėms. 
Todėl mūsų lėktuvai tik barstė lapelius, kuriuose apeliavome į vokie- 
čių moralę. Šis keistas karo sausumoje ir ore etapas stulbino visus. 
Vokiečiai per keletą savaičių sutriuškino ir pavergė Lenkiją, o Pran- 
cūzija ir Britanija nesiėmė jokių veiksmų jiems sutrukdyti. Hitleris dėl 
to tikrai nenusiminė. 


* Keith Feiling, Life of Neville Chamberlain, p. 424. 

O jūrose, priešingai nei 
sausumoje ir ore, nuo pat 
pirmųjų karo valandų pra- 
sidėjo įnirtinga kova, todėl 
Admiralitetas veiklos stoka 
skųstis negalėjo. Rugsėjo 
3 d. visi mūsų laivai plau- 
kiojo po pasaulį kaip įpras- 
ta. Netikėtai jie susidūrė su 


Jungtinei Karalystei paskelbus karą Vokietijai vokiečių povandeniniais lai- 
minios lenkų sveikina britus, nešdami vais, kurie iš anksto buvo 
transparantą „Tegyvuoja Anglija!" apgalvotai dislokuoti stra- 


tegiškai svarbiose vietose, 
ypač vakarinėse šalies prieigose. Tą pačią dieną 21 valandą vokiečių 
povandeninis laivas torpedavo ir paskandino iš Britanijos išplauku- 
sį 13 500 tonų keleivinį lainerį Athenia; žuvo 112 Žmonių, tarp jų 28 
Jungtinių Valstijų piliečiai. Žinia apie šį nusikaltimą per keletą valan- 
dų apskriejo visą pasaulį, sukeldama pasipiktinimo audrą. Vokieti- 
jos vyriausybė, siekdama išvengti konflikto su JAV, tuoj pat pareiškė, 
kad aš asmeniškai įsakiau paslėpti šiame laive bombą, norėdamas, 
kad jo žūtis sugadintų Vokietijos ir Amerikos santykius. Kai kurie 
nedraugiški politikai šiuo šmeižtu iš dalies patikėjo. Rugsėjo 5 ir 6 d. 
prie Ispanijos krantų buvo paskandinti svarbūs Bosnia, Royal Sceptre 
ir Rio Claro laivai. 

Admiralitetas turėjo detalius planus, kaip padidinti kovai su po- 
vandeniniais laivais skirtų laivų skaičių. Be to, Admiralitetas buvo 
parengęs didelių ir mažų eskadrinių minininkų, kreiserių ir dauge- 
lio pagalbinių laivų statybos programą. Paskelbus karą, ši programa 
buvo automatiškai pradėta įgyvendinti. Ankstesnis karas parodė 
didžiulius konvojų sistemos privalumus, ir mes nedelsdami ėmė- 
me naudoti ją Šiaurės Atlanto vandenyse. Mėnesio pabaigoje laivus, 
išplaukiančius iš Temzės ir Liverpulio, ir grįžtančius iš Halifaxo, 


283 


„(068 11 2-7 J 
; ' 


—-— 


1939 M. rugsėjo 3 d. vokiečių paskandintas keleivinis britų laivas Athenia. 


Gibraltaro ir Fritauno, jau nuolat saugojo konvojai. Iškilus gyvybinei 
būtinybei aprūpinti mūsų salą maistu ir plėtoti laivyno karinius pajė- 
gumus, iš karto pajutome, kiek daug nuostolių patyrėme atsisakę tei- 
sės naudotis pietiniais Airijos uostais - mūsų eskadriniai minininkai, 
kurių ir taip turėjome per mažai, dabar galėjo veikti kur kas mažesniu 
spinduliu. 


+13+ 


Įvedus konvojų sistemą, kitas svarbus uždavinys buvo parinkti lai- 
vynui saugią bazę. Kariaujant su Vokietija Skapos įlanka buvo strate- 
giškai tinkamiausia vieta laikyti laivyną, kur mūsų laivai galėjo kon- 
troliuoti išėjimus iš Šiaurės jūros ir vykdyti Vokietijos blokadą. Todėl 
jaučiausi privaląs kuo greičiau apsilankyti Skapos įlankoje. Gavęs 
leidimą kurį laiką nedalyvauti kasdieniniuose kabineto posėdžiuose, 
rugsėjo 14 d. su keliais pavaldiniais išsirengiau į Viką. Kitas dvi die- 
nas apžiūrinėjau uostą ir įplaukas, jų užtvaras ir tinklus. Uosto vado- 
vai mane patikino, kad jie tinkamos būklės, kaip ir per praeitą karą, ir 
kad jie buvo arba netrukus bus smarkiai patobulinti. Apsistojau pas 
serą Charlesą Forbesą, vyriausiąjį vadą flagmane Nelson. Mes su juo 
ir vyriausiais karininkais aptarėme ne tik padėtį Skapos įlankoje, bet 

ir laivyno pasirengimą apskritai. Likusi dalis laivyno slėpėsi Ju įlan- 
koje, ir 17 d. mudu su admirolais nuplaukėme ten jo Nelsonu. Siaurą 
įplauką į įlanką saugojo keletas linijų indikatorių tinklų, aplinkui zujo 
patruliniai laivai, aprūpinti aparatu Asdic ir giluminėmis bombomis, 
taip pat sargybinių valtys. Iš visų pusių įlanką supo didingi purpuri- 
niai Škotijos kalnai. Prisiminimai mane sugrąžino į kitą rugsėjį prieš 
ketvirtį šimtmečio, kai šioje pačioje įlankoje aplankiau serą Johną Jel- 
licoe bei jo kapitonus ir radau jų kovos laivus ištraukusius inkarus ir 
išsirikiavusius ilga eile, pasirengusius sutikti tokius pačius pavojus, 
kokie laukė mūsų ir dabar. Daugelis tų dienų kapitonų ir admiro- 
lų jau buvo mirę arba seniai atsistatydinę. Vyresnieji karininkai, su 
kuriais susipažinau lankydamasis įvairiuose laivuose, tomis dieno- 
mis dar buvo jauni leitenantai ar net gardemarinai. Prieš praeitą karą 
turėjau trejus metus pasiruošti, per kuriuos susipažinau su daugęe- 
liu aukšto rango karininkų ir patvirtinau jų paskyrimą. Dabar mane 
supo nauji veidai. Tobula disciplina, stilius, laikysena, ceremonialai — 
visa tai nepasikeitė. Tačiau karininkų karta buvo visiškai kitokia. Tik 
didžioji dalis laivų buvo likę iš mano kadencijos laikų. Tarp jų nebuvo 
nė vieno naujo laivo. Jaučiausi keistai, tarsi grįžęs į praeitą gyvenimą. 
Atrodė, kad visą šį ilgą laiką aš nė dienai nebuvau pasitraukęs iš savo 
posto. Tačiau pavojai išliko irgi: pavojus po bangomis, dar rimtesnis 
atsiradus galingesniems povandeniniams laivams, pavojus ne tik būti 
pastebėtiems iš oro, bet ir sulaukti įnirtingo ir galbūt lemtingo avia- 
cijos antskry džio. 

Dar niekam neteko susidurti su tokiais pačiais pavojais du kartus 
po pertraukos tarp jų. Niekas kitas taip aštriai nejautė pavojų ir atsa- 
komybės kaip aš, niekas geriau nežinojo, kokioje padėtyje atsiduria 
pirmasis Admiraliteto lordas, kai paskandinami didieji laivai arba lai- 
vynas pakliūna į bėdą. Jeigu viskas kartojasi, nejaugi man lemta vėl 
patirti atleidimo skausmą? Fisheris, Wilsonas, Battenburgas, Jellicoe, 
Beatty, Pakehamas, Sturdee - kur jie visi dabar? 

Aš toks vienišas 

Žengdamas ištuštėjusia puotos sale, 
Kur šviesos užgeso, 

Gėlės nuvyto 

Ir visi, išskyrus mane, išvyko. 


Kaip ištversime milžinišką neįsivaizduojamą išbandymą, kuris vėl 
yra neišvengiamas? Lenkija sugniuždyta, Prancūzijos kovinė dvasia 
seniai išsikvėpė, didžiulė Rusija jau ne sąjungininkė, net ne neutrali ir 
galbūt taps priešininke. Italija ne draugas. Japonija ne sąjungininkė. 
Ar Amerika kada nors vėl ateis į pagalbą? Šlovinga Britanijos impe- 
rija nenukentėjo ir liko vieninga, tačiau buvo blogai pasirengusi, ne- 
pasiruošusi kovai. Mes dar dominavome jūrose, tačiau priešas turėjo 
kur kas pranašesnių mirtinų oro ginklų. Ant mūsų šalies krito šešėlis. 

Vizitui pasibaigus nuvykome 
į Invernesą ir sėdome į traukinį; 
kelionė atgal į Londoną truko 
visą popietę ir naktį. Kitą rytą 
Justone išlipęs iš traukinio nu- 
stebau pamatęs, kad platformoje 
manęs laukia pirmasis jūrų lor- 
das. Admirolo Poundo veidas 
buvo rūškanas. „Turiu jums blo- 
gą naujieną, pirmasis lorde. Va- 
kar vakare Bristolio sąsiauryje 
buvo paskandintas Courageous.“ 
Courageous — seniausias mūsų 
lėktuvnešis, bet tuo metu jis buvo 


Ė Vienišas Admiraliteto vilkas... 

labai svarbus. Padėkojau jam už praneštą žinią ir pasakiau: „Vykstant 
tokiam karui kartkartėmis tokie dalykai neišvengiamai nutiks. Anks- 
čiau mačiau daug tokių nelaimių.“ Taip taręs grįžau namo, išsimau- 
džiau, o kitą dieną vėl kibau į darbus. 


Rugsėjo pabaigoje galėjome džiaugtis, kad pirmojo karo jūrose eta- 
po rezultatai neblogi. Jaučiau, kad jau paėmiau į rankas savo didelės 
ministerijos, kurią taip gerai pažinojau ir mylėjau, valdymo vadžias. 
Žinojau, kas kur yra ir ką reikia daryti. Aplankiau visus pagrindinius 
karinio jūrų laivyno uostus ir susipažinau su visais jo vadais. Pagal 
karinio jūrų laivyno ministerijos nuostatus pirmasis Admiraliteto lor- 
das „yra atsakingas prieš Karūną ir parlamentą už visus Admiraliteto 
reikalus“, ir aš jaučiausi esąs pasirengęs atlikti šią pareigą ne tik for- 
maliai, bet ir faktiškai. 

Įsitraukdami į karą žengėme didžiulį, svarbų ir pavojingą žings- 
nį. Pirmosiomis karo savaitėmis už tai teko sumokėti mūsų prekybi- 
niam laivynui, kurio laivus, pažeisdami oficialius tarptautinius susi- 
tarimus, visame pasaulyje ėmė pulti vokiečių povandeniniai laivai. 
Tačiau dabar jau veikė konvojų sistema, ir mūsų prekybiniai laivai, 
kiekvieną dieną būriais išplaukiantys iš mūsų uostų, buvo aprūpinti 
pabūklais ir turėjo parengtų artileristų komandas. Kiekvieną dieną 
mūsų gretas papildydavo traleriai su Asdic prietaisais ir kiti nedideli 
laivai, ginkluoti giluminėmis bombomis, kuriuos Admiralitetas pa- 
rengė dar prieš karą. Buvome įsitikinę, kad mums pavyko apsaugoti 
savo prekybinius laivus nuo vokiečių povandeninių laivų puolimų ir 
kad jų saugumui skiriamas vis didesnis dėmesys patikimai apsaugos 
juos nuo šio pavojaus. Buvo akivaizdu, kad vokiečiai statys šimtus 
povandeninių laivų ir kad daugybė jų jau yra konstruojami laivų sta- 
tyklose. Apytiksliai po metų, bent jau po pusantrų, turėjo prasidėti 
didelio masto povandeninis karas. Tačiau tikėjomės, kad iki to laiko 

spėsime parengti daug naujų flotilių ir laivų kovai su povandeniniais 
laivais (kuriuos statyti suskatome pirmiausia) ir kad mūsų jūrų pajė- 
gos liks pranašesnės nei priešo. 

Mūsų ekspedicinės kariuomenės permetimas į Prancūziją irgi vyko 
sklandžiai, o Vokietijos blokada buvo vykdoma tokiais pat metodais 
kaip ir per ankstesnį karą. Vandenynuose mūsų kreiseriai persekiojo 
vokiečių laivus ir tuo pat metu saugojo mūsų prekybinius laivus nuo 
priešo antpuolių. Todėl vokiečių prekybiniai laivai nebegalėjo ga- 
benti savo krovinių; 325 vokiečių laivai, kurių bendra talpa siekė 750 
tūkst. tonų, stovėjo užspeisti užsienio uostuose. Mūsų sąjungininkai 
irgi atliko savo vaidmenį. Prancūzai aktyviai padėjo mums kontro- 
liuoti Viduržemio jūros vandenis. Savo vidaus vandenyse ir Biskajos 
įlankoje jie padėjo kovoti su povandeniniais laivais, o stambios jų pa- 
jėgos Atlanto viduryje, dislokuotos Dakaro bazėje, dalyvavo sąjungi- 
ninkų kovoje su paviršiniais reideriais. 

Tą patį mėnesį prezidentas Rooseveltas pradžiugino mane asme- 
niniu laišku. Buvau sutikęs jį tik kartą, per ankstesnio karo metu su- 
rengtus pietus Grėjaus rūmuose, ir man padarė didžiulį įspūdį šio 
didingo žmogaus jaunatviškumas bei energija. Tačiau tą kartą mudu 
tik pasisveikinome. „Pasaulinio karo metais mudu ėjome panašias 
pareigas, — rašė jis rugsėjo 11-ąją, - todėl noriu pasakyti, kad džiau- 
giuosi jūsų sugrįžimu į Admiralitetą. Suprantu, kad jūsų problemas 
komplikuoja nauji veiksniai, bet iš esmės jos pernelyg nepakito. No- 
riu pranešti jums ir ministrui pirmininkui, kad labai džiaugsiuosi, jei 
asmeniškai informuosite mane apie viską, ką norėsite man pranešti. 
Galite bet kuriuo metu siųsti man užantspauduotus laiškus savo arba 
mano diplomatiniu paštu.“ 

Iš karto atsakiau į jo laišką, pasirašydamas pseudonimu „Jūrinin- 
kas“. Taip prasidėjo mūsų ilgas ir atmintinas susirašinėjimas, trukęs 
daugiau kaip penkerius metus, iki Roosevelto mirties. Per tą laiką 
mudu parašėme vienas kitam beveik po tūkstantį laiškų. 

Spalį Admiralitetui buvo suduotas smūgis į pačią jautriausią vietą. 

1914 m. spalio 17 d. gavęs pranešimą, kad į Skapos įlanką įplaukė 
povandeninis laivas, Didysis laivynas paliko uostą ir išplaukė į jūrą. 
Vėliau paaiškėjo, kad aliarmas buvo paskelbtas skubotai. Dabar, nuo 
tos dienos praėjus beveik lygiai ketvirčiui šimtmečio, mūsų laivynas 
iš tiesų susidūrė su tokiu pavojumi. 1939 m. spalio 14 d., 1 valandą 30 
minučių nakties vokiečių povandeninis laivas, įveikęs stiprias jūros 
sroves, prasmuko pro mūsų gynybines užtvaras ir nuskandino mūsų 
šarvuotlaivį Royal Oak, kuris stovėjo nuleidęs inkarą. Vokiečiams iš- 
šovus pirmąją salvę, tik viena torpeda pataikė į laivo pirmagalį, su- 
keldama sprogimą. Laive buvusiam admirolui ir kapitonui nė į galvą 
neatėjo, kad saugioje Skapos įlankoje į juos galėjo pataikyti torpeda, 
todėl jie nutarė, kad kažkas sprogo pačiame laive. Praėjo dvidešimt 
minučių, kol vokiečių povandeninio laivo komanda vėl užtaisė savo 
pabūklus ir iššovė antrą salvę. Trys ar keturios torpedos viena paskui 
kitą smogė į šarvuotlaivio korpusą ir išplėšė laivo dugną. Po dešim- 
ties minučių laivas apsivertė ir nuskendo. Didžioji dalis komandos 
budėjo postuose, tačiau kadangi laivas apvirto labai greitai, beveik 
niekam, kas buvo apačioje, išsigelbėti nepavyko. 


1914 m. statytas linijinis britų 
kreiseris Royal Oak buvo 


paskandintas Skapos įlankoje 


1939 m. spalio 14 d. 

5 Šis epizodas, kurį pagrįstai 

1 alima laikyti vokiečių povan- 
M T rr 

| " deninio laivo kapitono Prieno 


žygdarbiu, sukrėtė visuomenę. 
Tokia nelaimė galėjo sugriau- 
ti kiekvieno ministro, prieš- 
kariu atsakingo už saugumo 
priemones, politinę karjerą. 
Kaip naujokas aš nebuvau už 
jas atsakingas ir priekaištų iš- 
vengiau; negana to, opozicija 
nebandė pasinaudoti šia nelai- 


AU 
M 


me. Pažadėjau atlikti kruopš- 
tų tyrimą. Šis įvykis parodė, 
kaip svarbu apsaugoti Skapos 
įlanką nuo bet kokių puolimų, 


Britų karo laivą Royal Oak paskandinusio prieš pradedant naudotis šia 
povandeninio laivo U-47 kapitonas G. Prienas. baze. Praėjo beveik šeši mėne- 
1941 m. jis žuvo. siai, kol galėjome naudotis di- 


džiuliais šios bazės teikiamais 
pranašumais. 

Dabar mūsų gyvybėms iškilo naujas baisus pavojus. Rugsėjį ir spalį 
beveik tuzinas prekybinių laivų paskendo prie mūsų uostų užplau- 
kę ant minų, nors uostų prieigos buvo kruopščiai patikrintos išmi- 
nuotojų. Admiralitetui tuoj pat kilo įtarimas, kad vokiečiai panaudo- 
jo magnetines minas. Mums jos buvo ne naujiena. Nedideliu mastu 
pradėjome naudoti jas baigiantis ankstesniam karui, tačiau ne visai 
suvokėme, kokių rimtų nuostolių gali sukelti giliose vietose esančios 
dugno minos, numestos iš laivų ar lėktuvų. Neturėdami tokios mi- 
nos pavyzdžių, negalėjome rasti ir būdo ją nukenksminti. Rugsėjį ir 
spalį užplaukę ant minų nuskendo daugybė laivų, daugiausia sąjun- 
gininkų ir neutralių šalių; bendras jų tonažas siekė 56 tūkst. tonų. Dėl 

to Hitleris lapkritį miglotai užsiminė apie „slaptą ginklą“, nuo kurio 
neįmanoma apsisaugoti. Kartą vakare, kai buvau Čartvele, pas mane 
apsilankė labai susirūpinęs admirolas Poundas. Temzės prieigose pa- 
skendo šeši laivai. Kiekvieną dieną į Britanijos uostus atplaukdavo ir 
iš jų išplaukdavo šimtai laivų, ir nuo jų gabenamų krovinių priklausė 
mūsų gyvybė. Hitlerio ekspertai turbūt pasakė jam, kad uostų pri- 
eigų mMminavimas magnetinėmis minomis mus pražudys. Laimei, jie 
pradėjo minavimo operacijas nedideliais mastais, neturėdami didelių 
tokių minų atsargų ir negalėdami jų daug pagaminti. 

Be to, mums tiesiog nusišypsojo sėkmė. Lapkričio 22 d., tarp 21 ir 
22 valandos buvo pastebėtas vokiečių lėktuvas, kuris prie Šuberineso 
numetė į jūrą kažkokį didelį daiktą, pritvirtintą prie parašiuto. Šioje 
vietovėje krantą juosia dideli dumblo ruožai, kurie atsiskleidžia atos- 
lūgio metu, ir mes tuoj supratome, kad vandeniui atslūgus tą daiktą 
galima apžiūrėti, o gal net ištraukti. Tokios progos negalėjome pra- 
leisti. Tą patį vakarą į Admiralitetą buvo iškviesti du aukštos kvali- 
fikacijos karininkai - leitenantas Ouvry ir Lewisas, - tarnavę Vernon 
laive įkurtoje laivyno laboratorijoje, kuriai buvo pavesta kurti povan- 
deninius ginklus. Mudu su pirmuoju jūrų lordu su jais pasikalbėjome 
ir išklausėme jų planus. Pusę antros ryto jie jau važiavo automobiliu į 
Sautendą vykdyti pavojingos užduoties - traukti tą daiktą iš dumblo. 
Dar iki lapkričio 23 d. aušros visiškoje tamsoje, pasišviesdami signali- 
niu žibintuvėliu, už 500 jardų nuo aukščiausios vandens pakilimo Žy- 
mės jie surado miną, tačiau kadangi tuo metu potvynis jau prasidėjo, 
jiems pavyko tik apžiūrėti ją ir pasirengti ją traukti per kitą atoslūgį. 

Ši nepaprastai svarbi operacija prasidėjo netrukus po vidurdienio, 
o iki to laiko buvo nustatyta, kad netoli pirmosios minos dumble guli 
ir antroji. Ouvry su vyresniuoju puskarininkiu Baldwinu ėmė ban- 
dyti traukti pirmąją miną, o jų kolegos Lewisas ir grandinis jūreivis 
Vearncombe'as laukė atsitraukę saugiu atstumu. Atlikęs kiekvieną iš 
anksto numatytą veiksmą Ouvry signalais pranešdavo apie tai Lewi- 
sui, kad šis, jeigu atsitiktų nelaimė, galėtų pasinaudoti jo patirtimi 

nukenksmindamas antrąją miną. Galiausiai traukti pirmajai minai 
prireikė bendrų visų keturių vyrų pastangų. Už savo meistriškumą ir 
atkaklumą jie sulaukė dosnaus atpildo. Tą patį vakarą dalis jų koman- 
dos atvyko į Admiralitetą ir pranešė, kad mina ištraukta nepažeis- 
ta ir yra gabenama į Portsmutą išsamiai apžiūrėti. Aš juos džiugiai 
sutikau. Pačioje didžiausioje mūsų salėje surinkęs aštuoniasdešimt 
ar šimtą karininkų, paprašiau operacijos dalyvių papasakoti, kaip ji 
buvo vykdoma. Susirinkusieji klausėsi jų pasakojimo užgniaužę kva- 
pą, suprasdami, koks svarbus šis radinys. 

Tirti šiai minai buvo mobilizuotos visos laivyno mokslinės jėgos, 
ir netrukus mūsų pastangos davė praktinių rezultatų. Dirbome vi- 
somis kryptimis iš karto. Pirmiausia siekėme rasti priemonių ko- 
voti su šiomis minomis 
aktyviai — ieškojome naujų 
išminavimo ir detonacijos 
būdų, paskui — pasyvių ap- 
sisaugojimo priemonių, ku- 
riomis galėtų pasinaudoti 
visi laivai, plaukiantys ne- 
patikrintais arba nepakan- 
kamai patikrintais keliais. 
Apsisaugojimui buvo su- 
kurta labai veiksminga laivų 
išmagnetinimo sistema ap- 
juosiant juos elektriniu ka- 
beliu. Ši sistema, pavadinta 
„Išmagnetinimu“, tuoj buvo 
pritaikyta visų tipų laivuose. 
Tačiau vis tiek patirdavome 


rimtų nuostolių. Lapkričio 


1939 m. gruodžio 19 d. Karalius Jurgis VI 


21 d. naujas kreiseris Belfast A kas 42 
apžiūrinėja pirmą saugiai ištrauktą vokiečių 


užplaukė ant minos Forto | 
magnetinę miną. 

fjorde, o gruodžio 4 d. šarvuotlaivis Nelson užplaukė ant minos Ju 
įlankos prieigose. Vis dėlto abiem laivams pavyko pasiekti uostą su 
laivų taisykla. Įdomu, kad vokiečių žvalgyba apie tai, kad Nelson pa- 
žeistas, sužinojo tik tada, kai laivas buvo suremontuotas ir vėl imtas 
naudoti. Tačiau Anglijoje tūkstančiai Žmonių iš pat pradžių Žinojo 
tiesą. 

Netrukus, remdamiesi įgyta patirtimi, atradome naujų ir papras- 
tesnių laivų išmagnetinimo būdų. Ši sėkmė smarkiai pakėlė mūsų 
kovinę dvasią, tačiau labiausiai išvengti priešo pinklių mums padėjo 
ištikimų, drąsių ir atkaklių išminuotojų darbas bei kantrus technikos 
specialistų, sukonstravusių reikiamus įrenginius, triūsas. Nuo to lai- 
ko išmokome kovoti su minomis, ir nors ne kartą kildavo didelių sun- 
kumų, pavojus po truputį ėmė mažėti. 

Ši karo jūrose pusė tikrai nusipelno dėmesio. Galiausiai didelę dalį 
jėgų karo metu turėjome skirti kovai su šia mina. Daug materialių 
ir piniginių išteklių teko atitraukti nuo kitų uždavinių, ir tūkstan- 
čiai išminuotojų dieną ir naktį rizikavo savo gyvybėmis. Daugiausia 
žmonių išminuotojų laivuose dirbo 1944 m. birželį - beveik 60 tūkst. 
Tačiau jūreiviai pavojų nepabūgo ir narsiai ardė priešų pinkles. Jų 
nenuilstamas darbas ir drąsa mus išgelbėjo. Tačiau kitose srityse rim- 
ir šį pasakojimą apie karą jūrose 1939 m. baigsiu dviejų stambių susi- 
dūrimų su vokiečių paviršiaus reideriais aprašymu. 


+++ 


Mūsų ilgą, ploną blokados liniją, besidriekusią nuo Orknėjaus salų 
į šiaurę, daugiausia sudarė ginkluoti prekybiniai laivai, kuriuos rėmė 
kariniai laivai. Ją bet kada galėjo staiga užpulti vokiečių šarvuotlai- 
viai, ypač du patys greičiausi ir galingiausi linijiniai kreiseriai Scharn- 
horst ir Gneisenau. Sutrukdyti tokiam puolimui mes negalėjome. Tikė- 
jomės, kad mums pavyks įtraukti užpuolikus į lemiamą mūšį. 

Lapkričio 23 d. ginkluoto 
prekybinio laivo Rawalpindi, 
patruliavusio tarp Islandi- 
jos ir Farerų salų, jūreiviai 
pastebėjo greitai jų link ar- 
tėjantį priešo karinį laivą. 
Rawalpindi kapitonas Kenne- 
dy nutarė, kad priešo laivas 
yra kišeninis šarvuotlaivis 
Deutschland ir pranešė apie 
tai vadovybei. Kennedy 
negalėjo tikėtis įveikti tokį 
priešininką mūšyje. Jo lai- 
vas buvo tik ginkluotas ke- 


leivinis laineris, kurio borto 


1939 m. rugsėjis. Pirmasis Admiraliteto lordas 


artileriją sudarė keturi seni 
šešių colių pabūklai, 0 nu- W. Churchillis inspektuoja karo laivus. 
manomas priešininkas buvo 
ginkluotas šešiais vienuoli- 
kos colių pabūklais, be to, turėjo galingų pagalbinių ginklų. Vis dėlto 
jis nutarė stoti į mūšį ir kovoti iki paskutiniųjų. Tarp laivų likus 10 
tūkst. jardų, priešininkas ėmė šaudyti; Rawalpindi paleido atsako- 
muosius šūvius. Ši nelygi dvikova negalėjo tęstis ilgai, ir po kurio 
laiko visi Rawalpindi pabūklai buvo išvesti iš rikiuotės, o pats laivas 
virto liepsnojančiu fakelu. Sutemus Rawalpindi nuskendo, o kartu su 
laivu žuvo jo kapitonas su visa savo narsia įgula, iš viso 270 žmonių. 
Paskui paaiškėjo, kad iš tiesų Rawalpindi sutiko ne Deutschland, o 
linijinius kreiserius Scharnhorst ir Gneisenau. Šie laivai prieš dvi dienas 
atplaukė iš Vokietijos vandenų pulti mūsų laivų vilkstinių su kon- 
vojumi, tačiau paskandinę Rawalpindi ir bijodami būti aptikti, jie nu- 
traukė savo misiją ir grįžo į Vokietiją. Todėl didvyriškas Rawalpindi 
žygdarbis nenuėjo veltui. Kreiseris Newcastle, patruliavęs netoliese, 

pamatė šūvių žybsnius ir vos tik gavęs Rawalpindi signalą su kreise- 
riu Delhi atskubėjo į mūšio vietą, nors tuo metu Rawalpindi jau visas 
liepsnojo ir skendo. Kreiseris Newcastle leidosi persekioti priešus ir 18 
valandą 15 minučių vakaro pro tirštėjančią tamsą ir pliaupiantį lietų 
linijinis kreiseris, tačiau tamsoje pametė jį iš akių, ir priešui pavyko 
pasprukti. 

Admiralitete mums visiems pirmiausia rūpėjo sunaikinti šiuos du 
svarbius vokiečių laivus, ir vyriausiasis laivyno vadas išvedė į jūrą 
visą laivyną. 25 d. keturiolika britų kreiserių šukavo Šiaurės jūrą, 
bendradarbiaudami su eskadriniais minininkais ir povandeniniais 
laivais. Tačiau sėkmė mums nesišypsojo; priešų nepavyko rasti ir ne- 
buvo jokių ženklų, kad jie pasitraukė į vakarus. Nepaisant labai at- 
šiaurių oro sąlygų, paieška buvo tęsiama septynias dienas, ir galiau- 
siai sužinojome, kad Scharnhorst ir Gneisenau saugiai grįžo į Baltijos 
jūrą. Dabar žinoma, kad jie lapkričio 26 d. prasmuko pro mūsų krei- 
serių, patruliuojančių prie Norvegijos krantų, liniją. Virš jūros tvyrojo 
tirštas rūkas ir nei britai, nei vokiečiai nepamatė vieni kitų. Šiuolaiki- 
niai radarai būtų juos užfiksavę, tačiau tuomet tokių prietaisų dar ne- 
buvo. Visuomenė Admiraliteto veiklą vertino nepalankiai. Mes nega- 
lėjome parodyti žmonėms, kokios didžiulės vandens platybės ir kaip 
uoliai laivynas daugelyje vietų vykdo savo pareigas. Praėjus daugiau 
kaip dviem karo mėnesiams keletą kartų patyrėme rimtų nuostolių, 
bet priešui nepadarėme jokios žalos. Taip pat kol kas negalėjome at- 
sakyti ir į klausimą, ką veikia mūsų karinis jūrų laivynas. 


++134 
Jeigu paviršiaus vandenų reiderių išpuoliai prieš mūsų prekybinius 
laivus būtų buvę vykdomi nuosekliai ir ilgą laiką, mums būtų iškilęs 


dar didesnis pavojus. Trys vokiečių kišeniniai šarvuotlaiviai, kuriuos 
jiems leido statyti Versalio sutartis, pirmiausia buvo suprojektuoti 

naikinti prekybinius laivus. Į leistiną 10 tūkst. tonų tonažą vokiečiai 
meistriškai sutalpino šešis vienuolikos colių pabūklus, 26 mazgų grei- 
tį pasiekiantį variklį ir šarvus. Jiems neprilygo nė vienas britų kreise- 
ris. Vokiečių kreiseriai su aštuonių colių pabūklais buvo modernesni 
nei mūsiškiai ir taip pat kėlė didžiulę grėsmę prekybiniams laivams. 
Be to, prieš mūsų prekybinius laivus priešas galėjo naudoti ir savo 
prekybinius laivus su užmaskuota galinga ginkluote. Mūsų atmin- 
tyje dar buvo gyvi prisiminimai apie Emden ir Konigsberg antpuolius 
1914 m., ir kaip mums teko sutelkti 30 ar daugiau karo ir ginkluotų 
prekybinių laivų, kad juos sunaikintume. 

Naujo karo išvakarėse sklandė gandai ir buvo gauta pranešimų, 
kad vienas, o gal ir daugiau kišeninių šarvuotlaivių jau išplaukė iš 
Vokietijos. Mūsų laivynas jų ieškojo, bet bergždžiai. Dabar Žinome, 
kad Deutschland ir Graf Spee iškeliavo iš Vokietijos rugpjūčio 21 ir 
24 d., įveikė pavojingą zoną ir išplaukė į vandenyną dar prieš tai, kai 
mes organizavome blokadą ir sukūrėme šiaurėje patrulių sistemą. 
Rugsėjo 3 d. Deutschland, kirtęs Danijos sąsiaurį, įplaukė į Grenlan- 
dijos vandenis. Graf Spee nepastebėtas kirto Atlanto prekybinį kelią 
ir jau buvo toli į pietus nuo Azorų salų. Kiekvieną iš šių kovos laivų 
lydėjo pagalbinis laivas, vežęs degalus ir atsargas. Abu jie iš pradžių 
nesiėmė jokių veiksmų ir dingo vandenyno platybėse. Nepuldami 
mūsų jie nepasiekė pergalių, bet ir neužsitraukė pavojaus. 

Rugsėjo 30 d. Graf Spee prie Pernambuko paskandino 5 tūkst. tonų 
talpos britų lainerį Clement, kuris plaukė be palydos. Ši žinia sukėlė 
ant kojų visą Admiralitetą. Mes laukėme šio signalo. Tuojau suforma- 
vome keletą medžiotojų grupių, į kurių sudėtį įtraukėme visus turė- 
tus lėktuvnešius, taip pat šarvuotlaivius, linijinius kreiserius ir kreise- 
rius. Manėme, kad kiekviena grupė, susidedanti iš dviejų ar daugiau 
laivų, yra pajėgi pričiupti ir sunaikinti kišeninį šarvuotlaivį. 

Iš viso per keletą mėnesių šių dviejų reiderių paieškoms buvo su- 
formuotos devynios medžiotojų grupės iš 23 galingų laivų. Naudo- 
damos plačiai išsibarsčiusias bazes Atlanto ir Indijos vandenyne, šios 

Sunkusis vokiečių kreiseris Deutschland (Vokietija) 
1939 M. lapkritį pervadintas į Lūtzow. Pervadinti 
laivą liepęs pats Hitleris, nes Vokietijos nuskandini- 
mas būtų blogas ženklas. 


grupės galėjo pasiekti pa- 
grindines vietas, pro kurias 
ėjo mūsų prekybiniai keliai. 
Norėdami pulti mūsų pre- 
kybinius laivus, priešai tu- 
rėjo priplaukti bent jau prie 
vienos iš šių vietų. 
Deutschland, kurio už- 
duotis buvo naikinti mūsų 
prekybinius laivus, plauku- 
sius Atlanto šiaurės vakarų 
vandenimis, gana atsargiai 
interpretavo jam duotus 
įsakymus. Per du su puse 
mėnesio trukusį reidą jis 
nė karto neprisiartino nė 
prie vieno konvojaus. Veng- 
damas susidurti su britų 
pajėgomis, jis paskandino 
tik du laivus, vienas kurių 
buvo nedidelis norvegų gar- 
laivis. Lapkričio pradžioje 
Deutschland vogčiomis grįžo 
į Vokietiją, vėl plaukdamas 


per Arkties vandenis. Tačiau vien dėl to, kad šis galingas laivas buvo 
šalia mūsų pagrindinių prekybos kelių, kaip vokiečiai ir norėjo, mūsų 
eskortai ir medžiotojų grupės nuolat jautė įtampą. Mieliau būtume 
rinkęsi kovą su pačiu laivu nei miglotą grėsmę, kurią jis įkūnijo. 
Graf Spee veikė drąsiau ir sumaniau; netrukus Pietų Atlante jis at- 
sidūrė dėmesio centre. Paprastai jis trumpam pasirodydavo kokioje 


nors vietoje, paskandindavo vieną auką ir dingdavo vandenyno pla- 
tybėse. Po antro jo pasirodymo pietinėje kelio prie Gerosios Vilties 

kyšulio dalyje, kai jis paskandino tik vieną laivą, apytiksliai mėnesį jo 
niekas daugiau nematė. Per tą laiką mūsų medžiotojų grupės ieškojo 
didžiuliuose plotuose, ypač kruopščiai — Indijos vandenyne. Pasiro- 
dė, kad jis kaip tik ten ir buvo - lapkričio 15 d. Graf Spee paskandino 
nedidelį britų tanklaivį Mozambiko sąsiauryje tarp Madagaskaro ir 
Afrikos žemyno. Taip atlikęs apgaulingą manevrą Indijos vandenyne, 
norėdamas nukreipti ten mūsų medžiotojus, laivo kapitonas Langs- 
dorffas, nepaprastai patyręs jūrininkas, greitai pasuko atgal ir, laiky- 
damasis gerokai piečiau Gerosios Vilties kyšulio, grįžo į Atlanto van- 
denyną. Numatėme, kad priešininkas imsis tokios gudrybės, tačiau 
pričiupti Graf Spee nespėjome, nes jis atliko šį manevrą labai greitai. 
Admiralitetas net nebuvo tikras, ar mus vedžioja už nosies vienas, 
ar du reideriai, todėl paieškos buvo atliekamos ir Indijos, ir Atlanto 
vandenyne. Taip pat manėme, kad iš tiesų persėkiojame ne Graf Spee, 
o tokio paties tipo vokiečių laivą Scheer. Ypač buvo apmaudu, kad 
turime skirti tiek daug laiko ir jėgų vaikytis vieną palyginti nedidelių 
pajėgumų priešo laivą. Tai priminė man neramias savaites prieš mūšį 
prie Koronelio ir vėliau prie Folklando salų 1914 m. gruodį, kai tu- 
rėjome pasirengti kovai septyniose ar aštuoniose skirtingose vietose 
Ramiajame vandenyne ir pietinėje Atlanto vandenyno dalyje, lauk- 
dami atvykstant admirolo von Spee vadovaujamų ankstesnės kons- 
trukcijos Scharnhorst ir Gneisenau laivų. Praėjus ketvirčiui šimtmečio, 
mums teko spręsti tokią pačią mįslę. Kai sužinojome, kad Graf Spee 
vėl pasirodė kelyje iš Gerosios Vilties kyšulio į Fritauną ir gruodžio 
2 d. paskandino Doric Star bei kitą laivą, o gruodžio 7 d. - dar vieną 
laivą, mums tarsi akmuo nuo širdies nusirito. 


22; 


Nuo pat karo pradžios komodorui Harwoodui buvo pavestas ypa- 
tingas uždavinys — saugoti britų prekybinius laivus prie La Platos 
upės ir Rio de Žaneiro. Jis buvo įsitikinęs, kad anksčiau ar vėliau 

| 1937 m. Britanijos monarcho Jurgio VI karūnavimo iškilmes atplaukęs sunkusis vokiečių 


kreiseris Admiral Graf Spee. 


Graf Spee atplauks prie La Platos, nes čia galėjo rasti daugiausia gro- 
bio. Harwoodas kruopščiai apgalvojo, kokią taktiką naudos su juo su- 
sidūręs. Veikdami išvien jo vadovaujami laivai - aštuonių colių pabū- 
klais ginkluoti kreiseriai Cumberland ir Exeter bei šešių colių pabūklais 
ginkluoti kreiseriai Ajax ir Achilles (pastarasis laivas priklausė Nauja- 
jai Zelandijai, ir jo komandą daugiausia sudarė šios šalies gyventojai) 
— galėjo ne tik pričiupti, bet ir paskandinti Graf Spee. Tačiau kadangi 
laivams reikėjo papildyti degalų atsargas ir atlikti remontą, buvo ma- 
žai tikėtina, kad „tą dieną“ jie visi keturi galės stoti į kovą. O nesant 
bent vieno iš jų, kovos baigtis buvo abejotina. Sužinojęs, kad gruo- 
džio 2 d. buvo paskandintas Doric Star, Harwoodas teisingai nuspėjo 
tolesnę įvykių eigą. Nors Graf Spee buvo už trijų tūkstančių mylių, 

komodoras numatė, kad jis patrauks La Platos link. Jis apskaičiavo, 
kad priešas prie upės pasirodys apytiksliai gruodžio 13 d., todėl įsa- 
kė visiems savo vadovaujamiems laivams atvykti ten gruodžio 12 d. 
Deja, Cumberland buvo remontuojamas Folklandų salose. Gruodžio 
13 d. Exeter, Ajax ir Achilles susitiko prie prekybinių kelių sankryžos 
prie La Platos žiočių. 6 valandą 14 minučių buvo pastebėti dūmai ry- 
tuose - Harwoodo prognozė pasitvirtino. Artėjo ilgai laukto mūšio 
valanda. 

Achilles plaukęs Harwoodas išdėstė savo pajėgas taip, kad galėtų 
pulti kišeninį šarvuotlaivį iš kelių pusių ir neleistų jam sutelkti pabū- 
klų ugnies viena kryptimi, ir nedidelė jo eskadra visu greičiu leidosi 
priešo link. Kapitonui Langsdorffui iš pirmo žvilgsnio pasirodė, kad 
jį puola vienas lengvas kreiseris bei du eskadriniai minininkai ir taip 
pat visu greičiu leidosi link jų, tačiau greitai pamatęs, su kokiu prie- 
šininku susidūrė, suprato, kad jo laukia mirtinas mūšis. Priešininkai 
artėjo vienas prie kito beveik 50 mylių per valandą greičiu. Langs- 
dorffas turėjo tik minutę apsispręsti. Teisingas sprendimas būtų bu- 
vęs tuoj pat trauktis į šalį, kad puolantieji kuo ilgiau būtų apšaudomi 
iš pranašesnių 11 colių vokiečių pabūklų, į kurių ugnį britai iš karto 
nebūtų pajėgę atsakyti. Jis galėjo labai pakenkti kuriam nors britų lai- 
vui, Harwoodo eskadrai nespėjus į jį nė karto iššauti. Tačiau jis nutarė 
nekeisti kurso ir pulti Exeter. Todėl abi pusės pradėjo mūšį beveik 
vienu metu. 

Komodoro Harwoodo taktika buvo pranašesnė. Pačioje mūšio 
pradžioje Exeter apipylė Graf Spee aštuonių colių pabūklų sviedinių 
kruša. Kreiseriai taip pat taikliai šaudė iš savo šešių colių pabūklų, 
padarydami priešininkų laivui nemažai žalos. Tačiau netrukus į 
Exeter pataikė priešo sviedinys, kuris ne tik numušė B bokštelį, bet ir 
sunaikino kapitono tiltelio komunikacijos įrenginius. Beveik visi ant 
kapitono tiltelio buvę įgulos nariai žuvo arba buvo sužeisti ir laivas 
kuriam laikui tapo nevaldomas. Tačiau tuo metu priešas nebegalė- 
jo ignoruoti šešių colių pabūklais ginkluotų britų kreiserių ugnies 

ir didžiąją dalį savo pabūklų nukreipė į juos, taip kritiniu momentu 
suteikdamas Exeter atokvėpį. Graf Spee buvo apšaudomas iš trijų pu- 
sių, ir Langsdorffas suprato nebeatlaikysiąs britų puolimo. Netrukus 
vokiečių laivas, pasinaudodamas dūmų uždanga, apsisuko, aiškiai 
ketindamas plaukti La Platos upės link. Lagsdorffui reikėjo padaryti 
tai anksčiau. 

Apsisukęs Graf Spee dar kartą atakavo Exeter, smarkiai pažeistą jo 
vienuolikos colių pabūklų sviediniais. Visi jo priekiniai pabūklai buvo 
išvesti iš rikiuotės. Laivo viduryje įsiplieskė didelis gaisras ir jis smar- 
kiai pakrypo į šoną. Kapitonas Bellas, nenukentėjęs per sprogimą ant 
tiltelio, su dviem ar trim karininkais susirinko avarinėje kontrolės sto- 
tyje ir tęsė Mūšį su vieninteliu likusiu bokšteliu, kol pusę aštuonių 
sutrikus spaudimui jis irgi liovėsi funkcionavęs. Daugiau kapitonas 
nieko negalėjo padaryti. 7 valandą 40 minučių Exeter pasitraukė, kad 
būtų atliktas remontas, ir mūšyje nebedalyvavo. 

Admiral Graf Spee kapitonas H. Langsdorffas žuvusių savo įgulos narių laidotuvių metu. 


Netrukus jis įsakė susprogdinti laivą, o pats nusišovė. 


Ajax ir Achilles toliau ryžtingai persekiojo besitraukiantį priešą. Graf 
Spee nukreipė į juos visų savo sunkiųjų pabūklų ugnį. 7 valandą 25 
minutės vokiečių sviediniai sunaikino du užpakalinius Ajax bokšte- 
lius; Achilles taip pat smarkiai nukentėjo. Šie du lengvieji kreiseriai 
nė iš tolo neprilygo priešui pabūklų galingumu. Ajaxu plaukęs admi- 
rolas Harwoodas, pamatęs, kad šaudmenų atsargos baigiasi, nutarė 
nutraukti mūšį ir palaukti sutemų, kai galės geriau panaudoti savo 
lengvus pabūklus ir torpedas. Todėl jis ėmė trauktis, prisidengdamas 
dūmų uždanga, ir priešas jo nepersekiojo. Šis mūšis truko valandą ir 
dvidešimt minučių. Visą likusią dienos dalį Graf Spee plaukė Mon- 
tevidėjo link, atkakliai persekiojamas britų kreiserių, ir priešininkai 
tik retkarčiais paleisdavo pabūklų šūvius. Netrukus po vidurnakčio 
Graf Spee įplaukė į Montevidėjo uostą ir nuleido inkarą. Langsdorffas 

18 skyrius. Admiraliteto uždavinys 


Liepsnojantis Admiral Graf Spee. 


pasirūpino laivo remontu, papildė atsargas, evakavo į krantą sužeis- 
tuosius, persikėlė su dalimi įgulos į vieną vokiečių prekybinį laivą ir 
raportavo fiureriui apie susidariusią padėtį. Ajax ir Achilles liko ne- 
toliese, pasiryžę užbaigti savo darbą ir paskandinti Graf Spee, jeigu 
jis išplauks iš uosto. Gruodžio 14 d. naktį smarkiai pažeistą Exeter 
pakeitė Cumberland, atskubėjęs iš Folklando salų. Šio aštuonių colių 
pabūklais ginkluoto kreiserio atvykimas atkūrė smarkiai pažeistą 
jėgų pusiausvyrą. 

Gruodžio 16 d. kapitonas Langsdorffas telegrafavo vokiečių Admi- 
ralitetui, kad pabėgti neįmanoma. „Prašau nuspręsti, kaip toliau elg- 
tis: ar paskandinti laivą prie La Platos žiočių, nepaisant nedidelio gy- 
lio, ar verčiau rinktis internavimą.“ 

Per Vokietijos Admiraliteto pasitarimą, kuriam pirmininkavo 
Hitleris ir kuriame dalyvavo Raederis ir Jodlis, buvo nutarta pateikti 
Langsdorffui tokį atsakymą: 

„Kaip įmanydami stenkitės kuo ilgiau likti neutraliuose vandeny- 
se [-..]. Jei įmanoma, veržkitės Buenos Airių link. Jokio internavimo 
Urugvajuje. Jeigu laivą teks skandinti, pasistenkite jį sunaikinti.“ 

Nepavykus ilgiau pasilikti Montevidėjuje, gruodžio 17 d. popie- 
tę 700 žmonių su bagažu ir maisto atsargomis buvo perkelti iš Graf 
Spee į vieną vokiečių prekybinį laivą, stovėjusį uoste. Netrukus admi- 
rolui Harwoodui buvo pranešta, kad Graf Spee, stebint didžiulei mi- 
niai, 18 valandą 15 minučių pakėlė inkarą ir lėtai išplaukė į jūrą, kur 
jo nekantriai laukė britų kreiseriai. 20 valandą 54 minutės, nusilei- 
dus saulei, vienas Ajax lėktuvas pranešė: „Graf Spee susisprogdino.“ 
Langsdorffas negalėjo susitaikyti su laivo netektimi ir po dviejų die- 
nų nusišovė. 

Taip buvo įveiktas pirmasis vokiečių paviršinių laivų bandymas 
sutrikdyti britų prekybą vandenynuose, ir žiemą nepasirodė nė vie- 
nas kitas reideris. Tik 1940 m. pavasarį vokiečiai pradėjo kitą kampa- 
niją, naudodami užmaskuotus prekybinius laivus. Juos buvo sunkiau 
aptikti nei kišeninius šarvuotlaivius, bet lengviau įveikti. 

15 skyrius 


Frontas Prancūzijoje 


Vos tik kilus karui prasidėjo britų ekspedicinių pajėgų (BEP) per- 
kėlimas į Prancūziją. Spalio viduryje Prancūzijos pasienyje su Belgija 
pozicijas užėmė keturios britų divizijos, sujungtos į du profesinius 
karinius korpusus, o 1940 m. atvyko dar šešios divizijos. Taigi iš viso 
į Prancūziją buvo atsiųsta dešimt britų divizijų. Didėjant mūsų karių 
skaičiui, užimdavome naujas pozicijas, tačiau, savaime suprantama, 
ne tiesiai priešais vokiečius. 

Kai britų ekspedicinės pajėgos pasiekė paskirtas pozicijas, jos rado 
beveik baigtą kasti prieštankinį griovį palei fronto liniją ir apytiksliai 
kas tūkstantį jardų viena nuo kitos pastatytas dideles ir labai pras- 
tai užmaskuotas atspariąsias ugniavietes, iš kurių buvo galima išil- 
gai griovio šaudyti kulkosvaidžiais ir prieštankiniais pabūklais. Taip 
pat buvo pastatyta vientisa vielos tvora. Beveik visą rudenį ir žiemą 
mūsų kariai tobulino prancūzų gynybinius įtvirtinimus, statydami 
savotišką Siegfriedo liniją. Nors buvo šalta, jie dirbo sparčiai. Iš oro 
darytos nuotraukos parodė, kaip greitai vokiečiai tiesė savo Siegfrie- 
do liniją į šiaurę nuo Mozelio. Nors jie turėjo daug privalumų, kaip 
antai išteklių artumas ir pigi karo belaisvių darbo jėga, mes nuo jų 

1939 M. ruduo. 
Prancūzams į pagalbą | 
atvykusios ekspedici- 
nės britų pajėgos 


žygiuoja Šerbūro 


gatvėmis. 


neatsilikome. Sukūrėme didžiulius sandėlius, patobulinome kelius, 
nutiesėme šimto mylių ilgio geležinkelį, pastatėme apie penkiasde- 
šimt naujų pagrindinių ir pagalbinių oro uostų, užnugario sandėliuo- 
se palei susisiekimo liniją sukaupėme daug karinės įrangos ir amuni- 
cijos. Tarp Senos ir Somos sukaupėme atsargas dešimčiai dienų ir dar 
septynioms dienoms į šiaurę nuo Somos. Šios atsargos išgelbėjo armiją po 
vokiečių proveržio. Kadangi padėtis buvo rami, palaipsniui pradėjo- 
me naudotis ne tik Havro, bet ir kitais uostais į šiaurę nuo jo; galiau- 
siai ėmėme naudotis trylika Prancūzijos uostų. 


1134 


1914 m. prancūzų kariuomenė ir tauta buvo ryžtingai nusiteiku- 
sios pulti priešą. Šis ryžtas buvo perduodamas tėvų sūnums nuo 
1870 m. Prancūzai manė, kad gausesnės armijos puolimą jie atrems tik 
visuotine kontrataka, ne tik strategine, bet ir taktine. Dabar Prancūzi- 
ja buvo visiškai kitokia, nei ta, kuri puolė į kovą su savo senu priešu 

1914 m. rugpjūtį. Po pergalės revanšo dvasia išblėso. Ją įkvėpę vadai 
jau seniai buvo mirę. Prancūzų tauta išgyveno siaubingas žudynes, 
kurių metu žuvo pusė milijono jos sūnų. Puolamosios operacijos dau- 
gumai prancūzų siejosi su pradinėmis Prancūzijos puolimo 1914 m. 
nesėkmėmis, su nepavykusia generolo Nivelle'o 1917 m. operacija, 
su ilga agonija Somoje ir Pomendalyje ir visų pirma įsitikinimu, kad 
modernių ginklų galia pražūtinga puolantiesiems. Ir Prancūzijoje, ir 
Belgijoje mažai Žmonių žinojo, kad naujieji šarvuočiai gali atlaikyti 
artilerijos ugnį ir įveikti šimtus mylių per dieną. Pamokanti knyga 
šia tema, prieš keletą metų publikuota majoro de Gaulle'o, nesulau- 
kė jokio atsako. Pasenusio maršalo Pėtain'o autoritetas Aukščiausioje 
karo taryboje sukaustė Prancuzijos kariškių mąstymą, užtrenkė duris 
naujoms idėjoms ir pagimdė priešiškumą ginklui, keistai pavadintam 
„puolamuoju ginklu“. 

Vėliau Maginot linijos politika dažnai buvo smerkiama. Ji, žinoma, 
gimdė gynybines nuotaikas. Tačiau sumanymas apsaugoti šimtus 
mylių sienos yra protingas. Pastačius prie sienos daug įtvirtinimų, 
galima apriboti pasienyje dislokuotų karių skaičių ir „kanalizuoti“ 
galimą invaziją. Jei Maginot linija būtų buvusi tinkamai panaudo- 
ta Prancūzijos kariniuose planuose, ji būtų buvusi labai naudinga. 
Ją buvo galima laikyti svarbių atramos punktų sistema, visų pirma 
apsaugančia didelius fronto sektorius ir leidžiančia kaupti bendrus 
rezervus arba „manevringas mases“. Kadangi Prancūzijoje buvo ma- 
žiau gyventojų nei Vokietijoje, Maginot linija turėtų būti laikoma pa- 
grįsta ir išmintinga priemone. Ir keista, kad ji nebuvo pratęsta bent 
jau iki Maso upės. Pratęsta ji būtų tapusi patikimu skydu, kuris būtų 
leidęs prancūzams panaudoti aštrų puolamąjį kardą. Bet maršalas 
Pėtain'as pasipriešino jos pratęsimui. Jis tvirtai pareiškė, kad per Ar- 
dėnus invazija nebus surengta dėl vietovės pobūdžio. Todėl ten ir 
nebuvo rūpinamasi gynyba. Kai 1937 m. lankiausi Mece, generolas 
Giraud paaiškino man, kaip prancūzai ketina panaudoti Maginot li- 
niją puolimui. Tačiau šios koncepcijos nebuvo pritaikytos, ir Maginot 

linija ne tik prikaustė labai daug gerai apmokytų karių ir technikos 
specialistų, bet ir nepalankiai paveikė karinę strategiją bei sumenkino 
tautos budrumą. 

Nauja jėga - aviacija - buvo teisingai laikoma revoliuciniu veiksniu 
visose operacijose. Kadangi tuo metu abi pusės turėjo palyginti ne- 
daug lėktuvų, aviacijos reikšmė buvo net perdedama; ji buvo laikoma 
pagrindiniu gynybos veiksniu, galinčiu neleisti užpuolikams sutelkti 
didelių armijų ir nutraukti susisiekimą tarp jų. Prancūzijos vyriau- 
siasis vadas mobilizacijos laikotarpiu labai baiminosi, kad vokiečiai 
nesunaikintų geležinkelio mazgų, nors jie, kaip ir sąjungininkai, dar 
neturėjo tam užtektinai lėktuvų. Tačiau apskritai karinių oro pajėgų 
vadai mąstė teisingai. Vėlesniais karo metais, kai aviacijos galia iš- 
augo dešimt ar dvidešimt kartų, ji jau galėjo sutrikdyti mobilizaciją, 
nors karo pradžioje jie dėl to baiminosi be reikalo. 


+++ 


Anglijoje juokaujama, kad mūsų Karo ministerija visada ruošiasi 
praėjusiam karui. Tačiau tą patį galima pasakyti ir kalbant apie kitas 
šalis, o tų laikų Prancūzijai šis posakis tiko tiesiog idealiai. Aš irgi bu- 
vau įsitikinęs gynybos, jeigu ji vykdoma aktyviai, pranašumu. Man 
nebuvo pavesta vertinti karybos sąlygų pasikeitimo, be to, neturėjau 
tam reikalingos informacijos. Žinojau, kad praėjusio karo skerdynės 
giliai įsirėžė į prancūzų atmintį. Vokiečiams buvo duota laiko pasta- 
tyti Siegfriedo liniją. Kaip baisu buvo mesti likusius prancūzų vyrus 
prieš šią ugnies ir betono sieną! Pirmaisiais Antrojo pasaulinio karo 
metais laikiausi vyraujančio požiūrio į gynybą, manydamas, kad 
prieštankinės kliūtys ir lauko ginklai, protingai išdėstyti ir pakanka- 
mai aprūpinti šaudmenimis šviesiu paros metu, jeigu nekliudo rūkas 
arba dirbtinės dūmų užtvaros, gali sustabdyti arba įveikti tankus. 

Tačiau problemos, kurias Visagalis paveda spręsti savo kukliems 
tarnams, paprastai kaskart skiriasi, arba jeigu jos atrodo tokios pačios, 

tai paprastai būna koks nors kintamasis, kuris paverčia niekais ban- 
dymus remtis ankstesne patirtimi. Žmonės, jeigu jiems nevadovau- 
ja ypatingas genijus, nepajėgia peržengti įprastinio mąstymo ribų, 
kurias užbrėžia jų patyrimas. Praėjus aštuoniems karo mėnesiams, 
per kuriuos nė viena pusė nesiėmė veiksmų, Hitleris pradėjo didelį 
puolimą, kurio smaigalys buvo sunkieji šarvuočiai, atsparūs artileri- 
jos sviediniams ir galintys pralaužti bet kokią gynybos liniją. Pirmą 
kartą per daugelį šimtmečių, o gal net nuo parako išradimo, artilerija 
kuriam laikui tapo bejėgė mūšio lauke. Taip pat patyrėme, kad dėl 
padidėjusios šaunamųjų ginklų galios mūšiai tapo ne tokie kruvini 
kaip anksčiau - užimamoms pozicijoms ginti reikėjo mažiau žmonių, 
taigi gerokai sumažėjo ir galimų aukų skaičius. 

Šiaip ar taip, Prancūzija būtų galėjusi surengti stambų puolimą ne 
anksčiau nei trečios rugsėjo savaitės pabaigoje. Bet tuo metu Lenki- 
ja jau buvo užkariauta. Spalio viduryje vokiečiai Vakarų fronte jau 
turėjo 70 divizijų. Prancūzai prarado trumpalaikį kiekybinį pranašu- 
mą vakaruose. Jeigu prancūzai būtų puolę Vokietiją nuo savo rytinės 
sienos, jie būtų atidengę daug svarbesnį jiems Šiaurės frontą. Net 

jei Prancūzijos kariuomenei ir būtų pavykę iš pradžių pasiekti šio- 
kių tokių laimėjimų, jau po mėnesio jiems būtų pasidarę labai sunku 
išlaikyti savo užkariavimus rytuose, ir jie nepajėgtų atremti stiprios 
Vokietijos kontratakos šiaurėje. 

Toks yra atsakymas į klausimą „Kodėl sąjungininkai nesiėmė jokių 
veiksmų, kad padėtų užpultai Lenkijai?“ Ši kova buvo pralaimėta iš 
anksto, likus dar keleriems metams iki Lenkijos užpuolimo. 1938 m., 
kol dar buvo Čekoslovakija, turėjome puikią galimybę laimėti. 1936 m. 
Vokietija nebūtų pajėgusi rimtai mums pasipriešinti. 1933 m. Vokie- 
tijai pažaboti būtų užtekę nurodymo iš Ženevos, ir konfliktas su ja 
būtų pasibaigęs be kraujo praliejimo. Negalima kaltinti tik generolo 
Gamelino už tai, kad jis 1939 m. neprisiėmė nepaprastai padidėjusios 
rizikos, nes ji išaugo dėl to, kad Prancūzijos ir Didžiosios Britanijos 
vyriausybės pabijojo spręsti visas ankstesnes krizes. 


+++ 


Iš kurios pusės Vokietija galėjo pulti Prancūziją? Žinoma, buvo trys 
variantai. Pirma, ji galėjo surengti invaziją per Šveicarijos teritoriją. 
Taip ji būtų apėjusi iš pietų Maginot liniją, bet šis variantas buvo susi- 
jęs su įvairiais geografiniais ir strateginiais sunkumais. Antra, vokie- 
čiai galėjo įsiveržti į Prancūziją per Prancūzijos-Vokietijos sieną. Šis 
variantas atrodė mažai tikėtinas, nes buvo manoma, kad Vokietijos 
kariuomenė dar nepakankamai parengta ir ginkluota, kad pralaužtų 
galingą Maginot liniją. Trečia, vokiečiai galėjo pulti Prancūziją per 
Olandiją ir Belgiją. Pasirinkę šį kelią vokiečiai būtų apėję Maginot li- 
niją ir išvengę didelių nuostolių, kurių būtų patyrę tiesiai atakuodami 
nuolatinius įtvirtinimus. Negalėjome sutikti vokiečių jau Olandijoje, 
tačiau buvome suinteresuoti sustabdyti juos Belgijoje. Tuo laikotar- 
piu buvo dvi linijos, prie kurių sąjungininkai galėjo prieiti tuo atveju, 
jei Belgija būtų užpulta ir jie nuspręstų ateiti jai į pagalbą, arba kurias 
jie galėjo užimti pagal detaliai parengtą ir labai slaptą planą (žinoma, 

tik sulaukę Belgijos prašymo). Pirmoji iš jų buvo vadinamoji Šeldės 
linija. Atstumas nuo Prancūzijos sienos iki Šeldės linijos buvo nedi- 
delis ir žygis jos link nebuvo laikomas labai pavojingu. Blogiausiu 
atveju galėjome išlaikyti ją kaip „netikrą frontą“, o geriausiu - plėtoti 
jį priklausomai nuo įvykių raidos. Pasiekti antrąją liniją buvo kur kas 
sunkiau. Ji ėjo palei Masą per Živė, Dinaną, Namiūrą ir Leveną iki 
Antverpeno. Jeigu sąjungininkams būtų pavykę pasinaudoti šia linija 
ir išlaikyti ją nuožmiose kovose, jie būtų smarkiai pristabdę priešo 
puolimą iš dešinės, o jei ne, jie turėtų puikią galimybę įsiveržti į Vo- 
kietiją ir užimti pagrindinį ginklų gamybos centrą Rūrą. 

„Kiek Žinome, - rašė štabo viršininkas, — prancūzai nori, kad 
tuo atveju, jei belgai išlaikys Maso liniją, Prancūzijos ir Didžiosios 

Didieji Maginot linijos bunkeriai. 


Britanijos armija užimtų Živė-Namiūro liniją, britų ekspedicinėms 
pajėgoms veikiant iš kairės. Manome, kad netikslinga priimti šį planą, 
jeigu belgai nesutiks mums leisti užimti šią liniją dar prieš Vokietijos puoli- 
mą [...]. Jei Belgijos pozicija nepasikeis ir jie nesutiks leisti iš anksto užimti 
Živė-Namiūro linijos (taip pat vadinamos Maso-Antverpeno linija), esame 
tvirtai įsitikinę, kad Vokietijos puolimą reikia pasitikti parengtose pozicijose 
prie Prancūzijos sienos.“ 

Lapkričio 17 d. Paryžiuje buvo surengtas Aukščiausiosios sąjungi- 
ninkų tarybos susitikimas. Chamberlainas atvyko į jį su lordu Hali- 
faxu, lordu Chatfieldu ir seru Kingsley Woodu. Per susitikimą buvo 
priimtas toks sprendimas: „Atsižvelgiant į būtinybę išlaikyti vokie- 
čius kuo toliau rytuose, jei Vokietija užpuls Belgiją, reikia visomis jė- 
gomis stengtis išlaikyti Maso-Antverpeno liniją.“ Šio susitikimo metu 
Chamberlainas ir Daladier pabrėžė, kad jie teikia šiai rezoliucijai di- 
delę reikšmę. Ji lėmė mūsų vėlesnius veiksmus. Taip praėjo Žiema ir 
atėjo pavasaris. Per šešis mėnesius, kurie skyrė mus nuo Vokietijos 
puolimo, nei Prancūzijos, nei Britanijos kariuomenės štabai ir vyriau- 
sybės nepriėmė jokių naujų sprendimų dėl strategijos. 

Žiemą ir pavasarį britų ekspedicinės pajėgos uoliai stiprino savo 
pozicijas, besiruošdamos karui, puolamajam arba gynybiniam. Visi 
britų kariai, nuo aukščiausių karininkų iki eilinių, intensyviai dirbo, ir 
tai, kad vėliau jie pasirodė puikiai, daugiausia lėmė jų pastangos kuo 
geriau išnaudoti žiemą atsiradusias galimybes pasiruošti. Baigiantis 
„Sutemų karui“, britų armijos parengtis smarkiai sustiprėjo. Be to, ji 
išaugo ir kiekybiškai. Baisiausias atotrūkis nuo priešų, atsiradęs dėl 
nepakankamo pasirengimo prieškariu, buvo tas, kad britų ekspedici- 
nės pajėgos neturėjo nė vienos šarvuočių divizijos. Didžioji Britanija, visų 
tipų tankų tėvynė, tarpukariu per mažai gamino šios rūšies ginklų, 
kurie netrukus tapo lemiama jėga mūšio lauke. Praėjus aštuoniems 
mėnesiams po karo paskelbimo, mūsų nedidelė, bet gera armija atė- 
jus išbandymo valandai turėjo tik vieną tankų brigadą, kurią sudarė 
septyniolika lengvų tankų su pabūklais, šaudančiais dviejų svarų 
sviediniais, ir „pėstininkų“ tankus. Tik dvidešimt trys iš šių tankų 
buvo ginkluoti pabūklais, šaudančiais dviejų svarų sviediniais, likę 

tankai turėjo tik kulkosvaidžius. Taip pat buvo septyni kavalerijos ir 
jomenų pulkai, aprūpinti transporteriais ir lengvais tankais, kurie il- 
gainiui buvo sujungti į dvi lengvųjų šarvuočių brigadas. 

Padėtis prancūzų fronte buvo mažiau nei patenkinama. Didelės na- 
cionalinės armijos, kurioje tarnauja šauktiniai, kovinei dvasiai daro 
įtaką tautos nuotaikos, ypač jei ji yra dislokuota šalyje ir palaiko 
glaudžius ryšius su gyventojais. 1939-1940 m. prancūzai į karą žiū- 
rėjo be entuziazmo, arba bent jau be didelės vilties. Nerami pastarojo 
dešimtmečio vidaus politikos padėtis suskaldė visuomenę ir sukėlė 
nepasitenkinimą. Baisėdamiesi komunistų įtakos plitimu, nemažai 
prancūzų pasisuko į fašizmą. Šie žmonės noriai klausėsi meistriškos 
Goebbelso propagandos ir skleidė ją paskalų ir gandų forma. Kariuo- 
menėje taip pat plito žalinga komunizmo ir fašizmo įtaka, o ilgas lau- 
kimas žiemą suteikė šiems nuodams laiko ir galimybių veikti. 

Karių kovinę dvasią lemia daug veiksnių. Vienas svarbiausių no- 
rint ją palaikyti yra karių užimtumas naudingu ir įdomiu darbu. 
Dykinėjimas yra visų blogybių šaltinis. Prancūzams tikrai netrūko 
darbų, kuriuos jie galėjo nuveikti tą žiemą: reikėjo tęsti karinius mo- 
kymus, statyti neužbaigtus įtvirtinimus arba remontuoti tuos, kurie 
buvo prastos būklės - net Maginot linijai trūko daug pagalbinių lau- 
ko įtvirtinimų. Fizinis darbas kareiviams būtinas, be jo prastėja jų fi- 
zinė būklė. Tačiau tuos pašaliečius, kurie apsilankydavo Prancūzijos 
fronte, dažnai stulbindavo ramaus abejingumo atmosfera, prastai 
atliekami darbai, akivaizdus neveiklumas. Prancūzų kariuomenės 
užnugaryje keliai buvo tušti, nors britų sektoriaus užnugario keliuose 
vyko nuolatinis judėjimas. 

Nėra jokių abejonių, kad Prancūzijos armijos kovinė parengtis per 
žiemą sumenko. Taip pat neabejotina, kad prancūzų kariai rudenį 
būtų kovęsi geriau negu pavasarį. Netrukus juos pribloškė galingas 
ir greitas vokiečių puolimas. Tik paskutiniame šios trumpos kampa- 
nijos etape prancūzų kariai narsiai stojo ginti savo šalį nuo amžino 
priešo ir parodė, kaip iš tiesų sugeba kovoti. Bet jau buvo per vėlu. 

kalibro patranka. 


Sausio 10 d. nuogąstavimai dėl Vakarų fronto pasitvirtino. Vienam 
vokiečių 7-osios karinių oro pajėgų divizijos majorui buvo įsakyta 
pristatyti tam tikrus dokumentus į štabo būstinę Kelne. Jis pavėlavo 
į traukinį ir nutarė skristi. Lėktuvas nukrypo nuo kurso ir buvo pri- 
verstas nusileisti Belgijoje. Vos išlipusį iš lėktuvo majorą suėmė belgų 
policija ir atėmė gabentus dokumentus, kuriuos jis desperatiškai ban- 
dė sunaikinti. Tarp šių dokumentų buvo išsamus Hitlerio invazijos 
į Belgiją, Olandiją ir Prancūziją planas. Netrukus vokiečių majoras 
buvo paleistas aiškintis savo viršininkams. Aš buvau tučtuojau infor- 
muotas apie šį nutikimą. Man atrodė, kad dabar belgai tikrai paprašys 
mūsų įvesti kariuomenę į Belgiją. Bet jie nieko nedarė. Visose trijose 
šalyse, apie kurias buvo kalbama tame plane, kilo įtarimų, kad vokie- 
čiai gudraudami pakišo netikrą puolimo planą. Bet tai atrodė mažai 
tikėtina. Vokiečiams nebuvo jokios prasmės bandyti įtikinti belgus, 
kad jie artimiausioje ateityje ketina juos užpulti. Tai galėjo paskatinti 
belgus padaryti tai, ko vokiečiai norėjo mažiausiai — paprašyti Pran- 
cūzijos ir Britanijos greitai ir slapta įvesti į Belgiją savo karius. Todėl 
tikėjau, kad vokiečiai netrukus puls. 

Kreipėmės į Belgiją, siūlydami įvesti savo kariuomenę, bet Belgijos 
karalius ir jo generolai tiesiog laukė, tikėdamiesi, kad pavojus juos 
aplenks. Net ir turėdami iš to vokiečių majoro atimtą Hitlerio planą, 
nei sąjungininkai, nei valstybės, kurioms grėsė invazijos pavojus, ne- 
siėmė jokių naujų veiksmų. O Hitleris, kaip dabar žinome, iš Gėorin- 
go sužinojęs, kad tarp konfiskuotų dokumentų tikrai buvo invazijos 
planas, baisiai įtūžo ir įsakė parengti naują jo variantą. Žinoma, jeigu 
Britanija ir Prancūzija penkerius metus iki karo pradžios būtų vyk- 
džiusios drąsią, ryžtingą politiką, reikalaudamos laikytis Versalio su- 
tarties ir vykdyti Tautų Sąjungos sprendimus, Belgija, galimas daik- 
tas, būtų prisidėjusi prie savo senų sąjungininkų ir leidusi suformuoti 
bendrą frontą. Tokia sąjunga būtų leidusi sukurti skydą palei Belgijos 
sieną iki jūros, kuris būtų apsaugojęs mus nuo to baisaus apeinamojo 
manevro, kuris vos nenulėmė mūsų pralaimėjimo 1914 m. ir prisi- 
dėjo prie Prancūzijos sutriuškinimo 1940 m. rudenį. Net jei vokiečiai 
būtų įveikę šį skydą, Belgijos vis tiek nebūtų ištikęs blogesnis likimas 
nei tas, kurio ji sulaukė nesiimdama priemonių apsiginti. Prisiminda- 
mas, kaip abejingai laikėsi JAV, kaip Ramsay MacDonaldas stengėsi 
nuginkluoti Prancūziją, kaip kentėme įvairius įžeidimus ir pažemini- 
mus, Vokietijai pažeidinėjant Versalio sutarties nustatytus ginkluo- 
tės apribojimus, kaip susitaikėme su Reino okupacija, sutikome su 
Austrijos prijungimu prie Vokietijos, sudarėme Miuncheno paktą ir 
susitaikėme su Čekoslovakijos okupacija - manau, nė vienas britų ir 
prancūzų politikas neturi teisės kaltinti Belgijos. Netikrumo laikotar- 
piu, sąjungininkams nesiimant veiksmų agresoriui pažaboti, Belgija 
pasirinko neutralumą ir tuščiai guodėsi viltimi, kad pajėgs sulaikyti 
vokiečių puolimą prie savo įtvirtintų sienų, kol į pagalbą ateis britų 
ir prancūzų kariai. 

Šis tūkstančio mylių ilgio pusiasalis, besidriekiantis nuo įplaukos į 
Baltijos jūrą iki Šiaurės poliaračio, strategiškai buvo labai reikšmingas. 
Prie vandenyno Norvegijos kalnai pažyra į daugybę salų, juosiančių 
jos pakrantę. Jos teritoriniais vandenimis tarp šių salų ir žemyninės 
šalies dalies vokiečių laivai galėjo išplaukti į atviras jūras, niekais 
paversdami mūsų blokadą. Vokietijos karo pramonė labai priklausė 
nuo geležies rūdos tiekimo iš Švedijos; vasarą ji buvo gabenama per 
Švedijos uostą Liuleo, įsikūrusį šiaurinėje Botnijos įlankos dalyje, o 
žiemą, kai įlanka užšaldavo, - per Narviko uostą, esantį vakarinėje 
Norvegijos pakrantėje. Naudodamiesi šiuo „koridoriumi“, kaip buvo 
vadinami šie saugūs neutralių šalių vandenys, vokiečiai, nepaisant 
mūsų pranašumo jūroje, nekliudomi apsirūpindavo geležies rūda. 
Admiraliteto štabas buvo labai susirūpinęs dėl šios didelės spragos 
blokadoje, ir aš, pirmai progai pasitaikius, paraginau vyriausybę im- 
tis priemonių ją užtaisyti. 

Iš pradžių kolegos man pritarė, suprasdami, kad tai rimta proble- 
ma. Tačiau visi sutarėme, kad savo veiksmais šiukštu negalime pa- 
žeisti mažų valstybių neutralumo. Admiralitetui išsamiai išnagrinėjus 

šį klausimą, rugsėjį parašiau kabineto nariams pranešimą apie Skan- 
dinavijos „koridoriaus“ problemą ir apie glaudžiai su ja susijusį neu- 
tralių šalių krovininių laivų frachtavimą. Visi vėl sutiko, kad reikia 
imtis tokių priemonių, bet man nepavyko gauti leidimo veikti. Užsie- 
nio reikalų ministerija pateikė svarių argumentų, kodėl turime gerbti 
Skandinavijos šalių neutralumą, ir jie nusvėrė manuosius. Kaip maty- 
site, nesilioviau reikalavęs spręsti šią problemą ir naudojausi kiekvie- 
na proga ją priminti. Tačiau sprendimas, kurį priimti raginau 1939 m. 
rugsėjį, buvo priimtas tik 1940 m., kai jau buvo per vėlu. 

Beveik tuo pačiu metu (kaip dabar žinome) vokiečiai irgi nukreipė 
žvilgsnį į Skandinaviją. Spalio 3 d. admirolas Raederis pateikė Hitle- 
riui projektą, pavadintą „Bazių Norvegijoje įgijimas“. Jis ragino „kuo 
greičiau informuoti fiurerį apie karinio jūrų laivyno štabo nuomonę 
dėl galimybės išplėsti karinių bazių skaičių šiaurėje. Reikia išsiaiš- 
kinti, ar įmanoma įgyti bazių Norvegijoje darant jai bendrą Rusijos ir 

Vokietijos spaudimą. Jas įsigiję, mes pagerintume savo strategines ir 
operatyvines pozicijas.“ Jis parašė keletą pranešimų, kurie spalio 10 
d. buvo pateikti Hitleriui. „Šiuose pranešimuose, - rašė jis, - atkrei- 
piau dėmesį į tą žalą, kurią būtume patyrę britams okupavus Norve- 
giją: jie būtų ėmę kontroliuoti Baltijos prieigas, galėtų apeidami mūsų 
sparną trukdyti mūsų jūrų operacijoms ir oro antskrydžiams prieš 
Britaniją, be to, prarastume galimybę daryti spaudimą Švedijai. Taip 
pat išvardijau privalumus, kurių mums suteiktų Norvegijos pakran- 
tės okupacija: mes užsitikrintume išėjimą į Šiaurės Atlantą ir sukliu- 
dytume britams sukurti minų barjerą kaip 1917-1918 m.“ 

Rosenbergas, nacių partijos užsienio reikalų specialistas, vadova- 
vęs specialiam biurui, atsakingam už propagandą užsienio šalyse, 
pritarė admirolo nuomonei. Jis svajojo „įtikinti Skandinaviją pritar- 
ti nordinės bendruomenės, apimančios šiaurės tautas ir vadovauja- 
mos, savaime suprantama, Vokietijos, idėjai“. 1939 m. pradžioje jis 
rado įrankį įgyvendinti šią idėją - Norvegijos kraštutinių nacionalistų 
partiją, vadovaujamą buvusio karo ministro Vidkuno Ouislingo, - ir 
užmezgė su ja ryšius. Per Rosenbergo organizaciją ir Vokietijos kari- 
nio laivyno atašė Osle Ouislingo veikla buvo suderinta su Vokietijos 
karinio jūrų laivyno štabo planais. Gruodžio 14 d. Ouislingas ir jo pa- 
dėjėjas Hagelinas atvyko į Berlyną. Raederis nuvedė juos pas Hitlerį 
aptarti veiksmų Norvegijai užvaldyti. Ouislingas atvyko turėdamas 
detalų planą. Hitleris, siekdamas išlaikyti paslaptį, apsimetė nenorįs 
imtis naujų karinių veiksmų ir pareiškė manąs, kad Skandinavija turi 
likti neutrali. Tačiau, pasak Raederio, tą pačią dieną Hitleris įsakė vy- 
riausiajai vadovybei pasirengti operacijai Norvegijoje. 

Mes, savaime suprantama, nieko apie tai nežinojome. 


13 


Tuo metu Skandinavijos pusiasalyje kilo netikėtas konfliktas, su- 
kėlęs didžiulį pasipiktinimą Anglijoje ir Prancūzijoje bei smarkiai 

1940 M. birželio 15 d. 
Raudonoji armija 


peržengia Lietuvos 4 


sieną. 


paveikęs požiūrį į Norvegijos problemą. Stalinas, pasinaudodamas 
abipusės pagalbos sutartimis su Estija, Latvija ir Lietuva, jau okupavo 
ir prijungė šias šalis prie SSRS. Raudonoji armija ir sovietų karinės 
oro pajėgos dabar blokavo kelius į Sovietų Sąjungą iš vakarų, bent jau 
Baltijos pakrante. Liko tik kelias iš Suomijos. 

Spalio pradžioje į Maskvą atvyko Paasikivi, Suomijos valstybinin- 
kas, kuris 1921 m. pasirašė taikos sutartį su Sovietų Sąjunga. Sovietų 
reikalavimai buvo dideli: nemažu atstumu perkelti Suomijos sieną 
Karelijos sąsmaukoje, kad Leningrado negalėtų pasiekti priešo arti- 
lerijos sviediniai; perleisti sovietams keletą Suomijos salų Suomijos 
įlankoje, išnuomoti vienintelį neužšąlantį Suomijos uostą Arkties 
jūroje Petsamo ir svarbiausia — išnuomoti Hanko uostą prie įėjimo 
į Suomijos įlanką, kad rusai galėtų ten įkurti karinio jūrų laivyno ir 
karinių oro pajėgų bazę. Suomiai buvo pasiruošę sutikti su visais rei- 
kalavimais, išskyrus paskutinį. Jie manė, kad kai raktai nuo strate- 
giškai svarbios Suomijos įlankos atsidurs rusų rankose, iškils grėsmė 
Suomijos nepriklausomybei. Lapkričio 13 d. derybos nutrūko, o Suo- 
mijos vyriausybė paskelbė mobilizaciją. Lapkričio 28 d. Molotovas 
denonsavo Suomijos ir Rusijos nepuolimo paktą. Po dviejų dienų ru- 
sai pradėjo puolimą iš aštuonių taškų, esančių tūkstančių mylių ilgio 

Suomijos fronte, ir tą patį rytą sovietų karinės oro pajėgos bombarda- 
vo Suomijos sostinę Helsinkį. 

Didžiausias pajėgas rusai skyrė Suomijos pasienio įtvirtinimų Ka- 
relijos sąsmaukoje puolimui - apytiksliai dvidešimties mylių pločio 
gynybiniame ruože, besidriekiančiame iš šiaurės į pietus, miškingo- 
mis, snieguotomis vietovėmis. Šie įtvirtinimai buvo vadinami Man- 
nerheimo linija, suomių vyriausiojo vado, 1917 m. išgelbėjusio Suo- 
miją nuo bolševikų, vardu. Pasipiktinimą, kurį Anglijoje, Prancūzijoje 
ir ypač Jungtinėse Valstijose sukėlė ši milžiniškos Sovietų Sąjungos 
niekuo neišprovokuota agresija prieš mažą, drąsią ir labai civilizuotą 
tautą, greitai pakeitė nuostaba ir palengvėjimo jausmas. Pirmosiomis 
karo savaitėmis sovietų pajėgos, sudarytos beveik vien iš Leningrado 
karinės apygardos karių, kovėsi nesėkmingai. Suomijos kariuomenė, 
kurią sudarė apytiksliai tik 200 tūkst. žmonių, kovėsi puikiai. Suo- 
miai drąsiai kovojo su rusų tankais, naudodami naujo tipo rankines 
granatas, kurios netrukus buvo pavadintos „Molotovo kokteiliu“. 

Sovietai tikriausiai tikėjosi, kad šis karas jiems bus lengvas pasi- 
vaikščiojimas. Nors iš pradžių jų reidai prieš Helsinkį ir kitus mies- 
tus buvo nelabai intensyvūs, jais buvo siekiama įbauginti suomius. 
Sovietų kariuomenė kiekybiškai buvo gerokai pranašesnė už priešą, 
tačiau menkai apmokyta ir blogai parengta. Aviacijos antskrydžiai ir 
jų Žemės puolimas paskatino suomius pakilti į kovą, ir jie susivieni- 
ję prieš agresorių kovojo itin ryžtingai ir labai sumaniai. Puolimas 
per Suomijos „juosmenį“ užpuolikams baigėsi katastrofiška nesė- 
kme. Šios vietovės yra beveik visiškai apaugusios pušynais, tuo metu 
žemė buvo padengta storu sniego sluoksniu. Spaudė smarkus šaltis. 
Suomių kariai buvo gerai aprūpinti slidėmis ir šilta apranga, o rusai 
neturėjo nei vieno, nei kito. Be to, suomiai buvo atkaklūs kovotojai, 
puikiai apmokyti kovoti miške. Rusai dėjo viltis į savo kiekybinį pra- 
našumą ir sunkesnius ginklus. Visame fronte suomių pasienio dali- 
niai pamažu traukėsi, o rusų kolonos sekė jiems įkandin. Bet kai tik 
šios kolonos įžengdavo apie trisdešimt mylių į šalies gilumą, jas iš 

Didvyriški suomių kariai Žiemos karo metu. 


visų pusių puldavo suomiai. Rusams kelią užtverdavo suomių gy- 
nybiniai statiniai miške, dieną ir naktį suomiai rengdavo prieš juos 
įnirtingus puolimus flanguose, nutraukdavo jų komunikacijos linijas 
užnugaryje. Patyrusios didelių nuostolių, sovietų kolonos buvo pri- 
verstos trauktis. Gruodžio pabaigoje rusų planas pulti Suomiją per 
„juosmenį“ žlugo. 

Ne geriau sovietams sekėsi pulti ir Mannerheimo liniją Karelijos 
sąsmaukoje. Jie keletą kartų bandė pralaužti ją didžiulių maždaug 
dvylikos divizijų pajėgų puolimu. Puolimai prasidėjo pirmosiomis 
gruodžio dienomis ir tęsėsi visą mėnesį. Metų pabaigoje nesėkmės 
visame fronte galiausiai įtikino sovietų vadovybę, kad ji susidūrė 
su visiškai kitokiu priešininku, nei tikėjosi. Tada sovietų vadovybė 
nusprendė sutelkti didesnes pajėgas. Tam prireikė ilgai ruoštis, to- 
dėl metų pabaigoje kovos visame Suomijos fronte nurimo. Kol kas 
suomiai įveikė savo galingą priešą. Toks netikėtas įvykių posūkis 

sukėlė džiaugsmą visose šalyse, ir kariaujančiose, ir neutraliose. O 
Raudonajai armijai tai buvo labai bloga reklama. Daugelis britų po- 
litikų džiaugėsi, kad mes ne itin uoliai stengėmės patraukti sovietus 
į savo pusę, ir didžiavosi savo įžvalgumu. Žmonės padarė skubotą 
išvadą, kad valymai sužlugdė rusų kariuomenę ir kad jos nesėkmės 
Suomijoje rodo, jog valstybinė ir socialinė sovietų sistema yra visiškai 
supuvusi. Toks požiūris paplito ne tik Anglijoje. Nėra jokių abejonių, 
kad Hitleris ir visi jo generolai kruopščiai apmąstė Suomijos pamoką, 
ir kad ji atliko svarbų vaidmenį formuojantis jo ketinimams. 

Sovietų vadovybė, jau papiktinusi pasaulį sudarydama Ribben- 
tropo-Molotovo paktą, grubiais bauginimais ir agresija prieš Suo- 
miją užsitraukė dar didesnę nemalonę. Prie pasipiktinimo prisidėjo 
panieka dėl sovietų kariuomenės nesėkmės ir karštas susižavėjimas 
suomiais. Nors buvo prasidėjęs pasaulinis karas, visos šalys troško 
padėti Suomijai tiekdamos jai lėktuvus ir kitą vertingą karinę tech- 
niką; be to, į pagalbą suomiams vyko savanoriai iš Anglijos, JAV ir 
ypač Prancūzijos. Bet buvo tik vienas kelias atgabenti į Suomiją kari- 
nę įrangą ir savanorius. Narviko uostas, kalnų geležinkeliu sujungtas 
su Švedijos geležies rūdos kasyklomis, dabar turėjo ne tik strateginę, 
bet ir moralinę reikšmę. Tačiau tiekiant suomiams pagalbą per Nar- 
viko uostą buvo pažeidžiamas Norvegijos ir Švedijos neutralumas. 
Abi šios šalys, vienodai bijojusios ir Vokietijos, ir Rusijos, norėjo tik 
vieno — nebūti įtrauktos į karą, kuris jau pradėjo aplink liepsnoti ir 
galėjo persimesti ir į jas. Neutralumą jos laikė vieninteliu būdu išlikti. 
Tačiau, nors Didžiosios Britanijos vyriausybė vengė net formaliai pa- 
žeisti Norvegijos teritorinių vandenų neutralumą, minuodama Nor- 
vegijos koridorių, kad įgytų pranašumą prieš Vokietiją, paklusdama 
kilnesnei paskatai, tik netiesiogiai susijusiai su mūsų kariniais intere- 
sais, ji pateikė Norvegijai ir Švedijai daug rimtesnį reikalavimą - leisti 
laisvai gabenti į Suomiją žmones ir karinę įrangą. 

Nuoširdžiai užjaučiau suomius ir palaikiau visus siūlymus su- 
teikti jiems pagalbą. Džiaugiausi šiomis naujomis ir palankiomis 

nuotaikomis, tikėdamasis, kad jos padės mums pasiekti didelį stra- 
teginį pranašumą prieš Vokietiją, kuri tokiu būdu bus atkirsta nuo 
savo svarbiausių geležies rūdos šaltinių. Jei Narvikas būtų tapęs sa- 
votiška sąjungininkų baze tiekti pagalbą suomiams, tikrai būtų buvę 
nesunku neleisti vokiečių laivams pasikrauti ten rūdos ir Norvegijos 
koridoriumi gabenti ją į Vokietiją. Jei būtų pavykę susitarti su norve- 
gais ir švedais, svarbesnes problemas būtume išsprendę mažesnėmis 
pastangomis. Gruodžio 16 d. vėl pabandžiau gauti leidimą atlikti pa- 
prastą operaciją, kuriai nereikėjo kraujo praliejimo - minuoti Norve- 
gijos koridorių. 

Gruodžio 22 d. mano memorandumą aptarė kabinetas, ir aš pa- 
sakiau ugningą kalbą, ragindamas jį surengti. Tačiau man nepavy- 
ko įtikinti kolegų priimti sprendimą, suteikiantį galimybę pradėti 
veikti. Kabinetas nutarė apsiriboti diplomatiniu protestu Norvegijai 
dėl Vokietijos piktnaudžiavimo jos teritoriniais vandenimis, o štabų 
viršininkams buvo nurodyta „apsvarstyti būsimų veiksmų Skandi- 
navijos teritorijoje karines pasekmes“. Jiems buvo pavesta „parengti 
desantinės operacijos Narvike planą, siekiant padėti Suomijai, taip 
pat aptarti, kokią karinę reikšmę turėtų, jei Vokietija okupuotų pie- 
tinę Norvegiją“. Tačiau Admiralitetui nebuvo įsakyta imtis veiksmų. 
Gruodžio 21 d. išsiunčiau aplinkraštį, kuriame apibendrinau Žvalgy- 
bos pranešimus, rodančius, kad rusai turi ketinimų užimti Norvegiją. 
Žvalgybininkai teigė, kad sovietai Murmanske sutelkė tris divizijas, 
besirengiančias jūrinei operacijai. „Gali būti, - apibendrinau aš, - kad 
šiame regione prasidės nauji karo veiksmai.“ Ir jie tikrai prasidėjo, 
nors rusai su jais neturėjo nieko bendra. 

Jau seniai troškau užimti Altmark, pagalbinį Graf Spee laivą. Tai buvo 
plaukiojantis kalėjimas, kuriame vokiečiai kalino mūsų nuskandin- 
tų prekybinių laivų įgulas. Britų karo belaisviai, kuriuos kapitonas 

Langsdorffas pagal tarptautinius įstatymus išlaisvino Montevidėjuje, 
mums sakė, kad Altmarke yra apie 300 britų jūreivių. Šis laivas slėpėsi 
Pietų Atlante daugiau nei du mėnesius, o paskui jo kapitonas, nu- 
sprendęs, kad medžioklė baigėsi, nusprendė grįžti į Vokietiją. Laimė 
ir oras buvo jam palankūs ir mūsų lėktuvai jį pastebėjo tik vasario 
14 d. Norvegijos vandenyse, kai jis plaukė tarp Islandijos ir Farerų 
salų. 

Admiraliteto paskelbtame pranešime buvo sakoma, kad „kai kurie 
tinkamai parengti Jo Didenybės laivai buvo išsiųsti jį sulaikyti“. Kapi- 
tono Philipo Viano (jis pats plaukė karinio jūrų laivyno laivu Cossack) 
vadovaujama eskadrinių minininkų flotilė netrukus aptiko Altmark, 
tačiau iš pradžių nesiėmė jokių veiksmų. Altmark pasislėpė Jiosingo 
fjorde, siauroje pusantros mylios ilgio įlankoje, apsuptoje aukštų ap- 
snigtų uolų. Dviejų britų eskadrinių minininkų įguloms buvo įsaky- 
ta patekti į Altmark ir išsiaiškinti, kas jame yra. Tačiau prie įplaukos 
į fjordą mūsų laivus pasitiko du norvegų kanonieriniai laivai, kurie 
pranešė, kad Altmark yra neginkluotas, vakar buvo apieškotas ir gavo 
leidimą plaukti į Vokietiją Norvegijos teritoriniais vandenimis. Tai 
išgirdę mūsų eskadriniai minininkai pasitraukė. 


“—-— 


Vokiečių laivas Altmark viename iš Norvegijos fiordų. 

Kai ši Žinia pasiekė Admiralitetą, aš, gavęs užsienio reikalų minis- 
tro sutikimą, įsakiau mūsų laivams įplaukti į fjordą. Vianas padarė 
visa kita. Tą naktį Cossack, įjungęs prožektorius, per ledo lytis įplaukė 
į fjordą. Pirmiausia Vianas įlipo į norvegų kanonierinį laivą Kjell ir 
pareikalavo bendrai nulydėti Altmark į Bergeną, kur jis pagal tarp- 
tautinius įstatymus bus apieškotas. Norvegų kapitonas dar kartą jį 
patikino, kad Altmark buvo apieškotas du kartus, ir ginklų nei britų 
belaisvių laive nėra. Tada Vianas pasakė ketinąs aborduoti Altmark ir 
pasiūlė norvegų pareigūnui prie jo prisidėti. Šis atsisakė. 

Tuo metu horizonte pasirodė pats Altmark ir bandydamas taranuoti 
Cossack užplaukė ant seklumos. Cossack priplaukė prie jo ir, laivams 
susilietus, grupė britų jūreivių šturmavo Altmark. Kilo susirėmimas, 
per kurį žuvo keturi vokiečiai, penki buvo sužeisti. Netrukus dalis 
įgulos pabėgo į krantą, o likusieji pasidavė. Mūsų jūreiviai ėmė ieš- 
koti britų belaisvių. Netrukus jie buvo rasti; šimtai jų buvo paslėpti 
sandėliuose, o kai kurie net tuščiame alyvos bake. Šaukdami „Britų 
karinis jūrų laivynas!“ jie išlaužė duris, ir belaisviai išbėgo ant denio. 
Iš viso buvo išvaduoti 299 belaisviai; jie buvo perkelti į mūsų naikin- 
tojus. Taip pat buvo nustatyta, kad Altmark turėjo du automatinius 
zenitinės artilerijos pabūklus ir keturis kulkosvaidžius. Nors norve- 
gai du kartus užlipo ant jo denio, jis nebuvo apieškotas. Visą tą laiką 
norvegų kanonieriniai laivai stebėjo įvykius nesikišdami. Vidurnaktį 


41 

Vianas paliko fjordą ir išplaukė Forto fjordo link. 

Mudu su admirolu Poundu jaudindamiesi laukėme Admiraliteto 
karo kabinete. Aš labai smarkiai spaudžiau Užsienio reikalų ministe- 
riją ir puikiai supratau, kad mūsų veiksmai gali turėti rimtų pasekmių. 
Bet visai šaliai ir vyriausybei buvo svarbu tik vienas dalykas: ar laive 
yra britų karo belaisvių. Todėl nuoširdžiai džiaugėmės, kai apie trečią 
valandą ryto gavome žinią, kad trys šimtai jų buvo rasti ir išgelbėti. 
Tai buvo svarbiausia. 

Kaip jau Žinote, Hitleris priėmė sprendimą pulti Norvegiją gruo- 
džio 14 d. ir nuo to laiko štabo karininkai, vadovaujami Keitelio, 

rengė būtinus planus. Incidentas su Altmarku neabejotinai dar labiau 
paskatino juos veikti. Vasario 20 d., Keitelio siūlymu, Hitleris skubiai 
iškvietė į Berlyną generolą von Falkenhorstą, kuris tuo metu vado- 
vavo kariuomenės grupei Koblence, o 1918 m. dalyvavo Vokietijos 
kampanijoje Suomijoje. Tą pačią popietę Hitleris su juo, Keiteliu ir 
Jodliu išsamiai aptarė Norvegijos puolimo planą; Falkenhorstas 
buvo paskirtas vokiečių ekspedicinių pajėgų vadu. Svarbiausia čia 
buvo eiliškumas — ar pradėti kampaniją Norvegijoje prieš operaci- 
ją kodiniu pavadinimu „Fall Gelb“, tai yra, Prancūzijos puolimą, ar 
po jos? Kovo 1 d. sprendimas buvo priimtas: pirmiausia Norvegija. 
Kovo 16 d. Hitleris sušaukė karo vadų susirinkimą, per kurį nustatė 
preliminarią veiksmų pradžios dieną - balandžio 9 d. 


Tuo metu sovietai visomis savo jėgomis puolė Suomiją. Jie padvi- 
gubino savo pastangas pralaužti Mannerheimo liniją, norėdami su- 
spėti iki atšilimo. Deja, tais metais pavasaris ir atšilimas, į kurį dėjo 
viltis sunkioje padėtyje atsidūrę suomiai, vėlavo beveik šešias savai- 
tes. Didelis sovietų puolimas Karelijos sąsmaukoje, kuris truko ketu- 
riasdešimt dvi dienas, prasidėjo vasario 1 d. Jį lydėjo įnirtingas san- 
dėlių ir geležinkelio mazgų užnugaryje bombardavimas iš oro. Prieš 
pagrindinį pėstininkų puolimą sovietai dešimt dienų intensyviai ap- 
šaudė suomius iš vienas prie kito sustatytų artilerijos pabūklų. Po dvi 
savaites trukusių mūšių Mannerheimo linija buvo pralaužta. Sovietų 
aviacijos antskrydžiai prieš svarbų Vypurio fortą ir bazę tapo dar in- 
tensyvesni. Mėnesio pabaigoje Mannerheimo linija buvo dezorgani- 
zuota ir rusai galėjo sutelkti savo pastangas prieigose prie Vypurio. 
Suomių kariuomenei trūko šaudmenų, kariai buvo išsekę. 

Garbingas korektiškumas, trukdęs mums imtis strateginių 
iniciatyvų, taip pat neleido imtis veiksmingų priemonių aprūpin- 
ti Suomiją ginklais. Tačiau prancūzai užjautė suomius labiau, ir šį 

jausmą tvirtai rėmė Daladier. 
Kovo 2 d., nepasitaręs su Di- 
džiosios Britanijos vyriausybe, 
jis sutiko nusiųsti Suomijai 50 
tūkst. savanorių ir šimtą bom- 
bonešių. Mes, Žinoma, nega- 
lėjome suteikti tokios didelės 
pagalbos. Ji buvo didesnė, nei 
leido suteikti sveikas protas, 
atsižvelgiant į dokumentus, 
rastus pas vokiečių majorą Bel- 
gijoje ir nepaliaujamus žval- 
gybos pranešimus apie nuolat 
augantį vokiečių karių skaičių 
Vakarų fronte. Nusprendėme 
nusiųsti suomiams penkiasde- 
šimt britų bombonešių. Kovo 
12 d. kabinetas nutarė dar 
kartą apsvarstyti galimybę su- 
rengti desantines kariuomenės 
operacijas Narvike ir Trond- 
heime, o paskui Stavangeryje ir Bergene, ir taip padėti prancūzams 
suteikti didesnę pagalbą Suomijai. Šių operacijų planai turėjo būti 
parengti iki kovo 20 d., nors būtino Norvegijos ir Švedijos leidimo 
dar nebuvo gauta. Tuo tarpu kovo 7 d. Paasikivi dar kartą nuvyko į 
Maskvą, šį kartą aptarti paliaubų sąlygų. Kovo 12 d. suomiai priėmė 
rusų sąlygas. Visi mūsų desantinių operacijų planai vėl buvo atidėti, 
o joms vykdyti sutelkti kariuomenės daliniai buvo iš dalies išsisklai- 
dyti. Toms dviem divizijoms, kurios buvo paliktos Anglijoje, dabar 
buvo leista vykti į Prancūziją, ir mūsų smogiamosios pajėgos, kurias 


Sovietų artilerija apšaudo suomių pozicijas. 


ketinome panaudoti operacijoms Norvegijoje, sumažėjo iki vienuoli- 
kos batalionų. 

Suomijos pralaimėjimas sukėlė ir kitų pokyčių. Kovo 18 d. Hitleris 
susitiko su Mussoliniu Brenerio perėjoje, Italijos pusėje. Hitleris są- 
moningai sudarė Mussoliniui įspūdį, kad vokiečiai nesiruošia pradė- 
ti sausumos puolimo vakaruose. Kovo 19 d. Chamberlainas kalbėjo 
Bendruomenių rūmuose. Atsakydamas į sustiprėjusią kritiką vyriau- 
sybei dėl politikos Suomijos atžvilgiu, jis išsamiai apžvelgė visą mūsų 
pagalbos teikimo Suomijai istoriją. Jis pareiškė, kad mūsų veiksmus 
pirmiausia lėmė pagarba Norvegijos ir Švedijos neutralumui, ir tei- 
gė, kad vyriausybė elgėsi teisingai neskubėdama prisidėti prie tokių 
bandymų padėti suomiams, kurie turėjo mažai galimybių sulaukti 
sėkmės. Suomijos pralaimėjimas pražudė Daladier vyriausybę, ku- 
rios vadovas suteikė Suomijai labai svarią, nors ir pavėluotą pagalbą, 
ir karštai ragino prisidėti ir mus, kritikuodamas už neryžtingumą. 
Kovo 21 d. buvo suformuota nauja vyriausybė, vadovaujama Rey- 
naud'o, kuri įsipareigojo imtis ryžtingesnių karo veiksmų. 

Mano santykiai su Reynaud'u buvo kitokie nei su Daladier. Mes 
su Reynaud'u ir Mandeliu vienodai vertinome Miuncheno susitari- 
mą. Daladier laikėsi kitokios nuomonės. Taigi aš palankiai įvertinau 
Prancūzijos vyriausybės pasikeitimą. Kovo 28 d. prancūzų ministrai 
atvyko į Londoną, į sąjungininkų Aukščiausios karo tarybos posėdį. 
Chamberlainas savo kalboje išsamiai ir aiškiai išsakė savo požiūrį į 
susidariusią situaciją. Jis teigė, kad Vokietija turi dvi pažeidžiamas 
vietas: geležies rūdos ir naftos tiekimą. Pagrindiniai šių medžiagų šal- 
tiniai buvo skirtingose Europos pusėse. Geležies rūda buvo atvežama 
iš šiaurės. Chamberlainas išsamiai argumentavo, kodėl reikia užkirsti 
kelią geležies rūdos tiekimui iš Švedijos į Vokietiją. Jis taip pat kalbėjo 
apie naftos telkinius Rumunijoje ir Azerbaidžane; Vokietijai, sakė jis, 
reikia sutrukdyti gauti jų produktų, jei įmanoma, diplomatiniu būdu. 
Aš patenkintas klausiausi šių svarių argumentų - net neįsivaizdavau, 
kad mudviejų su Chamberlainu nuomonės taip sutampa. 

Trečiojo reicho propagandos ministras J. Goebbelsas 1940 m. 


Ponas Reynaud kalbėjo apie vokiečių propagandos poveikį prancū- 
zų kovinei dvasiai. Vokiečių radijas kiekvieną vakarą trimitavo, kad 
reichas nekonfliktuoja su Prancūzija; kad karo priežastis yra garan- 
tijos, kurias Britanija suteikė Lenkijai; kad Britanija įvėlė į karą Pran- 
cūziją ir net, kad ji nepajėgi kariauti. Goebbelsas siekė, kad karas su 
Prancūzija vyktų taip pat vangiai kaip ir dabar, tikėdamasis, kad tarp 
penkių milijonų prancūzų, pašauktų į kariuomenę, kils nepasitenki- 
nimas ir Prancūzijoje į valdžią ateis vyriausybė, kuri sieks kompromi- 
so su Vokietija, ir paliks Didžiąją Britaniją likimo valiai. 

Reynaud sakė, kad daugelis prancūzų klausia, kaip sąjunginin- 
kai gali laimėti karą. Nepaisant Didžiosios Britanijos pastangų, vo- 
kiečių divizijų skaičius vis tiek auga sparčiau negu mūsų. Taigi 
kada galime tikėtis užsitikrinti kiekybinį pranašumą, kuris būtinas 

sėkmingiems karo veiksmams Vakaruose? Mes nežinojome, kaip 
vokiečių kariuomenė aprupinama ginkluote ir amunicija. Prancūzi- 
joje vyravo nuomonė, kad karas atsidūrė aklavietėje ir kad Vokieti- 
jai užtenka tik laukti. Jeigu nebus imtasi kokių nors veiksmų neleisti 
priešui apsirūpinti nafta ir kitomis žaliavomis, „žmonės gali pradėti 
manyti, kad blokada nepadės įveikti vokiečių“. Jis karštai ragino im- 
tis priemonių neleisti vokiečiams gauti iš Švedijos geležies rūdos ir 
taip sutrikdyti Vokietijos geležies ir plieno pramonės įmonių veiklą. 
Jo išvada buvo tokia, kad sąjungininkai turi užminuoti Norvegijos te- 
ritorinius vandenis palei pakrantę, o vėliau tokiu pat būdu sutrikdyti 
rūdos tiekimą į Vokietiją iš Liuleo uosto. Jis pabrėžė, kad dabar labai 
svarbu sutrukdyti Vokietijai gauti naftos iš Rumunijos. 

Galiausiai buvo nuspręsta, kad kai Norvegijai ir Švedijai bus nu- 
siųsti bendro pobūdžio pranešimai, mes balandžio 5 d. užminuosime 
Norvegijos teritorinius vandenis. Taip pat buvo sutarta, kad jei Vo- 
kietija įsiverš į Belgiją, sąjungininkų kariai tuojau įžengs į tos šalies 
teritoriją, nelaukdami oficialaus kvietimo; o jei Vokietija įsiveržtų į 
Olandiją ir Belgija neateitų jai į pagalbą, sąjungininkai manys turį tei- 
sę įžengti į Belgiją, siekiant padėti Olandijai. 

Galiausiai sąjungininkų komunikate buvo pareikšta, kad Didžio- 
sios Britanijos ir Prancūzijos vyriausybės, pasiekusios tvirtą susita- 
rimą, iškilmingai skelbia, kad šio karo metu jos nesiderės, nesudarys pa- 
liaubų ar taikos sutarčių be kitos pusės sutikimo. 

Vėliau šis susitarimas tapo labai svarbus. 


Balandžio 3 d. Britanijos kabinetas, vykdydamas Aukščiausiosios 
karo tarybos sprendimą, leido Admiralitetui balandžio 8 d. užmi- 
nuoti Norvegijos vandenis. Pavadinau šią minavimo operaciją „Wilf- 
redu“, nes ji buvo labai nedidelio masto ir nekalta. Kadangi mums 
užminavus Norvegijos vandenis vokiečiai galėjo imtis atsakomųjų 

veiksmų, taip pat buvo nuspręsta nusiųsti į Narviką britų brigadą 
ir Prancūzijos karių kontingentą išvalyti uostą ir prieiti prie Švedijos 
sienos. Į Stavangerį, Bergeną ir Trondheimą taip pat turėjo būti išsiųs- 
ta kariuomenė, siekiant neleisti priešui užimti šių bazių. 

Pasipylė grėsmingos naujienos, vienos daugiau, kitos mažiau ti- 
kėtinos. Karo kabineto posėdyje balandžio 3 d. karo ministras infor- 
mavo mus apie Karo ministerijos gautą žinią, kad vokiečiai Rostoke 
telkia dideles pajėgas, ketindami, jei prireiks, užimti Skandinaviją. 
Užsienio reikalų ministras sakė, kad naujienos iš Stokholmo patvirti- 
na šį pranešimą. Pasak Švedijos diplomatinės misijos Berlyne, Štetine 
ir Svinemiundėje buvo sutelkta daug Vokietijos laivų, kurių bendra 
talpa siekė 200 tūkst. tonų ir kurie atvežė apie 400 tūkst. karių. Buvo 
spėjama, kad šie kariai yra pasirengę smogti kontrsmūgį atsakydami 
į mūsų galimą puolimą Narvike ir kituose Norvegijos uostuose, dėl 
kurių vokiečiai, kaip buvo kalbama, nesiliovė nerimavę. 

Balandžio 4 d., ketvirtadienį, Chamberlainas pasakė nepaprastai 
optimistišką kalbą. Hitleris, pareiškė jis, „pavėlavo“. Per septynis mė- 
nesius mes ištaisėme buvusius trūkumus ir smarkiai sustiprinome 
savo kovinę galią. O Vokietija jau buvo taip gerai pasirengusi, kad 
dar labiau sustiprinti savo ginkluotųjų pajėgų jau nelabai galinti. 


Vokiečių 
povandeninis laivas 


"* Svinemiundės 


: uoste. 

Jo vertinimas buvo klaidingas. Pagrindinis jo argumentas, kad da- 
bar mes ir Prancūzija esame stipresni nei karo pradžioje, buvo netei- 
singas. Kaip jau sakiau, vokiečiai jau ketvirtus metus aktyviai gamino 
ginklus, o mes nuo jų atsilikome - mūsų rezultatai turbūt galėjo būti 
prilyginti antriems pasirengimo metams. Be to, prieš ketverius me- 
tus sukurta vokiečių kariuomenė kas mėnesį darėsi vis brandesnė ir 
stipresnė, ir Prancūzijos kariuomenės turėtas pranašumas dėl geres- 
nio karių parengimo ir veiksmų derinimo palaipsniui išnyko. Padėtis 
liko neaiški. Mano pasiūlytiems nedideliems projektams buvo pritar- 
ta, tačiau nė viena pusė nesiėmė didelio masto veiksmų. Tuomet ap- 
siribojome įgyvendindami blokadą minuodami Norvegijos koridorių 
šiaurėje ir bandydami užkirsti kelią Vokietijai gauti naftą iš pietryčių. 
Vokiečių užnugaryje viešpatavo ramybė ir tyla. Ir staiga didžiulė ne- 
tikėtumų lavina privertė sąjungininkus atsisakyti neveiklumo arba 
nereikšmingų veiksmų politikos. Netrukus sužinojome, ką reiškia 
totalinis karas. 

2l skgrius 


Norvegija 


Prieš tęsdamas pasakojimą turiu paaiškinti, kaip 1940 m. balandžio 
mėnesį pasikeitė mano padėtis. 

Gynybos koordinavimo ministro postas, kurį užėmė lordas Chat- 
fieldas, tapo nebereikalingas. Jis lengvai sutiko pasitraukti, ir balan- 
džio 3 d. Chamberlainas priėmė jo atsistatydinimą. Balandžio 4 d. 
vyriausybė pareiškė nutarusi palikti šį postą laisvą, o Karinio koor- 
dinavimo komiteto posėdžiams skirti pirmininkauti pirmąjį Admira- 
liteto lordą kaip svarbiausią iš karinių ministerijų vadovų. Taip pra- 
dėjau pirmininkauti šio komiteto posėdžiams, kurie nuo balandžio 8 
iki 15 d. vykdavo kasdien, kartais net du kartus per dieną. Taigi man 
teko labai didelė atsakomybė, bet neturėjau jokių teisių, būtinų norint 
efektyviai vadovauti. Tarp kitų karinių ministerijų vadovų, taip pat 
jėjusių į Karo kabineto sudėtį, aš buvau „pirmas tarp lygių“. Netu- 
rėjau galios priimti sprendimus ar juos įgyvendinti, jeigu manęs ne- 
palaikydavo kitų karinių ministerijų vadovai ir jų štabų viršininkai. 
Taigi, daug vertų ir gabių Žmonių turėjo teisę ir pareigą išsakyti savo 
nuomonę, kokių veiksmų imtis sparčiai besikeičiančiuose kovos - nes 
tai, kas dabar prasidėjo, buvo tikra kova - etapuose. 

Štabo viršininkai, aptarę bendrą situaciją su savo ministrais, kas- 
dien rinkdavosi į posėdžius. Paskui jie priimdavo savo sprendimus, 
kurie, savaime suprantama, šiuo metu tapo itin svarbūs. Sužinoda- 
vau apie juos arba iš pirmojo jūrų lordo, kuris neturėjo jokių paslap- 
čių nuo manęs, ar iš įvairių memorandumų ir aide-memoires, kuriuos 
leisdavo Štabo viršininkų komitetas. Jei nesutikdavau su kokiu nors 
jų sprendimu, galėjau paprieštarauti Koordinavimo komiteto posė- 
džiuose, kuriuose štabų viršininkai - palaikomi savo ministerijos va- 
dovų, paprastai atlydėdavusių juos, - dalyvaudavo kaip atskiri komi- 
teto nariai. Posėdžiuose vykdavo ilgi ir mandagūs pokalbiai, o jiems 
pasibaigus sekretorius parengdavo taktišką ataskaitą, kurią paskui 
patikrindavo aviacijos, jūrų ir sausumos pajėgų ministerijų atstovai, 
kad nebūtų kokių nors nesutapimų su faktine diskusijų eiga. Mes 
sukūrėme rafinuotą diskusijų procedūrą, kai sprendimai priimami 
pasikonsultavus su visais suinteresuotais asmenimis, vadovaujantis 
pagrįsta daugumos nuomone. Tačiau to meto sąlygomis ši procedūra 
nebuvo gera. Deja, turiu pasakyti, kad vykstant tokiam karui rafinuo- 
tos procedūros netiko - karas priminė užpuolimą gatvėje, kai chuli- 
ganas puola mušti kitą žmogų lazda, plaktuku ar kitu veiksmingu 
įrankiu, ir gintis nuo jo reikia tokiomis pačiomis priemonėmis. Toks 
brutalumas tikrai pasibaisėtinas; tai viena priežasčių, kodėl turime 
vengti karo ir visas problemas spręsti taikiai, visapusiškai gerbdami 
mažumų teises ir atsižvelgdami į visas nuomones. 

Karo kabineto gynybos komitetas posėdžiaudavo beveik kasdien, 
aptardamas Karinio koordinavimo komiteto ir štabų viršininkų pra- 
nešimus. Paskui jo posėdžių išvados ar jų metu išsakytos įvairios 
nuomonės buvo perduodamos nagrinėti dažnai posėdžiavusiam ka- 
binetui. Kabineto posėdžiuose tekdavo vėl viską aiškintis iš naujo, 
ir kai svarstymų procesas pasibaigdavo, situacija dažnai jau būdavo 
pasikeitusi. Admiralitete, kuris dėl karo meto poreikių tapo mūšio 
štabu, sprendimai dėl laivyno būdavo priimami nedelsiant ir tik sun- 
kiausiais atvejais juos perduodavo nagrinėti ministrui pirmininkui, 

kuris visada mus palaikydavo. O kitose karinėse ministerijose spren- 
dimų priėmimo procesas buvo toks sudėtingas, kad laiku jų priimti 
buvo neįmanoma. Tačiau karinės kampanijos Norvegijoje pradžioje 
Admiralitetas dėl jos pobūdžio priimdavo tris ketvirtadalius visų 
sprendimų. 

Man anaiptol ne visada pavykdavo priimti geriausius sprendimus 
ir gerai išnarplioti mums iškilusias problemas, kad ir kokius įgalioji- 
mus turėjau. Įvykiai, apie kuriuos rengiuosi papasakoti, buvo labai 
audringi, o mūsų sprendimų priėmimo sistema nepaprastai chaotiš- 
ka, todėl greitai supratau, kad norint vadovauti Karo koordinavimo 
komitetui, reikia ministro pirmininko autoriteto. Todėl balandžio 15 d. 
paprašiau Chamberlaino perimti pirmininko vadžias, ir nuo to lai- 
ko, kol vyko kampanija Norvegijoje, jis pirmininkavo beveik visiems 
komiteto posėdžiams. Mudu kaip ir anksčiau puikiai sutarėme, ir jis 
savo aukščiausiu autoritetu palaikydavo mano nuomonę. 

Visi su mumis dirbę Žmonės nuolat rodydavo atsidavimą ir gerą 
valią. Tačiau ir premjeras, ir aš puikiai supratome, kokia gremėzdiška 
mūsų sprendimų priėmimo sistema - tai ypač aiškiai atsiskleisdavo 
tada, kai įvykiai pakrypdavo netikėta linkme. Nors Admiralitetas tuo 
metu grojo pirmuoju smuiku, man buvo sunku derinti kitų karinių 
ministerijų veiksmus ir tuo pat metu spręsti visas Admiraliteto, tie- 
siogiai atsakingo už laivyno veiklą, problemas. Nors ministras pir- 
mininkas perėmė iš manęs pirmininko vietą ir visada mane palaikė, 
situacija netapo lengvesnė. Nors dėl lėšų stokos ir neatsakingos poli- 
tikos beveik kiekvieną dieną patirdavome vis naujų smūgių, vis dėl- 
to išlaikiau savo padėtį šioje draugiškoje, bet nelabai veiksmingoje ir 
organizuotoje grupėje. 

Ilgainiui, bet tik po to, kai mus ištiko daug nesėkmių Skandinavi- 
joje, buvau įgaliotas šaukti štabo viršininkų, be kurių nieko negalėjo- 
me padaryti, komiteto posėdžius ir jiems pirmininkauti; man buvo 
oficialiai pavesta teikti „jiems nurodymus ir patarimus“. Generolas 
Ismay'us, aukštas štabo karininkas, vadovaujantis Centriniam štabui, 

buvo paskirtas mano žinion kaip mano štabo karininkas ir atstovas, ir 
dėl šios priežasties taip pat tapo visateisiu Štabo viršininkų komiteto 
nariu. Pažinojau Ismay'ų daugelį metų, tačiau tik dabar mūsų san- 
tykiai tapo artimesni. Taigi štabų viršininkai, kaip komiteto nariai, 
buvo atskaitingi man, o aš, kaip ministro pirmininko pavaduotojas, 
nominaliai galėjau veikti jų sprendimus bei nustatyti bendrą jų poli- 
tikos kryptį. Kita vertus, jie, savaime suprantama, pirmiausia klausy- 
davo savo ministrų, kurie dėl žmogiškų ambicijų nenorėjo perleisti 
savo įgaliojimų vienam iš kolegų. Be to, mano pareigybės aprašyme 
buvo aiškiai nurodyta, kad aš naudoju savo įgaliojimus Karinio ko- 
ordinavimo komiteto vardu. Taigi mano pečius slėgė atsakomybė už 
daugybę uždavinių, tačiau tuo pat metu neturėjau pakankamai įga- 
liojimų juos įgyvendinti. Nepaisant to, jaučiausi esąs pajėgus paska- 
tinti veikti šią naują instituciją. Tačiau ji egzistavo tik savaitę. Bet aš ir 
toliau artimai bendravau ir glaudžiau bendradarbiavau su generolu 
Ismay'umi ir Štabo viršininkų komitetu - nuo 1940 m. gegužės 1 d. iki 
1945 m. liepos 27 d., kai atsistatydinau iš savo pareigų. 


+1+3x 


Balandžio 5 d., penktadienio vakarą, Vokietijos pasiuntinys Osle 
pakvietė garsius svečius, tarp jų vyriausybės narius, pažiūrėti filmą 
apie tai, kaip Vokietija užkariavo Lenkiją. Filmas baigėsi baisiomis 
Varšuvos bombardavimo scenomis. Baigiamasis užrašas skelbė: „Už 
tai jie gali padėkoti savo draugams britams ir prancūzams.“ Svečiai 
išsiskirstė tylėdami ir prislėgti. Tačiau Norvegijos vyriausybei dides- 
nį susirūpinimą kėlė britų veiksmai. Balandžio 8 d. tarp 4 valandos 30 
minučių ir 5 valandos keturi britų eskadriniai minininkai užminavo 
įplauką į Vakarų fjordą - įlanką, vedančią į Narviko uostą. 5 valandą 
apie tai pranešė Londono radijas, o 5 valandą 30 minučių Norvegi- 
jos užsienio reikalų ministrui buvo įteikta Jo Didenybės vyriausybės 

Norvegijos krantų Orzel paskandino vokiečių karius gabenusį laivą Rio de Janeiro, o birželio 


pradžioje dingo be žinios. 


nota. Osle visą rytą buvo rašomi protestai Londonui. Bet po pietų 
Admiralitetas informavo Norvegijos pasiuntinybę Londone, kad prie 
Norvegijos krantų buvo pastebėti vokiečių karo laivai, plaukiantys 
šiaurėn, veikiausiai į Narviką. Maždaug tuo pačiu metu Norvegijos 
sostinėje buvo gauti pranešimai, kad pietinėje Norvegijos pakrantėje 
Lenkijos povandeninis laivas Orzel paskandino vokiečių karinį trans- 
portinį laivą Rio de Janeiro, vežusį karius; nemažai vokiečių kareivių 
išgelbėjo vietos Žvejai, kuriems jie pasakojo plaukę į Bergeną padėti 
norvegams ginti savo šalį nuo britų ir prancūzų. Paskui Vokietija už- 
puolė Daniją, bet Norvegija apie tai sužinojo tik po to, kai pati buvo 
užpulta. Taigi, Norvegija negavo jokio oficialaus įspėjimo. Palaužę 
simbolinį pasipriešinimą, kurio metu žuvo keli savo šaliai ištikimi 
danų kariai, vokiečiai lengvai užėmė Daniją. 

Tą pačią naktį vokiečių karo laivai atvyko į Oslą. Kranto artilerija 
atidengė ugnį. Uostą gynė norvegų laivas Olav Tryggvason ir du minų 
traleriai. Auštant į fjordą įplaukė du vokiečių minų traleriai, norė- 
dami netoli kranto baterijų išlaipinti karius. Olav Tryggvason nuskan- 
dino vieną minų tralerį, bet vokiečių kariuomenė vis tiek išsilaipino 
ir užėmė artilerijos pozicijas. Tačiau vienas drąsus minavimo laivas 

fjordo Žiotyse sulaikė du vokiečių eskadrinius minininkus ir padarė 
žalos kreiseriui Emden. Į kovą su okupantais tuoj pat, be jokių spe- 
cialių nurodymų stojo ginkluotas Norvegijos banginių medžioklės 
laivas, kuriame buvo vienas pabūklas. Jo pabūklas buvo sunaikintas; 
laivo kapitonui sprogimas nutraukė abi kojas. Nenorėdamas atimti 
drąsos iš savo įgulos, jis nusirito už borto ir žuvo kaip didvyris. Į fjor- 
dą jau įsiveržė pagrindinės vokiečių pajėgos, vadovaujamos sunkiojo 
kreiserio Bliicher, plaukdamos į siaurumą, saugomą Oskarborgo tvir- 
tovės. Norvegų artilerija atidengė ugnį, ir dvi torpedos, paleistos nuo 
kranto penkių šimtų jardų atstumu, tiksliai pataikė į taikinį. Bliicher 
greitai nuskendo; žuvo juo plaukę aukšti Vokietijos karinės adminis- 
tracijos karininkai ir gestapo būrių kariai. Kiti vokiečių laivai, tarp jų 
ir Liikkow, atsitraukė. Apgadintas Emden nebedalyvavo jūros mūšyje. 
Galiausiai Oslo uostas buvo užimtas, bet ne iš jūros, o iš sausumos; jį 
užėmė desantininkų būriai, išlaipinti fjorde iš lėktuvų ir laivų. 

Vokiečių puolimas tuoj išsiplėtė, pasiekdamas visą Hitlerio plane 
numatytą mastą. Vokiečių kariai išsilaipino Kristiansande ir Stavan- 
geryje, taip pat šiauriau įsikūrusiame Bergene ir Trondheime. 

Tačiau drąsiausiai jie veikė Narvike. Visą savaitę į šį uostą Norve- 
gijos „koridoriumi“, prisidengdami šios šalies neutralumu, plaukė 
tariamai tušti pasikrauti rūdos vykstantys vokiečių laivai. Iš tiesų jie 
gabeno ginklus ir šaudmenis. Prieš keletą dienų iš Vokietijos išplau- 
kė dešimt vokiečių eskadrinių minininkų; kiekvienas jų vežė po du 
šimtus karių. Juos saugojo Scharnhorst ir Gneisenau. Šie laivai pasiekė 
Narviką balandžio 9-osios rytą. 

Fjorde stovėjo du kovai pasirengę norvegų karo laivai — Norge ir 
Eidsvold. Auštant jie pastebėjo, kad uosto link dideliu greičiu artėja 
eskadriniai minininkai, bet dėl sniego audros buvo neįmanoma at- 
pažinti, kokiai šaliai jie priklauso. Netrukus prie Eidsvold motorine 
valtimi priplaukė vokiečių karininkas ir pareikalavo pasiduoti. Laivo 
vadas trumpai atkirto: „Aš pradedu puolimą.“ Vokiečių karininkui 
pasišalinus, Eidsvold tuoj pat sunaikino vokiečių torpedų kruša; be- 
veik visi įgulos nariai žuvo. Tuo tarpu Norge atidengė ugnį, bet taip 
pat po kelių minučių buvo torpeduotas ir iš karto nuskendo. Per drą- 
sų, bet beviltišką dviejų laivų pasipriešinimą žuvo 287 norvegų jū- 
rininkai, mažiau nei šimtas išsigelbėjo. Dabar užimti Narviką buvo 
lengva. Taip mes visam laikui praradome šį strateginį punktą. 

Balandžio 9 d. rytą admirolas Forbesas su pagrindiniu laivynu 
įplaukė į Bergeną. Padėtis Narvike buvo neaiški. Tikėdamasis ne- 
leisti vokiečiams užimti šį uostą, vyriausiasis britų pajėgų vadas įsa- 
kė kapitonui Warburtonui-Lee, vadovavusiam mūsų eskadriniams 
minininkams, įplaukti į fjordą ir neleisti ten išsilaipinti priešams. 
Vykdydamas įsakymą kapitonas Warburtonas-Lee su penkiais savo 
laivyno eskadriniais minininkais - Hardy, Hunter, Havock, Hotspur ir 
Hostile - įplaukė į Vakarų fjordą. Norvegų pilotai Traniojuje pranešė 
jam, kad anksčiau į fjordą įplaukė šeši didesni nei jo vokiečių laivai 
(lydimi povandeninio laivo) ir užminavo įplauką į uostą. Persiųs- 
damas šią informaciją, jis pridūrė: „Planuoju pulti auštant.“ Balan- 
džio 10 d. penki britų eskadriniai minininkai leidosi į kelią per rūką 
ir pūgą ir auštant sustojo priešais Narviką. Uoste buvo penki priešo 

eskadriniai minininkai. Per pirmąjį puolimą Hardy torpedavo laivą, 
virš kurio plevėsavo vokiečių vado gairelė; per sprogimą vadas žuvo. 
Kitas eskadrinis minininkas buvo paskandintas dviem torpedomis, 
o likę trys buvo labai smarkiai apšaudyti pabūklais ir nebegalėjo 
veiksmingai pasipriešinti. Uoste taip pat buvo 23 prekybiniai laivai 
iš įvairių šalių, tarp jų penki britų laivai; šeši vokiečių laivai buvo 
paskandinti. Puolime dalyvavo tik trys iš penkių mūsų eskadrinių 
minininkų. Hotspur ir Hostile buvo palikti rezerve ginti juos nuo ar- 
tilerijos apšaudymo nuo kranto arba naujų vokiečių laivų, jeigu jie 
pasirodytų. Jie prisidėjo tik prie antros atakos, ir Hotspur paskandino 
torpedomis du prekybinius laivus. Kapitono Warburtono-Lee laivai 
visiškai nenukentėjo; priešai buvo priversti nutraukti ugnį, o po va- 
landą trukusios kovos iš įlankų nepasirodė jokie nauji priešų laivai. 

Tačiau staiga situacija visiškai pasikeitė. Grįždamas iš trečiosios 
atakos kapitonas Warburtonas-Lee pamatė atplaukiančius tris naujus 
laivus. Atrodė, kad jie neketina plaukti arčiau, todėl kova prasidėjo 
7 tūkst. jardų atstumu. Staiga iš rūko išniro dar du laivai. Iš pradžių 
Warburtonas-Lee pamanė, kad tai britų laivai, tačiau paaiškėjo, kad 
tai vokiečių eskadriniai minininkai, kurie buvo sustoję gretimame 
fjorde. Netrukus prabilo sunkesni vokiečių laivų pabūklai; Hardy 
tiltelis buvo sunaikintas, Warburtonas-Lee mirtinai sužeistas, ir visi 
jo karininkai bei bendražygiai žuvo arba buvo sužeisti, išskyrus jo 
sekretorių leitenantą Stanningą, kuris perėmė šturvalą. Kita raketa 
sprogo mašinų skyriuje ir smarkiai apšaudomas eskadrinis mininin- 
kas užplaukė ant seklumos. Hardy kapitonas išsiuntė savo laivynui 
paskutinį signalą: „Tęskite kovą.“ 

Tuo tarpu Hunter buvo paskandintas, o apgadinti Hotspur ir Hosti- 
le kartu su Havock išplaukė į atvirą jūrą. Priešas, kuris užtvėrė jiems 
kelią, tuo metu nebegalėjo jų sustabdyti. Po pusės valandos jie suti- 
ko didelį laivą, plaukiantį nuo jūros pusės. Tai buvo Rauenfels, ga- 
benantis vokiečių šaudmenų atsargas. Havock apšaudė jį, ir Rauenfels 
greitai susprogo. Hardy įgulai su savo žuvusio vado kūnu pavyko 

Zenitiniai vokiečių pabūklai Flak18 Oslo uoste. 


nusigauti iki kranto; War- 
burtonas-Lee po mirties 
buvo apdovanotas Vikto- 
rijos kryžiumi. Jis su savo 
įgula sudavė priešui smarkų 
smūgį ir įsirašė į mūsų kovų 
jūrose metraščius. 

Vokiečiai prieš nekaltą 
ir bejėgę Norvegiją suren- 
gė staigų, negailestingą ir 
kruopščiai apgalvotą puoli- 
mą. Invazijai jie skyrė sep- 
tynias kariuomenės divizi- 
jas. Būdingas ir svarbus šios 
operacijos bruožas buvo tas, 
kad jie panaudojo 800 kovi- 
nių ir 250—300 transportinių 
lėktuvų. Per keturiasdešimt 
aštuonias valandas jie užė- 
mė visus pagrindinius Nor- 
vegijos uostus. Karalius, 
vyriausybė, kariuomenė ir 


žmonės, kai tik suprato, kas vyksta, užsiliepsnojo rūsčia neapykan- 


ta. Bet jau buvo per vėlu. Ilgą laiką vokiečių įtaka ir jų propaganda 


neleido norvegams pamatyti tikrovės, o dabar susilpnino jų gebėjimą 


| priešintis. Majoras Ouislingas, kalbėdamas per vokiečiams atitekusį 


radiją, pasiskelbė provokišku užkariautos šalies valdovu. Beveik visi 
norvegų pareigūnai atsisakė jam tarnauti. Buvo mobilizuota kariuo- 


menė, kuri, vadovaujama generolo Ruge, nedelsdama stojo į kovą su 


užpuolikais, besiveržiančiais iš Oslo į šiaurę. Patriotai, kuriems pa- 


vyko gauti ginklų, išėjo į kalnus ir miškus. Karalius, vyriausybė ir 


parlamentas iš pradžių išvyko į Hamarą, įsikūrusį už šimto mylių 

nuo Oslo. Vokiečiai įnirtingai juos vijosi šarvuočiais ir kaip įmany- 
dami stengėsi sunaikinti bombomis ir kulkosvaidžiais iš lėktuvų. Ta- 
čiau jie ir toliau ragino šalį atkakliai priešintis. Užimtose teritorijose 
vokiečiai numalšino gyventojų pasipriešinimą ir kruvinu teroru pri- 
vertė niūriai paklusti. Norvegijos teritorija driekiasi pusiasaliu beveik 
tūkstantį mylių. Gyventojų tankumas joje mažas, kelių ir geležinkelių 
nedaug, ypač šiaurėje. Greitai užkariavęs Norvegiją Hitleris pasiekė 
reikšmingą karinę ir politinę pergalę ir aiškiai atskleidė Vokietijos 
agresyvumą, klastingumą ir žiaurumą. 


111 


mus šaltai, dabar desperatiškai prašė pagalbos. Iš pat pradžių tapo 
akivaizdu, kad mums nepavyks išgelbėti Pietų Norvegijos. Beveik visi 
mūsų apmokyti kariai ir daugelis tik iš dalies apmokytų buvo Pran- 
cūzijoje. Visos mūsų mažos, bet vis stiprėjančios karinės oro pajėgos 
buvo užimtos - jos rėmė britų ekspedicines pajėgas, užtikrino šalies 
gynybą ir dalyvavo mokymuose. Pažeidžiamų labai svarbių objektų 
apsaugai reikėjo dešimt kartų daugiau priešlėktuvinių patrankų, nei 
mes turėjome. Nepaisant to, jautėme pareigą visomis galimomis prie- 
monėmis padėti norvegams, net pakenkdami savo pačių planams ir 
interesams. Mums atrodė visai įmanoma užimti Narviką ir ginti visų 
sąjungininkų interesus. Čia Norvegijos karalius galėjo iškelti savo vė- 
liavą nebijodamas užkariautojų. Galima buvo kovoti dėl Trondheimo, 
bent jau siekiant sulaikyti užpuolikų žygį į šiaurę, kol bus atkariautas 
Narvikas, tinkamas įkurti karinę bazę. Manėme pajėgsią įvykdyti šią 
operaciją iš jūros, surinkę pajėgas, pranoksiančias visas prieš mus nu- 
kreiptas priešo pajėgas, kurioms reikės sukarti penkis šimtus mylių 
kalnuotomis vietovėmis. Kabinetas noriai pritarė visoms įmanomoms 
priemonėms gelbėti ir ginti Narviką bei Trondheimą. Netrukus ka- 
riuomenės būriai, kuriuos anksčiau ketinta siųsti į pagalbą Suomijai, 

ir specialiai Narvikui atkariauti skirti daliniai leidosi į kelią. Tačiau 
jiems trūko orlaivių, priešlėktuvinių ir prieštankinių pabūklų, tankų, 
transporto ir jų kariai buvo nepakankamai apmokyti karybos. Be to, 
Šiaurės Norvegijoje sniego danga labai stora, o mūsų kariams dar nie- 
kada nebuvo tekę bristi per tokius pusnynus. Jie neturėjo sniegbačių, 
juo labiau slidžių. Bet turėjome padaryti viską, ką galėjome. Taigi pra- 
dėjome Norvegijos gelbėjimo kampaniją, nors ji nieko gero nežadėjo. 

Išsilaipinome ar bandėme išsilaipinti Narvike, Trondheime ir kito- 
se vietose. Tačiau vokiečiai buvo neabejotinai pranašesni - jie veikė 
sumaniau, tiksliau ir energingiau. Jie nuosekliai vykdė kruopščiai 
parengtą veiksmų planą ir puikiai mokėjo plačiu mastu įvairiems 
tikslams naudoti aviaciją. Be to, jų kovinė dvasia tikrai buvo tvirtes- 
nė, ypač kai jie veikė mažomis grupėmis. Narvike paskubomis sufor- 
muotas vokiečių būrys, kurį sudarė vos 6 tūkst. žmonių, šešias savai- 
tes sulaikė įlankoje apie 20 tūkst. britų ir sąjungininkų karių, ir net 
kai buvo išstumtas iš miesto, sulaukė jų išvykimo. Narviko šturmas, 
kurį puikiai pradėjo karinis jūrų laivynas, buvo paralyžiuotas dėl to, 
kad kariuomenės vadas pabijojo imtis ryžtingų veiksmų, manyda- 
mas, kad rizika per didelė. Išsklaidžius mūsų pajėgas tarp Narviko 

ir Trondheimo, nepavyko užimti nė vieno iš šių uostų. Namsuse mes 
beprasmiškai trypčiojome vietoje. Tik Ondalsnese mūsų veiksmai 
buvo sėkmingi. Nors vokiečiams teko įveikti šimtus mylių kalnuota 
ir apsnigta vietove, jie stūmė mus atgal, ir tik keletą kartų mums pa- 
vyko išplėšti pergalę mūšyje. Mus, viešpatavusius jūrose ir galėjusius 
išsilaipinti bet kurioje neginamos pakrantės vietoje, išstūmė priešas, 
kuris judėjo sausuma labai dideliais atstumais ir susidurdamas su di- 
džiuliais sunkumais. 

Paklusdami pareigai, negailėdami jėgų bandėme įsitvirtinti Norve- 
gijoje. Manėme, kad likimas su mumis elgiasi labai žiauriai. Dabar 
matome, kad priežastis buvo visai kitokia. Gegužės pradžioje galė- 
jome guostis tik atlikę keletą sėkmingų evakuacijų. Kadangi mano 
vaidmuo rengiant šią operaciją buvo svarbus ir negalėjau paaiškinti 
mūsų pralaimėjimą nulėmusių sunkumų ar mūsų štabo ir vyriausy- 
bės organizacijos, taip pat mūsų karo metodų trūkumų, tikrai buvo 
stebuklas, kad nepraradau savo posto ir išsaugojau visuomenės pa- 
garbą bei parlamento pasitikėjimą. Tikriausiai mane išgelbėjo tai, kad 
šešerius ar septynerius metus aš teisingai prognozavau įvykių eigą 
ir nuolat įspėdavau apie gresiantį pavojų - anuomet mano įspėjimai 
buvo ignoruojami, o dabar Žmonės juos prisiminė. 

Lėktuvnešis Glorious, birželio 8 d. užpultas vokiečių šarvuotlaivių 
Scharnhorst ir Gneisenau, žuvo per pusantros valandos. Apie Acasta, 
vieno iš jį lydėjusių eskadrinių minininkų, žūtį, papasakojo vieninte- 
lis gyvas likęs įgulos narys vyresnysis jūrininkas C. Carteris, pateikęs 
gyvą ir tipišką susirėmimo jūroje paveikslą: 


Mūsų laive tvyrojo mirtina tyla, beveik niekas netarė nė žodžio. Lai- 
vas visu greičiu tolo nuo priešininko, paskui pasipylė įsakymai: pa- 
rengti visus dūmų purkštuvus, sujungti žarnas ir atlikti daug kitų 
darbų. Vis dar traukdamiesi nuo priešo leidome dūmus, visi mūsų 
purkštuvai veikė be paliovos. Paskui kapitonas visiems pasakė: „Jeigu 
pamanėte, kad bėgame nuo priešų, tai taip nėra. Mūsų laivas 

1940 M. gegužė. Vokiečių kalnų jėgeriai ir į nelaisvę patekę britų kariai. 


pagalbininkas [Ardent] nuskendo. Glorious skęsta dabar. Mums lieka 
tk parodyti, ko esame verti. Sėkmės.“ Tada pakeitėme kursą ir įplau- 
kėme į savo dūmų priedangą. Gavęs įsakymą, stojau prie šeštosios ir 
septintosios patrankų. Išplaukėme iš priedangos, pasukome vairą į de- 
šinę, šaudydami torpedas iš kairiojo borto. Tada aš pirmą kartą pama- 
čiau priešų laivus — atvirai kalbant, jie man pasirodė didžiuliai, vie- 
nas didelis [laivas] ir vienas mažesnis, - dabar buvome labai arti jų. 
Iššoviau dvi savo torpedas [iš laivagalio], pabūklininkas pirmagalyje 
padarė tą patį. Niekada nepamiršiu, kaip džiaugsmingai ėmė šaukti 
įgula, kai prie vieno iš priešo laivų kairiojo borto pasirodė geltonas 
blyksnis ir iškilo didžiulis dūmų ir vandens stulpas. Buvo aišku, kad 
pataikėme, be to, tiesą sakant, buvo sunku nepataikyti iš tokio atstu- 
mo. Priešai neiššovė nė karto, jie tikriausiai buvo apstulbę. Iššovę tor- 
pedas grįžome į savo dūmų priedangą ir vėl pasukome į dešinę. 
„Pasiruoškite iššauti likusias torpedas!“; tačiau šį kartą, kai tik iški- 
šome nosį iš dūmų uždangos, priešas užkūrė mums tikrą pirtį. 

Vienas sviedinys pataikė į mašinų skyrių, visa mano komanda žuvo, 
o aš tikriausiai kuriam laikui praradau sąmonę, nes kai pabudau, 
skaudėjo ranką; laivas sustojo pasviręs į kairę pusę. Tada aš, norite ti- 
kėkite, norite ne, vėl stojau prie valdymo vietos, pamačiau tuos du 
laivus ir iššoviau likusias torpedas. Niekas man neįsakė to daryti, 
manau, kad tikriausiai buvau praradęs nuovoką. Vienas dievas žino, 
kodėl jas iššoviau, bet taip padariau. Acasta pabūklai šaudė be palio- 
vos, nors laivas buvo pakrypęs. Paskui priešas pataikė į mus kelis kar- 
tus, laivagalyje nugriaudėjo smarkus sprogimas. Man atrodo, kad 
priešas pataikė į mus torpeda, nes sprogimas laivą šiek tiek kilstelėjo. 
Galų gale kapitonas įsakė palikti laivą. Visada atsiminsiu mūsų laivo 
gydytoją, leitenantą — tai buvo jo pirmasis laivas, pirmasis mūšis. 
Prieš šokdamas per bortą mačiau jį tvarstantį sužeistuosius, nors tai 
buvo beviltiškas darbas. Sėdęs į gelbėjimosi valtį pamačiau, kaip va- 
das atsirėmė į tiltelį ir prisidegė cigaretę. Šaukėme jam šokti į mūsų 
valtį, 0 jis mums pamojavo ir tarė: „Sudie ir sėkmės“, — taip žuvo šis 
drąsus žmogus. 


Nors per Norvegijos kampaniją patyrėme daug nuostolių ir veikė- 
me padrikai, vis dėlto mūsų pastangos nenuėjo veltui. Desperatiškai 
kovodami su britų laivynu, vokiečiai sužlugdė savąjį karui dar net 
neįsibėgėjus. Sąjungininkai per kovas Norvegijoje neteko vieno lėk- 
tuvnešio, dviejų kreiserių, vieno sargybos laivo ir devynių eskadrinių 
minininkų. Šeši kreiseriai, du sargybos laivai ir aštuoni eskadriniai 
minininkai buvo sugadinti, bet mes galėjome juos suremontuoti. O 
aktyvų vokiečių laivyną 1940 m. birželio pabaigoje sudarė ne dau- 
giau kaip vienas kreiseris su 8 colių pabūklais, du lengvieji kreiseriai 
ir keturi eskadriniai minininkai. Nors daugelį jų pažeistų laivų kaip ir 
mūsiškių buvo galima suremontuoti, Vokietijos karinis jūrų laivynas 
nebegalėjo svariai prisidėti prie Didžiosios Britanijos puolimo. 


* Laikinai einantis laivo gydytojo pareigas leitenantas H. J. Stammersas, R. N. V. R. 

Komunistų eitynės Didžiojoje Britanijoje. Nors 


vietos komunistus stipriai rėmė Sovietų Sąjunga, 
Britanijoje Markso ir Lenino idėjos niekada nebuvo 


labai populiarios. 


Hitleriui užpuolus Norvegiją „prie- 
blandos karas“ baigėsi. Iš jo įsiplies- 
kė akinanti baisaus karinio sprogimo 
liepsna, kokios Žmonija dar nebuvo 
mačiusi. Aštuonis mėnesius Prancū- 
zijos ir Anglijos veiksmų, kai visas 
pasaulis buvo sumišęs, pavadinau 
transo būsena. Šis etapas labiausiai 
pakenkė sąjungininkams. Nuo to lai- 
ko, kai Stalinas susitarė su Hitleriu, 
prancūzų komunistai, Maskvos nu- 
rodymu, smerkė vykstantį karą kaip 
„Imperialistinį ir kapitalistinį nusi- 
kaltimą prieš demokratiją“. Jie kaip 
įmanydami stengėsi susilpninti ka- 
riuomenės kovinę dvasią ir sutrikdyti 
gamyklų darbą. Moralinė Prancūzi- 
jos, jos karių ir liaudies būklė dabar, 
gegužę, buvo kur kas prastesnė negu 
karo pradžioje. 

Anglijoje nieko panašaus nenutiko 
— mūsų šalyje sovietų vadovaujami 


komunistai buvo silpni. Nepaisant to, mūsų vyriausybė vis dar buvo 
vienpartinė, vadovaujama ministro pirmininko. Jam opozicija buvo 
labai priešiška, jo visiškai nerėmė ir nepalaikė profesinės sąjungos. 


Ramūs, nuoširdūs, bet inertiški vyriausybės nariai negalėjo įkvėp- 


ti energingai veikti nei valdžios sluoksnių, nei gyvybiškai svarbių 


amunicijos gamyklų. Reikėjo katastrofos ir tiesioginio pavojaus, kad 
pabustų snaudžiančios britų tautos jėgos. Pavojaus varpo garsas jau 


beveik tvyrojo ore. 

Vyriausybės žlugimas 


Daugybė nusivylimų ir nelaimių, kurios mus ištiko per trumpą 
kampaniją Norvegijoje, sukėlė didelę sumaištį Anglijoje ir sujaudino 
net tuos, kurie prieš karą buvo visiškai apatiški ir akli. Opozicijai rei- 
kalaujant, gegužės 7 d. buvo surengti debatai dėl karinės padėties. 
Bendruomenių rūmų deputatai buvo nepaprastai suirzę ir nepaten- 
kinti. ĮŽanginis Chamberlaino pareiškimas nesušvelnino jų priešišku- 
mo. Deputatai jį sarkastiškai pertraukė ir priminė jo kalbą balandžio 
5 dieną, kai jis visiškai kitame kontekste netyčia pasakė: „Hitleris pra- 
leido galimybę.“ Jis apibūdino savo naują poziciją ir mano santykius 
su štabo vadovais. Atsakydamas Herbertui Morrisonui, jis paaiški- 
no, kad operacijos Norvegijoje metu aš dar neturėjau įgaliojimų, ku- 
rie man suteikti dabar. Ir opozicijos, ir daugumos atstovai neregėtai 
įnirtingai ir karštai, visoje salėje skambant pritariamiems plojimams, 
puolė vyriausybę, ypač jos vadovą. Seras Rogeris Keyesas, trokšda- 
mas pasižymėti naujajame kare, smarkiai kritikavo laivyno štabą 
už tai, kad jis nusprendė nebandyti užimti Trondheimo. „Pamatęs, 
kaip blogai klostosi reikalai, - sakė jis, - aš nuolat reikalavau, kad 
Admiralitetas ir Karo kabinetas leistų man prisiimti visą atsakomybę 

ir vadovauti puolimui.“ Vilkėdamas laivyno admirolo uniformą, jis 
parėmė opozicijos teiginius techninėmis detalėmis ir savo profesiniu 
autoritetu; jo kalba atitiko deputatų nuotaikas. Eilinis Bendruomenių 
rūmų narys Amery, sulaukdamas garsių pritarimo šūksnių, pakarto- 
jo valdingus žodžius, kuriais Kromvelis kreipėsi į Ilgąjį parlamentą: 
„Posėdžiaujate čia jau labai ilgai, bet nieko gero nepadarėte. Sakau 
jums: išeikite ir baikime tai. Dievo vardu kartoju: eikite!“ Šiuos bai- 
sius žodžius ištarė mano ilgalaikis bendradarbis ir draugas, kaip ir 
aš susijęs su Birmingamo rinkimine apygarda, garbingas Slaptosios 
tarybos narys, didelę patirtį turintis Žmogus. 

Antrąją dieną, gegužės 8-ąją, diskusijos tęsėsi, nors buvo nutarta 
padaryti pertrauką, ir parlamentas buvo linkęs pareikšti vyriausybei 


[4 


nepasitikėjimą. Herbertas Morrisonas opozicijos vardu pareikalavo 
balsuoti. Premjeras priėmė iššūkį ir gana neįtikinamai paragino savo 
draugus jį paremti. Jis turėjo teisę tikėtis jų paramos, nes šie draugai 
palaikė jo veiksmus, taip pat neveiklumą, taigi buvo atsakingi už jo 
politiką prieš karą. Bet dabar jie sėdėjo tylūs ir sutrikę, ir kai kurie iš 
jų prisidėjo prie premjero priešininkų. Šią dieną Lloydas George'as 
paskutinį kartą ryžtingai pasisakė Bendruomenių rūmuose. Savo kal- 
boje, kuri truko ne daugiau kaip dvidešimt minučių, jis sudavė triuš- 
kinantį smūgį vyriausybės vadovui. Tačiau bandė apsaugoti mane: 
„Nemanau, kad Admiraliteto vadovui tenka visa kaltė dėl to, kas at- 
sitiko Norvegijoje.“ Aš iš karto atsakiau: „Prisiimu visą atsakomybę 
dėl visų Admiraliteto karinių veiksmų ir esu visiškai pasirengęs pasi- 
dalinti naštą.“ Perspėjęs mane, kad nedera leistis paverčiamam savo- 
tišku skydu, saugančiu mano kolegas, Lloydas George'as užsipuolė 
Chamberlainą: „Svarbiausia ne tai, kas yra premjero draugai. Reika- 
las yra daug rimtesnis.“ Jis paragino aukotis. Šalis yra pasirengusi 
bet kokiai aukai, kol ji turi vadovą, kol vyriausybė aiškiai parodo, 
koks jos tikslas, ir kol šalis yra įsitikinusi, kad tie, kurie ją valdo, daro 
viską, kas būtina, negailėdami jėgų. „Iškilmingai pareiškiu, — tarė jis 
baigdamas, - kad premjeras turi parodyti pasiaukojimo pavyzdį, nes 

labiausiai laimėti šį karą jis padės pasitraukdamas iš premjero posto.“ 

Kaip ministrai mes buvome vieningi. Karo ir aviacijos minis- 
tras jau pasakė kalbas. Aš savo noru pasisiūliau kalbėti diskusijų 
pabaigoje - tai buvo mano pareiga ne tik dėl lojalumo vyriausybės 
vadovui, kuriam vadovaujant aš tarnavau, bet taip pat atsižvelgiant į 
itin svarbų vaidmenį, kurį atlikau panaudojant mūsų ribotas pajėgas 
beviltiškai bandant padėti Norvegijai. Kaip įmanydamas stengiausi 
įtikinti parlamentą palaikyti vyriausybę, nepaisydamas priešiškų re- 
plikų, sklindančių daugiausia iš leiboristų opozicijos pusės. Manęs 
jos nė kiek nežeidė, nes puikiai prisiminiau, kad pastaraisiais metais 
leiboristai laikėsi klaidingos ir pavojingos pacifistinės pozicijos, ir 
kad likus keturiems mėnesiams iki karo pradžios jie vieningai balsa- 
vo prieš privalomosios karo tarnybos įvedimą. Buvau įsitikinęs, kad 
jeigu kas nors ir turi teisę kritikuoti vyriausybę, tai tik aš ir keli mane 
palaikę draugai, bet tikrai ne leiboristai. Kai jie užsipuolė mane, atrė- 
miau jų puolimą ir mečiau jiems iššūkį. Kartais kildavo toks triukš- 
mas, kad mano žodžių net nebuvo girdėti. Ir vis dėlto buvo aiškų, 
kad jų pyktis yra nukreiptas ne prieš mane, o prieš premjerą, kurį 
aš kaip įmanydamas gyniau, neatsižvelgdamas į jokius kitus sume- 
timus. Vienuoliktą valandą, man baigus kalbėti, parlamentas balsa- 
vo. Vyriausybė gavo 81 balso daugumą, tačiau daugiau nei 30 kon- 
servatorių balsavo kartu su leiboristais ir liberalais prieš ją, o dar 60 
susilaikė. Ir nekilo jokių abejonių, kad iš esmės, jei ne formaliai, ir 
diskusijos, ir balsavimas aiškiai rodė nepasitikėjimą Chamberlainu ir 
jo vyriausybe. 

Pasibaigus diskusijoms, jis paprašė manęs užeiti pas jį, ir aš iš karto 
supratau, kad jis labai rimtai vertina parlamento požiūrį į save. Jis 
manė, kad susidarė nepakenčiama situacija, todėl reikia suformuoti 
nacionalinę vyriausybę. Viena partija nepajėgi pakelti tokios naštos. 
Kažkas turi suformuoti tokią vyriausybę, kurioje būtų atstovaujama 
visoms partijoms, kitaip nesusidorosime su savo problemomis. Sujau- 
dintas priešiško diskusijų pobūdžio, ir įsitikinęs, kad mano veiksmai 

praeityje buvo teisingi, buvau pasiryžęs tęsti kovą. „Debatai buvo 
sunkūs, bet jūs gavote didelę daugumą. Neimkite į širdį priešiškumo. 
Kalbant apie Norvegiją, mes turime daugiau pasiteisinimų, nei gali- 
me pateikti parlamentui. Sustiprinkite savo vyriausybę visų partijų 
atstovais ir dirbsime toliau, kol mūsų dauguma nepaliks mūsų.“ Taip 
kalbėjau. Bet mano žodžiai neįtikino ir nepaguodė Chamberlaino ir aš 
palikau jį apie vidurnaktį, įsitikinęs, kad jis atkakliai sieks aukotis, jei 
nėra kito būdo, bet nebandys tęsti karo su vienos partijos vyriausybe. 

Tiksliai nepamenu, kaip plėtojosi įvykiai gegužės 9-osios rytą, bet 
atsitiko štai kas. Aviacijos ministras seras Kingsley Woodas buvo la- 
bai artimas premjero kolega ir draugas. Jie jau seniai dirbo kartu ir 
visiškai vienas kitu pasitikėjo. Iš jo sužinojau, kad Chamberlainas 
nusprendė formuoti nacionalinę vyriausybę, ir jei jis pats negalės 
jai vadovauti, perleis savo postą patikimam žmogui, kuris sugebėtų 
vadovauti vyriausybei. Taigi po pietų jau Žinojau, kad, ko gero, jis 
pasiūlys man vadovauti vyriausybei. Ši perspektyva manęs nesujau- 
dino ir nesutrikdė. Maniau, kad daugeliu požiūrių toks sprendimas 
būtų geriausias. Nutariau leisti įvykiams plėtotis savo keliu. Po pietų 
ministras pirmininkas pakvietė mane į savo rezidenciją, kur radau 
lordą Halifaxą. Mums aptarus bendrą situaciją, premjeras pasakė, 
kad po kelių minučių konsultacijoms atvyks Attlee ir Greenwoodas. 

Jiems atėjus mes, trys ministrai, susėdome vienoje stalo pusėje, ojie, 
opozicijos lyderiai, - kitoje. Chamberlainas pasakė, kad reikia skubiai 
suformuoti nacionalinę vyriausybę, ir paklausė, ar leiboristų partija 
sutiks dalyvauti Chamberlaino vadovaujamos vyriausybės veikloje. 
Tuo metu Bornmute vyko leiboristų partijos konferencija. Kalbėjomės 
labai mandagiai, bet buvo aišku, kad leiboristų lyderiai nelinkę prisi- 
imti jokių įsipareigojimų nepasikonsultavę su jos dalyviais; be to, jie 
aiškiai užsiminė, kad, jų nuomone, atsakymas bus neigiamas. Tada jie 
išėjo. Diena buvo šviesi ir saulėta, ir mes su lordu Halifaxu šiek tiek 
pasėdėjome ant suoliuko premjero rezidencijos sode ir pasišnekučia- 
vome, bet neliesdami svarbių temų. Paskui grįžau į Admiralitetą ir 
visam vakarui bei didžiajai daliai nakties pasinėriau į darbus. 

Gegužės 10-osios rytą sužinojome labai svarbias naujienas. Iš Karo 
ministerijos, Admiraliteto ir Užsienio reikalų ministerijos ėjo telegra- 
mos. Vokiečiai sudavė ilgai lauktą smūgį. Jie įsiveržė į Olandiją ir Bel- 
giją. Priešas kirto jų sienas daugybėje vietų. Vokietijos kariuomenė 
pradėjo didelio masto puolimą prieš Žemąsias šalis ir Prancūziją. 

Apie 10 valandą ryto mane aplankė seras Kingsley Woodas, atvy- 
kęs tiesiai iš susitikimo su ministru pirmininku. Jis man pasakė, kad 
Chamberlainas linkęs manyti, jog prasidėjus didžiajai kovai jam rei- 
kia likti savo poste. Kingsley Woodas pasakė jam, kad nauja krizė tik 
sustiprina poreikį suformuoti nacionalinę vyriausybę, nes tik ji gali 
įveikti krizę. Chamberlainas, sakė jis, sutiko. 11 valandą premjeras 
vėl pakvietė mane į savo rezidenciją. Ten aš vėl sutikau lordą Hali- 
faxą. Mes sėdėjome prie stalo priešais Chamberlainą. Jis pasakė, kad, 
jo nuomone, jis nepajėgus suformuoti nacionalinę vyriausybę. Leibo- 
ristų partijos vadovų atsakymas nepalieka abejonių šiuo klausimu. 


= SCijANDEL 

Mechanizuoti SS pulko „Der Fūhrer“ daliniai Olandijos miesto Harlemo gatvėse. 

Todėl iškilo klausimas, ką jis turėtų rekomenduoti karaliui, kai jo 
atsistatydinimas bus priimtas. Jis laikėsi šaltakraujiškai, ramiai, lyg, 
visiškai nepaisydamas asmeninės šio reikalo pusės. 

Per savo politinės veiklos metus dalyvavau daugelyje svarbių su- 
sitikimų, tačiau šis neabejotinai buvo svarbiausias. Paprastai kalbu 
daug, tačiau šį kartą tylėjau. Chamberlainas akivaizdžiai turėjo gal- 
voje audringą sceną Bendruomenių rūmuose, kilusią prieš dvi die- 
nas, kai karštai susiginčijau su leiboristų partija. Nors tai padariau 
norėdamas jį paremti ir apsaugoti, jis vis dėlto suprato, kad dėl to 
leiboristų partija šiomis sąlygomis gali nutarti manęs nepalaikyti. Ne- 
pamenu jo žodžių, bet jų reikšmė buvo tokia. Jo biografas Feylingas 
tiesiai sako, kad jis teikė pirmenybę lordui Halifaxui. Kadangi aš vis 
tylėjau, įsiviešpatavo ilga pauzė. Ji man pasirodė dar ilgesnė nei dvi 
tylos minutės, kuriomis minint karo pabaigos metines pagerbiami 
žuvusieji. Paskui prabilo Halifaxas. Jis pasakė, kad, jo nuomone, jis 
negalės atlikti ministro pirmininko pareigų per tokį karą kaip šis, nes 
yra peras ir ne Bendruomenių rūmų narys. Premjero poste jis būtų 
atsakingas už viską, bet neturėtų galimybės vadovauti parlamentui, 
nuo kurio pasitikėjimo priklauso kiekviena vyriausybė. Jis kalbėjo 
taip kelias minutes, ir galų gale tapo aišku, jog burtas jau iškrito — 
man. Jam baigus kalbėti, prabilau aš. Pasakiau, kad pradėsiu derybas 
su opozicinėmis partijomis tik kai karalius paves man formuoti vy- 
riausybę. Tuo šis svarbus pokalbis baigėsi, ir mes vėl ėmėme kalbėtis 
kaip įprasta žmonėms, kurie dirbo kartu daugelį metų ir kuriuos tar- 
nybiniame ir asmeniniame gyvenime siejo draugiškumas, būdingas 
britų politikams. Tada grįžau į Admiralitetą, kur, savaime supranta- 
ma, manęs laukė daug darbų. 

Kabinete manęs laukė Olandijos ministrai. Ką tik atvykę iš Amster- 
damo, jie buvo sutrikę ir išvargę, jų akyse atsispindėjo siaubas. Jų šalis 
buvo užpulta be menkiausio preteksto ar įspėjimo. Ugnies ir plieno 
lavina plūstelėjo per sieną, o kai olandų pasieniečiai pasipriešino ir 
ėmė šaudyti, vokiečiai surengė pražūtingą aviacijos antskrydį. Visoje 

šalyje kilo baisi sumaištis. Olandai ėmė įgyvendinti seniai parengtą 
gynybos planą; atidarė užtvankas ir užliejo nemažą dalį šalies teri- 
torijos. Bet vokiečiai jau buvo įsiveržę į Olandijos gilumą ir, pralaužę 
vidinę Grevelingeno liniją, žygiavo Reino pakrante, ketindami už- 
grobti pyliminį kelią, supantį Eiselmerio ežerą. Bet kaip galėjome juos 
sustabdyti? Laimei, netoliese buvo mūsų laivynas, kuriam tuoj pat 
buvo įsakyta sunaikinti kelią artilerijos ugnimi ir padaryti užpuoli- 
kams kuo daugiau žalos. Karalienė vis dar buvo Olandijoje, bet buvo 
aišku, kad ilgai likti šalyje ji negalės. 

Po derybų su olandų ministrais Admiralitetas visiems mūsų lai- 
vams, buvusiems netoli Olandijos krantų, įsakė glaudžiai bendra- 
darbiauti su Olandijos karališkuoju karo laivynu. Net matydami, 
kas neseniai nutiko Norvegijai ir Danijai, Olandijos ministrai, rodės, 
niekaip neįstengė suprasti, kaip didi vokiečių tauta, kuri dar prieš 
dieną kalbėjo tik apie draugystę ir buvo įsipareigojusi sutartimi gerb- 
ti Olandijos neutralumą, kurio ši taip griežtai laikėsi, staiga surengė 
tokį baisų ir žiaurų išpuolį. Kol su jais kalbėjausi ir sprendžiau kitus 
klausimus, praėjo valanda ar dvi. Admiralitetas gavo daug telegra- 
mų iš pasienio vietų, pro kurias puolė Vokietijos kariuomenė. Atrodė, 
kad vokiečiai įgyvendina šiuolaikinę senojo Schlieffeno plano versi- 
ją, papildytą Olandijos puolimu; jų operacija buvo pačiame įkarštyje. 
1914 m. dešinysis vokiečių armijos sparnas užėmė dalį Belgijos, bet 

sustojo netoli Olandijos. Tuomet buvo gerai žinoma, kad, jeigu šis ka- 
ras būtų buvęs atidėtas trejiems ar ketveriems metams, vokiečiai būtų 
suformavę kitą armijų grupę ir pritaikę geležinkelio stotis bei kelius 
pulti Olandiją. Dabar jie jau buvo pasirengę šiam staigiam ir klastin- 
gam puolimui. Tačiau tuo jų kampanija nesibaigė. Lemiamą smūgį 
priešas sudavė ne apeidamas iš flango, o pralauždamas pagrindinį 
frontą. To nenumatė nei mūsų, nei prancūzų karinė vadovybė. Tų 
metų pradžioje paskelbtame interviu aš įspėjau tas neutralias šalis 
apie joms gresiantį pavojų, kurį liudijo vokiečių kariuomenės dislo- 
kavimas ir greitkelių bei geležinkelių tiesimas, taip pat į mūsų rankas 
patekę vokiečių planai. Mano žodžiai sukėlė pasipiktinimą. 

Prasidėjus šiai didžiulei kovai, mūsų ramūs pokalbiai premjero re- 
zidencijoje Dauningo gatvėje liovėsi arba atsidūrė antrame plane. Ta- 
čiau atsimenu, kad man buvo pranešta, jog Chamberlainas nuvyko ar 
ketina vykti pas karalių, ir to, žinoma, reikėjo tikėtis. Tada aš buvau 
pakviestas šeštą valandą atvykti į karaliaus rūmus. Nuo Admiraliteto 
iki karaliaus rūmų tik dvi minutės kelio. Nors vakariniai laikraščiai 
mirgėte mirgėjo naujienomis apie baisius įvykius žemyne, apie vy- 
riausybės krizę jie nerašė. Žmonės dar nespėjo suprasti, kas vyksta 
užsienyje ir mūsų šalyje, todėl prie rūmų vartų dar nebuvo minios. 

Iš karto buvau palydėtas pas karalių. Jo Didenybė priėmė mane la- 
bai maloniai ir pakvietė sėstis. Tiriamai ir ironiškai nužvelgęs mane, 
jis paklausė: „Turbūt nežinote, kodėl jus pakviečiau?“ Prisiderinda- 
mas prie jo tono, atsakiau: „Ne, visiškai nenutuokiu, sere.“ Jis nusi- 
juokė ir pasakė: „Noriu paprašyti jūsų suformuoti vyriausybę.“ Aš, 
savaime suprantama, sutikau. 

Karalius neiškėlė sąlygos, kad vyriausybė būtinai turi būti nacio- 
nalinė, ir aš supratau, kad oficialiai šiuo klausimu nesu įpareigotas. 
Tačiau, atsižvelgiant į visa tai, kas atsitiko, ir įvykius, paskatinusius 
Chamberlainą atsistatydinti, situacija aiškiai reikalavo formuoti na- 
cionalinę vyriausybę. Jei būtų neįmanoma susitarti su opozicinėmis 
partijomis, nebuvo konstitucinių kliūčių formuoti kuo stipresnę vy- 
riausybę iš visų, kurie yra pasirengę paremti šalį pavojaus valandą, 
su sąlyga, kad tokia vyriausybė laimės daugumą Bendruomenių rū- 
muose. Pasakiau karaliui, kad nedelsdamas susitiksiu su leiboristų ir 
liberalų partijų lyderiais, jog ketinu suformuoti Karo kabinetą iš pen- 
kių ar šešių ministrų, ir tikiuosi iki vidurnakčio įvardyti bent penkis 
iš jų. Tuo mano audiencija pasibaigė ir aš grįžau į Admiralitetą. 

Tarp septintos ir aštuntos valandos mano prašymu pas mane apsi- 
lankė Attlee. Jis atėjo su Greenwoodu. Pasakiau jam, kad man pavesta 
suformuoti vyriausybę, ir paklausiau, ar leiboristų partija sutiks da- 
lyvauti jos veikloje. Jis atsakė teigiamai. Pasiūliau jiems kiek daugiau 
nei trečdalį vietų vyriausybėje ir dvi vietas iš penkių ar šešių Karo 

kabinete, ir paprašiau Attlee pateikti kandidatų sąrašą, kad galėtume 
iš karto aptarti konkrečių postų paskirstymą. Paminėjau Beviną, Ale- 
xanderą, Morrisoną ir Daltoną kaip žmones, kurių paslaugų skubiai 
reikėjo aukštuose postuose. Būdamas Bendruomenių rūmų nariu, aš, 
savaime suprantama, jau seniai pažinojau Attlee ir Greenwoodą. Vie- 
nuolika metų prieš karą, laikydamasis daugiau ar mažiau nepriklau- 
somos pozicijos, daug dažniau konfliktavau su konservatorių ir naci- 
onalinėmis vyriausybėmis nei su leiboristų ir liberalų opozicija. Mes 
maloniai pabendravome, ir jie išėjo pakalbėti telefonu su draugais bei 
rėmėjais Bornmute, su kurias per paskutines dvi paras palaikė tikrai 
glaudų ryšį. 

Paskambinau Chamberlainui ir pasiūliau vadovauti Bendruome- 
nių rūmams einant Lordo tarybos pirmininko pareigas. Jis sutiko ir 
pasakė, kad tą patį vakarą, devintą valandą, per radiją praneš apie 
savo atsistatydinimą, paragins paremti savo įpėdinį ir padėti jam. 
Visa tai jis ištarė labai kilniu tonu. Paprašiau lordo Halifaxo tapti 
Karo kabineto nariu, kartu išsaugant užsienio reikalų ministro postą. 
Apie dešimtą valandą išsiunčiau karaliui penkių Žmonių sąrašą, kaip 
buvau žadėjęs. Būtinai reikėjo paskirti tris karinius ministrus. Jau bu- 
vau parinkęs kandidatus. Edeną buvau numatęs skirti Karo ministe- 
rijos vadovu, Alexanderą — pirmuoju Admiraliteto lordu, o liberalų 
partijos vadovą Archibaldą Sinclairą - Aviacijos ministerijos vadovu. 
Pats pasiėmiau gynybos ministro portfelį, tačiau nebandžiau nusta- 
tyti savo įgaliojimų masto. 


Taigi, gegužės 10-osios vakarą, prasidėjus titaniškai kovai, turėjau 
didžiausią valdžią valstybėje, kurią nuo to laiko valdžiau penkerius 
metus ir tris mėnesius, — kol vyko Antrasis pasaulinis karas. Pasibai- 
gus karui, kai visi mūsų priešai besąlygiškai kapituliavo arba ketino 
tai padaryti, britų rinkėjai mane tuoj pat nušalino nuo tolesnio reika- 
lų tvarkymo. 

Šiomis paskutinėmis įvykių kupinomis politinės krizės dienomis 
mano širdis plakė taip pat ramiai kaip ir anksčiau. Pats nebandžiau 
paveikti įvykių eigos. Bet negaliu nuslėpti nuo šios tikros istorijos 
skaitytojo, kad trečią valandą nakties atsigulęs miegoti pajutau didelį 
palengvėjimą. Pagaliau gavau teisę duoti nurodymus visais klausi- 
mais. Jaučiausi esąs likimo išrinktasis, ir man atrodė, kad visas mano 
ankstesnis gyvenimas buvo tik pasirengimas šiai valandai ir šiam iš- 
bandymui. Dešimt metų neužimdamas oficialių pareigų, neįsitrau- 
kiau į įprastus partijų kivirčus. Per pastaruosius šešerius metus tiek 
daug kartų perspėjau apie pavojus, ir mano perspėjimai buvo tokie 
išsamūs ir taip baisiai pasitvirtino, kad dabar niekas negalėjo man pa- 
prieštarauti. Niekas manęs negalėjo apkaltinti nei karo kurstymu, nei 
nenoru parengti šalį karui. Maniau esąs pakankamai informuotas ir 
buvau įsitikinęs, kad nesusimausiu. Todėl nekantriai laukdamas ryto 
vis dėlto miegojau ramiai, giliu miegu ir man nereikėjo drąsinančių 
sapnų. Realybė geresnė nei sapnai. 

SERIJA 
I PASAULINIS KARAS 


ALEKSANDR SVEČIN 

1915 m. Rusijos fiasko prie Vilniaus 

Carinės kariuomenės pulkininko A. Svečino atsiminimai. Autorius 
pasakoja apie jo vadovaujamo pulko kovas Lietuvoje Pirmojo 
pasaulinio karo metais. 


KAJ HENNINGSEN, LARS N. HENNINGSEN, MARTIN BO NORREGARD (sud.) 
Kaizerio kareivis Lietuvoje: Ivero Henningseno laiškai ir piešiniai 
I pasaulinio karo metais į kaizerio kariuomenę mobilizuoto dano Ivero 
Henningseno laiškai ir piešiniai šeimai iš pafrontės. Su savo kuopa po 
1915 m. žiemos mūšių jis žygiavo per Kalvariją, Marijampolę iki 

Zarasų. Knygoje — unikalūs to meto Lietuvos aprašymai. 


MANFRED VON RICHTHOFEN 

Raudonasis baronas 

Žymiausio Pirmojo pasaulinio karo piloto, Raudonuoju baronu praminto 
Manfredo von Richthofeno atsiminimai. Kai karo aviacija dar tik žengė 
pirmuosius žingsnius, jis pasiekė apie 80 oro pergalių. 


SERIJA 
II PASAULINIS KARAS 


VLADIMIR BEŠANOV 
Raudonasis žaibo karas 


KARL KNOBLAUCH 
Pabaigai artėjant 


JOACHIM HOFFMANN 
Naikinamasis Stalino karas. 1941-1945 


MICHAEL SHARPE, IAN WESTWEL 
Vokietijos specialiosios pajėgos 


NIKOLAJ NIKULIN 
Atsiminimai apie karą 


SIMON DUNSTAN, IAN WESTWEL 
Sąjungininkų specialiosios pajėgos 


HINRICH-BOY CHRISTIANSEN 
Su šūksniu HURRA - pirmyn! 


RAYMOND F. TOLIVER, TREVOR J. CONSTABLE 
Šviesiaplaukis Vokietijos riteris 


ROLF MICHAELIS 
SS 500/600-asis parašiutininkų jėgerių batalionas 


OTTO LASCH 
Karaliaučiaus žlugimas 


BILL NIVEN (sud.) 
Svajonių laivas Wilhelm Gustloff 


VLADIMIR BEŠANOV 
Leningrado skerdynės 


MIKA KULJU " 
Ratės kelias. Legenda apie Žiemos karo didvyrius 


PATRICK HOOK, MICHAEL SHARPE, BRIAN L. DAVIS 
Hitlerio elitinės pajėgos 


DR. HANS HEINZ REHFELDT 
Su tankų korpusu Grossdeutschland Rusijoje, Vengrijoje, 
Lietuvoje ir kovoje dėl Rytprūsių 


ARMIN SCHEIDERBAU ER 
Mano jaunystės nuotykiai, arba vokiečių pėstininkas Rusijoje 
1941-1947 m. 


WERNER HAUPT 
Kuršas. Pamirštos armijų grupės kronika nuotraukose 


HANS ULRICH RUDEL 
„Štukos“ pilotas. Karo dienoraštis 


LEONID RABIČEV 
Karas viską nurašys 


ALEXANDER G0GUN 
Stalino komandosai 


JUTAKA JOKOTA, JOSEPH D. HARRINGTON 
Povandeniniai kamikadzės 


OTTO CARIUS 
„Tigrai“ purve 


CAJUS BEKKER 
K vyrai. Vokiečių jūrų diversantai 
II pasaulinio karo metais 


JOHANN VOSS 
Juodasis edelveisas. Waffen-SS kario atsiminimai 


WINSTON S. CHURCHILL 
Pakeliui į katastrofą 


PETRI SARJANEN 

Baltoji mirtis. Suomis Simo Hayha - 
žymiausias visų laikų snaiperis 

Knyga apie vieną geriausių snaiperių per visą 
istoriją, kuris su paprastu šautuvu be optinio 
taikiklio per kelis karo mėnesius nukovė 
daugiau kaip 500 sovietų karių. 


VLADIMIR BEŠANOV 

1942-ųjų mėsmalė 

“ Nemokšos sovietų kariuomenės vadai 
“ 1942-aisiais dar tik mokėsi kariauti... 
Šis „mokslas“ kainavo daugiau kaip 

7 milijonus gyvybių! 


HEINZ GUDERIAN 

Kareivio atsiminimai 

“ Įžymaus vokiečių generolo atsiminimai. 
Operacijos, kovos, tarnybinių santykių 
“peripetijos Vokietijos kariuomenės štabe. 


JOACHIM HOFFMANN 

Vlasovas prieš Staliną. 

Rusijos išvadavimo armijos tragedija 
1944-1945 m. 

Paneigiamas sovietų ilgus dešimtmečius 
kurtas mitas, kad generolas Vlasovas kartu su 
savo kariuomene buvo tėvynės išdavikai. 
Autorius tvirtina: Vlasovas kovojo prieš 
Staliną bei kruviną jo režimą, bet ne 

prieš Rusiją ir jos žmones. 


SERIJA 
II PASAULINIS KARAS 


NIK CORNISH 

Berlynas. Pergalė Europoje 

1945 m. Berlynas tapo mūšių lauku. Per tris savaites Raudonoji armija 
užėmė miestą ir sutriuškino paskutinius Rytų fronte likusius vokiečių 
karius. Visi įvykiai užfiksuoti retose nuotraukose, kurių gausu šioje 
knygoje. 


HANS RUMPF 

Ugnies uraganas: Vokietijos bombardavimas 

Hamburgas, Liubekas, Drezdenas ir daug kitų miestų tapo strateginio 
bombardavimo taikiniais. Bombarduojant žuvo per 600 tūkst. civilių 
gyventojų, dvigubai daugiau jų buvo sužeisti ar sužaloti, 13 mln. liko 
be pastogės. Sunaikinti neįkainojamos vertės meno kūriniai, 
architektūriniai senovės paminklai, bibliotekos ir mokslo centrai. 


BEN MACINTYRE 

Dvigubas kryžius. Tikroji D dienos šnipų istorija 

Knyga apie vieną žymiausių istorijoje dezinformacijos operacijų, 
kuri užtikrino D dienos - sąjungininkų išsilaipinimo Normandijoje 
1944 m. - sėkmę. 


ROCHUS MISCH 

Fiurerio šešėlyje: paskutinio Hitlerio sargybinio užrašai 
Labiausiai atsidavusio A. Hitlerio apsaugininko, mačiusio paskutines 
nacistų lyderio valandas Berlyno bunkeryje, atsiminimai. 


ILMARI JUUTILAINEN 
Kaip aš kovojau su raudonaisiais 
Žymiausio Suomijos naikintuvų aso atsiminimai. 


VLADIMIR BEŠANOV 
1945-ųjų Vokietijos katastrofa + 
Sovietų karių „keršto“ ypatumai. £ 


OTTO SKORZENY 

Aš - Hitlerio komandosas 

A. Hitlerio patikėtinio, SS oberšturmbanfurerio, labiausiai 
išgarsėjusio B. Musolinio išlaisvinimo iš kalėjimo operacijoje, 
atsiminimai. 


THOMAS G00DRICH 
Pragaro audra 
Nacistinės Vokietijos žlugimas 1944-1947 m. 


ALISTAIR URO0UHART 

Užmirštas kalnietis 

Neįtikėtina išgyvenimo istorija per Antrąjį pasaulinį karą 
Tolimuosiuose Rytuose. 


WINSTON S. CHURCHILL 

Tai vienos iškiliausių XX a. asmenybių sero Winstono S. Churchillio 
(1874-1965) memuarai, už kuriuos jam skirta Nobelio literatūros 
premija. Lietuviškai bus išleisti keturi 

W. Churchillio „Antrojo pasaulinio karo“ tomai. 


I tomas - „Pakeliui į katastrofą“ 
II tomas - „Vieni“ 

III tomas - „Didžioji sąjunga“ 

IV tomas - „Triumfas ir tragedija“ 


2017 m. pabaigoje galėsite įsigyti kolekcinį rinkinį dėžutėje! 


ISTORINĖ PROZA IR 
PUBLICISTIKA 


MINDAUGAS MILINIS 
Partizanas 


MARK LAWRENCE SCHRAD 
Vodkos imperija: alkoholis, valdžia ir politika Rusijoje 


SERGEI LOIKO 
Oro uostas 


JUZEFAS IGNACAS KRAŠEVSKIS 
Paskutinė iš Slucko kunigaikščių 
Pirmasis vertimas lietuvių k.! Istoriniame 
romane vaizduojami realūs įvykiai, kurių 
scena buvo XVI-XVII a. sandūros Vilnius. 
Aprašomas Chodkevičių ir Radvilų giminių 
ginkluotas konfliktas. Tai kartu buvo 
katalikų ir protestantų susidūrimas Vilniuje. 


INGEBORG JACOBS 

Vilko vaikas 

Nuo bado bėgančios mergaitės iš 

Rytų Prūsijos klajonės po Sovietų 
Sąjungą. Sukrečianti gyvenimo istorija 
ir Lietuvos buities panorama. 


„ GENEROLAS SERAS RICHARD SHIRREFF 
 2017-ieji. Karas su Rusija 
 Alternatyviosios istorijos kūrinys. Autorius, 

“ remdamasis ilgamete karine patirtimi bei politi- 
+ nėmis šių dienų įžvalgomis, modeliuoja vieną iš 
„2 galimų Baltijos šalių okupacijos variantų. 


IGNAS ŠEINIUS 

Raudonasis tvanas 

Memuarinės publicistikos knyga, tiesiogiai inspiruota istorinių 
pervartų Lietuvoje (1940-ųjų sovietinės okupacijos, Nepriklausomos 
Lietuvos žlugimo) ir išgyventa asmeniškai (stebint sovietų karinę 
invaziją, trečiuoju bandymu emigruojant iš okupuotos Lietuvos). 


SERIJA 
KOMUNIZMAS BE GRIMO 


IGOR BUNIČ 
Partijos auksas 


NIKITA PETROV 
Budeliai. Jie vykdė Stalino užsakymus 


VARLAM ŠALAMOV 
Kolymos apsakymai 


VLADIMIR VOINOVIČ 


Kareivio Ivano Čonkino gyvenimas ir nepaprasti nuotykiai. 
Neliečiamasis asmuo 


JUKKA RISLAKKI 

Vorkuta! Sukilimas lageryje 
Pasakojama, kas nutiko Vorkutoje prieš 
daugiau nei 60 metų, apie neramumus 
visame Gulage ir kelių milijonų gyvybių 
pareikalavusią Stalino diktatūrą. 


AKIM ARUTIUNOV 

Leninas be grimo 

Šokiruojanti tiesa apie nuožmųjį bolševikų 
„genijų“ - V. Leniną. 


LENINAI 
BĘ CRIMŲ 


ROBERT CONOUEST 

Sielvarto derlius: sovietinė kolektyvizacija 
ir teroras badu 

Knygoje pasakojama apie SSRS komunistų 
partijos nusikalstamą politiką valstietijos 
atžvilgiu. Didžiausias dėmesys skiriamas 
išbuožinimo kampanijai, kolektyvizacijai ir 
terorui badu (1932-1933 m.) Ukrainoje ir 
kituose SSRS regionuose. Dėl bado, trėmimų į 
darbo stovyklas, sušaudymų mirė milijonai 
žmonių. Autorius pritaria nuomonei, jog 
teroras badu (holodomoras) - planuotas 
Ukrainos tautos genocidas. 


SIELVARTO 


VLADIMIR BEŠANOV 

Kruvina Raudonoji armija 

Knygoje atskleidžiama, kokiais principais buvo kuriama ir kokios 
asmenybės vadovavo kruvinai Lenino-Stalino Raudonajai armijai. 


ROBERT SERVICE 

Blogio sėkla: komunizmas pasaulyje 

Knygoje nagrinėjama komunizmo istorija visame pasaulyje. Autorius 
pateikia nepatogią išvadą - žinutę XXI a. žmogui — nors komunizmo 
kaip politinės doktrinos nebėra, korupcija, skurdas, neteisybė ir toliau 
klesti, 


SERIJA 
VILNIUS LIEPSNOSE 


GINTAUTAS ŠIRONAS (sud.) 

Liepsnojantis Vilnius. 

Liudininkų prisiminimai 

Beviltiška gynyba ir sunkus puolimas, kruvini mūšiai siaurose 
senamiesčio gatvelėse, apsuptis, prasiveržimas ir belaisvių lagerio 
kasdienybė. Visa tai - lūpomis žmonių, praleidusių tas lemtingas 
dienas liepsnojančiame Vilniuje. 


ANTANAS VERKELIS 

Kas sugriovė Vilnių 

Sovietinė propaganda tikino, kad per Antrąjį pasaulinį karą buvo 
sugriauta 40 96 Vilniaus senamiesčio. O kas nutiko iš tikrųjų? Kur 
dingo ištisi viduramžių Vilniaus kvartalai, sovietmečiu virtę plačiais 
bulvarais ir niūriomis automobilių stovėjimo aikštelėmis? 


JOZEF MACKIEWICZ 

Nereikia garsiai kalbėti 

Atskleidžiami nežinomi Vilnijos istorijos faktai Antrojo pasaulinio 

karo metais, kai komplikuotų santykių raizgalynėje susipynė vieni 
su kitais kovoję vokiečiai, lietuviai, lenkai ir sovietų diversantai bei 
teroristai, save vadinę „partizanais“. 


ANTANAS VERKELIS 
Operacijos „Ostra brama" blefas 
Žlugusio Armijos krajovos Vilniaus puolimo anatomija. 


ANTANAS VERKELIS 
Fester Platz Vilna 


Penkios 1944 m. liepos mėnesio kruvinų kovų dienos Vilniuje. 


SERIJA 
MARK SOLONIN 


MARK SOLONIN 
Birželio 22-oji: katastrofos anatomija 


Mozgoimenije. Suklastota Didžiojo karo istorija 
Birželio 25-oji: kvailystė ar agresija prieš Suomiją 
Kare nieko gero 


Katastrofos chronologija 


ENNA MARK SOLONIN 
LLA 1941-ųjų birželis. Galutinė diagnozė 


šia knyga baigia ilgamečius istorinius 
tyrinėjimus, o leidykla — knygų seriją MARK 
. SOLONIN. 


“ Karti tiesa apie „didįjį tėvynės“ karą. Autorius 


SERIJA 
SALTASIS KARAS 


M. STANTON EVANS, HERBERT ROMERSTEIN 
Stalino slaptieji agentai. Poveikis 
Roosevelto vyriausybei 

Autoriai rašo apie daugybę sovietų agentų 
(tarp jų buvo daug vietinių JAV komunistų ir 
jiems prijaučiančių), įsiskverbusių į įvairias 
JAV valstybės institucijas keliose Roosevelto 
vyriausybėse. Bet tai knyga ne apie šiaip 
šnipinėjimą, o apie slaptuosius įtakos agentus 
irjų poveikį valstybės politikai. 


BEN MACINTYRE 

Šnipas tarp draugų. 

Kimas Filbis ir didžioji išdavystė 

Knyga apie K. Filbį, įžymiausią XX a. šnipą, 
kuris ištisus 20 m. išdavinėjo Sovietų Sąjungai 
savo šalį ir draugus. Remiamasi neviešintais 
britų žvalgybos dokumentais, atskleidžiami 
nauji jaudinantys šaltojo karo istorijos 
puslapiai. 


IL aksišiasų 
DAVID E. HOFFMAN 

Negyvėlio ranka 

Remiantis mokslininkų, karių, diplomatų ir šnipų liudijimais, 
pasakojama apie JAV ir SSRS šaltojo karo laikotarpio vidinius 
motyvus ir slaptus sprendimus. 


SHERRY SONTAG, CHRISTOPHER DREW, 

ANNETTE LAWRENCE DREW 

Medžioklė po vandeniu 

Povandeninis šnipinėjimas — JAV karinio jūrų laivyno povandeninės 
operacijos šaltojo karo metais. 


LT. GEN. ION MIHAI PACEPA, PROF. RONALD J. RYCHLAK 
Dezinformacija 

Buvęs Rumunijos žvalgybos vadovas I. M. Pacepa ir istorijos bei 
teisės mokslų profesorius R. Rychlak atskleidžia didžiausias, 
plačiajam pasauliui nežinomas dezinformacijos kampanijas. 

